
CUVÂNTI-ÎNAINTE 


ŢARINELE ŞI PUTEREA... Un titlu ce 
aminteşte de o epocă trecută. În 1985, 
funcţia m-a dus, în repetate rânduri, la 
Kremlin. Vechile edificii ale palatelor 
reflectă în mod desăvârşit caracterul rus. 
Această arhitectură se ridică nepăsătoare 
faţă de regulile de simetrie; nuanțele de 
verde, albastru, galben şi roşu se amestecă 
în mod fericit, punând în valoare unghiuri şi 
fațete neaşteptate. 

Catul am intrat în palat ca să asist la o 
recepţie, o mulţime de invitaţi umpluseră 
deja scara cea mare. Acordurile asurzitoare 
ale unei orchestre militare acopereau 
conversațiile cu ritmuri solemne. Incă 
îngheţat de aerul rece al iernii, am păşit pe 
covorul roşu al scării. Deodată, cineva mi-a 
şoptit la ureche: „Iat-o pe noua țarină...” 

În acel moment, în sală au apărut 
Mihail Gorbaciov şi soţia lui. Am fost 
imediat frapat de gesturile de atenţie 
reciprocă ale acestui cuplu. Gorbaciov 
simţea tot timpul nevoia să-şi atingă soţia. 
Acest contact părea să-l liniştească în faţa 
ostilităţii lumii. 

El va explica mai târziu acest gest într- 


un mod metaforic, evocând un vis avut la un 
moment dat de soţia lui, în perioada 
căsătoriei lor. Mihail şi Raisa se aflau pe 
fundul unui puț, din care încercau să iasă 
susţinându-se unul pe celălalt. Aveau 
mâinile pline de sânge şi durerea era 
insuportabilă. Raisei i-a alunecat mâna, dar 
Mihail a prins-o în ultimul moment. În 
sfârşit, au reuşit să iasă din acea „gaură 
neagră”. In faţa lor se deschidea un drum 
drept; orizontul pai ea că se topeşte într-un 
soare enorm. În timp ce fugeau ţinându-se 
de mână, nişte umbre negre s-au năpustit 
asupra lor... 

Prin destinul Raisei Gorbaciova, vom 
încerca să descifrăm enigma perestroikăi, 
prima revoluţie neviolentă din secolul XX, 
care a dus la sfârşitul Războiului Rece şi al 
comunismului. 

Raisa Gorbaciova a pus în lumină, mai 
bine decât oricine, rolul femeilor în 
gestionarea problemelor de stat. 

În Rusia, influenţa feminină asupra 
politicii îşi are rădăcinile într-o tradiţie 
istorică uimitoare, devenind un adevărat 
fenomen de civilizaţie. Aşadar, ruşii au 
căpătat obiceiul de a le numi „ţarine” pe 


aceste femei influente, chiar dacă ele nu au, 
de fapt, nicio legătură cu familia imperială. 

Această influenţă a ajuns la apogeu în 
secolul al XVIII-lea, când asupra ţării şi-a 
pus amprenta domnia a cinci împărătesc, 
fapt unic în istoria mondială. Secolul al XIX- 
lea le-a adus un nou profil acestor femei de 
excepţie, ajungându-se să se vorbească 
despre triumful sfătuitoarelor din umbră 
care-i împing pe bărbaţi în prim-planul 
scenei. Secolul XX va aduce elemente 
neaşteptate, căci fiecare dintre liderii 
politici ruşi, mai ales Gorbaciov şi Elțîn, va 
avea „ţarina” lui. 

Dar de ce a fost oare această influenţă 
atât de determinantă în Rusia? 
Personalitatea țarilor şi a ţarinelor, precum 
şi caracterul lor au jucat un rol esenţial şi 
uneori fatal, ei fiind cunoscuţi ca autocraţi, 
monarhi absoluţi. Ambiţiile personale şi 
slăbiciunile lor psihologice vor reprezenta 
punctul central al relatării noastre şi ne vor 
ajuta să înţelegem evenimentele 
imprevizibile ale istoriei acestei țari. 
Pasiune, trădare, conflicte nerezolvate, 
evoluții surprinzătoare - în acest tablou 
sunt prezente toate ingredientele marilor 


drame. Arhive rămase mult timp secrete şi 
mărturii inedite, referitoare, în special, la 
ultimele decenii ale secolului XX, vor da 
acestei cărţi fațete neaşteptate. 


PRIMA ŢARINĂ 


ÎN ULTIMUL DECENIU AL SECOLULUI 
AL XV-LEA, Vasile al III-lea, tatăl lui Ivan cel 
Groaznic, era încă adolescent, când mama 
lui, Sofia, din familia Paleologilor, a luat 
hotărârea să-l căsătorească. 

Clopotele Catedralei Sfântul Vasile 
băteau cu frenezie, în vreme ce boierii 
soseau de peste tot. Mergeau în rânduri 
strânse, respectând o ierarhie şi o etichetă 
foarte stricte. Cei mai bogaţi păşeau 
înaintea celor mai puţin avuţi. Deplasarea 
fiecăruia depindea de gradul influenţei sale. 
De la primul şi până la ultimul rând, se 
ajungea treptat de la mers maiestuos la 
înaintare cu paşi mărunți. 

Conform tradiţiei prinților de Moscova, 
marea-ducesă Sofia a ales dintre boieri 
mesagerii pe aceia pe care avea să-i trimită 
la curţile marilor seniori pentru a găsi o 
soţie demnă de fiul ei. 


În întreaga ţara era o efervescenţă 
generală. Unele fete, sau părinţii lor, nu au 
ezitat să recurgă la vrăjitorie şi la otrăvuri 
mortale ca să-şi învingă rivalele, într-adevăr, 
miza era foarte mare. 

Câteva sute de tinere, însoţite de 
părinţi, au sosit în curând la Moscova. 
Caleştile erau una mai frumoasă decât alta. 
Pretendentele erau împodobite cu stolele 
cele mai de preţ şi cu bijuteriile cele mai 
rare. Poporul se înghesuia în Piaţa Roşie, 
încercând s-o zărească pe cea care avea să-i 
devină suverană. Fiecare comenta 
înfăţişarea suitei, eleganța cailor. Sub cerul 
albastru al primăverii, bărbaţii visau la alte 
ţinuturi, în vreme ce tinerele se închipuiau 
în locul prinţeselor, iar femeile îşi 
reaminteau propria logodnă şi se uitau la 
soţii lor zâmbind. Nelipsitele babuşka se 
rugau Domnului ca în regat 
pacea. 

La porţile oraşului, copiii cocoţaţi în 
copaci anunțau venirea trăsurilor strigând: 
„Sosesc alte trei troici şi la zece verste mai 
sunt cel puţin şase!” O mulţime de gură- 
cască  ovaţiona  călăreţii care purtau 
drapelul de război al fiecărui fief, îi atingea, 


îi binecuvânta şi îi întreba din ce provincie 
erau. Uneori, oamenii se înțelegeau cu greu, 
atât de diferite erau dialectele şi accentele. 
In fruntea lungului cortegiu, calea era 
deschisă de doi călăreţi cu pălării ascuţite. 
Unul purta o blană de vulpe argintie peste 
un caftan la fel de roşu ca părul şi ca barba 
sa, bine tunsă. Venea de pe Volga şi călărea 
un cal murg, a cărui stea era atât de bine 
conturată, încât lăsa impresia că bidiviul 
avea mijlocul frunţii împodobit cu un 
diamant. Celălalt bărbat era îmbrăcat cu un 
veşmânt lung şi negru, îmblănit cu zibelină. 
Sabia, agăţată la brâu cu un cordon roşu cu 
auriu, lovea uşor partea din stânga a 
calului, în ritmul mersului.  Trăsurile 
semănau cu nişte cufere mari din piele, 
verzi, portocalii sau stacojii. Prin micile lor 
deschizături, care împiedicau frigul 
începutului de primăvară să răzbată în 
interior, abia dacă se distingeau feţele 
pasagerilor, spre marele necaz al 
moscoviţilor. 

Pretendentele şi familiile lor au fost 
primite de boieri în curtea palatului şi 
conduse în apartamente. Uluiţi, invitaţii îşi 
plimbau privirile pe zidurile boltite şi 


împodobite cu ornamente,  admirând 
covoarele scumpe şi caşmirurile din Orient. 
Pe o masă fuseseră aşezate narcise galbene 
şi tăvi de aur cu tot felul de zakuski şi de 

e. Un samovar fierbinte şi păhărele 
pline cu rachiu de porumb îi întâmpinau pe 
nou-veniţi. Dar oaspeţii nu erau serviţi 
numai cu această băutură de rând, 
strămoaşa îndepărtată a votcii. Li se 
ofereau şi  rachiuri colorate de bace 
sălbatice din nord, de piper, de lămâie sau 
de miere, precum celebra medovuha, 
băutura preferată a prinților de Moscova, 
care semăna cu hidromelul. 

A doua zi de dimineaţă au avut loc 
prezentările. Cu dantelele lor împodobite cu 
perle şi cu pietre preţioase, rochiile 
tinerelor sclipeau de-ţi luau ochii. Unele 
brocarturi cusute cu fir de aur reprezentau 
cai, păsări sau copaci fantastici, motive 
specifice regiunilor de nord. Fetele din Urali 
purtau bluze de satin împodobite cu 
dantele, cusute cu fir de aur, cu motive 
florale. Sarafanele, acele rochii tradiţionale, 
erau încheiate cu un şir lung de nasturi din 
pietre preţioase. Nasturii jucau un rol 
important în împodobirea costumului şi, 


uneori, costau mai mult decât întregul 
veşmânt. Pietrele prețioase aveau o 
semnificație simbolică. Smaraldul era 
considerat piatra înțelepciunii, safirul 
„dezvăluia trădarea şi alunga teama”, 
rubinul era „centrul inimii şi al creierului”. 
Ca să nu fie ucis, războinicul îşi împodobea 
arma cu un diamant. Podoabele unei femei 
nobile cuprindeau şi un kokoşnik - o 
diademă ornată cu perle. Pandante răsucite, 
împodobite cu pietre preţioase şi cu perle, 
atârnau de la tâmple până la umeri. Cerceii 
cu doi sau trei ciucuri se numărau printre 
podoabele lor preferate. 

Tatăl sau fratele prinţeselor a făcut 
elogiul fiecărei pretendente, unii îndrăznind 
chiar să amintească de avuţiile familiei. În 
timpul ospâţului care a urmat acestei lungi 
prezentări, Vasile, amator de femei şi cam 
chefliu, a putut să le observe în linişte pe 
tinerele fete. 

A doua zi a avut loc „ritualul băilor” din 
terem. Acesta era un loc rezervat femeilor, 
precum gineceul greco-roman sau haremul 
musulman. Acolo s-a scăldat Salomonia, o 
fată tânără de origine ruso-tătară care 
provenea dintr-o familie de boieri din 


Suzdal. Fermecat, Vasile a cerut să se 
căsătorească pe loc. 

Sofia voia pentru fiul ei o prinţesă de o 
frumuseţe excepţională, capabilă să-l reţină 
la Kremlin. Dorinţa îi fusese împlinită. 
Salomonia avea un singur defect, îi plăcea 
să călărească, lucru interzis femeilor din 
terem. 

Căsătoria nu a fost totuşi una fericită. 
Tânăra femeie a devenit repede ţinta 
atacurilor boierilor, care i-au reproşat faptul 
că nu respecta tradiţiile. Cel mai mult 
suferea însă pentru că nu avea copii, cu 
toată dragostea pe care i-o arăta soţul ei. 

Puternicul prinţ Glinski, din Lituania, a 
propus atunci să-i cedeze marelui principat 
al Moscovei Smolenskul, oraş de importanţă 
strategică situat în centrul Rusiei, cu 
condiţia ca Vasile să o ia de soţie pe Elena, 
nepoata lui. 

Vasile al III-lea s-a dus să ceară sfatul 
mitropolitului. Acesta a fost categoric: 
prinţul trebuia să accepte propunerea. 
Politica s-a dovedit încă o dată mai 
puternică decât religia şi decât legăturile 
sacre ale căsătoriei. Aflând această veste, 
Salomonia i-a prezis soţului ei o mulţime de 


nenorociri. Tulburat, prinţul s-a dus să se 
sfătuiască numaidecât cu trei călugări de la 
Lavra Sfintei Treimi a Sfântului Serghei. 
Verdictul celor trei înţelepţi a fost fără drept 
de apel: dacă Vasile o repudia pe Salomonia 
şi se recăsătorea, copilul care avea să se 
nască din această unire urma să facă lumea 
să se cutremure din cauza ferocităţii lui. 
Vasile nu a ţinut însă cont de această 
prevestire şi a trimis-o pe Salomonia să-şi 
sfârşească zilele la mănăstirea din Suzdal, 
de unde a dispărut foarte curând. Unii 
călugări şi câţiva călători au povestit că o 
văzuseră pe fosta împărăteasă cerşind pe 
drumurile pline de noroaie. 

Aşadar, Vasile al III-lea s-a căsătorit cu 
sentimentala, frivola şi intriganta Elena 
Glinskaia, care avea să aducă în curând pe 
lume un băiat - Ivan. Moartea prematură a 
lui Vasile a dat frâu liber poveştilor de tot 
felul. Glinski era bănuit ca dăduse o mână 
de ajutor destinului. De altfel, atitudinea 
văduvei încuraja cele mai sumbre acuzaţii. 
lar mamei Elenei i-au fost reproşate cele 
mai mari desfrâuri cu cei trei servitori tineri 
care dormeau în camera ei. Potrivit altor 
zvonuri, ar fi fost văzută în nopţile cu lună 


plină smulgând inima cadavrelor 
duşmanilor ca să le pună la macerat într-o 
apă cu care stropea, ulterior, pereţii celor 
cărora le dorea moartea. Cea mai gravă 
acuzaţie a fost însă asasinarea numeroşilor 
ei amanți, care erau aruncaţi în râul 
Moscova din vârful unui turn al Kremlinului. 

Vrând parcă să confirme profeția celor 
trei călugări, excesele micului Ivan sau 
manifestat de la cea mai fragedă vârstă. 
Trebuie subliniat însă faptul că avea un 
exemplu pe măsură! La cinci ani, se distra 
aruncând animale din turnuri, îi plăcea să le 
tortureze, smulgea aripile muştelor, stropea 
furnicarele cu uleiul pentru candelele ce 
luminau icoanele şi le dădea foc. Dacă 
pierdea la un joc, se întâmpla chiar să-i 
execute pe câştigători. Dar distracţia lui 
preferată era să dea drumul unui urs fioros 
în mijlocul mulţimii, ca să privească apoi cu 
o plăcere perversă culoarea sângelui şi să 
adulmece mirosul cărnii de om. 

Dispariţia unei femei avea să schimbe 
încă o dată destinul Rusiei. Elena Glinskaia 
a murit otrăvită, lăsându-l pe fiul ei, Ivan, 
singur sub tutela a doua mari familii de 
boieri, Şuiski şi Belski. Cele două clanuri nu 


ezitau să se dedea, chiar sub ochii copilului, 
la răzbunări sângeroase, pentru a pune 
mâna pe putere. Astfel, teama, flagelul care 
îi bântuie pe tirani, a luat în stăpânire 
sufletul tânărului prinţ şi nu l-a mai părăsit 
niciodată. Din acel moment, creierul său de 
copil a fost obsedat de o idee fixă: să scape 
cu orice chip de boieri. 

Ivan a scris mai târziu: „... îmi amintesc 
cum s-au purtat boierii cu mine şi cu fratele 
meu Iuri, ţinându-ne în cea mai cruntă 
sărăcie, împiedicându-ne să mâncăm pe 
săturate”. Senzualitatea precoce a lui Ivan, 
ajuns la vârsta de doisprezece ani, a 
provocat câteva incidente ale căror victime 
au fost servitoarele din terem. Boierii au 
primit un raport detaliat despre 
comportamentul tânărului prinţ. lată ce 
spunea autorul raportului: „Servitoarea s-a 
plâns că i-au fost rupte fustele şi bluza, şi 
chiar îi lipseşte o mânecă, iar centura nu 
mai poate fi folosită. Pieptul, genunchii şi 
coapsele îi sunt pline de vânătăi. Fecioară 
fiind, ea urma să devină soţia unui căpitan, 
însă, după acest viol, riscă să rămână fată 
bătrână şi va fi obligată să intre într-o 
mănăstire...” 


La vârsta adolescenţei, lui Ivan îi 
plăcea să călărească însoţit de slujitorii lui 
fideli prin acea Rusie răvăşită, timp de trei 
secole, de invaziile tătare. Uneori, se 
întâmpla să se oprească la una dintre acele 
mănăstiri acoperite de zăpezi şi să se 
lanseze în discuţii teologice cu călugării. 
Dar putea totodată să se dedea şi la 
desfrâurile cele mai neruşinate. Apoi, brusc, 
adolescentul sălbatic şi violent a suferit o 
transformare radicală. A studiat, a citit 
istoria romană, cronicile ruseşti, Părinţii 
Bisericii, a meditat la Sfânta Sriptură, a 
parcurs cu atenţie evangheliile şi cărţile de 
liturghie cu coperte încrustate cu pietre 
preţioase: onixuri,  sardonixuri, agate, 
beriluri, acvamarine, lapislazuli, malahite şi 
mai ales smaralde. În ciuda 
temperamentului excesiv, avea totuşi o 
sensibilitate uimitoare. De la vârsta de 
paisprezece ani, Ivan a dat dovadă de un 
talent literar unanim recunoscut. 
Frumuseţea limbajului şi caracterul 
neaşteptat al alegoriilor au făcut din el unul 
dintre cei mai mari scriitori ai epocii sale şi 
probabil cel mai strălucit stilist dintre toţi 
monarhii ruşi. 


În 1547, la patru ani după ce-l dăduse 
la câini pe cel dintâi boier în rang, Ivan a 
fost uns ţar (de la latinul caesar). Prin 
urmare, Ivan cel Groaznic avea să facă din 
soţia lui prima țarină a Rusiei. Epitetul 
popular  groznii exprimă mai curând 
admirația, fiind un indicator al puterii 
suveranului. Probabil că ar fi fost mai 
potrivit să se traducă prin „cel temut” sau 
„cel nervos”. 

Ivan le-a declarat boierilor că voia să 
marcheze o nouă epocă de putere supremă 
şi că nu intenționa să ţină cont de titlurile şi 
de privilegiile în vigoare. 

Diplomaţii ruşi ştiau că adoptarea unui 
nou titlu era însoţită de reguli foarte stricte, 
de aceea au aşteptat, ca să evite 
complicațiile, înainte de a informa statele 
străine de încoronarea lui Ivan al IV-lea. Cu 
ocazia urcării sale pe tron, noul ţar şi-a 
confirmat talentul literar, scriind legenda 
conform căreia colierul, sceptrul, globul şi 
căciula de blană, pe care avea să le 
primească, erau atributele lăsate moştenire 
de împăratul Constantin  Monomahul! 
nepotului său Vladimir, iar acesta le-ar fi 


1 Constantin al IX-lea Monomahul, împărat bizantin (1042-1055) (n.tr.) 


păstrat până la urcarea pe tron a unui 
moştenitor demn de un prinţ bizantin. 
Conform etichetei, țarii nu purtau căciula 
de blană a Monomahului decât o singură 
dată în viaţa lor, în ziua încoronării. Pentru 
celelalte ocazii solemne, fiecare avea 
propria coroană de ceremonie. Celebra 
căciulă cu margine de zibelină era o lucrare 
orientală, formată din opt plachete de aur 
cizelat reprezentând lotuşi. 

Odată devenit ţar, una dintre primele 
dorinţe ale lui Ivan a fost să se 
căsătorească. Cronicile spun că s-ar fi 
adresat mitropolitului astfel: „Primul meu 
gând a fost să-mi caut o logodnică în alte 
regate. Totuşi, după o matură chibzuinţă, 
am renunţat la această idee. Lipsit de 
părinţi din fragedă copilărie şi crescut ca 
orfan, nu mă pot potrivi temperamental cu o 
străină. Şi atunci, voi putea fi oare fericit în 
viaţa conjugală? Aş dori să găsesc o 
logodnică din Rusia...” 

Aşadar, ţarul hotăra să rupă tradiţia 
familială: bunicul său se căsătorise cu 
grecoaica Sofia Paleolog, iar tatăl său, cu 
lituanianca Elena  Glinskaia. Această 
hotărâre, după cum a explicat celebrul 


opozant din epocă, prinţul Kurbski, în 
cronica sa, nu putea decât să-i bucure pe 
partizanii unei întoarceri spre trecutul 
îndepărtat: „În descendența fără cusur a 
prinților ruşi diavolul a semănai moravuri 
rele, îndeosebi prin soțiile lor experte în 
vrăjitorie, mai ales cele care veneau din 
străinătate”. Evident, Kurbski făcea aluzie 
la bunica şi la mama lui Ivan. 

Ritualul alegerii primei ţarine s-a 
derulat conform tradiţiilor ancestrale şi a 
fost pus la punct de bunica lui Ivan, Anna 
Glinskaia. Din toate regiunile Rusiei au sosit 
mai mult de cinci sute de candidate. A fost 
construită o biserică nouă. Neputând să 
adăpostească acest roi de fete tinere, 
terem-ul a fost mărit şi au fost amenajate 
băi noi, cu ferestre largi din sticlă de 
Veneţia. In băile de la Kremlin, candidatele 
se prezentau complet goale. Ivan a privit 
acest spectacol alături de bunica lui. Printre 
aceste frumuseți se afla şi Anastasia 
Romanova. (Mihail, o rudă de-a sa, va 
întemeia mai târziu dinastia Romanovilor.) 

Cu ochii ei mari şi verzi, uşor migdalaţi, 
cu faţa perfect ovală şi cu un trup 
desăvârşit, Anastasia l-a subjugat pe Ivan. 


Căsătoria a avut loc cu un fast fără 
precedent. 

Caracterul tandru al relaţiilor dintre 
primul ţar şi prima țarină, bazate pe respect 
reciproc, nu se potrivea cu normele 
timpului, ci amintea mai curând de o 

a anterioară. Într-adevăr, la 
începutul Evului Mediu, femeile ruse erau 
egalele bărbaţilor, şi multe dintre ele îşi 
administrau domeniile sau luau parte la 
războaie alături de soţii lor. De altfel, 
folclorul rus constituie o dovadă a existenţei 
acestor femei puternice, războinice 
redutabile. Invadarea ţării de către mongoli, 
în secolul al XIII-lea, dar şi influenţa religiei 
bizantine au făcut ca femeia să-şi piardă pe 
rând autonomia şi drepturile. Considerată, 
în secolul al XV-lea, o fiinţă impură, deci 
inferioară bărbatului, ea a fost închisă în 
terem. Acolo se supunea soţului ei, ba chiar 
şi prietenilor acestuia, deoarece era lucru 
obişnuit ca soţii „să împrumute sau să 
închirieze” farmecele soţiei lor. Biserica îi 
permitea soțului să-şi  biciuiască soția: 
„moderat şi pentru binele ei”. Iar, dacă o 
omora, uciderea ei era judecată cu 
indulgență. 


Ivan îşi iubea cu ardoare soţia. Blânda 
şi virtuoasa Anastasia îl făcuse mai uman, 
mai înţelegător. Ivan se întâlnea deseori cu 
părintele Silvestru, preot la catedrala de la 
Kremlin, care o învăţa pe țarină Evanghelia. 
Nu după mult timp, suveranul l-a făcut 
sfetnicul său. Un alt prieten al său era 
Adaşev, un mic nobil de la Kremlin. Cei doi 
sfetnici stăteau deseori de vorbă cu tânărul 
ţar, îi inspirau măsuri de clemenţă şi 
reforme îndrăznețe. Astfel a început 
perioada cea mai strălucită a domniei lui 
Ivan al IV-lea. 

In cursul anilor care au urmat, țarul a 
obţinut numeroase victorii împotriva 
tătarilor şi a mărit regatul spre est şi spre 
sud-est. In acelaşi timp, el a întreprins o 
muncă remarcabilă de organizare 
administrativă şi în domeniul justiției. Din 
păcate, aceastā perioadă de pace şi de 
prosperitate nu a durat mult. Sfetnicii 
Silvestru şi Adaşev se certau din ce în ce 
mai des cu rudele Anastasiei, care doreau 
să ajungă în cele mai înalte funcţii, fără să 
aibă însă competenţa necesară. În ziua de 7 
august 1560, în urma unei certe cu Adaşev, 
țarina a fost doborâtă de o criză de 


epilepsie. Dusă în apartamentele ei, tânăra 
femeie s-a stins fără să-şi fi recăpătat 
cunoştinţa. Ivan trăise treisprezece ani 
alături de draga lui Anastasia, cu care 
avusese şase copii. Profund tulburat, ţarul a 
pus să fie arse sute de lumânări şi a căzut 
într-o stare de apatie care a durat zile în şir. 
In tot acest timp, porţile mari ale palatului 
au rămas închise. Când Adaşev a venit să-l 
viziteze, ţarul i-a strigat: „Du-te la toţi 
dracii, nu vreau să te mai văd, asasinule!” 
Caracterul autoritar al ţarului a ieşit 
din nou la suprafaţă, comportamentul său 
schimbându-se în mod radical. Imediat după 
înmormântarea țarinei, a început să le 
vorbească urât boierilor şi să-i amenințe că 
va face să i se rostogolească fiecăruia dintre 
ei capul în Piaţa Roşie. Din acel moment, 
sensibilitatea şi imaginaţia bolnavă păreau 
să-i fi blocat orice acţiune raţională. Mai 
mult ca niciodată, căzut pradă fricii şi 
suspiciunii, ţarul vedea comploturi peste 
tot, astfel încât în palat şi în ţară a început 
să domnească teroarea. lată ce spune într-o 
scrisoare adresată prințului  Kurbski: 
„Sfetnicii mi-au luat puterea şi au guvernat 
după bunul lor plac, îndepărtându-mă de la 


administrarea statului”, îi acuza pe 
Silvestru şi pe Adaşev că i-au ucis 
„frumoasa”. „Câte necazuri am suportat 
pentru voi, câte umilinţe, câte ofense! De ce 
m-aţi despărţit de soţia mea?” le repeta el. 
Ivan nu avea însă niciun motiv să-şi 
bănuiască prietenii de a-i fi otrăvit soţia. 
Voia probabil să găsească un pretext pentru 
represiunea împotriva boierilor. 

Ţarul şi-a căutat alinarea în braţele 
unei frumoase caucaziene de origine 
kabardină, Maria lemriukovna. Ea avea 
părul negru prins într-o coadă lungă, faţă 
mată şi presărată cu pistrui, nasul drept şi 
fin, ochii negri şi sprâncenele tot aşa; părul 
uşor buclat. Când o văzuse apărând într-un 
sarafan de mătase galbenă, Ivan spusese: 
„E demnă de o pictură, chiar de o icoană”. 
Totuşi, după cum dezvăluie cronicile din 
epocă, ţarul nu va mai cunoaşte niciodată 
dragostea pe care o trăise alături de 
Anastasia. Dispoziţia lui a devenit din ce în 
ce mai imprevizibilă. 

În ziua de 3 decembrie 1564, moscoviţii 
au văzut multe trăsuri în curtea imperială 
din Kremlin. În noaptea următoare, Ivan cel 
Groaznic a părăsit Moscova însoţit de 


familie, plecând spre o destinație 
necunoscută. Un vânt de panică a început 
să bată în capitală, prăvăliile s-au închis, 
brutarii nu au mai făcut pâine, poporul a 
început să plângă. La trei zile după plecarea 
ţarului, un curier le-a adus mitropolitului şi 
boierilor o misivă în care Ivan anunţa că 
avea de gând să locuiască într-un târguşor 
din apropierea Moscovei. Cu mitropolitul în 
frunte, mii de moscoviți s-au deplasat acolo 
în procesiune, ca să-l implore pe suveran să 
se întoarcă. Mitropolitul l-a găsit pe Ivan 
rugându-se într-o colibă mizerabilă. Ţarul i- 
a spus: „Îţi voi da răspunsul peste câteva 
zile”. Şi, într-adevăr, după câteva zile, a 
trimis la Moscova un mesaj, cerându-le 
mitropolitului, boierilor şi nobililor să 
semneze un act solemn prin care îi dădeau 
mână liberă ţarului „pentru combaterea 
trădării”. 

După alte câteva zile, Ivan s-a întors la 
Kremlin cu toate puterile unui autocrat. 
Măcinat de boala persecuției, de acum 
înainte nu va mai avea niciun moment de 
odihnă.  Asaltat de coşmaruri şi de 
halucinaţii, nu se mai putea duce la 

a Sfântul Vasile fără să vadă capete 


tăiate aţinându-i drumul. 

Ca să se protejeze de demonii săi, ţarul 
a înfiinţat o poliţie personală, opricinina. 
Apoi a părăsit Kremlinul ca să trăiască 
împreună cu „fidelii” săi într-un cartier al 
oraşului, situat în apropiere de mănăstirea 
Novodevici. Împreună cu el se aflau şi fiii 
săi Ivan şi Feodor. Părăsită în terem, țarina, 
aproape că nu mai primea vizita soţului ei. 
Purtându-se execrabil cu Maria, Ivan îşi 
satisfăcea poftele tiupeşti cu ocazia unor 
petreceri care se sfârşeau de cele mai multe 
ori în orgii puse la cale de oamenii lui de 
încredere din opricinina. 

Cei aproximativ zece mii de oameni din 
poliţia secretă a ţarului erau îmbrăcaţi în 
negru din cap până în picioare. 
Harnaşamentul cailor lor era şi el tot negru. 
Pe un fanion prins de şaua bidiviilor erau 
brodate o mătură şi un cap de câine. 
Acestea ei au atributele funcţiei, care 
consta în adulmecarea opozanților şi în 

ea lor. Această poliţie ciudată se 
comporta cu o sălbăticie rar întâlnită: 
tortura, viola femeile, jefuia negustorii şi 
incendia prăvăliile celor care refuzau să 
plătească dijma impusă de aşa-numiţii 


opriciniki. În alte vremuri, taţii şi soţii ai fi 
fost mândri să aibă fete şi, respectiv, soţii 
frumoase. Însă acum principala lor grijă era 
sa le ascundă. 

„Paralelele istorice sunt întotdeauna 
aleatorii”, spunea Stalin. Totuşi, nu ne 
putem abţine să nu comparăm perioada în 
care a funcţionat această gardă personală a 
ţarului - opricinina -, adică în perioada 
cuprinsă între anii 1565 - 1572 cu epoca 
„marii terori” din 1935 - 1938. Ivan ar fi 
putut să opteze pentru reformă, dar a ales 
opricinina, ca să distrugă cele patru mari 
familii principale din Suzdal, care se 
opuneau politicii sale. Într-un mod 
asemănător a procedat şi Stalin, care a 
recurs la epurări ca să pună mâna pe 
puterea absolută, până atunci limitată de 
vechii bolşevici. În plus, în ambele cazuri, 
teroarea a urmat decesului soțiilor celor doi 
tirani. 

De altfel, moartea celei de a doua soții, 
în 1571, avea să marcheze o nouă perioadă 
a domniei lui Ivan cel Groaznic. 

La sfârşitul tradiţionalei prezentări a 
logodnicelor (la care au participat aproape 
două mii de tinere), ţarul a ales-o pe blonda 


cu ochi de azur numită Marfa Sobakina, 
care a murit însă la doar cincisprezece zile 
de la nuntă. 

Această dispariţie atât de bruscă a 
declanşat un nou val de teroare. Bănuind că 
la originea decesului Marfei ar fi poliţia 
secretă, ţarul a început să se îndoiască de 
utilitatea acesteia. Suspiciunile porneau de 
la faptul că numai oamenii din opricinina 
puteau să intre în cartierul său general din 
Aleksandrov, unde îşi găsise moartea soţia 
sa. 

Din acest moment, viaţa amoroasă a lui 
Ivan s-a transformat în desfrâu şi nu a mai 
cunoscut limite. A început să privească 
femeile ca pe un trofeu, ceea ce nu l-a 
împiedicat totuşi ca mai târziu să-şi afişeze 
legătura cu favoritul său, Basmanov, fiul 
unui mare boier şi principal organizator al 
orgiilor din Aleksandrov. 

După dispariţia acestor ultime două 
soţii prin otrăvire, biserica l-a autorizat pe 
Ivan să se însoare a patra oară, în 1572, cu 
Anna Koltovskaia. Dar, după trei ani, ţarul a 
trimis-o pe Anna să-şi sfârşească zilele într- 
o mănăstire, ca să trăiască succesiv - fără a 
fi căsătorit - cu Anna Vasilcikova, apoi cu 


Vasilisa Melentieva. Când a repudiat-o pe 
Anna Koltovskaia, Ivan i-a spus doar atât: 
„Ai slăbit, şi mie nu-mi plac slăbănoagele...” 

Dintre toate soțiile lui Ivan, Maria 

Dolgorukaia a avut marele ghinion să 
stârnească îndoieli în privinţa virginităţii 
sale. A doua zi după nuntă, Ivan a ordonat 
să fie puşi la o brişcă nişte cai hrăniţi 
înainte cu ovăz umflat de bere, apoi a 
invitat-o pe tânăra soţie să urce pentru a 
face o plimbare. Dar nu s-a urcat şi el 
alături de ea, ci i-a urat plimbare plăcută pe 
un ton sarcastic şi a dat bici cailor. 
a deplasat vreo sută de metri cu o viteză 
infernală, apoi a nimerit în iaz, unde 
nefericita fată s-a înecat deopotrivă cu 
bidiviii furioşi. 

În acea perioadă, suveranul s-a gândit 
la un moment dat să-şi părăsească ţara şi să 
se refugieze în străinătate. După ce i-a făcut 
mult timp curte surorii regelui Poloniei, 
Sigismund al Il-lea, Ivan i-a propus 
Elisabetei I a Angliei să fie soţia lui. Însă 
aceasta, aflând care era soarta soțiilor 
ţarului, a ales să refuze oferta. Şi pe bună 
dreptate, căci era fiica lui Henric al VIII-lea 
şi a Annei Boleyn, care fusese decapitată 


din ordinul soţului ei gelos. Ivan a rămas în 
relaţii epistolare cu regina până când 
legătura a fost întreruptă de un incident. 
Negăsind pe gustul lui răspunsul Elisabetei 
la cererea sa de a-i garanta, pentru orice 
eventualitate, un refugiu în Anglia, el i-a 
scris: „Eşti o târfă, mujicii tăi de negustori 
fac din tine ce vor; scuipă pe tine şi pe 
palatul tău...” În 1580, înfrângerile suferite 
în Livonia l-au făcut pe Ivan să reia relaţiile 
cu Elisabeta, care i-a propus chiar mâna 
nepoatei sale, Mary Hastings. Căsătoria nu 
a avut însă loc, şi, chiar în acelaşi an, ţarul 
s-a căsătorit a şaptea oară, cu Maria 
Nagaia, care avea să-i dăruiască un fiu, 
Dimitri. 

În ianuarie 1581, în terem-ul soţiei 
ţareviciului Ivan a avut loc o dramă. 
Nerăbdător, ţarul a intrat în terem în ziua 
unei mari sărbători. Soţia ţareviciului, la 
vremea aceea însărcinată, era încă în haine 
neprotocolare, nefardată. Înfuriat la culme, 
Ivan cel Groaznic şi-a lovit cu piciorul în 
burtă nora. Alertat de ţipetele soţiei sale, 
țareviciul a venit în fugă şi s-a aşezat între 
ei. Furios, Ivan i-a tras fiului său o lovitură 
cu sceptrul în tâmplă, iar acesta s-a 


prăbuşit la pământ. Contemporanii lor, 
printre care englezul J. Gorsey, care trăia la 
Moscova, au prezentat versiuni diferite ale 
crimei, reluate după placul lor de pictori, 
scriitori şi istorici. Tabloul lui Ilia Repin, una 
dintre capodoperele Galeriei Tretiakov din 
Moscova, înfăţişează un Ivan halucinat, 
strângându-şi în braţe fiul pe care îl iubea 
nespus de mult. [areviciul are o rană la 
tâmplă, iar sceptrul zace pe podea. 

Cu ceva ani în urmă, Ivan îi scrisese lui 
Kurbski: „Aminteşte-ţi de cel mai mare 
dintre țari, Constantin; aminteşte-ţi că, în 
numele regatului, şi-a ucis propriul fiu şi se 
numără totuşi printre sfinţi...” 

Infanticidul avea să devină unul dintre 
marile mituri ale istoriei ruse: ţarul trebuie 
să fie nemilos, chiar şi faţă de propriii copii. 
Astfel, Petru cel Mare îl va executa pe fiul 
său Aleksei, iar Stalin îşi va lăsa fiul, Iacob, 

le hitleriste, refuzând propunerea 
germanilor de a-l schimba cu mareşalul 
Paulus. „Nu voi un mareşal pe un 
locotenent”, a răspuns scurt tiranul de la 
Kremlin, se  sinchisească de 
legăturile de sânge. 

În noaptea dramei, Ivan, disperat, a 


urcat în clopotniţa Catedralei Sfântul Vasile, 
însoţit de fiul său mai mic, Feodor, şi a tras 
el însuşi clopotul. Apoi, după ce a încercat, 
fără succes, să se arunce de sus, a leşinat. 

După dispariția lui Ivan Ivanovici, 
moştenitorul legitim era Feodor, fiul 

. Dar Feodor era „slab la minte, 
prea puțin potrivit pentru treburile politice 
şi deosebit de superstițios”. Aşadar, 
rămânea Dimitri, fiul Mariei Nagaia. 

Omor Îndu-şi fiul cel mare, Ivan 
expunea Rusia pericolului anarhiei - Marea 

din istoria rusă, care avea să 
înceapă în secolul al XVII-lea. Vor trece toi 
uşi zece ani înainte ca destinul ţareviciului 
Dimitri să zguduie Rusia. 

În ziua de 19 martie 1584, imediat ce s- 
a trezit din somn, Ivan a luat pietrele 
prețioase cărora le atribuia puteri benefice 
şi le-a ținut în mâini. După-amiază, în ciuda 
oboselii resimtite, şi-a scris testamentul: 

„... Corpul meu e bolnav, nuntea mea e 
bolnavă. Rānile sufletului şi ale trupului 
devin din zi în zi mai mari şi nu există niciun 
medic care să mă vindece! Am aşteptat pe 
cineva căruia să-i împărtăşesc suferința 
mea. Zadarnic, nu a venit nimeni. Nimeni... 


Nimeni care să mă consoleze... Toţi mi-au 
înapoiat prin rău binele pe care l-am făcut... 
Toţi. Nu există dreptate pe lumea asta; nici 
măcar țarii nu o pot avea din partea 
supuşilor şi a servitorilor lor...” 

Astfel a exprimat Ivan cel Groaznic 
singurătatea ţarului şi a țarinei, a căror 
putere era totuşi absolută, în faţa perfidiei 
şi a ostilităţii boierilor; acea izolare care 
motivase teama incontrolabilă de lungile 
culoare goale, de beciuri, de subterane şi 
chiar de marile curţi ale palatului. 

Testamentul prevedea împărţirea 
bunurilor ţarului, făcând referire până şi la 
perechea de pantofi oferită de Elisabeta |, 
pe care o lăsa scutierului său. 

Un singur om reuşise totuşi să câştige 
încrederea suveranului cu puţin înainte de 
sfârşitul acestuia: Boris Godunov, unul 
dintre opriciniki săi. Ivan a poruncit să fie 
chemat ca să joace şah cu el. In timpul 
acestei ultime partide, ţarul s-a prăbuşit de 
trei ori fără cunoştinţă peste tabla de şah. 
Apoi s-a ridicat şi a cerut să bea rachiu de 
grâu, după care a început brusc să se 
clatine şi s-a prăbuşit în braţele lui Boris 
Godunov. Avea cincizeci şi patru de ani. In 


ajun, Ivan ceruse să fie dus până la 
Catedrala Sfântul Vasile. Voise să mai 
contemple încă o dată lăcaşul sfânt, cu 
acoperişuri în formă de bulbi în culori 
strălucitoare, a cărui arhitectură interioară 
scotea la iveală scări ascunse şi ferestre de 
toate formele. Privirea i se înceţoşase brusc 
şi ceruse să se întoarcă în palat. 

În ambianța familială a încăperilor 
boltite de la Kremlin, pictate cu scene 
religioase, ţarul s-a stins puţin câte puţin. 
Oprindu-şi privirea asupra baldachinului din 
lemn sculptat, împodobit cu emailuri 
purtând blazoanele provinciilor, el 
murmurase: „Atâtea provincii reunite...” 
Spre cine urmau să meargă atâtea bogății, 
din moment ce nu mai avea un moştenitor 
demn de tron? 

Ivan al IV-lea, cel Groaznic, nu mai era. 
Se stinsese la ceasul la care soarele de 
primăvară cobora pe cerul roşiatic, iar 
verdele exuberant al pădurilor îşi îmbrăcase 
veşmântul negricios, contrastând atât de 
puternic cu cerul plin de lumină. Negru 
precum trăsăturile de caracter ale acestui 
ţar şi luminos ca amintirea anilor săi 
petrecuţi lângă blânda Anastasia, prima 


țarină a Rusiei. 

Pe tron a urcat Feodor, moştenitor 
nefericit al unei ţări ruinate, măcinată de 
conflicte exterioare. Poporul îl poreclise 
Clopotarul. Puțin înclinat spre treburile 
statului, noul ţar era un om blând şi umil, 
care se străduise să uite crimele tatălui său. 
Refugiat în  clopotniţe, îi plăcea să 
vorbească porumbeilor şi berzelor. 

Pentru prima dată în Rusia, monarhul 
nu guverna. Consiliul de Regenţă a fost 
desemnat să conducă statul. Boris Godunov 
a devenit adevăratul om din umbră al lui 
Feodor. Aceşti ani de regență au 
reprezentat o perioadă de odihnă pentru 
ţară. 

Moartea lui Feodor I, în ianuarie 1598, 
după paisprezece ani de domnie, şi 
înscăunarea lui Boris Godunov, ţar „ales”, 
au avut loc fix în acea perioadă de războaie 
pe care ruşii au numit-o timpurile tulburi. 
Toate naţiunile au cunoscut astfel de 
momente în cursul istoriei, dar pentru Rusia 
ele au constituit ocazia să nutrească spaime 
şi fantasme dintre care unele mai durează şi 
azi. Una dintre manifestările cele mai 
impresionante este apariţia unor ţarine şi a 


unor țari falşi. 

Boris Godunov, imortalizat de drama? 
lui Puşkin şi de opera: lui Musorgski, a fost 
descris astfel de diplomatul englez J. 
Gorsey: „E plăcut la înfăţişare, frumos, 
afabil, înclinat spre magia neagră, în vârstă 
de patruzeci şi cinci de ani. Îi lipseşte 
instruirea, dar are o minte vioaie, are 
talentul elocinţei şi ştie să-şi stăpânească 
bine vocea; e şiret, foarte impulsiv, 
ranchiunos, puţin înclinat spre lux, moderat 
în alimentaţie, dar îi plac ceremoniile; oferă 
recepții somptuoase străinilor şi face 
cadouri prețioase  suveranilor celorlalte 
țari”. Potrivit cronicilor vremii, orice acţiune 
a lui Boris Godunov viza favorizarea 
intereselor personale, propria îmbogăţire, 
întărirea puterii şi asigurarea descendenţei. 

Dar ţarul „ales” nu era de sânge regal; 
îi lipsea legitimitatea. Boris Godunov a fost 
un personaj ciudat. Înzestrat cu o mare 
inteligenţă, nu considerase necesar să 
înveţe să citească şi să scrie. Semna actele 
mâzgălind ceva ce semăna cu o pasăre 


2 Drama istorică Boris Godunov, publicată în 1831 de poetul şi 
dramaturgul clasic rus Aleksandr Sergheevici Puşkin (n.red.) 

3 Opera Boris Godunov, capodopera compozitorului rus Modest 
Petrovici Musorgski, finalizată în 1874 (n.red.) 


(guduri, în tătară, înseamnă „ciocârlie”). De 
origine tătară, el se căsătorise cu fata 
şefului poliţiei secrete (opricinina), sperând 
să facă o carieră politică. Pe când era încă 
regent, luase hotărârea s-o căsătorească pe 
sora lui cu Feodor, ca să-şi consolideze 
situaţia - prin intermediul țarinei. 

Organizase, după cum era obiceiul, 
marea ceremonie de prezentare a 
candidatelor la căsătorie, dar bietul Feodor, 
care era timid, refuzase să vină. Boris 
Godunov, de comun acord cu mitropolitul 
Iov, declarase liniştit, în numele lui Feodor, 
că ţarul o alesese pe sora lui. 

Căsătoria fusese celebrată în Catedrala 
Sfântul Vasile. [arina plecase apoi să 
locuiască în terem-ul ei, unde soţul nu 
mersese niciodată. La 
ani, Feodor se comporta tot ca un copil, 
continua să tragă clopotele şi să se dedea 
unor năzbâtii puerile: schimba broaştele de 
la uşi, îşi ascundea 
cu fân şi nu o mai găsea când trebuia să-i 
primească pe oaspeţii străini. 

La moartea lui Feodor, Boris Godunov, 
în calitatea sa de prim-boier, a convocat 
soborul, adunarea generală a boierilor, 


pentru alegerea unui nou ţar, iar patriarhul 


lov a propus candidatura lui Boris. După o 
slujbă grandioasă în Catedrala Slantul 
Vasile, mulţimea condusă de patriarh s-a 
îndreptat spre mănăstirea Novodevici, unde 
țarina, sora lui Godunov, se retrăsese de 
când devenise văduvă. În spatele mulţimii 
mergeau poliţiştii înarmaţi cu bastoane. 
Pelerinilor li s-a ordonat să cadă în 
genunchi în fața mănăstirii, să se 
tânguiască, să plângă şi să tipe, ca să-i 
dovedească țarinei afecțiunea lor. Cei care 
nu s-au supus au primit lovituri de baston 
până când s-au dat bătuţi şi au început să 
geamă şi să plângă. Patriarhul şi-a făcut 
atunci o intrare solemnă în mănăstire şi, 
arătând spre mulţime, s-a adresat țarinei: 
„Priveşte-ţi poporul! Te imploră să te 
adresezi soborului cerându-i să-l aleagă ţar 
pe fratele tău, Boris...” 

După această scenă bine regizată, 
țarina s-a adresat într-adevăr soborului, 
care l-a ales pe Boris Godunov ţar al tuturor 
ruşilor. 

Imediat după terminarea ceremoniei de 
încoronare din catedrala Uspenia - şi mai 
fastuoasă decât cea a lui Ivan al IV-lea 


boierii şi marea nobilime au şi început să 
pună la cale o serie de comploturi. 
Conjuraţii, în special familiile Şuiski şi 
Romanov, îi reproşau noului ţar originile 
sale tătare şi îl acuzau de asasinarea 
ţareviciului Dimitri, ultimul fiu al lui Ivan cel 
Groaznic - singurul pretendent legitim la 
tronul Rusiei, a cărui mamă, Maria Nagaia, 
trăia în exil în oraşul Uglici. Aerul de la 
Kremlin devenise irespirabil, motiv pentru 
care Godunov a luat hotărârea de a-i alunga 
pe conjuraţi în afara ţării. 

Poate că Boris Godunov ar fi putut face 
faţă loviturilor destinului dacă o veste 
teribilă nu ar fi ajuns la Moscova în 1604: 
detaşamente de polonezi, ucraineni şi 
cazaci tocmai trecuseră Niprul, având în 
fruntea lor un om care pretindea că era 
țareviciul Dimitri. Spunea că scăpase de 
soldații trimişi la Uglici de Boris Godunov 
ca să-l asasineze şi că voia să-şi ia locul de 
„ţar al tuturor ruşilor”... 

Astfel avea să înceapă cea mai mare 
mascaradă din istorie! 


FALSA ŢARINĂ 


ÎNTR-UN ORĂŞEL DIN CENTRUL 
Poloniei, o fetiţă se zbenguia alături de 
câinele ei. La capătul drumului se putea 
vedea o locuinţă seniorială străjuită de un 
turn mare de formă pătrată. 

Micuța Marina era fiica contelui mniszech.: 
Mama sa murise, şi sora ei se căsătorise. 
Deseori, în timp ce se plimba singură, îşi 
întreba câinele: „Crezi că îl voi întâlni pe 
Făt-Frumos?” Apoi îi spunea: „Cât de mult 
aş vrea să cunosc viitorul!” După câţiva ani, 
contele şi-a dus fiica la ghicitorul 
în cărţi al regelui Sigismund al III-lea”, la 
Varşovia. un destin ieşit 
din comun, precum şi onoruri şi bogății 
pentru tatăl ei. 

A doua zi seara, cortegiul precedat de 
torţele prinţului 5, unchiul Marinei, 
a sosit în faţa castelului. Tânăra a remarcat, 
printre oamenii din suită, un străin, 


4 Mniszech este transcrierea polonă. În traducerea românească s-a 


folosit transcrierea rusă - Mniszek 


5 Este vorba de Sigismund III Vasa (în transcrierea polonă - Zygmunt III 
Waza), şi nu de Sigismund al |l-lea, cum eronat a fost tipărit în română. 
6 În Ib. rusă - BiuineBckuă. În traducerea românească a fost transcris 


eronat - Wişneveţki. 


Otrepiev. 

Fata nu a fost insensibilă în faţa 
amabilităţii acestui servitor, chiar dacă 
comportamentul lui i s-a părut ciudat pentru 
un valet. Totuşi, când Grigori i-a declarat 
dragostea sa şi a cerut-o de soţie, fata a 
rămas consternată. Oare această reacţie a 
ei să-l fi determinat, atunci când şi-a 
reiterat cererea în scris, să semneze 

amor cu aceste cuvinte 
enigmatice: „[areviciul Dimitri”? 

Marina nu avea secrete faţă de tatăl ei. 
I-a arătat imediat scrisoarea şi semnătura. 
Deşi mirat, contele a primit vestea cu 
interes. 

Şi dacă Grigori spunea adevărul? Nu ar 
fi fost oare mai bine să nu-l izgonească? Plin 
de datorii şi lipsit de scrupule, Mniszech era 
gata la orice. De aceea i-a spus fiicei sale să 
se gândească la această propunere... 
tânăr? 

La începutul secolului al XVII-lea, 
cronicile de la Kiev au relatat apariţia unui 
călugăr de talie mijlocie, cu o faţă rotundă 
şi palidă şi cu pomeţii proeminenţi. Avea 
părul roşcat, o expresie timidă, un aer trist, 
iar aspectul său exterior nu te lăsa să 


bănuieşti nici caracterul, nici inteligenţa 
tânărului. Avea un temperament vioi şi se 
mânia cu uşurinţă. Grigori ştia carte. Venea 
de la prestigioasa mănăstire Ciudov, din 
Rusia, unde fusese remarcat pentru 
deosebita sa inteligenţă, talentul de orator 
şi simţul diplomaţiei. Se spunea că familia 
lui provenea din rândul micii nobilimi, care 
trăia de secole în centrul ţării, şi că 
devenise călugăr cu numele de Grigori după 
moartea prematură a tatălui său. Cariera sa 
monastică fusese fulgerătoare. Mai întâi 
învățăcel pe lângă un călugăr, a fost numit 
ulterior slujitorul arhimandritului, ca apoi 
să ajungă ataşat al curţii patriarhului. 
Această ascensiune formidabilă a avut loc în 
decursul unui singur an, datorită calităţilor 
sale ieşite din comun: „Asimila în câteva 
luni ceea ce altora le-ar fi luat o viaţă 
întreagă”. 

Grigori ar fi putut să aibă o carieră 
ecleziastică lungă şi strălucită, dar 
spectacolul pe care îl oferea ţara, măcinată 
de instabilitatea politică pricinuită de boala 
lui Boris Godunov, ravagiile făcute de 
foamete, epidemiile şi toate crizele 
provocate de timpurile tulburi l-au făcut să 


creadă că destinul său trebuia să fie cu totul 
altul. Astfel, viaţa lui Grigori a cotit pe 
drumuri sinuoase spre impostură. 

Şi-a făcut din nou apariţia la Kiev, apoi 
a intrat în contact cu cazacii zaporojeni, 
aflaţi atunci sub jugul polonezilor. Înainte 
de a ajunge în serviciul unchiului Mariei, 
Grigori a slujit la curtea prinţului Ostrojski”, 
apărător înflăcărat al ortodoxiei, care se 
opunea cu înverşunare unirii Bisericilor. 
Acest prinţ ordonase în trecut alungarea 
călugărilor răspopiţi care îşi găseau refugiu 
în centrele arianismului. Secta lui Arius, 
numită şi Secta Fraţilor Polonezi, avea să 
joace un rol important în Reforma din 
Polonia. Susţinătorii arianismului 
respingeau dogma Sfintei Treimi şi cereau 
un respect necondiţionat faţă de libertatea 
de conştiinţă. Inzestrat cu această „educaţie 
poloneză liberală”, Dimitri şi-a oferit 
serviciile cumnatului contelui Mniszech! 

La început, Marina nu era îndrăgostită 
de acest ţarevici provincial şi nici nu 
conştientiza marile interese care erau în 
joc. De aceea, tatăl ei şi-a luat sarcina de a 
o convinge: „Dacă Grigori ar reuşi, cu 


7 În polonă, Ostrogscy. 


ajutorul polonezilor, să urce pe tronul 
Rusiei, avantajele pe care le-am putea 
obţine din această situație ar fi 
inestimabile!” 

În timp ce fiica sa analiza întreaga 
situaţie, contele Mniszech l-a prezentat pe 
„țareviciul Dimitri” lui Sigismund al III-lea. 
Nunţiul papal şi iezuiţii au asistat la 
audienţă, acceptând să favorizeze 
îndeplinirea dorințelor acestui pretendent la 
tronul Rusiei. Dar Varşovia nu era singura 
care îl susţinea. Boierii din Rusia, ostili 
ţarului centralizator Boris Godunov, căutau 
şi ei un om providenţial gata să le apere 
interesele. Aşadar, falsul Dimitri a fost 
„plămădit într-un cuptor polonez, dar 
frământat la Moscova”, ca să reproducem 
cuvintele istoricului rus Kliucevski. 

În acest context, Marina a acceptat, în 
cele din urmă, perspectiva unei căsătorii cu 
falsul Dimitri. Grigori-Dimitri şi-a înmulţit 
promisiunile: s-a prefăcut că satisface 
dorinţa iezuiţilor şi se  converteşte la 
catolicism, a jurat că va ceda regelui 
Poloniei teritoriile occidentale ale Rusiei şi 
chiar s-a angajat că îi va susţine candidatul 
la tronul Suediei. În sfârşit, viitorului său 


socru Dimitri i-a promis achitarea tuturor 
datoriilor - acesta a fost, de altfel, singurul 
angajament pe care l-a respectat. 

Puşkin, în Boris Godunov, ni-l 
înfăţişează pe Dimitri mărturisind 
logodnicei sale Marina că nu era țareviciul: 
„Umbra lui Ivan cel Groaznic m-a numit 
Dimitri şi m-a adoptat ca fiu...” 

Varianta cea mai verosimilă este că 
autenticul Dimitri era cu adevărat mort, dar, 
în biografia falsului Dimitri scrisă de 

„ autorul enumeră o serie 
de puncte contradictorii rămase nelămurite: 
„In ce mănăstire s-ar fi găsit călugări care 
să doboare urşi cu o singură lovitură sau 
care să poată conduce la atac un escadron 
de husari?” El dezvăluie şi faptul că 
impostorul cunoştea limba poloneză, avea 
calităţi remarcabile de călăreț şi era foarte 
curajos. 

In ziua de 13 octombrie 1604, susţinut 
de o trupă de o mie cinci sute de oameni, 
formată din cazaci pricepuţi în arta 
războiului şi din soldaţi mercenari, falsul 
Dimitri a trecut frontiera rusă şi şi-a început 
imediat înaintarea. Marina promisese că 
avea să se alăture imediat ce cucerea 


capitala. Vestea l-a alarmat pe Boris 
Godunov, care a dispus mobilizarea 
generală. 

Om cu spirit teatral, Dimitri şi-a 
organizat sosirea la Moscova în mod 
spectaculos. l-a cerut mai întâi „mamei 
sale” să i se alăture. Văduva ţarului Ivan cel 
Groaznic, Maria Nagaia, devenită între timp 
călugăriţă cu numele de Marfa, s-a prefăcut 
că îşi recunoaşte fiul şi şi-a jucat perfect 
rolul. Oare fosta țarină s-a pretat la această 
manevră ca să se răzbune pentru umilinţele 
suferite după moartea soţului ei? în orice 
caz, Maria s-a răzbunat. În timpul domniei 
falsului Dimitri, Maria a trăit la Kremlin în 
terem-ul rezervat ţarinelor văduve. 

Dimitri a mers lângă trăsura mamei 
sale până la Moscova. Intrarea lor a fost de- 
a dreptul triumfală. Pentru popor, 
întoarcerea țarului  „legitim” era un 
adevărat miracol. Pe malurile râului 
Moscova fusese ridicat un cort enorm. Cu 
părul şi mustaţa vopsite cu grijă, îmbrăcat 
cu o tunică roşie şi cu pantaloni bufanţi de 
culoare albastră, falsul Dimitri i-a primit 
acolo pe oamenii din popor şi pe marii 
negustori. În timpul acestei ceremonii 


tradiţionale, i-au fost oferite numeroase 
daruri - mătăsuri şi bijuterii din aur şi din 
argint. Apoi şi-a făcut o intrare solemnă în 
Kremlin, prin Poarta Mântuitorului, şi s-a 
îndreptat spre Catedrala Sfântul Arhanghel 
Mihail, ca să se  reculeagă în faţa 
mormântului lui Ivan. Afară, cazacii veniţi 
de pe Don, din Urali şi de pe Volga au 
îngenuncheat. Sunetul  trompetelor se 
amesteca plăcut cu acordurile sublime ale 
muzicii cântate de corurile catedralei, în 
timp ce stindardele clerului fluturau în vânt. 

La puţin timp după aceea, Dimitri a 
ordonat mutarea rămăşiţelor pământeşti ale 
lui Boris Godunov lângă cadavrele soţiei şi 
ale fiului său, sugrumaţi cu câteva zile mai 
înainte în Casa Săracilor, o mănăstire din 
centrul Rusiei, unde  reuşiseră să se 
refugieze. 

In acest timp, cortegiul Marinei 
părăsea Polonia. În acea lună de aprilie, 
seva proaspătă făcea mugurii să se 
deschidă. Nopțile erau încă reci, iar sub 
razele soarelui timid de dimineaţă puteau fi 
auzite ciocnindu-se între ele blocurile de 
gheaţă purtate de curentul râurilor. Ghioceii 
se ascundeau în iarba proaspătă; natura, 


asemenea oamenilor, se trezea dintr-o lungă 
hibernare. 

Dimitri organizase pentru logodnica lui 
un popas la o mănăstire rusă. Poporul a 
crezut însă că acest lăcaş fusese ales pentru 
ca viitoarea țarină să se convertească la 
religia ortodoxă. Dar nu s-a întâmplat aşa. 
Marina voia să rămână fidelă catolicismului. 
De altfel, Dimitri, în pofida promisiunii 
făcute iezuiţilor, nu se convertise nici el. 

Marina a ajuns în cele din urmă la 
Moscova în ziua de 2 mai. Tânăra era 
mândră  nevoie-mare, căci avea să 
domnească peste acel teritoriu imens. 
Mergând pe esplanada Kremlinului, Marina 
a fost uluită de acea înghesuială de palate, 
biserici şi de mănăstiri. Pentru ea, toate 
reprezentau un stil cunoscut. Nu era nici 
stilul gotic de la Varşovia, nici stilul 
bizantin, ci pur şi simplu stilul moscovit. 
După părerea ei, niciun alt stil arhitectonic 
nu-şi realizase capriciile cu o fantezie atât 
de mare. 

Oare destinul rus al Marinei avea să fie 
la fel de capricios? 

Talentul pentru puneri în scenă al 
falsului Dimitri şi al Marinei a ajuns la 


apogeu câteva zile mai târziu, când tânărul 
a traversat Moscova pe un cal alb, al cărui 
harnaşament era în întregime acoperit cu 
pietre preţioase. Purta un costum ţesut cu 
fir de aur, şi garda sa a oferit poporului o 
demonstraţie impresionantă de exuberanţă 
vestimentară rusă, la care polonezii 
adăugau rafinamentul eleganţei 
occidentale. Locuitorii capitalei au fost 
frapaţi nu atât de înfăţişarea logodnicei 
regale, cât de cortegiul ei imens, ce înainta 
cu un aer sfidător. Ai fi zis că era o invazie 
străină: o hoardă de soldaţi înarmaţi care se 
comportau ca într-o ţară cucerită, agresând 
oamenii şi chiar jefuind prăvăliile. 

Căsătoria, urmată de încoronare, a avut 
loc în ziua de 8 mai 1606. 

Ţareviciul, îmbrăcat cu un caftan 
albastru, ţesut cu flori de aur, îşi aştepta 
viitoarea soţie în sala tronului. Tânărul a 
fost uluit de frumuseţea logodnicei sale. Ea 
purta, peste părul împletit cu lănţişoare de 
aur, un voal după moda poloneză; rochia, 
după moda rusească, era împodobită cu un 
număr atât de mare de pietre preţioase, 
încât abia dacă i se putea distinge culoarea. 

Autorii din secolul trecut au descris-o 


pe Marina Mniszech ca pe o tânără roşcată 
cu ochi verzi, cu o siluetă înaltă şi zveltă, 
dar cronicile din epocă o prezintă brunetă şi 
mică de statură, cu ochii mari şi căprui. 
Prosper Mérimée spunea: „Se făcea 
remarcată prin grație şi frumuseţe printre 
femeile din ţara ei”. Dar un istoric polonez 
preciza: „Marina se distingea printr-o formă 
de frumuseţe puţin atrăgătoare: era o 
femeie rece, ambițioasă, mai nemiloasă 
decât cel mai rău dintre cămătari”. 
Aleksandr Puşkin spune despre ea în Boris 
Godunov: „Nu-i regină mai frumoasă decât 
o fiică a Poloniei”. 

Ceremonia căsătoriei a început cu 
schimbul de melc, apoi Marina, condusă de 
tatăl ei, a fost invitată să ia loc pe tron. 
Marele scutier a adus crucea, coroana, 
diadema şi colierul, ca să fie sărutate de cei 
doi. 

Clopotele au început să bată, 
amintindu-le soţilor că era timpul să se 
îndrepte către Catedrala Adormirea Maicii 
Domnului. Arhimandritul a aşezat obiectele 
sacre pe un talger de aur cizelat, le-a 
acoperit cu un voal şi a purtat talgerul 
deasupra capului până în locul sfânt. In 


spatele lui mergeau cu un pas solemn 
Marina şi Dimitri, urmaţi de un prinţ care 
ducea sceptrul şi de un boier care ţinea 
globul imperial. 

Ajuns în catedrală, cuplul a sărutat 
icoanele şi relicvele. Marina s-a ridicat în 
vârful picioarelor, dar, fiindcă nu reuşea să 
ajungă la cele mai înalte, a primit un 
taburet pentru a putea îndeplini ritualul. 
Patriarhul a pus colierul la gâtul tinerei 
femei şi a prezentat asistenţei diadema pe 
care urma să o aşeze pe fruntea ei. Marina 
simţea că se prăbuşeşte sub povara tuturor 
acelor obiecte sacre care se adăugau 
greutăţii rochiei. 

Patriarhul a uns fruntea, obrajii, palma 
şi dosul mâinilor ţarului şi ale țarinei cu mir, 
apoi soţii au băut din acelaşi pocal. Şi astfel, 
ceremonia a luat sfârşit. Liturghia ortodoxă 
rusă durase foarte mult, şi polonezii, obosiţi 
de atâta stat în picioare, ceruseră scaune. 
Această încălcare a protocolului a provocat 
indignarea ruşilor. 

Sunetul clopotelor s-a amestecat cu 
cântul corurilor, salutând ieşirea mirilor din 
lăcaşul sfânt. Afară se întunecase. Pe cerul 
negru, stele albe străluceau cu un licăr clar 


şi persistent. Mulțimea şi-a aclamat 
suveranii, şi festivitățile au continuat până 
dimineaţa în tot oraşul. 

A doua zi, Marina şi-a primit soţul în 
pavilionul său de baie, unde au stat mult 
timp de vorbă, ameţiţi de aburii de eucalipt. 
În timp ce vorbeau, Marina şi-a dat seama 
că îl aprecia cu adevărat pe acel bărbat de 
care îşi legase destinul. Când acesta s-a 
apropiat, ea nu l-a mai respins. 

Dimitri a început să guverneze într-un 
mod cu totul neobişnuit. Contrar obiceiului, 
încă nu vizitase sălile de tortură. Noul ţar 
nu avea NIMIC din cruzimea 
înspăimântătoare a lui Ivan. Potrivit 
istoricului Kliucevski, Dimitri îl întrecea 
chiar şi pe Petru cel Mare, în cazul căruia 
„reformele îndrăzneţe şi spoiala de cultură 
occidentală erau înveşmântate în cea mai 
autentică barbarie”. 

Marina a transformat, la rându-i, modul 
de viaţă al suveranelor ruse; cuplul nu mai 
dormea după mese şi se ducea des la baie, 
locul privilegiat al întâlnirilor lor amoroase. 
Falsul ţar şi falsa țarină schimbaseră 
caracterul medieval al relaţiilor mai-marilor 
Kremlinului cu servitorii lor. Erau distanti, 


dar totodată accesibili şi celor mai umili 
supuşi. 

Dimitri se ducea deseori la micii 
meşteşugari, ca să le cunoască mai bine 
munca şi să găsească mijloace de a încuraja 
artele şi meseriile. Într-o scrisoare adresată 
moscoviţilor, declara că dorea ca regatul 
său să fie liber, adăugând: „Vreau să-mi 
îmbogăţesc ţara cu ajutorul comerţului”. 
Cronicarii englezi s-au grăbit să dezvăluie 
aceste intenţii lăudabile, insistând asupra 
faptului că niciun suveran european, până la 
acea dată, nu acordase o libertate atât de 
mare poporului său! 

Ţarul voia să ştie tot ce se petrecea în 
cancelarii şi îşi făcea apariţia în mod 
neaşteptat în birourile administrative, unde 
răsfoia dosarele; zilnic, se ducea la Dumă, 
ca să controleze personal treburile statului. 
De asemenea, ca un comandant competent 
şi erudit, ţinea să conducă el însuşi 
exerciţiile militare. 

Această popularitate a cuplului nu a 
durat însă foarte mult. Ţarului a început săi 
se reproşeze faptul că nu tutuia boierii şi nu 
voia să fie tutuit de ei. La cererea Marinei, 
Dimitri nu purta nici barbă, nici mustață şi 


refuza să bea rachiu de grâu. Mergea 
rareori la biserică şi se arăta împotriva 
posturilor prelungite, în schimb, avea o 
simpatie profundă pentru Vatican şi pentru 
catolici. După ce a numit un nou patriarh, 
Filaret Romanov, un fost boier exilat pe 
vremuri de Boris Godunov, Dimitri a 
convocat adunarea boierilor în şedinţă 
solemnă. „Este necesar, a spus el, să unim 
toate Bisericile creştine pentru a putea 
lupta contra turcilor şi a islamului”. Cu 
ocazia acestui discurs ecumenic, el a 
criticat formalismul dogmatic al clericilor 
ruşi. Această atitudine nu a fost deloc pe 
placul adunării. Din acel moment, cuplul a 
fost nevoit să facă faţă ostilităţii maselor, 
situaţie comparabilă cu ceea ce aveau să 
trăiască, patru secole mai târziu, Mihail 
Gorbaciov şi soţia sa. 

Numărul polonezilor instalați la 
Moscova era destul de mare, iar certurile cu 
ruşii au devenit din ce în ce mai frecvente şi 
mai violente. Moscoviţii au început să se 
plângă de acest lucru ţarului. 

Dimitri şi Marina au fost de 
nenumărate ori avertizaţi că se punea la 
cale un complot, dar, cum se întâmplă 


adesea în astfel de cazuri, victima nu vrea 
să creadă... „Ştiu unde domnesc; nu am 
duşmani!” îl asigura ţarul pe socrul său, 
care îi propunea să ia măsuri de securitate 
suplimentare. 

Lovitura de stat a boierilor a început în 
zorii zilei de 26 mai 1606. Conjuraţii au 
făcut să se creadă că era vorba despre o 
invazie a polonezilor şi au pătruns în 
Kremlin împreună cu cazacii, sub pretextul 
că vor să protejeze viaţa ţarului. Niciun 
document nu a atestat, nici până azi, vreun 
ajutor dat boierilor de către Sigismund al 
II-lea. Totuşi, ştim că Dimitri nu-şi 
respectase promisiunile făcute polonezilor. 
In plus, la Varşovia se răspândise zvonul că 
suveranul moscovit se pregătea să atace 
Polonia ca să pună mâna pe tron. 

Cele cinci sute de biserici de la 
Moscova au tras clopotul de alarmă: o trupă 
comandată de Vasili Șuiski, mai-marele 
boierilor, a intrat în oraş şi s-a îndreptat 
spre Kremlin. 

Alertaţi de vacarm, Marina şi Dimitri au 
dat fuga la ferestre. Denunţând în gura 
mare impostura, soldaţii au intrat în forţă în 
palat şi au pătruns în camera suveranilor. În 


cămaşă de noapte, cu sabia încovoiată de 
cazac în mână, Dimitri a reuşit să scape de 
asediatori şi să fugă. Protejată de tânărul ei 
paj, care a apărat-o până la moarte, Marina 
a scăpat cu viaţă numai datorită unei mari 
stăpâniri de sine: ea le-a oferit celor care 
voiau s-o ucidă toate bijuteriile şi tot aurul. 
Sărind pe fereastră, Dimitri şi-a rupt un 
picior. Încercând să se târască până la 
cazărmile unui regiment polonez, falsul ţar 
a fost prins de o ceată de răsculați, care l-au 
omorât cu lovituri de bâtă, răcnind în mod 
perfid: „Polonezii îl asasinează pe ţar!” 

Cadavrul mutilat a fost plimbat prin 
Moscova şi apoi incinerat. Cenuşa a fost 
pusă într-o ghiulea de tun care a fost trasă 
în direcţia Varşoviei. Astfel, impostorul se 
întorcea de unde venise! 

Analiştilor din zilele noastre nu le place 
să-l considere pe Grigori Otrepiev un simplu 
impostor. Cazul său e mai complex: mai 
întâi, pentru că a crezut cu încăpățânare în 
jocul său; apoi, pentru că s-a dovedit, la fel 
ca Gorbaciov, un rege al ambiguităţii, 
maestru în mânuirea vorbelor cu dublu 
înţeles; în sfârşit, pentru că s-a străduit să 
guverneze Rusia folosind metode mai 


subtile decât predecesorii săi. Dimitri îi 
repeta deseori Marinei: „Există două 
moduri de a domni: cu milă şi cu măreție 
sufletească sau vărsând sânge. l-am promis 
Domnului că îl voi folosi pe cel dintâi...” 

Venirea la putere a lui Şuiski, în ziua de 
19 mai 1606, a marcat începutul „perioadei 
poloneze”. Astfel, Kremlinul a fost ocupat 
timp de câţiva ani de armatele poloneze, 
care au jefuit tezaurele istorice, au distrus 
casele şi au ucis locuitorii Moscovei. Noul 
ţar îi plătea pe şefii trupelor poloneze de la 
Kremlin pentru a-l proteja, din cauză că, 
spre deosebire de falsul Dimitri, soldat 
curajos, aceasta se temea de bubuitul 
tunului şi detesta mirosul prafului de puşcă! 

Şuiski, poreclit de popor Țarul 
Secătură, era obsedat de întoarcerea unui 
nou ţar fals. Şi nu se înşela... Sigur, pusese 
capăt vieţii lui Dimitri, dar aventurile falsei 
tarine aveau să continue. 

Şi, într-adevăr, un an mai târziu, un 
recidivist evadat din închisoare s-a 
proclamat „Dimitri scăpat, prin miracol, de 
asasinii trimişi de boieri”. Poporul s-a grăbit 
să-l aclame pe acest al doilea fals Dimitri: 
impostura devenise modalitatea uzualā de 


convertire a nemulțumirii sociale. Din acest 
moment şi până la sfârşitul secolului al XIX- 
lea, Rusia îşi va avea impostorii ei; rare vor 
fi domniile în care aceştia nu-şi vor face 
apariţia. 

Intâmpinând doar o slabă împotrivire 
din partea trupelor moscovite, armata 
noului fals Dimitri s-a instalat la Ciuşino, la 
porţile capitalei ruse, în primăvara anului 
1608. 

Există versiuni diferite referitoare la 
originile celui de al doilea fals Dimitri. După 
cea mai verosimilă, ar fi vorba despre un 
lituanian pe nume Bogdanov, care - cu 
susţinerea regelui Sigismund al III-lea - a 
reuşit să adune o mică armată de mercenari 
şi de cazaci de pe Don, conduşi de un 
ataman polonez, ca să pornească la 
cucerirea Kremlinului. 

Încă o dată, femeile au jucat un rol 
esenţial în ascensiunea lui. Marina şi tatăl 
ei se aflau în continuare în exilul moscovit, 
însă a doua soţie a contelui Mniszech a luat 
parte în mod activ la găsirea unui nou „om 
providenţial”. Astfel, domeniul familiei 
Mniszech din Polonia a fost numit „fabrică 
de impostori”. 


În acest timp, Şuiski şi Sigismund al III- 
lea au semnat un tratat de pace, conform 
căruia cele două părţi se angajau să nu 
intervină în treburile interne ale celeilalte 
ţări. Moscova a eliberat apoi toţi prizonierii 
reţinuţi de la răsturnarea de pe tron a lui 
Dimitri. Marina se număra printre ei. Dar, în 
timp ce se afla în drum spre Polonia, ea a 
fost răpită de un detaşament trimis de 
„soţul” ei, al doilea fals Dimitri. 

Tatăl o vânduse din nou. În schimb, el 
obținea suma de o sută de mii de ruble şi 
fieful Serversk, care cuprindea paisprezece 
oraşe. Nu fără împotrivire, Marina a 
acceptat să recunoască în mod solemn că 
„hoţul de cai” era soţul ei, primind amândoi 
binecuvântarea patriarhului Filaret 
Romanov, care nu era altul decât tatăl 
fondatorului noii dinastii. Intervenţia 
înaltului cler a risipit ultimele îndoieli: 
Dumnezeu l-a salvat pe falsul Dimitri de 
asasinii lui Șuiski; poporul striga că avusese 
loc un miracol... 

Astfel, datorită Marinei, „hoţul de cai”, 
„tâlharul de la Ciuşino”, a devenit noul „ţar 
legitim” şi a început să domnească asupra 
părţii meridionale a ţării, care îi 


recunoscuse autoritatea. Noul suveran a 
creat la Ciuşino o curte, o adunare, a 
perceput impozite, a împărţit dreptatea, ca 
şi cum nu ar fi existat un alt ţar la Moscova. 
O coaliţie ruso-suedeză a reuşit totuşi să-l 
alunge şi a fost ucis în 1610. Marina a fost 
abandonată în voia destinului atât de tatăl 
ei, cât şi de regele Poloniei. Vânată fără milă 
de ruşi, Marina s-a refugiat iniţial la un şef 
cosac? din Ucraina şi şi-a petrecut restul 
vieţii fugind de colo-colo, fiind în cele din 
urmă prinsă şi întemniţată. Amantul şi 
copilul ei de trei ani au fost omorâţi în faţa 
ei. Uitată de toţi, Marina a murit de 
disperare în temniţa umedă în care fusese 
aruncată. 

Totuşi, numele Marinei a revenit în 
prim-planul scenei politice cu ocazia 
alegerii primului țar din dinastia Romanov. 
În februarie 1613, soborul a adoptat 
următoarea moţiune: „De acum înainte, 
niciun străin sau vlăstar al unei mame care 
nu e rusoaică nu va putea să fie ales ţar...” 
Regele Sigismund, fiul său Ladislau şi „fiul 
hoţului şi al polonezei” Marina 


8 A nu se confunda cosac (Ka3akKkń) cu kazac (Ka3áxn). Cosacii sunt la 
origine slavi răsăriteni, iar kazacii sunt popor de origine turcică. 


erau astfel excluşi, o dată pentru totdeauna, 
de pe lista candidaţilor la tronul Rusiei. 
„Cine altul decât Mihail Romanov!” a 
exclamat majoritatea. „Nu este el nepotul 
țarului Feodor prin țarina Anastasia? 
Domnul să-i păstreze în pace sufletul sfânt 
în rai! Nu-i el nepotul ţarului Ivan, care s-a 
dus la Dumnezeu să-i ceară iertare pentru 
păcatele făcute?! Dumnezeu nu ne trimite 
pe nimeni altul decât pe Mihail Romanov. Să 
spălăm ruşinea alegerilor noastre 
nechibzuite...” 


PERIOADA ROMANOVILOR 


ÎN ACEA ZI DE VINERI din postul 
Paştelui, 19 februarie 1613, cupolele aurite, 
având deasupra cruci greceşti, aveau 
sclipiri transparente, lumina concentrându- 
se în punctul proeminent în formă de stea 
strălucitoare. Clopotele  catedralelor din 
Kremlin, care băteau de zile întregi, 
anunțau alegerea tânărului Romanov. 

În ziua de 11 iulie a aceluiaşi an, o 
mulţime imensă îl aclama pe noul ţar. O 
călugăriţă îmbrăcată în întregime în negru, 
având pe cap ceva ce semăna cu diadema 
unor divinităţi mithraice, a urcat cu un pas 
ferm pe estradă. Era Marfa, mama lui 
Mihail. Femeia a îngenuncheat şi a zis: „Te 
binecuvântez, fiul meu, domneşte ca un ţar 
rus adevărat”. Uitând de eticheta curţii, 
prinţul Romanov s-a aplecat să-şi ridice 
mama, dar a căzut şi el în genunchi sub 
greutatea ţinutei sale. A scăpat sceptrul şi 
cuşma de monarh. Boierii au format imediat 
un cerc în jurul tânărului ţar: „Ridică-te, a 
şoptit prinţul Mstislavski, aminteşte-ţi că 
eşti ţar şi că Marfa e supusa ta!” Murmurele 
indignate ale apropiaților nu au ajuns până 


la urechile mulţimii, dar martorii au fost 
unanimi: „Acest incident fusese suficient ca 
să arate boierilor că ţarul avea să fie sub 
influenţa mamei sale, care era autoritară şi 
intrigantă...” 

Şi, într-adevăr, boierii au înţeles repede 
că nu era cazul să se adreseze ţarului, ci 
mamei sale, pe care poporul o va numi 
curând „adevărata țarină”. 

După încoronare, a urmat o petrecere. 
Pe masa îmbelşugată trona un cerb întreg 
cu coarne, pregătit cu sosuri elaborate. De- 
a lungul secolelor, mulţi bucătari au 
încercat să pregătească bucatele care se 
aflau în mod obişnuit pe masa imperială. 
Amintind de unele compoziţii picturale 
contemporane, galbenul lămâilor contrasta 
plăcut cu negrul caviarului, venit din 
Astrahan,  amestecându-se cu nuanțele 
bacelor şi cu rozul somonului marinat în 
lapte. 

Vesela de aur stătea alături de pocalele 
de argint cizelat, gravate cu scene biblice 
de  artizanii din Caucaz, motivele lor 
amintind boierilor ineluctabila judecată a 
Domnului. Dar ei nu luau acest aspect în 
seamă şi se dedau băuturii. 


A bea nu era oare, după spusele 
marelui prinţ Vladimir al Kievului, „bucuria 
ruşilor”? Convivialitatea îţi impunea să bei, 
iar a fi beat în acea epocă constituia o 
trăsătură esenţială a ospitalităţii. Mesenii 
beau pahar după pahar şi le răsturnau 
deasupra capului ca să arate că erau goale. 
Dacă invitaţii nu erau trimişi la casele lor 
beţi morţi, seara nu fusese reuşită! Dar 
ţarul Mihail avea o sănătate fragilă şi 
suporta cu greu aceste excese. Devenit în 
scurt timp neputincios din cauza unei 
paralizii parţiale a picioarelor, el şi-a făcut 
din ce în ce mai rar apariţia la acest gen de 
festivități. 

In 1618, s-a semnat pacea între Rusia şi 
Polonia, şi toţi prizonierii ruşi au fost 
repatriați. Printre ei se afla şi tatăl ţarului, 
patriarhul Filaret Romanov. Susţinut de 
soţia lui,  călugăriţa Marfa, bătrânul 
autoritar a fost curând proclamat „ţarul 
numărul doi” şi patriarhul tuturor ruşilor. 

Prin Piaţa Roşie treceau procesiuni 
ciudate. Filaret, în veşminte sacerdotale, 
mergea în frunte, având în mâini sceptrul 
imperial; în spatele lui venea Mihail, 
purtând coroana, cuşma şi gulerul. Într-o zi, 


un vânt puternic a luat cuşma şi gulerul. 
Filaret a alergat după obiectele considerate 
atribute ale puterii supreme, le-a apucat cu 
aviditate şi, întinzându-i fiului său cuşma 
imperială, şi-a pus el gulerul! Mihail nu a 
spus nimic şi, cu picioarele tremurânde, a 
mers mai departe în spatele tatălui său. 

Ţarul avea o pasiune deosebită pentru 
ceasuri şi, în timp ce Filaret conducea 
reuniunile boierilor, Mihail primea, la sfatul 
mamei sale, negustori, diplomaţi, mecanici 
şi ingineri străini, cărora le arăta cu 
mândrie propriul „muzeu de ceasuri”. In 
1630, Filaret a murit şi a fost îngropat la 
Kremlin cu toate onorurile unui ţar. Dar 
Marfa veghea în continuare! 

Suveranul a fost copleşit de o mare 
nenorocire: cei doi fii mai mari ai sâi au 
murit în împrejurări misterioase. Mihail a 
refuzat din acel moment să se mai ocupe de 
treburile statului. Din ce în ce mai slăbit, 
ţarul nu se mai deplasa decât într-un fotoliu 
pe rotile, înconjurat în permanenţă de o 
mulţime de cerşetori şi de oameni săraci cu 
duhul. I s-a propus să se facă o anchetă 
asupra morţii fiilor săi. Zadarnic. "Viaţa şi 
moartea tuturor stă în puterea Domnului”, 


s-a limitat el să răspundă. Oricum, viaţa sa 
familială era dictată de mama lui, „ţarina” 
Marfa. În 1616, Mihail se căsătorise cu fata 
unui nobil fără avere, Maria Hlopova. Marfa 
a făcut însă tot ce a putut ca să destrame 
această căsătorie. Astfel, în 1624, ţarul s-a 
căsătorit cu Maria Dolgorukaia. Aceasta 
avea să moară otrăvită patru ani mai târziu. 
Abia în 1626, Mihail a găsit o soţie agreată 
de toţi, Evdochia Streşneva, fiica unui mic 
nobil. Cei doi au avut zece copii, dintre care 
numai Aleksei, Irina, Anna şi Tatiana au 
supravieţuit. 

Mihail a oferit mâna fiicei sale Irina 
prinţului moştenitor al Danemarcei, dar 
diferenţele religioase aveau să împiedice 
această legătură. În 1643, prințul 
Waldemar, fiul Cristinei a IV-a, sosea la 
Moscova cu o suită de trei sute de persoane. 
În urma unor tratative îndelungate, s-a 
ajuns la un acord: lrina aducea ca dotă 
principatele Suzdal şi Iaroslav. De teama 
practicilor vrăjitoreşti, prinţul nu a primit 
niciun portret al logodnicei sale. De altfel, 
obiceiurile moscovite impuneau ca soţii 
străini să-şi vadă pentru prima dată soţia în 
camera  nupţială. Waldemar obținuse 


încuviințarea să-şi păstreze credința 
protestantā. 

Totuşi, la Moscova, i s-a pretins sā se 
convertească la ortodoxie. Prinţul a refuzat 
şi a cerut să se întoarcă imediat la el acasă, 
însă nu i s-a permis acest lucru. A încercat 
să fugă, dar a fost prins şi sechestrat doi 
ani, până la moartea lui Mihail. Această 
căsătorie ratată a marcat profund familia 
ţarului. În ziua celei de a patruzecea 
aniversări, pe 12 iunie 1645, Mihail s-a uitat 
la fiica lui, Irina, cu ochii plini de lacrimi, a 
binecuvântat-o şi şi-a lăsat capul să-i cadă 
pe speteaza fotoliului. Murise. Astfel s-a 
încheiat domnia primului Romanov. 


MAMA LUI PETRU CEL MARE 


ALEKSEI, AL TREILEA FIU al lui 
Mihail, i-a succedat la tron la vârsta de 
şaisprezece ani. Era un băiat cu un caracter 
docil. Natură contemplativă, noul ţar era 
uşor influenţabil. Fusese crescut de boierul 
Morozov. Om de stat eminent, dar intrigant 
şi lipsit de scrupule, acesta intenţiona să 
devină, după exemplul patriarhului Filaret, 
un al doilea ţar, adevăratul conducător al 
ţării. Cel mai bun mijloc de a-şi atinge țelul 
era, bineînţeles, să-l căsătorească în mod 
oportun pe Aleksei. Au fost aduse două sute 
de tinere fete, dintre care au fost alese şase. 
Puternicul consilier l-a încurajat pe ţar să o 
ia de soţie pe Maria, fiica prietenului şi 
complicelui său Miloslavski. Morozov însuşi 
s-a căsătorit cu sora mai mică a viitoarei 
tarine. Aleksei a iubit-o cu tandreţe pe 
această femeie, care avea să-i dăruiască 
treisprezece copii. In schimb, căsătoria lui 
Morozov, în vârstă de şaizeci de ani, cu prea 
tânăra soră a Mariei nu a fost una fericită. 

Dar zvonurile, ca întotdeauna, au dus 
până la urmă la distrugerea reputației noii 
tarine. Se spunea că „ieşea călare pe o 


coadă de mătură şi că zbura până la colinele 
de la periferia oraşului ca să celebreze, cu 
diavolul, sabatul”. Un călugăr a susţinut că: 
„Belzebut însuşi a luat hotărârea să 
părăsească iadul ca să locuiască la Kremlin 
cu prietenii lui”. Boierii pretindeau că țarina 
şi sora ei refuzau să fie ajutate la baie de 
servitoare pentru că „degetul mare de la 
piciorul stâng purta semnul satanei şi era 
despicat”. 

Pe la sfârşitul lunii iunie a anului 1648, 
peste o sută de mii de persoane au invadat 
Kremlinul, cerând să vadă piciorul stâng al 
țarinei. Cuprins de panică, Aleksei a fost de 
acord să dea pe mâna mulţimii câţiva 
apropiaţi ai lui Morozov. [arina a reuşit să 
fugă în ultima clipă prin subteranele 
palatului. 

Cu ochii în lacrimi, Aleksei a spus 
mulţimii: „Dinastia mea domneşte pentru că 
a fost aleasă de popor. Promit în mod 
solemn, în numele meu şi al urmaşilor mei, 
că din Kremlin vor fi întotdeauna alungaţi 
«duşmanii poporului»”. 

În Rusia, dispoziţia poporului este 
întotdeauna foarte schimbătoare! Astfel, 
acel ţar de nouăsprezece ani care părea atât 


de nefericit i-a emoţionat într-o asemenea 
măsură pe manifestanți, încât au început să 
strige: „Viață lungă ţarului nostru 
preaiubit!” (Cei care au continuat să 
profereze ameninţări au fost legaţi şi daţi pe 
mâna poliţiei chiar de cei de lângă ei. 

În urma răzmeriţei, țarina şi-a rugat 
soţul să ia măsuri pentru calmarea 
poporului, la fel cum avea să facă mai târziu 
soţia lui Nicolae al II-lea. Aleksei a convocat 
imediat adunarea boierilor la un consiliu 
extraordinar, pentru elaborarea unui nou 
cod penal. Reformele prevăzute, 
împrumutate din legislaţiile asiatice, erau 
de o mare severitate, după cum dovedesc 
următoarele articole: 

1. Celor dovediţi a fi falsificatori de 
bani li se va turna metal topit pe gât. 

2. Femeia care şi-a ucis soţul trebuie să 
fie îngropată până la gât şi ţinută astfel 
până când moare (dar bărbatul care şi-a 
ucis nevasta nu trebuie decât să plătească o 
amendă!). 

Această atitudine dezvăluia caracterul 
închis al statului moscovit, stăpânit de 
teamă şi de suspiciune, de orgolii şi de 
xenofobie.  Kocihin, martor privilegiat, 


subliniază faptul că substituirea 
logodnicelor destinate străinilor era o 
practică frecventă. lată ce spune el: 
„Nicăieri în lume nu există înşelătorie mai 
mare ca în statul moscovit, deoarece ruşii 
nu au adoptat practica din celelalte state 
ale Europei, unde este de presupus că vezi 
cu ochii tăi şi te înţelegi dinainte cu 
viitoarea soţie”. Ambasadorii străini nu 
înmânau niciodată personal cadourile 
monarhilor lor pentru soțiile şi fiicele 
țarilor, pentru că, scrie un istoric, Zabelin, 
„reprezentantele sexului frumos din statul 
moscovit nu ştiu să citească şi să scrie, 
femeile având prin natura lor o minte 
simplă şi fiind pudice. Este adevărat că de 
la cea mai fragedă vârstă şi până la nuntă 
ele trăiesc alături de tatăl lor, la adăpost de 
priviri indiscrete, în apartamente secrete, 
unde, în afara celor mai apropiate rude, 
nimeni - cu atât mai puţin străinii - nu 
poate să le vadă”. Această situaţie ne ajută 
să înțelegem motivul pentru care nu se 
manifestau mişcările libere ale spiritului şi 
ale voinţei. 

După elaborarea codului, ţarul i-a 
părăsit brusc pe boieri. Alergând pe 


culoare, s-a întors în apartamentele sale, 
unde s-a refugiat în camera de rugăciune 
din vecinătatea dormitorului. În taina acelor 
patru pereți, înconjurat de icoane 
protectoare, al căror aur scânteia în lumina 
lumânărilor, ţarul s-a aşezat în genunchi şi a 
început să se roage. 

Aleksei se închidea din ce în ce mai des 
în mica lui capelă, sănătatea sa 
deteriorându-se pe zi ce trecea. Țarina avea 
grave crize de melancolie. Fiul lor cel mare, 
țareviciul Feodor, rătācea prin curțile 
reşedinței de la Kremlin vorbind doar cu 
singurii săi „prieteni”, pisicile; al doilea fiu, 
Ivan, sărac cu duhul, îşi petrecea cea mai 
mare parte a timpului într-un fotoliu; uneori 
schiţa câteva mişcări sacadate, ca şi cum ar 
fi vrut să prindă muşte. Numai fiica lor Sofia 
era robustă ca mama ei şi plină de o 
vitalitate care o împingea în braţele 
ofiţerilor din garda tatălui ei! Aşadar, 
familia ţarului ducea la Kremlin o viaţă 
ireală, fără contact cu poporul şi cu grijile 
lui. 

În acel moment a apărut Nikon, fiu de 
ţăran, călugăr, popă căsătorit, apoi din nou 
călugăr. Primit în audienţă de Aleksei, el i-a 


făcut acestuia o impresie atât de puternică, 
încât ţarul l-a oprit la Kremlin. În 1652, 
Aleksei a făcut din călugăr mitropolitul 
Novgorodului, apoi l-a numit patriarh al 
tuturor ruşilor. Mulţi cred că Nikon a fost 
figura cea mai uimitoare a Rusiei din secolul 
al XVII-lea. Țarul blând şi ezitant a devenit 
repede umbra capului Bisericii şi nu a mai 
făcut nimic fără aprobarea lui Nikon. Este 
adevărat că patriarhul era o adevărată forţă 
a naturii: avea doi metri înălţime şi o voce 
puternică precum tunetul. Țarul, convins că 
ieşise victorios în războiul împotriva 
Poloniei datorită rugăciunilor lui Nikon, nu 
i-a mai refuzat nimic. Astfel, i-a permis să 
convoace conciliul pentru „corectarea 
greşelilor liturgice”. Pentru Nikon, 
modificările aduse cărţilor sfinte constituiau 
un mijloc esenţial de a suprima 
dezacordurile cu Biserica greacă, născute 
din greşelile conţinute în textele ruseşti. 
Aleksei nu se considera doar ţarul tuturor 
ruşilor, ci se dădea drept ţarul întregului 
Orient ortodox. Adversarii lui Nikon nu 
contestau caracterul universal al ţarului 
rus, dar respingeau necesitatea de a căuta 
la greci sursele adevăratei  ortodoxii. 


Certurile provocate de acţiunea lui Nikon 
vor lua o întorsătură fanatică şi sângeroasă. 

Probabil că Aleksei a regretat ulterior 
faptul că oferise o putere atât de mare 
patriarhului său, deoarece acesta 
propovăduia superioritatea autorităţii 
spirituale asupra autorităţii temporale. 
Ţarul a văzut în asta o ameninţare pentru 
propria putere. Şi s-a închis din nou în 
apartamentele sale împreună cu tarina, 
consultând cărţile sfinte. Acest aspect al 
corectării Scripturilor îl depăşea. 

Ostenit, după multe discuţii cu socrul 
său, ţarul a luat hotărârea să creeze un nou 
minister: Tainîi Prikaz (Ministerul Afacerilor 
Secrete ale Statului). Când boierii au aflat 
de această hotărâre, un vânt de panică a 
început să bată la Kremlin. Imediat s-a 
vorbit despre întoarcerea la epoca lui Ivan 
cel Groaznic. In acest timp, ţarul nu scotea 
o vorbă; totuşi, pe faţa lui se putea vedea 
zugrăvită o satisfacţie abia perceptibilă şi 
enigmatică. Intr-o zi, în faţa unei asistenţe 
numeroase, Aleksei i-a spus unui boier: „Tu 
vei fi şeful acestui nou minister”. 

Incepând din acel moment, boierul 
Stukov a fost asaltat de confrații săi, care 


încercau să-i câştige simpatia. Unii dintre ei 
au ajuns chiar să strecoare monede de aur 
în buzunarul său în timpul slujbei religioase. 
Febra făcea ravagii la Kremlin, când, cu 
ocazia unei adunări, Aleksei i-a strigat lui 
Stukov, ca să fie auzit de toţi: „Şi să nu-ți 
cumperi creţi de la Vologda, că aceştia din 
ţara noastră sunt cei mai buni şi se 
dresează cel mai uşor!” 

Fi da! Faimosul ministru, cel care 
stârnea atâta teamă, se ocupa, de fapt, de 
vânătoare; ţarul îşi bătuse joc de boieri! 
Aleksei avea mii de păsări dresate, trei mii 
de şoimi şi de creţi şi peste zece mii de 
porumbei. Ba chiar a scris o lucrare 
intitulată Codul şoimilor. Ca să-şi sporească 
înalta Curte - aşa îşi numea el păsările -, 
ţarul crease un minister, al cărui nume 
amintea în mod ciudat de poliţia secretă a 
lui Ivan cel Groaznic. Scenă anodină din 
tragicomedia în o sută de acte care se juca 
la Kremlin deja de un secol şi care 
aminteşte de marile partide de vânătoare 
ale lui Leonid Brejnev! 

Prima vânătoare a noului ministru a 
fost un adevărat succes: şoimii şi creţii au 
adus peste cinci sute de animale. Din 


nefericire, la întoarcere, Aleksei a aflat de 
moartea soţiei sale. 

Imediat, fiecare boier şi-a pregătit fata 
pentru marea prezentare, sperând ca ţarul 
să o aleagă pe a lui. Dar acesta o alesese 
deja pe Natalia Narîşkina. Nikon a contestat 
cu fermitate decizia lui Aleksei. Şi asta, 
pentru că Natalia era fiica unui funcţionar 
de la Ministerul de Externe, fără avere, 
mama ei fiind scoțiană rusificată: un ţar nu 
putea să ia de soţie o femeie pe jumătate 
străină. Nikon a cedat în cele din urmă, nu 
fără a fi obţinut de la suveran promisiunea 
ca viitoarea țarină să se pregătească pentru 
căsătorie „în adevărata credinţă a Bisericii 
Ortodoxe” şi să-l ia pe el, patriarhul tuturor 
ruşilor, drept unic duhovnic. 

Un vânt de bucurie a început să bată la 
Kremlin. Natalia nu era o frumuseţe, dar 
caracterul ei vesel şi mintea vioaie o făceau 
încântătoare. Palatul răsuna de melodii 
populare ruse şi scoțiene, pe care le cânta 
acompaniindu-se ea însăşi la ţiteră, şi, 
pentru plăcerea lui Aleksei, dansa la fel de 
frumos cum cânta. Noua țarină şi-a iniţiat 
soţul în distracţiile occidentale; astfel, a fost 
înfiinţat primul teatru de la Kremlin, unde 


dansul şi concertele însufleţeau serile lungi 
de iarnă. Mai târziu, Aleksei avea să aducă 
la palat chiar o trupă germană în 1672. 
Ţarul însă nu a îndrăznit să transforme total 
viaţa severă a palatului, dar, pentru a 
pregăti câteva reforme, şi-a trimis 
ambasadorul, Potemkin, să studieze 
obiceiurile occidentalilor.  Diplomatul a 
raportat că moravurile franceze nu erau 
bune pentru creştini şi că spaniolii erau 
„ţigani deghizați”! 

Lui Nikon nu-i păsa de aceste studii 
asupra vieţii occidentale şi persevera în 
certitudinea lui. În mijlocul unei slujbe 
religioase, el a rupt un liturghier vechi şi l-a 
aruncat pe jos. Cuprins de furie, patriarhul 
a strigat: „Această carte este opera 
Satanei!” 

Nikon îşi redobândea calmul doar în 
prezenţa țarinei, care venea deseori să 
discute cu duhovnicul ei despre diferite 
subiecte religioase. Deşi ţarul se bucura 
văzându-şi soţia că încerca să-şi salveze 
sufletul de „păcătoasă” cu ajutorul acelui 
„om sfânt”, anturajul său privea cu alţi ochi 
aceste întâlniri frecvente.  Duşmanii 
patriarhului nu se jenau să sublinieze 


temperamentul vulcanic al lui Nikon. De 
aceea, relaţiile dintre soţ şi duhovnic au 
devenit extrem de încordate. Obosit de 
acest prieten prea influent, ţarul şi-a 
schimbat atitudinea faţă de el. În luna iulie 
a anului 1658, Nikon a renunţat la 
patriarhat. 

În 1672, țarina a adus pe lume un copil. 
Micul Petru avea să fie o forţă a naturii, 
măsurând şi el, la maturitate, doi metri 
înălţime. 

Slăbit de atâtea certuri, Aleksei nu a 
mai ieşit din palat şi a murit în 1676. 
Datorită victoriilor acestui ţar liniştit, Rusia 
devenise o mare putere. 

Ţarul lăsase mulţi moştenitori: doi 
băieţi şi şase fete din prima căsătorie, un fiu 
şi două fiice din a doua căsătorie. Situaţia 
era complicată, familia fiind divizată în două 
ramuri, după originea celor două tarine: 
familia Miloslavski şi familia Narîşkin. Dacă 
feţele din prima căsătorie erau sănătoase şi 
pline de energie, băieţii însă, Feodor şi Ivan, 
erau  bolnăvicioşi. În schimb, Natalia 
Narîşkina, a doua soţie a ţarului, adusese pe 
lume un băiat solid şi inteligent, însă 
puternicul clan Miloslavski a luat hotărârea 


să-l urce pe tron pe Feodor. În spatele 
acestei iniţiative se ascundea cea mai 
puternică şi mai ambițioasă dintre surorile 
sale, Sofia, care era doar cu un an mai în 
vârstă decât mama sa vitregă, Natalia 
Narîşkina. 

Tânărul Feodor primise o educaţie 
excelentă datorită  preceptorului său 
Simeon, care îi insuflase dragostea faţă de 
ştiinţe şi-l îndrumase spre cunoaşterea 
matematicii şi a limbilor străine, inclusiv 
latina. Totuşi, din cauza unei maladii 
incurabile, starea lui era extrem de precară, 
abia fiind în stare să se mişte. 


SOFIA IA PUTEREA 


ZĂPADA TOPITĂ SE PRELINGEA pe 
vitraliile Catedralei Sfântul Vasile. Copitele 
cailor răsunau în Piaţa Roşie. Mii de 
călugări, veniţi din toate colţurile ţării ca să 
asiste la încoronarea fiului lui Aleksei, 
călcau prin noroiul care le venea până la 
glezne. În vârstă de cincisprezece ani, 
bolnăviciosul Feodor a suportat cu 
dificultate greutatea însemnelor imperiale, 
în timp ce viitorul ţar îşi prindea gulerul 
regal, prinţul Goliţîn care purta coroana, a 
avut ideea de a şi-o pune el însuşi pe cap. 
Un boier bătrân cu statură impozantă s-a 
apropiat de prinţ şi i-a spus: „Gestul tău 
este o crimă pe care ai putea s-o plăteşti cu 


capul 
nu a răspuns, ci a aruncat o 


privire spre Sofia, care zâmbea. De altfel, 
nu era singura care se amuza. Cei care 
observaseră scena le cunoşteau 
complicitatea şi ştiau că în fiecare noapte 
prinţul venea la terem-ul Sofiei şi pleca abia 
în zori. 

În 1680 s-a decis căsătoria lui Feodor al 
II-lea. Dar bietul băiat nu era deloc 


pregătit. A început să plângă când a fost 
obligat să se ducă la terem ca să-şi aleagă 
logodnica. Părinţii candidatelor l-au târât 
spre terem, rostind tot felul de încurajări. 
Aşezat în locul privilegiat de „observator”, 
ţarul a închis cu încăpățânare ochii, a 
murmurat o rugăciune şi şi-a făcut semnul 
crucii. În ciuda stării sale sufleteşti, boierii 
le-au pus pe fete să treacă prin faţa lui şi l- 
au silit pe Feodor să aleagă. Scârbit, tânărul 
ţar a ales la întâmplare o poloneză numită 
Agatha Gruşevskaia. 

Noua țarină, care era mai mare cu şase 
ani decât soţul ei, avea un caracter 
independent şi autoritar. Ea a murit după un 
an, dând naştere unui copil care nu i-a 
supravieţuit. Conform unei legende, dorind 
să-şi întărească autoritatea, Sofia a luat 
hotărârea de a adresa patriarhului, în cel 
mai mare secret, o cerere de „dispensă de 
incest”, pentru a se căsători cu fratele ei, 
ţarul. Dar în secretariatul patriarhului s-a 
comis o indiscreţie şi astfel Sofia a fost 
nevoită să renunţe la planul său înainte ca 
acest zvon să se răspândească. Apoi, a găsit 
o altă candidată pentru fratele ei, Marfa 
Apraksina, fiica unui mic nobil din Riazan. 


Feodor şi-a acceptat noua soţie cu o 
indiferenţă absolută. 

În timpul scurtei sale domnii, Feodor al 
II-lea a încercat să-l reabiliteze pe fostul 
patriarh Nikon. Cu puţin timp înainte de a 
muri, i-a trimis un mesaj la mănăstirea sa de 
la Marea Albă, cerându-i să se roage pentru 
sufletul lui şi pentru cel al tatălui său, 
Aleksei, redându-i titlul de patriarh. Nikon a 
răspuns: „le iert pe tine, Feodor. Pentru 
tatăl tău însă, numai Judecata de Apoi va 
hotărî; ne vom întâlni amândoi în faţa 
Domnului şi acolo vom vedea!” 

Revenirea în graţii a lui Nikon a produs 
mare zarvă în rândul poporului. Aflând 
despre întoarcerea sa, opozanţii din nordul 
Rusiei s-au aruncat în foc împreună cu 
familiile, ca să-şi arate ataşamentul faţă de 
vechea Biserică. Şeful lor spiritual, 
protopopul Avvakum, a murit pe rug 
împreună cu soția şi cu copiii. Mii de 
credincioşi i-au urmat exemplul, mirosul de 
carne arsă ajungând până în capitală. 

Moartea lui Nikon a pus capăt acestui 
val de sinucideri. În timp ce se îndrepta 
spre Moscova, a fost doborât de o boală 
ivită ca din senin; numai Dumnezeu ştie ce 


fel de boală. În schimb, ştim că mitropolitul 
a refuzat să-i acorde ultimele îngrijiri 
bisericeşti. Feodor, suferind de colici 
violente, a murit şi el în ziua de 27 aprilie 
1682, pentru că - se spune - abuzase de 
mâncarea sa preferată: tarta cu dude! 

In acea primăvară, viaţa politică a 
Rusiei era mai aspră decât clima! 
Succesiunea lui Feodor era o chestiune 
complicată. 

De ani buni, la Kremlin se înfruntau 
două clanuri: nobilii, în jurul Sofiei, şi 
familia Narişkin, în jurul țarinei Natalia şi al 
fiului ei Petru. Alegerea lui Petru ca 
moştenitor al lui Feodor părea firească, 
deoarece Ivan, fratele mai mic al ţarului 
defunct, era slab la minte. Dar Sofia vedea 
lucrurile cu totul altfel. Ea avea sprijinul 
total al nobililor care detestau familia 
Narîşkin şi susţinerea streliţilor, acei 
infanterişti înarmaţi cu archebuze care 
aveau să devină principalul dispozitiv folosit 
pentru cucerirea puterii. Sofia a luat 
iniţiativa organizării unei lovituri de stat, ca 
să-l pună pe tron pe Ivan şi să devină 
regentă. 

Încălcând protocolul, Sofia urmase 


sicriul lui Feodor plângând şi smulgându-şi 
părul. Avea douăzeci şi şase de ani şi arăta 
de cincizeci. Consulul francez La Neuville i- 
a făcut un scurt portret: „Cu un corp 
monstruos de gras, cu un cap mare, păr pe 
faţă şi ulcere la picioare”. 

La sfârşitul slujbei, Sofia a lansat un 
apel către popor: „Fratele nostru, ţarul 
Feodor, a fost otrăvit de duşmanii noştri. 
Fratele nostru Ivan nu a fost ales să 
domnească. Suntem doar nişte bieţi orfani. 
Lăsaţi-ne viaţa şi daţi-ne voie să plecăm în 
ţări străine, la regii creştini!” 

În ziua de 15 mai 1682, o mulţime 
înfricoşată s-a adunat în Piaţa Roşie, privind 
la nobilii care intrau în palat, acolo unde se 
reuniseră susţinătorii lui Petru şi ai mamei 
sale. „lată lista canaliilor pe care am 
hotărât să le suprimăm! strigau ei. ie, 
țarină Natalia, şi fiului tău, nu vă vom face 
niciun rău, dar trebuie să-i găsim pe 
trădătorii religiei noastre ortodoxe creştine. 
Altfel nu va mai rămâne piatră pe piatră din 
acest palat şi veţi fi cu toţii spânzurați ca 
nişte câini!” Pe esplanadă a luat poziţie o 
companie de streliţi. A fost citită lista 
condamnaților. Imediat, douăzeci şi cinci de 


persoane au fost arestate, trase în ţeapă şi 
ucise cu sabia. Natalia şi Petru au fost 
nevoiţi să privească acest masacru. Unul 
dintre oameni şi-a înfipt lancea într-un cap 
care s-a rostogolit lângă el şi s-a întors spre 
micul Petru, care avea doar zece ani. „Uită- 
te bine la acest cap! i-a strigat el copilului 
îngrozit. Este capul unchiului tău, 
Narîşkin!” 

Ofiţerul l-a apucat pe Petru de ureche, 
l-a tras, în pofida ţipetelor Nataliei, spre 
cadavrele mutilate şi l-a aruncat peste 
cadavrul lui Narişkin. Copilul s-a ridicat şi a 
alergat în braţele mamei sale, 
din tot corpul. Petru nu-şi va mai putea 
alunga niciodată din minte acest coşmar, 
rămânând cu un tremur nervos toată viaţa. 

Streliţii au mai masacrat alte cincizeci 
de persoane. Au jefuit pivniţa curţii, au băut 
toate vinurile, chiar şi pe cele de Samos, 
destinate împărtăşaniei ţarului şi a câtorva 
boieri. 

Sofia, prinţul Goliţin şi câţiva oameni 
din suită au părăsit Kremlinul în acele zile 
sângeroase de mai. Streliţii au fost răsplătiți 
cu zece ruble de fiecare, şi bunurile 
boierilor căzuţi în dizgrație au fost vândute 


în profitul lor. Decizia Dumei de a-l pune pe 
Petru pe tron a fost revizuită: Rusia urma să 
aibă doi țari. Ivan a fost înscăunat ca 
„primul ţar”, în timp ce Petru a fost 
proclamat „al doilea ţar”. Regența i-a fost 
încredinţată Sofiei. 

Ea şi-a numit amantul, pe prinţul 
Goliţîn, cancelar şi comandant-şef. Fin şi 
cultivat, acest om şi-a dat repede seama de 
slăbiciunea militară a nobililor şi a 
reorganizat complet armata. El a dispus în 
Piaţa Roşie prima trecere în revistă a 
trupelor, care a impresionat poporul şi pe 
diplomaţii străini. Amintindu-şi de curajul 
cazacilor zaporojeni, el a transformat 
fiefurile lor în districte militare. 

Din acel moment, Sofia şi amantul ei au 
devenit adevărații stăpâni ai Kremlinului. 
Înainte de Sofia, numai două femei 
guvernaseră statul rus: prinţesa Olga la 
Kiev şi Elena Glinskaia, regentă în timpul 
copilăriei fiului ei, viitorul Ivan cel Groaznic. 
Dar pentru prima dată o nobilă necăsătorită 
deţinea puterea supremă. 

Polonofilă cu vederi occidentale, Sofia a 
vrut înainte de orice să împace Moscova cu 
Varşovia, ca să intre în Liga Sfântă formată 


din Polonia, Austria, Ungaria şi Veneţia, 
alăturându-se ei în lupta împotriva turcilor. 

Mama vitregă a Sofiei, țarina Natalia, a 
fost obligată să părăsească, împreună cu 
familia, Kremlinul şi s-a dus să locuiască în 
Palatul de Vară de la Preobrajenskoie, situat 
nu departe de Moscova. 

În mod formal, Ivan şi Petru erau 
amândoi tari. În încercarea de a salva 
aparențele, Sofia a comandat un tron dublu. 
Însemnele imperiale au fost purtate de 
fiecare pe rând; pentru Petru s-a cerut 
confecţionarea unei cuşme a Monomahului, 
asemănătoare, ca formă, celei originale, dar 
inferioară din punct de vedere al valorii 
artistice. 

Neîncrezători în înţelepciunea celor doi 
mici suverani, boierii au pus să se 
amenajeze, în dosul spetezelor acestui tron 
în întregime din argint, o ascunzătoare 
pentru preceptori. Ea era însă de cele mai 
multe ori ocupată de regentă. 

Din când în când, boierii veneau să-l ia 
pe Petru de la Palatul de Vară ca să-l 
prezinte corpului diplomatic. În cursul 
acestor audienţe, Sofia sufla din 
ascunzătoarea ei, printr-o mică 


deschizătură ferită de un COvor, 
răspunsurile la întrebările insidioase ale 
diplomaților, deseori uimiţi de înţelepciunea 
copilului. 

lată cum descrie un ambasador polonez 
una dintre aceste ceremonii: 

„Ţarul Petru, în vârstă de zece ani, 
foarte înalt pentru vârsta lui, ne privea cu 
ochii lui trişti şi curioşi, agitându-şi cu 
nervozitate capul; se spune că acest tic 
datează de la lovitura de stat dată de sora 
lui vitregă, Sofia, când streliţii l-au 
ameninţat cu asasinarea. Țarul Petru voia să 
atingă decorația Ordinului „Leul şi Soarele”, 
dar a fost împiedicat cu brutalitate de şeful 
poliţiei secrete, care l-a apucat de braţ şi 
poate că l-a şi ciupit, căci tânărul ţar a roşit 
de mânie şi de durere. 

lar Ivan era un ţar ciudat, care stătea 
tot timpul nemişcat, cu ochii spre tavan; nu 
a făcut decât o singură mişcare bruscă, 
pentru a prinde o muscă şi a-şi ţine coroana, 
care era gata să cadă. Petru a sărit de pe 
tron şi i-a aşezat-o la loc pe cap...” 

La moartea ţarului Aleksei, succesorul 
său, Feodor, insistase ca fratele său vitreg 
Petru să beneficieze de un preceptor 


excelent: „Un om cu frica lui Dumnezeu, 
bine instruit, şi mai ales căruia să nu-i placă 
să se îmbete!” Boierii au căutat mult timp 
această pasăre rară şi în cele din urmă au 
găsit-o la Ministerul Contribuţiilor Directe, 
care se ocupa în special de încasările 
provenite din alcool. Nikita Zotov era un om 
bine instruit pentru acea perioadă, dar, fiind 
mereu alături de băutorii de votcă, devenise 
în scurt timp un beţiv inveterat. In rarele 
sale momente de sobrietate, preceptorul îl 
învăţa pe Petru alfabetul rusesc, 
Evanghelia, Vechiul Testament, cântece 
liturgice, noţiuni elementare de aritmetică 
şi de istorie. 

Zotov preda într-un mod atât de 
monoton, încât elevul adormea deseori pe 
genunchii lui. Viitorul creator al Imperiului 
Rus nu putea să scrie în limba sa natală fără 
să facă numeroase greşeli de ortografie. 
Intr-o zi, au fost observate patru greşeli 
într-un cuvânt format din trei litere! Se 
spune că Petru, din tot ce l-a învăţat Zotov, 
a reţinut doar câteva cântece. De altfel, îi va 
plăcea toată viaţa să cânte cu vocea lui 
frumoasă de bas alături de corurile din 
catedrale. 


Fiu unic şi răsfăţat cu dragoste de 
mama lui, Petru a crescut foarte repede, 
poate prea repede, şi a devenit un 
adolescent precoce. La doisprezece ani, era 
deja un băiat înalt şi frumos, care nu 
dispreţuia alcoolul, pe care Zotov îl învățase 
cum să-l bea. 

Mama lui dispunea de un mic 
apartament la Palatul de Vară, căci 
Kremlinul îi acorda foarte puţini bani. Cele 
câteva femei care o serveau pe Natalia îl 
apreciau foarte mult pe tânărul ţar. Băutura 
îl făcea „sentimental” şi îl îndemna să-şi 
găsească uşor companie. O veche credinţă 
rusă acordă atingerilor ţarului calităţi 
terapeutice. Petru a uzat din plin de 
„puterile de vindecător”, care se terminau 
cu hohote de râs în tufişuri sau pe peluză. 
Dar, când a împlinit treisprezece ani, feţele 
tinere au început să se plângă de 
comportamentul lui, după cum dovedeşte 
această scrisoare: „... Am venit pe peluză, 
îmbrăcată cu hainele mele cele mai 
frumoase, şi m-am întors în casă goală- 
puşcă, fiindcă ţarul mi-a rupt bluza, fusta şi 
panglicile. Mi-a rupt cel puţin o coastă, 
pentru că m-am apărat împotriva 


provocărilor lui şi n-am vrut să comit 
păcatul mortal...” 

Ca să-i potolească ardoarea, Natalia a 
luat hotărârea să-l căsătorească imediat ce 
împlinea şaisprezece ani. Familia Narîşkin 
nu voia o alianţă cu o familie mare, 
susceptibilă să-i facă concurenţă. De aceea, 
țarina a ales-o pe Evdochia Lopuhina, fiica 
unui mic nobil. Logodnica avea ochi mari şi 
verzi şi un gât impozant. Era drăguță, dar îi 
rămăsese complet indiferentă lui Petru. 

După căsătorie, Petru a continuat să 
ducă o viaţă dezordonată. Una dintre 
domnişoarele de onoare ale țarinei 
Evdochia a povestit vizita pe care Petru, 
beat mort, ar fi făcut-o soţiei sale. După ce 
ar fi tras-o pe Evdochia din pat de picioare, 
ar fi forţat-o să se îmbrace pentru ca apoi 
să-i rupă hainele, ar fi aruncat-o pe sofa în 
prezenţa a trei dintre servitoarele ei şi le-ar 
fi violat înainte de a adormi pe masă... 

De câţiva ani buni, ţarului îi plăcea să 
frecventeze târgurile şi locurile de distracţii 
publice. Sigur, căuta acolo compania 
femeilor, dar recruta şi tineri cu intenţia de 
a-şi forma o gardă personală. I-a grupat în 
„regimente de joc”, ca şi cum ar fi fost 


vorba de tovarăşi dejoacă, nu de soldaţi. 
Neavând destui bani ca să cumpere 
echipamentul necesar pentru prietenii săi, i- 
a mituit pe gardienii arsenalului de la 
Kremlin şi a reuşit să-şi procure tot 
materialul de care garda sa avea nevoie. 

Încă din copilărie, Petru fusese intrigat 
de aspectul cartierului germanilor, unde 
vedea case curate din cărămidă şi grădini 
umbroase. Tânărul ţar trecea deseori prin 
acest cartier din Moscova în care locuiau 
străinii. Dar abia din 1690, la doi ani după 
căsătorie, vizitele sale au devenit tot mai 
frecvente. Părăsea adesea palatul ca să se 
bucure de plăcerile străzii. Dacă ruşii se 
mulţumeau să-şi petreacă serile bând până 
când toată lumea cădea lată, străinilor, în 
schimb, le plăcea să discute despre modă, 
despre oamenii lor de stat, despre savanţi şi 
războinici. Beneficiind de libertatea de a 
umbla pe unde dorea, Petru a legat noi 
relaţii şi a ajuns, după cum vor spune 
biografii lui, „la jumătatea drumului spre 
Europa”. 

În cartierul germanilor a făcut 
cunoştinţă cu  guralivul căpitan Franz 
Lefort, din Geneva. Sosit la Moscova în 


timpul domniei lui Aleksei, Lefort făcuse 
carieră în armată. Acest petrecăreţ, mare 
fustangiu, va rămâne până la moarte unul 
dintre oamenii cei mai fideli ai lui Petru. 
Aproape la fel de înalt ca ţarul, cu umeri 
mai laţi, un nas lung şi ascuţit şi ochii 
scăpărători, Franz Lefort era un bărbat 
frumos. In acea perioadă avea treizeci şi 
patru de ani, iar Petru, nouăsprezece. 
Evdochia nu mai primea deloc vizita 
soţului ei. Acesta nu mai era văzut la palat 
zile în şir şi uneori chiar săptămâni întregi, 
deoarece trăia şi dormea la prietenii săi din 
cartierul german, unde avea şase amante. 
Totuşi, s-a îndrăgostit la un moment dat 
până peste cap de Anna Mons, principala sa 
amantă. Această tânără cu părul bălai 
fusese deja cucerită de Lefort. Când ţarul a 
lăsat să se înţeleagă că devenise interesat 
de părul blond, de râsul ştrengar şi de ochii 
sclipitori ai acestei fete „peste măsură de 
frumoasă”, Lefort i-a cedat, pur şi simplu, 
locul. Anna îi plăcea lui Petru pentru că 
putea să-i ţină piept, indiferent că era vorba 
de băutură sau de glume. Fără să se 
preocupe de protocol, apărea cu Anna în 
compania boierilor sau a diplomaților 


străini. Probabil că tandreţea tinerei faţă de 
ţar a fost stimulată şi de ambiţie. Petru i-a 
cumpărat o mulţime de bijuterii, apoi i-a 
oferit un palat şi un domeniu la ţară, unde 
se organizau deseori serbări pantagruelice. 
Petrecerile începeau în mod obişnuit pe la 
prânz şi se terminau în zori. Între mese, se 
făceau pauze în care mesenii fumau, jucau 
bile sau popice, trăgeau cu arcul sau cu 
muscheta. Discursurile erau însoţite de 
sunetul trompetei şi chiar de salve de 
artilerie. Când exista o orchestră, Petru 
bătea toba. Seara era înveselită de dansuri 
şi de focuri de artificii. Dacă unul dintre 
invitaţi era învins de somn, rămânea acolo 
unde se afla şi continua să doarmă. Nu de 
puţine ori se întâmpla ca jumătate din 
asistenţă să cadă lată sforâind de zor. 
Uneori, aceste petreceri durau două, chiar 
trei zile, timp în care invitaţii, culcaţi pe jos, 
se sculau să bea şi să mănânce, ca apoi să 
cadă din nou în toropeală. 

Detestând vechile tradiţii, moravurile şi 
obiceiurile ruseşti, ţarul îi frecventa din ce 
în ce mai mult pe străini. 

În contact cu ei, Petru a învăţat argoul 
a numeroase limbi. În 1717, ministrul de 


externe francez Dubois spunea: „Când 
vorbesc cu ţarul în franceză, mă întreb de la 
cine a putut să înveţe limba noastră. Nu 
cunoaşte niciun cuvânt uzual, dar foloseşte 
nişte expresii care ar face să roşească 
dragonii din regimentele noastre. L-am 
auzit odată, la Versailles, înjurând într-un 
asemenea hal încât i-a făcut pe valeţii de la 
grajduri să rămână cu gurile căscate”. Dacă 
generalul scoţian Patrick Gordon îi dădea 
îndrumări judicioase şi sfaturi pline de 
înţelepciune, Franz Lefort îi asigura, în 
schimb, lui Petru veselia, prietenia şi 
înţelegerea. Tânărul se  destindea în 
compania lui. Când era cuprins de una 
dintre furiile lui legendare şi spărgea totul 
în jurul, Lefort era singurul care putea să-l 
prindă de braţ şi să-l ţină până când se 
liniştea. Probabil ţarul era impresionat de 
faptul că prietenia lor era total 
dezinteresată. Aprecia sinceritatea amicului 
său, spiritul de dreptate şi generozitatea 
acestuia. Promovarea acestui tovarăş fără 
pereche a fost fulgerătoare. Petru i-a oferit 
un palat şi fondurile necesare întreţinerii 
lui, l-a făcut general, amiral, apoi 
ambasador. 


Prinţul Kurakin ne dezvăluie atmosfera 
epocii: 

„=. Cei mai mulţi dintre aceşti străini 
care trăiau la noi erau, în ţara lor, nişte 
secături. Au reuşit să se amestece printre 
acei boieri şi nobili ai noştri care aveau 
aceleaşi «calităţi». Tânărul ţar, aflat total 
sub influenţa lor, participă la cele mai 
josnice distracții ale acestei bande 
diabolice. Nimic nu-i opreşte pe aceşti 
oameni fără lege şi fără credinţă...” 

In memoriile sale, el descrie petrecerile 
„bandei lui Petru şi ale amantei sale 
germane”. Aceste orgii se numeau 
„întâlnirile cu Ivaşka Hmelnițki”. Aici e 
vorba despre un joc de cuvinte, Hmel 
însemnând „alcool”; era, aşadar, vorba 
despre nişte întâlniri cu alcoolul. Fiecare 
dintre ele se termina deseori cu moartea 
câtorva participanți. Trebuia să ai o 
sănătate de fier ca să treci „proba lui 
Hercule moscovit”, cum o numea Franz 
Lefort, care consta în destuparea a 
optsprezece sticle de vin. 

Cu ocazia uneia dintre aceste escapade 
smintite în cartierul german, în timpul unei 
nopţi de pe la jumătatea Păresimilor, Petru 


şi Anna Mons l-au deghizat pe Zotov, 
preceptorul ţarului, în Bachus şi l-au pus să 
conducă o sanie trasă de patru porci 
împodobiţi cu panglici! 

Prin căsătorie, Petru devenise major. Pe 
de altă parte, regenta se gândea la coroană 
pentru ea. Astfel stând lucrurile, 
confruntarea dintre cele două tabere avea 
să fie inevitabilă. 

La începutul verii anului 1689, Sofia a 
primit un nou raport despre uneltirile lui 
Petru şi ale tovarăşilor lui dejoacă. Îndoiala 
nu mai era posibilă; tânărul ţar voia s-o 
alunge de la Kremlin. Regenta s-a gândit 
atunci la masacrarea fratelui ei vitreg, a 
familiei sale şi a tuturor servitorilor 
acestora cu ajutorul streliţilor. Anunţat în 
noaptea de 7 spre 8 august că o trupă 
înarmată se îndrepta spre Preobrajenskoie, 
Petru a fugit la Lavra Sfintei Treimi a 
Sfântului Serghei, situată la vreo şaizeci de 
kilometri de Moscova. A fost ultima dată 
când a dat dovadă de laşitate, probabil din 
cauza amintirilor din copilărie rămase de la 
revolta streliţilor. 

În timpul acestor evenimente, prietenii 
săi din cartierul german au jucat un rol 


decisiv pentru destinul ţarului. 

Sigur de forţa lui, tânărul monarh a 
ordonat tuturor generalilor şi ofiţerilor 
străini să vină în tabăra de la mănăstire, 
călare şi înarmaţi. Primul care a răspuns 
chemării a fost curajosul general scoţian 
Patrick Gordon. Când a sărit în şa, a fost 
urmat de toate regimentele străine. In 
vârstă de cincizeci de ani, Gordon se bucura 
de un respect unanim. 

Victoria fiind asigurată, Petru a cerut 
să-i fie predaţi şefii streliţilor, precum şi 
tovarăşii lor de arme, şi a ordonat să fie 
ucişi prin tortură. În ziua de 6 septembrie, 
Petru i-a scris fratelui său Ivan, explicându-i 
necesitatea îndepărtării Sofiei de la putere. 
Declarându-se gata să-şi sprijine fratele, el 
îi cerea permisiunea de a-l elibera de 
povara puterii. Ivan nu s-a opus şi nu şi-a 
mai îndeplinit decât cu numele obligaţiile de 
ţar, până la moartea sa, în 1696. 

După aceea, Petru i-a cerut Sofiei să 
renunţe la regență; aliaţii ei şi-au retras în 
curând susţinerea. Treptat, patriarhul, 
boierii, trupele regulate şi majoritatea 
regimentelor de streliţi au trecut de partea 
lui Petru. 


În ziua de 12 septembrie 1689, la 
porunca lui Petru, erau numiţi noi şefi ai 
administraţiilor centrale de la Moscova. 


(OFEMEILE LUI PETRU CEL MARE 


PENTRU INAUGURAREA DOMNIEI, ţarul a dat o 
petrecere la Kremlin, la care a invitat tot poporul. În acest 
timp, regenta Sofia se retrăsese la o mănăstire. Când Petru 
a cerut veşti despre ea, i s-a răspuns că sora lui vitregă 
dorea să-şi primească numele de călugăriţă chiar de la 
Maiestatea Sa. 

Tânărul s-a uitat cu răceală la interlocutorul său şi i- 
a răspuns tăios: „Spune-i să înveţe să danseze şi să ia 
numele de Salomeea, căci îi voi oferi pe tavă capul şefului 
streliţilor”. 

După ce a scăpat de regenta Sofia, țarina Natalia a 
guvernat cu ajutorul clanului Narişkin. Tânărul ţar îşi 
adora mama. În prezenţa ei, era de nerecunoscut; nu bea 
şi nu înjura niciodată. Totuşi, după spusele istoricului 
Waliszewski, au exista şi momente în care Petru şi-a pus 
întrebări despre viaţa sentimentală agitată a celei care îl 
adusese pe lume. 

„In cursul unei orgii, Petru l-a interpelat pe boierul 
Tihon Streşnev, despre care se ştia că fusese intim cu cea 
de a doua soţie a ţarului Aleksei. 

— Asta, a zis Petru, arătând spre un personaj din 
suita lui, ştie cel puţin că e fiul natural al ţarului Aleksei, 
presupusul meu tată. Dar eu, eu al cui fiu sunt? Al 
patriarhului Nikon? Sau al altuia? Vorbeşte! Haide, 
vorbeşte fără teamă! Vorbeşte că te strâng de gât! 

Petru l-a apucat de gât. Boierul, alb la faţă şi 
tremurând tot, a reuşit să articuleze: 

— Maiestate... Sire... Vă implor... Daţi-mi drumul. 
Nu pot să răspund cum se cuvine ţarului meu. 

— Şi de ce, mă rog? 

— Sire... Cum să spun... Nu am fost singurul bărbat 
care a vizitat patul țarinei Natalia...” 

În acea perioadă, Petru era însoţit de doi oameni 
care aveau să 


Aleksandr Menşikov, şi baronul 
Piotr Şafirov. 

Tânărul suveran îi cunoscuse cu câţiva ani în urmă. 
Alertat de strigătele ce veneau din prăvălioara unui mic 
negustor, Petru şi-a croit drum până la el. Un bărbat mic 
de statură ţinea un adolescent de guler. Îl scutura şi 
vocifera că pungaşul îi furase pânză în valoare de cinci 
ruble. Hoţul, un băiat înalt cu părul buclat şi cu umeri laţi, 
se zbătea  proclamându-şi nevinovăția de „onorabil 


negustor de piroşki °". În jurul lui se formase 
deja un cerc de oameni ameninţători, când a 
intervenit Petru: 

— Ce se întâmplă aici? 

— Mijnheer, e Alexandr Menşikov, fiul 
lui Daniel, scutier al boierului Samsonov, un 
băiat de toată isprava, îl cunosc foarte bine, 
se află în serviciul meu, a răspuns Lefort. 

—  Dă-i drumul, i-a ordonat ţarul 
negustorului. Ce vină are şi de ce faci atâta 
scandal într-o zi de sărbătoare? 

Micul negustor nu părea deloc 
impresionat de intervenţia acelor domni 
care păreau, după hainele pe care le purtau, 
nişte persoane sus-puse. 

— Mi-a furat un cupon de mătase în 
valoare de cinci ruble şi, dacă nu-mi 
plăteşte, îl voi da pe mâna poliţiei. 


ON ote: 
Un fel de pateuri sau plăcinţele, cu diverse umpluturi, servite la borş, 
ca antreu cald sau ca desert (n.red.) 


Petru s-a uitat la negustor şi a zis: 

— Eşti încăpățânat. Lasă-l să plece pe 
acest om şi vino mâine la mine, la 
Preobrajenskoie. Îţi voi da cele cinci ruble. 
Apoi s-a întors spre băiat şi a adăugat: Iar 
tu, Aleksandr Menşikov, începând de azi, îl 
vei servi pe ţarul tău, în loc să te ţii de 
prostii şi să fii prins de poliţişti. 

A doua zi, negustorul s-a dus la 
Preobrajenskoie. 

— Unde te-ai născut? a întrebat Petru. 

— În Olanda. 

— Cum le cheamă? 

Pinkus  Isaievici Şapiro, negustor 
ambulant. 

— Ai călătorit mult? Cunoşti mai multe 
limbi? 

— Da, Maiestate, cunosc ţările situate 
dincolo de Vistula, de Prut şi de Marea 
Neagră. Vorbesc germana, olandeza, latina, 
polona, engleza şi... şi idiş, Maiestate. 

— Eşti evreu? 

— Da, Maiestate. 

Petru s-a scărpinat în cap. 

— Bine, te vei numi Piotr Petrovici 
Şafirov. 

— Am înţeles, Maiestate. 


Petru s-a uitat apoi în urma tânărului 
negustor, care începuse să se îndepărteze 
şchiopătând uşor. 

— Nu găseşti peste tot oameni capabili 
să se descurce în toate aceste dialecte 
străine. Într-o zi, am să te fac ministru de 
externe, a conchis ţarul. 

Viitorul vicecancelar al Imperiului Rus, 
numit Evreul lui Petru cel Mare, a 
îngenuncheat în faţa ţarului său... 

În momentul când Şafirov l-a revăzut pe 
Mengşikov, a scuipat în direcţia lui şi i-a zis 
ţarului: 

— Maiestatea  Voastră va avea 
întotdeauna necazuri cu ăsta. Hoțul rămâne 
hoţ, spune un proverb latin. 

Menşikov s-a uitat la negustor şi a 
răspuns: 

— Avem şi noi un proverb rusesc: 
„Fereşte-te de un hoţ iertat...” 

În urma acestei altercaţii cu negustorul 
Şapirov, Aleksandr Menşikov a devenit 
ordonanța personală a ţarului. Culcându-se 
în camera vecină cu cea a lui Petru sau la 
picioarele patului său, când acesta se 
deplasa în străinătate. 

Aleksandr se afla în serviciul său zi şi 


noapte. Astfel, a lucrat alături de stăpânul 
lui pe şantierele navale din Amsterdam şi 
din Deptford. Adaptabil şi cu ţinere de 
minte bună, Menşikov a învăţat germana şi 
olandeza; totuşi, a rămas fundamental rus. 
Acceptând să renunţe la vechile obiceiuri şi 
încercând să înţeleagă ideile noi, tânărul 
întruchipa tipul de om pe care Petru şi-l 
dorea tot mai răspândit în ţara lui. 

După moartea lui Lefort, survenită în 
1699, Menşikov a devenit confidentul lui 
Petru. Pe cei doi bărbaţi avea să-i lege o 
profundă afecţiune. 

Asemenea stăpânului său, Aleksandr 
era o adevărată forţă a naturii. La fel de 
priceput ca Petru la exerciţii fizice, putea să 
execute orice sarcină. Ştia să fie tovarăşul 
orgiilor sale, confidentul amorurilor, 
comandantul cavaleriei şi ministrul 
guvernului său cu devotament şi abilitate. 
Aleksaşka, cum îi zicea ţarul, a devenit o 
figură proeminentă a epocii. actul, 
optimismul, marea sa intuiţie în a înţelege şi 
a anticipa ordinele şi furiile lui Petru îl 
făceau de neînlocuit. 

Totuşi, ascensiunea rapidă i-a atras 
multe necazuri. 


Devenit un fel de alter ego al lui Petru, 
Aleksaşka ştia atât de bine cum va reacţiona 
acesta în orice situaţie, încât ordinele sale 
erau acceptate ca fiind ale ţarului. „Poate să 
facă orice vrea fără să-mi ceară părerea, 
dar eu nu hotărăsc nimic fără să-l întreb pe 
el”, spunea suveranul. Asta era valabil şi în 
privinţa problemelor sentimentale ale 
ţarului. 

În ianuarie 1694, tarina Natalia a 
murit. Avea patruzeci şi patru de ani; Petru 
nu împlinise încă douăzeci şi doi. Din acel 
moment, începea o nouă etapă în viaţa lui 
de ţar. 

În 1697, Petru a plecat într-o lungă 
călătorie în străinătate, în compania celor 
mai apropiaţi prieteni ai săi, ca să „înveţe 
lucruri utile” şi să vadă „cum trăiesc 
ceilalţi”. A refuzat totuşi, pe cât a putut, să 
meargă în vizite oficiale, deoarece, spunea 
el, „nu putea să-şi piardă timpul cu 
recepţiile”. Detestând eticheta, Petru s-a 
ascuns sub pseudonimul de Piotr 
Mihailovici, voluntar de la ambasada 
ţarului. 

Înaintea plecării sale din Olanda, 
suveranul a fost invitat la Utrecht de 


Wilhelm de Orania, regele Angliei, cunoscut 
sub numele de Wilhelm al III-lea. Această 
întâlnire l-a făcut să se ducă în Anglia, unde 
construcţia de vase era şi mai bine pusă la 
punct decât în Olanda. A plecat imediat la 
şantierul naval de la Deptford, unde 
Menşikov aproape s-a ridicat la nivelul 
ţarului, fiind, în afară de Petru, singurul rus 
care avea aptitudini reale pentru meseria de 
dulgher. Felul în care ţarul îşi petrecea 
timpul era notat într-un jurnal de călătorie: 
de exemplu, iată ce apare scris cu ocazia 
vizitării Londrei: „Am văzut Teatrul, 
bisericile. Am primit vizita unor episcopi 
englezi care ne-au plictisit mai bine de două 
ceasuri. Am convocat-o pe «femeia-gigant», 
înaltă de patru arşini: ţarul a trecut fără să 
se aplece pe sub braţul întins al acestei 
femei. Am vizitat Observatorul Astronomic. 
Ne-am dus la Turnul Londrei, am văzut 
Monetăria, închisoarea şi Parlamentul...” 
Întâlnirea cu „femeia-gigant” nu s-a 
derulat fără incidente. Ruşii îi propuseseră 
o sumă frumuşică pentru a-i observa 
ştiinţific, şi de aproape, detaliile anatomice. 
Dar aceşti  „cercetători”, cam prea 
insistenţi, au vrut - tot în numele ştiinţei - 


să ştie cum făcea amor! Refuzând această 
prestație suplimentară, femeia a luat banii 
promişi şi s-a dus la ea acasă, indignată. _ 

Ţarul a părăsit Anglia după trei luni. In 
drum spre Viena, s-a oprit la Dresda, unde a 
fost primit de văduva Kurfurst-ului de 

şi de prinţesa de Hanovra, 
frumoasa Aurora de Koenigsmark. O 
mulţime de femei frumoase din aristocrația 
germană s-au strâns în curând în jurul 
„copilului teribil de la Kremlin”. Cu ocazia 
unei serate, Petru, încercând să-şi arate 
virtuozitatea, a cerut să fie adusă o tobă 
mare şi le-a oferit timp de câteva ore acelor 
doamne un spectacol puţin cam zgomotos. 
Tânărul şi-a mărturisit disprețul faţă de 
muzica clasică şi faţă de vânătoare, mai ales 
faţă de vânătoarea cu şoim, „o tradiţie 
rusească stupidă”. A spus că ocupaţia lui 
preferată era să călătorească, să 
construiască vase şi să lanseze focuri de 
artificii. 

După aceste confesiuni, a urmat 
dansul. Țarul, dându-şi prea puţin seama de 
forţa lui, îşi ridica partenerele în braţe, le 
arunca în sus şi le prindea din zbor. I-a fost 
prezentată o fetiţă de zece ani, viitoarea 


mamă a lui Frederic cel Mare; Petru a vrut 
s-o sărute şi a ridicat-o în sus de urechi! 

În timpul meselor, nu voia să ştie de 
furculiţă, cuţit sau şervet. 

În general, colosul rus a fost apreciat. 
Conversaţia lui le-a încântat la culme pe 
prințese, care l-au găsit amuzant, inteligent, 
bizar şi galant. Totuşi, ele au subliniat faptul 
că înjura deseori „ca un birjar beat”. 

La Viena, Petru a primit veşti proaste: 
streliţii exilați din Moscova se aflau în marş 
spre capitală. Scopul lor era să-i masacreze 
pe germani şi să-l ucidă pe ţar, ca s-o urce 
pe Sofia pe tron. Bătălia decisivă a avut loc 
în ziua de 18 iunie 1698. Ea a fost câştigată 
de generalul Gordon şi cele şapte regimente 
ale sale venite să-i întâmpine pe revoltați pe 
drumul spre Riazan. Vreo cincizeci de 
oameni au fost decapitaţi. lInterogarea 
streliţilor a scos la iveală complicitatea 
celor de la mănăstirea Novodevici, unde 
trăia retrasă Sofia. 

Petru a primit la Viena raportul marilor 
judecători care anunţa sfârşitul revoltei. 
Amintirea teribilelor zile de 15 - 19 mai 
1682, când a avut loc masacrarea familiei 
sale de către streliţi, nu i se ştersese din 


minte. Ţarul a plecat imediat la Moscova. Pe 
tot parcursul călătoriei, Petru a vorbit 
despre măsurile pe care avea să le ia 
împotriva Sofiei şi a revoltaţilor: „Voi 
extirpa o dată pentru totdeauna această 
sămânță blestemată din pământul rusesc. li 
voi face să le treacă gustul pentru revoltă, 
chiar dacă pentru asta va trebui să 
masacrez câteva mii dintre aceşti tâlhari”. 

Execuţia a început în ziua de 10 
octombrie 1698. [arul i-a invitat la 
Preobrajenskoie pe toţi trimişii prinților şi ai 
potentaţilor străini să asiste la această 
manifestare a justiţiei sale neîndurătoare. 
Petru a cruţat-o pe Sofia, dar a ordonat ca 
şefii revoltei să fie spânzurați sub ferestrele 
camerei sale. Fosta regentă s-a văzut 
constrânsă să se călugărească cu numele de 
maica Suzana şi a rămas la mănăstirea 
Novodevici, sub pază, până la moartea ei, în 
ziua de 3 iulie 1704. 

Domnia lui Petru începea o a treia 
etapă, într-un mod cât se poate de serios. 
Pedepsirea streliţilor a fost primul act al 
luptei înverşunate duse de ţar împotriva 
tradiţiilor ruseşti. O parte importantă a 
reformelor sale privea emanciparea 


femeilor. Numeroase ucazuri au stipulat 
suprimarea terem-elor; iar bonetele 
obligatorii în vechea Rusie pentru 
ascunderea părului au rămas de domeniul 
trecutului. La început, femeile au primit cu 
ostilitate aceste reforme, dar şi-au dat 
repede seama de toate avantajele pe care li 
le aduceau inovațiile ţarului şi au devenit 
susținătoare zeloase ale acestuia. Petru a 
decretat instruirea obligatorie a fiilor de 
boieri şi de nobili şi a mai ordonat supuşilor 
săi să-şi taie barba şi să poarte haine 
poloneze. 

In această conjunctură, ţarul a decis să 
se debaraseze de soţia sa, Evdochia. Dacă la 
începutul căsătoriei lor țarina nu era deloc 
interesată de soţul ei, mai târziu se 
străduise cum se pricepuse mai bine să-i fie 
pe plac. În timpul călătoriilor sale, îi scria 
scrisori foarte tandre, care dovedeau o 
afecţiune reală. Obişnuia să-şi semneze 
misivele: „Duşka ta”, adică Sufleţel, însă 
scrisorile ei rămâneau întotdeauna fără 
răspuns. 

De la Londra, Petru i-a scris 
duhovnicului Evdochiei şi i-a cerut s-o 
convingă pe aceasta să se călugărească. 


După ce s-a întors, a stat trei săptămâni 
fără s-o viziteze pe țarină. În cele din urmă, 
a avut o întrevedere cu soţia lui acasă la 
şeful Poştelor, Vinnius. Discuţia a fost 
furtunoasă. După patru ore, țarina refuza în 
continuare să se retragă la o mănăstire. 
Furios, soţul ei a lovit-o, fără să se jeneze de 
prezenţa lui Vinnius. După câteva zile, o 
suită modestă o conducea pe Evdochia la 
mănăstirea din Suzdal... 

Petru era din ce în ce mai îndrăgostit 
de Anna Mons şi o dorea de soţie. Dar în 
acel moment nu ştia că Anna era şi amanta 
ambasadorului Prusiei în Rusia, Keyserling 
(va afla acest lucru trei ani mai târziu). 

In 1703, ţarul punea prima piatră de 
temelie a oraşului Sankt-Petersburg, pe 
Neva. 

In 1706, Petru a întâlnit-o pe cea care 
avea să devină soţia sa iubită, țarina 
Ecaterina |. 

Marta Skavronskaia, născută în Livonia 
în 1684 din părinţi polonezi calvinişti, era o 
servitoare la o fermă. În timpul Războiului 
Truso-suedez, ea a fost violată, ca multe 
dintre compatrioatele ei. A reuşit să evite în 
ultima clipă intrarea într-un bordel, 


căsătorindu-se cu dragonul suedez Johann 
Rabe, pe care îl urma în calitate de 
cantinieră a trupelor. Dar Rabe, vrând să 
profite de frumuseţea ei, a vândut-o la scurt 
timp unui soldat livonian, care a forţat-o să 
se prostitueze. Eliberată de „protectorul” ei 
de către ruşi, Marta s-a refugiat la 
Marienburg, unde a intrat ca econoamă în 
serviciul unui pastor. Pacea nu a durat mult 
şi frumoasa fată a fost capturată de calmuci. 
La cucerirea oraşului Marienburg de către 
ruşi, dragonul Demin a luat-o sub protecţia 
lui, urmând ca aceasta să intre ulterior în 
serviciul bătrânului mareşal Şeremetiev. 
Unii spun că, fermecat de fată, Menşikov a 
cumpărat-o de la Şeremetiev şi a dus-o la 
Moscova. Atunci Marta a luat numele de 
Ecaterina. 

Menşikov avea treizeci şi doi de ani, iar 
Ecaterina - şaptesprezece. Amândoi aveau 
să devină tovarăşii cei mai intimi ai lui Petru 
cel Mare, păstrând între ei o complicitate 
incontestabilă. 

Când ţarul a văzut-o prima dată pe 
Ecaterina acasă la Menşikov, a fost imediat 
sedus. Îmbrăcată cu un sarafan mov şi cu o 
bluză cu mâneci largi, fata avea la gât un 


colier de corali, şi la urechi îi atârnau cercei 
de argint; o cărare dreaptă îi despărţea în 
două părul blond. 

— Maiestatea Sa e plină de zăpadă, a 
murmurat fata intimidată. 

L-a scăpat de cuşma de blană udă, apoi 
i-a scos haina de vulpe şi a scuturat-o 
energic. 

— Cine e frumuseţea asta? a întrebat 
suveranul. 

Menşikov a încercat să evite 
întrebarea. Zadarnic. 

Şi, pentru că nu putea să-i refuze nimic 
ţarului, i-a cedat locul fără sentimentalisme. 

Îndrăgostit la nebunie, Petru s-a gândit 
curând să se însoare cu Ecaterina. Lotuşi, 
nu a fost o hotărâre uşoară. Evdochia încă 
mai trăia. În plus, pentru ruşii 
tradiţionalişti, căsătoria ţarului cu o ţărancă 
străină analfabetă ar fi riscat să provoace 
tulburări serioase. Însă iubirea a învins. 

Petru s-a căsătorit cu Ecaterina în 
noiembrie 1707. Ceremonia a fost celebrată 
în intimitate la Sankt-Petersburg. Ţarul a 
păstrat mult timp secretul faţă de popor, de 
miniştri şi de unii membri ai familiei, deşi 
Ecaterina îi dăruise cinci copii. Abia în 


martie 1711, înainte de a porni în campania 
împotriva turcilor, le-a chemat pe sora lui, 
Natalia, şi pe cumnata Prascovia ca să le-o 
prezinte pe Ecaterina. Petru le-a spus că era 
soţia lui şi că trebuia să fie considerată 
țarină. A mărturisit că dorea să celebreze în 
mod public căsătoria lor şi le-a cerut ca, în 
cazul în care el ar fi murit înainte, ele s-o 
accepte drept văduva lui. 

Petru şi-a ţinut cuvântul şi a celebrat în 
mod oficial căsătoria, cu mare pompă, în 
februarie 1712. Înainte de ceremonie, 
tânăra femeie a fost botezată şi primită în 
Biserica Ortodoxă. Moştenitorul tronului, 
Aleksei, fiul Evdochiei, i-a fost naş. Astfel, 
frumoasa „fermieră” a devenit în mod oficial 
țarina Ecaterina Alekseievna, deşi nu fusese 
încă încoronată. 

Petru a mai avut după aceea câteva 
legături trecătoare, dar ele nu au jucat 
niciun rol în viaţa lui. Petru cel Mare a avut 
sentimente profunde pentru patru femei: 
mama sa, sora lui, Anna Mons şi Ecaterina. 
Mama sa şi Ecaterina au exercitat o 
influenţă preponderentă. De altfel, 
Ecaterina devenise într-un fel o a doua 
mamă pentru Petru. Dragostea totală şi 


necondiționată pe care o avea faţă de el lua 
deseori un caracter matern. La fel ca țarina 
Natalia, Ecaterina putea să-i potolească 
accesele de furie. Avea calităţi pe care Petru 
nu le găsise la nicio altă femeie. Plină de 
căldură, veselă, compătimitoare, generoasă 
şi robustă, Ecaterina avea o vitalitate 
uimitoare. 

Ecaterina şi Menşikov erau singurii în 
stare să facă faţă cadenţelor infernale 
impuse de energia fenomenală a ţarului. 
Niciodată nu era văzută morocăânoasă sau 
bosumflată.  Nu-şi uita totuşi vechea 
condiţie, cedând întotdeauna locul străinilor 
de sânge regal. 

„În timpul vizitei la Berlin, țarina a 
manifestat cel mai mare respect faţă de 
regină... Noua sa autoritate nu a făcut-o să 
uite diferenţa dintre ea şi această prinţesă. 
Avea o mare dorinţă de-a face bine şi, chiar 
dacă nu poseda toate farmecele feminine, 
amabilitatea sa nu avea margini...” Astfel o 
descrie, într-o depeşă, ambasadorul Prusiei. 

Ecaterina avea un bun-simţ țărănesc şi 
descoperea, cu perspicacitate, minciunile 
sau linguşelile. În public avea tactul de-a nu 
apărea în prim-plan. 


Noua țarină era soţia ideală pentru 
Petru. Călătorea aproape totdeauna alături 
de el. Călărea două, trei zile la rând, se 
culca pe pământ, iar înfruntarea violenţei 
unei bătălii nu o înspăimânta deloc. Era 
prezentă chiar şi în timpul petrecerilor 
interminabile, încercând totuşi să modereze 
într-o oarecare măsură consumul de alcool 
al soţului ei. Cu ocazia uneia dintre aceste 
agape, Ecaterina a bătut la uşa încăperii în 
care se aflau Petru şi cheflii lui zicând: „E 
timpul să ne întoarcem la noi”. Uşa s-a 
deschis şi ţarul a urmat-o docil pe soţia sa. 
Dragostea, dar şi rezistenţa Ecaterinei s-au 
manifestat prin naşterea a doisprezece 
copii, şase fete şi şase băieţi. Dar numai doi 
au ajuns la vârsta adultă: Anna, viitoarea 
ducesă de Holstein şi mama ţarului Petru al 
II-lea, şi Elisabeta, care a domnit ca 
împărăteasă între 1740 şi 1762. 

Cuplul a dat de mai multe ori aceleaşi 
nume copiilor, sperând de fiecare dată că 
noii Petru, Pavel, Natalia vor avea mai mult 
noroc decât cei dinaintea lor: Petru (1704 - 
1707); Pavel (1705 - 1707); Ecaterina (1707 
- 1708); Anna (1708 - 1728); Elisabeta 
(1709 - 1762); Natalia (1713 - 1715); 


Margareta (17141715); Petru (1715 - 1719); 
Pavel (1717); Natalia (1718 - 1725); Petru 
(1723); Pavel (1724). 

Drept dovadă a ataşamentului dintre 
Petru cel Mare şi Ecaterina stau scrisorile 
lor, păstrate în arhivele ruseşti. În timpul 
rarelor despărţiri, Petru îi scria la fiecare 
trei, patru zile. Se interesa de sănătatea ei, 
asigurând-o că el se simţea bine, 
împărtăşindu-i grijile şi bucuriile: „Slavă 
Domnului, totul e vesel aici! Dar când ajung 
într-o casă unde tu nu eşti, sunt foarte 
trist”. Sau: „Când îmi spui că e foarte trist 
să te plimbi singură, deşi parcul e un loc 
plăcut, te cred, pentru că la fel se întâmplă 
şi cu mine. Roagă-te la Dumnezeu ca asta să 
fie ultima vară pe care o vom petrece 
despărțiți şi pe viitor să putem fi mereu 
împreună”. Scrisorile țarinei nu par scrise 
cu aceeaşi degajare, ea dictându-i-le unui 
secretar, dar sunt, la rândul lor, tandre. 
Ecaterina nu se plângea niciodată şi nu se 
ferea să dea sfaturi politice sau personale 
soţului ei. Făcea câteva glume şi vorbea 
îndelung despre copii. Scrisorile lor erau 
aproape totdeauna însoţite de mici pachete 
cu dulciuri sau de haine. 


În 1711, țarina avea să joace un rol 
diplomatic extrem de important. 

În 1710, ambasadorul Rusiei la 
Constantinopol, Andrei Tolstoi, a fost închis 
în donjonul Celor Şapte Turnuri. Războiul 
ruso-turc s-a reluat cu şi mai mare 
înverşunare. În această împrejurare, 
Şafirov, ministrul de externe rus, a dat 
dovadă de o mare clarviziune. El i-a explicat 
ţarului că singurul mijloc de a evita 
conflictul cu Imperiul Otoman era să ceară 
medierea Franţei, a cărei influenţă avea să 
atârne greu în faţa sultanului. „Apăr 
întreaga creştinătate şi nu voi da înapoi”, a 
răspuns Petru, respingând insistențele 
anturajului său, care îi recomanda o 
retragere provizorie. 

Strategia ţarului a fost însă greşită. 
Încolţiţi în Moldova şi cu drumurile de 
aprovizionare tăiate, soldaţii ruşi s-au simţit 
pierduţi. În culmea disperării, Petru a căzut 
într-o depresie profundă. Şafirov a scris în 
memoriile sale că a fost nevoit să smulgă un 
pistol din mâna ţarului, care voia să se 
sinucidă ca să nu cadă viu în mâinile 
turcilor. În acel moment crucial, Ecaterina a 
fost chemată de urgenţă să se alăture 


soţului ei pe front. Şafirov a trimis o mare 
sumă de bani marelui-vizir ca să-l facă 
răbdător, promiţându-i dublu după 
semnarea armistiţiului. A luat-o cu el pe 
Ecaterina în tabăra turcilor, unde au 
discutat clauzele tratatului de pace. Marele- 
vizir îi vizita deseori ca să stea de vorbă sau 
să joace şah. 

În ziua de 12 iulie 1711, Ecaterina şi 
Şafirov s-au întors în tabăra rusă după ce 
obţinuseră armistițiul. La citirea tratatului, 
Petru a exclamat: „Eşti un vrăjitor, Ţapirka! 
Cum ai reuşit să-i smulgi asta marelui- 
vizir?” 

Şafirov a zâmbit cu modestie şi, 
prinzând-o de braţ pe Ecaterina, a răspuns: 
„Nu eu am salvat Rusia, ci ea”. 

Intr-adevăr, țarina le dăduse toate 
bijuteriile şi o sumă de două sute de mii de 
ruble de aur marelui-vizir şi şefului 
ienicerilor. În ajunul semnării armistiţiului, 
Petru era gata să renunţe la toate cuceririle 
sale în detrimentul Turciei şi al Suediei, cu 
excepţia oraşului Sankt-Petersburg, şi chiar 
să cedeze Suediei oraşul Paskov, unul dintre 
cele mai vechi ale Rusiei. Abilitatea soţiei 
sale i-a permis să evite un eşec diplomatic 


major. În urma acestui episod, ţarul a 
instituit Ordinul „Sfânta Ecaterina”, a cărui 
deviză era: „Pentru dragoste şi pentru 
patrie”. Singurul om care a beneficiat de 
această decorație a fost fiul lui Menşikov, 
care a primit-o, din glumă, pentru 
timiditatea sa feminină la balurile de la 
curte, în secolul al XIX-lea, această 
distincţie le recompensa pe doamne pentru 
operele lor de caritate. 

Ţarul a fost constrâns să dea înapoi 
doar oraşele Azov şi Taganrog şi a semnat 
pacea cu Carol al XII-lea. 

Dar, la semnarea acestui tratat, marele- 
vizir a mai cerut şi ca Şafirov să-i fie predat 
ostatic până la executarea completă a 
tuturor clauzelor tratatului. 

— Mi-ai salvat opera, [apirka, a spus 
ţarul, părăsind Turcia. Vei putea să-mi 
aminteşti acest lucru. li dau acest inel soţiei 
mele, ca ea s-a ţi-l înmâneze când te vei 
întoarce. 

Şafirov a fost eliberat abia în 1714. 
Petru l-a copleşit cu favoruri, în ciuda 
sarcasmelor lui Menşikov, duşmanul său 
dintotdeauna. Ecaterina îl proteja şi îl 
chema aproape zilnic să joace cărţi sau să-i 


povestească despre  şederea forţată în 


In 1716, Şafirov i-a recomandat lui 
Petru să se apropie de Franţa, deoarece 
relaţiile dintre cele două ţări deveniseră, 
cum zicea ţarul, „dulci-acrişoare”. 

În 1717, suveranul a sosit la Paris, unde 
şi-a dat frâu liber curiozităţii. Intra în 
prăvălii, oprea trăsurile pe stradă, punea 
întrebări birjarilor şi flecărea cu ei. La 
Versailles se ţinea după femei în grădini, 
„doar ca să se uite la ele mai de aproape”. 
Şi le dădea o sumă atât de mare de bani ca 
să le despăgubească, încât aleile de la 
Versailles au fost pline în curând de femei 
care se plimbau, sperând la o nouă vizită a 
„barbarilor ruşi”. 

Petru cel Mare a vizitat muzee şi 
arsenale, turnătorii de statui, colecţii din 
ceară şi manufactura Gobelins. De la Domul 
Invalizilor şi până la Observator, de la Marly 
şi până la Saint-Cyr, ţarul a pus întrebări, a 
luat notițe şi a făcut schiţe. A trecut în 
revistă trupele Casei Regale pe Champs- 
Elysees, a asistat la o şedinţă a Academiei 
de Ştiinţe, precum şi la o şedinţă a 
Parlamentului... Suntem departe de acel 


Petru care, în 1697, stupefiase adunarea cu 
grosolănia lui. Vorbind despre el, ministrul 
francez Rambaud spunea: „Rămâne cel mai 
mare oaspete străin pe care l-a avut 
vreodată Parisul”. 

Rumorile străzii erau nu mai puţin 
elocvente. În primele zile ale vizitei sale, 
oamenii se uitau uimiţi la acel suveran 
căruia nu-i păsa de etichetă. Toţi îşi vorbeau 
în şoaptă despre ciudăţeniile ţarului şi ale 
suitei sale; se pomenea de trăsura bizară pe 
care şi-o construise chiar el. 

Saint-Simon recunoştea la ţar „un rest 
de obiceiuri barbare, dar, pe lângă ele, câtă 
măreție!” 

La curte s-a vorbit în curând de o 
căsătorie între Ludovic al XV-lea şi 
Elisabeta, a doua fiică a lui Petru. Curtenii, 
văzându-l pe ţar sărutându-l cu căldură pe 
regele Franţei şi şuşotind câteva cuvinte 
regentului, au tras concluzia că lucrurile 
fuseseră aranjate. Mareşalul de Tesse 
relatează, în memoriile sale, convorbirea 
avută cu Şafirov la Versailles: „Puterea 
formidabilă a Casei de Austria nu vă 
alarmează deloc? înlocuiţi Suedia cu noi şi 
vom ţine locul a tot ce aţi putea spera de la 


ea impotriva Austriei”. 

In ziua de 4 august 1717, Franţa, 
Prusia şi Rusia semnau la Amsterdam 
următorul acord: „... Părţile contractante se 
angajează să contribuie prin bunele lor 
oficii la menţinerea liniştii publice 
restabilite prin tratatul de la Utrecht şi 
Baden...” 

Ţarul şi regele Prusiei au acceptat ca 
Franţa să servească drept intermediar în 
conflictul acestor două ţări cu Suedia. Între 
Versailles şi Sankt-Petersburg păreau că se 
deschid noi perspective. Dar chiar în seara 
semnării, cu ocazia unei convorbiri private 
cu ambasadorul Kurakin, cardinalul Dubois 
respingea logodna Elisabetei a Rusiei cu 
Ludovic al XV-lea, propunând alţi candidaţi, 
precum ducele de Chartres şi ducele de 
Bourbon. Aşadar, această căsătorie, care 
trebuia să ducă la o alianţă strânsă între 
Franţa şi Rusia, nu a avut ioc. Nevăzând 
acest lucru cu ochi buni, diplomaţii prusaci 
au căutat şi ei alţi logodnici pentru 
Elisabeta. 

De altfel, la Paris se vorbea deja despre 
căsătoria lui Ludovic al XV-lea cu fiica lui 
Stanislas Leszczynski, regele detronat al 


Poloniei. 

În acest timp, Ecaterina îi pregătea 
soţului o surpriză. Ea pusese să se 
construiască în secret un palat la ţară, la 
vreo douăzeci de kilometri de Sankt- 
Petersburg. Având două etaje, clădirea din 
piatră se înălța pe o colină care domina 
câmpia ce se întindea până la Neva şi la 
oraş. Când ţarul s-a întors din Franţa, soţia 
lui i-a spus că găsise un loc ideal pentru a 
construi o casă... A doua zi dimineaţă, o 
suită numeroasă a pornit din noua 
reşedinţă. La ordinul ţarului, în urmă venea 
o căruţă care transporta un cort destinat să- 
i adăpostească pe invitaţi în timpul 
dejunului. La poalele colinei, o alee 
mărginită de tei urca în pantă uşoară, iar la 
capătul ei se profila noua locuinţă. Atunci 
Ecaterina a spus: „lată casa de la ţară pe 
care am construit-o pentru seniorul şi 
stăpânul meu”. Petru, în culmea bucuriei, şi- 
a strâns soţia în braţe şi a zis: „Văd că vrei 
să-mi arăţi că există locuri frumoase în jurul 
oraşului Sankt-Petersburg, chiar dacă nu 
sunt pe apă!” Lui Petru i se pregătise 
surpriză după surpriză. După ce i-a arătat 
locul, țarina l-a dus în sufragerie, unde era 


pregătită o masă somptuoasă. Ţarul a ţinut 
un toast, lăudând talentele arhitecturale ale 
Ecaterinei. Când a ridicat şi ea paharul în 
onoarea stăpânului casei, unsprezece tunuri 
ascunse în parc au tras o salvă. Proprietatea 
s-a numit |arskoe Selo (Satul [arului). 
Ulterior, fiica lor, Elisabeta, îl va pune pe 
arhitectul Rastrelli să construiască acolo un 
palat măreț, cu ziduri azurii, care va purta 
numele Ecaterina |. 

În mijlocul acestei veselii, o dramă 
familială avea să îndolieze Rusia. 

În timp ce războiul din Nord bătea 
pasul pe loc, nemulţumirea ţării lua 
amploare. O opoziţie reală se cristalizase în 
jurul fiului lui Petru şi al fostei ţarine 
Evdochia, iar Rusia seculară părea că vrea 
să se ralieze cu țareviciul Aleksei. Acest 
tânăr ftizie nu-i iertase niciodată tatălui său 
purtarea faţă de Evdochia şi căsătoria cu 
Ecaterina, „prostituata. 

Căsătorit cu prinţesa Charlotte de 
Brunswick, Aleksei a preferat-o însă pe 
amanta lui, Afrosinia, o fermieră finlandeză 
plină de viaţă. În octombrie 1715, Charlotte 
a murit aducându-l pe lume pe viitorul Petru 
al II-lea. În ziua funeraliilor, Ecaterina a dat 


naştere unui băiat, care a fost numit tot 
Petru. 

Câteva zile mai târziu, Aleksei a primit 
o scrisoare de la tatăl său, care îl acuza de 
uneltiri subversive. Cuprins de teamă, 
țareviciul a urmat sfaturile prietenilor şi a 
plecat mai întâi în Austria cu amanta lui 
deghizată în băiat, după care a fugit în 
Italia. Viena era atunci cartierul general al 
refugiaților politici ruşi. În timpul periplului 
său, tânărul a persistat în a-şi blama tatăl. 
Petru a trimis emisari în toată Europa ca să- 
şi găsească fiul. Când Aleksei, rămas fără 
bani, s-a întors la Viena, prinţul Tolstoi, unul 
dintre „copoii” cei mai abili ai ţarului, îl 
aştepta acolo. Prinţul l-a convins să se 
întoarcă în Rusia în schimbul promisiunii 
unui permis de liberă trecere, dar Aleksei a 
fost arestat imediat ce a ajuns la frontieră. 

Tolstoi, Menşikov şi senatorul Puşkin au 
fost numiţi şefii comisiei de anchetă care a 
decretat arestarea a mii de opozanți. Fraţii 
şi verii Evdochiei, amantul ei, sute de boieri, 
printre care şi prinţul Dolgoruki, au fost 
daţi pe mâna călăului. Fosta țarină a fost 
exilată într-o mănăstire de pe malul lacului 
Ladoga. Menşikov a ordonat ca amanta 


ţareviciului să fie arestată şi a aruncat-o în 
închisoarea Fortăreţei Sfinţii Petru şi Pavel, 
unde Petru se ducea s-o interogheze 
personal. Fata nu a fost torturată, dar a 
povestit ţarului planurile fiului său: după 
succesiunea la tron, Aleksei intenţiona să 
stea liniştit la Moscova, să desființeze în 
mare parte armata şi să distrugă flota. 
Aşadar, visurile ţareviciului erau îndreptate 
în principal împotriva a tot ceea ce Petru 
considera ca fiind marea realizare a vieţii 
sale şi o necesitate vitală pentru Rusia. 
Aleksei a fost declarat vinovat de a fi condus 
o reţea de conspiratori îndreptată împotriva 
„vieţii ţarului” şi a „siguranţei statului” şi a 
fost condamnat să fie biciuit până la moarte, 
sentinţă executată de oamenii lui Menşikov 
şi de Petru însuşi, în subsolurile sinistrei 
fortărețe Schlüsselburg, în ziua de 2 iunie 
1718. Cu toate acestea nu s-a găsit nici cea 
mai mică dovadă a unui complot împotriva 
ţarului. Dat fiind numărul crescând de 
nemulţumiţi care manifestau simpatie faţă 
de  ţarevici, eliminarea acestuia fusese 
necesară din raţiuni de stat şi pentru a 
proteja interesele Rusiei. 

După moartea lui Aleksei, Petru a 


pregătit venirea la tron a celui de al doilea 
fiu al său, Petru. Din nefericire, o altă 
tragedie avea să-l lovească pe ţar. Intr-o zi, 
în parcul palatului Peterhof, a izbucnit o 
furtună extrem de violentă, obligând 
guvernantele şi copilul să se refugieze într-o 
grotă aflată lângă Cascada Monştrilor, unde 
au fost loviți de trăsnet. 

Ţarul a plâns două zile întregi în faţa 
pătuţului gol. 

Petru a devenit din ce în ce mai închis 
în el. În jurul său, colaboratorii se certau tot 
timpul. Menşikov, ajuns prinţ serenisim de 
Ijora, adunase milioane de ruble. Corupţia 
era omniprezentă. 

În 1721, războiul din Nord, care durase 
douăzeci şi unu de ani, a luat sfârşit, 
datorită eforturilor mediatorului francez 
Campredon. Aşadar, situaţia Rusiei era 
departe de a fi prosperă. Războiul, 
revoltele, eforturile faraonice depuse pentru 
construirea oraşului Sankt-Petersburg pe 
mlaştină ruinaseră ţara şi duseseră la 
moartea a sute de mii de ruşi. Petru părea a 
nu-şi da seama de gravitatea acestor 
probleme. 

La întoarcerea de la Astrahan, cuplul 


imperial s-a prezentat la sfârşitul lunii 
noiembrie 1722 pentru carnavalul de la 
Moscova. Ambasadorul Saxei a descris 
festivitățile: „La defilare luau parte şaizeci 
de sănii reprezentând corăbii. In prima se 
afla un Bachus mai adevărat decât cel 
adevărat, deoarece se făcuse în aşa fel încât 
acesta să nu se trezească din beţie timp de 
trei zile şi trei nopţi. Urma o sanie trasă de 
patru porci şi o alta, de zece câini. Apoi 
colegiul cardinalilor în mare ţinută, călărind 
pe boi. El era urmat de un papă înconjurat 
de arhiepiscopi binecuvântând mulţimea, 
apoi de Cezar între doi urşi. Partea cea mai 
simpatică era o fregată în miniatură, cu 
două punți şi trei catarge, lungă de zece 
metri, cu pânzele desfăşurate, înarmată cu 
treizeci şi două de tunuri. Ţarul, în uniformă 
de marinar, stătea pe punte şi manevra 
velele. 

Acest spectacol stupefiant era urmat de 
un şarpe de mare de treizeci de metri, cu 
coada susţinută de douăzeci şi patru de 
sănii mici, legate unele de altele, în aşa fel 
încât să onduleze pe zăpadă. După şarpe, 
urma o barjă mare aurită, în care se afla 
Ecaterina îmbrăcată în ţărancă din Frizia şi 


însoţită de membri ai curţii sale deghizați în 
negri. Apoi, veneau, succesiv, Menşikov 
deghizat în abate şi alţi oameni de seamă 
germani, polonezi, chinezi, persani, 
circazieni şi siberieni. Trimişii străini care 
defilau împreună purtau dominouri cu alb şi 
negru, în timp ce prinţul Moldovei era 
îmbrăcat în turc”. 

În anul 1723, Menşikov a căzut în 
dizgrație, şi Şafirov a fost condamnat la 
moarte, fiind acuzat de corupţie. 

În ziua de 15 februarie, Şafirov, 
îmbrăcat într-un simplu halat de casă de 
culoare grena, a fost dus la eşafod. In 
momentul în care călăul urma să ridice 
securea, a sosit un emisar al ţarului care 
aducea un decret ce îi comuta pedeapsa în 
exil pe viaţă în Siberia. Ecaterina nu uitase 
inelul dat pe vremuri lui Şafirov cu ocazia 
plecării sale în Turcia, care simboliza o 
datorie pe care ţarul o avea de plătit. Prin 
urmare, condamnatului i s-a permis să se 
retragă la Novgorod. La moartea lui Petru, 
Ecaterina l-a adus pe Şafirov înapoi la 
Sankt-Petersburg şi i-a înapoiat titlurile. 

În acel an 1723, înainte de a pleca de la 
Moscova spre capitală, Petru a invitat-o pe 


țarină la un spectacol uimitor: incendierea 
casei de lemn de la Preobrajenskoie, unde, 
în secret, începuse să pregătească războiul 
împotriva Suediei. El însuşi a umplut 
dulapurile cu material inflamabil colorat şi 
cu artificii, apoi a dat foc clădirii. 
Numeroase explozii mici şi flăcări de toate 
culorile au ţâşnit din incendiu. Timp de 
câteva clipe, silueta neagră a şarpantei 
grele s-a detaşat pe fundalul unui curcubeu 
incandescent, după care s-a prăbuşit. Când 
au mai rămas doar resturi fumegânde, ţarul 
a spus: „lată imaginea războiului: victorii 
strălucite urmate de distrugere. Fie ca, 
odată cu această casă în care au fost puse la 
punct primele mele planuri împotriva 
Suediei, să dispară orice gând care ar putea 
să înarmeze braţul meu împotriva acestui 
regat şi fie ca el să rămână pentru 
totdeauna cel mai fidel aliat al imperiului 
meu”. 

In cursul anului au avut loc numeroase 
festivități. Ca să-şi curețe organismul după 
aceste chefuri, Petru făcea de un anumit 
timp cure cu ape conţinând fier, descoperite 
recent într-un loc aflat la aproximativ 
patruzeci de kilometri de Sankt-Petersburg. 


Îi plăcea să se ducă acolo iarna, fiindcă avea 
ocazia să traverseze lacul cu sania. 
Ecaterina îl însoțea deseori. Țarul avea un 
fel ciudat de a urma prescripţiile medicale. 
Putea să bea până la douăzeci şi unu de 
pahare din acea apă în cursul dimineţii. In 
timpul curelor, îi erau interzise fructele 
proaspete, castraveţii şi unele feluri de 
brânză. Numai că într-o zi, după ce băuse 
apă, a mâncat vreo douăsprezece smochine 
şi câteva livre de cireşe. Ca să alunge 
monotonia vieţii de om aflat la cură, lustruia 
obiecte din lemn şi din fildeş, iar când îşi 
simţea forţele revenind, se ducea la fierăria 
din apropiere, unde bătea fierul în bare şi în 
foi subţiri. 

În noiembrie 1723, un ucaz anunţa 
încoronarea Ecaterinei: „Dat fiind că 
scumpa noastră soţie, împărăteasa 
Ecaterina, ne-a fost de mare ajutor, 
însoţindu-ne peste tot, asistând la toate 
operaţiunile războinice din proprie voinţă, 
fără să manifeste slăbiciunea obişnuită a 
sexului său, am luat hotărârea, în virtutea 
puterii suverane pe care o exercităm, să ne 
încoronăm soţia, drept recunoştinţă pentru 
toate acestea, ceea ce se va face, cu voia 


Domnului, în această iarnă la Moscova”. 

Făcând împărăteasă o  fermieră 
lituaniană, ajunsă în Rusia captivă, ţarul îşi 
asuma unele riscuri. Totuşi, nimeni nu a 
găsit nimic de spus când ţarul a declarat în 
faţa câtorva senatori şi conducători 
ecleziastici că soția sa urma să fie 
încoronată, pentru a avea dreptul de a 
guverna ţara. 

De obicei foarte econom, Petru a dorit 
de această dată o ceremonie fastuoasă. Au 
fost invitaţi membrii Senatului, ai Sfântului 
Sinod, oficiali şi nobili de toate rangurile. 
Mantia de încoronare a fost comandată la 
Paris, şi cei mai buni bijutieri din Sankt- 
Petersburg au primit sarcina să facă o 
coroană mai frumoasă decât cele pe care le 
purtase vreodată o suverană în Rusia. 
Slujba religioasă urma să aibă loc nu în 
oraşul lui Petru, ci la Kremlin, respectând 
astfel tradiţia vechilor țari. 

În zorii zilei de 7 mai 1724, o bubuitură 
de tun a dat semnalul. Cortegiul număra 
zece mii de oameni din garda imperială, 
precum şi un escadron de călăreţi. La ora 
zece, clopotele oraşului au început să bată 
cu toată puterea, însoţiţi de toţi demnitarii 


de stat, Petru şi Ecaterina au apărut în faţa 
mulţimii, la Kremlin. Țarina purta o rochie 
violet, tivită cu fir de aur, fiind nevoie de 
cinci doamne de onoare ca să-i ducă trena. 
Petru avea o tunică albastră brodată cu fir 
de argint şi ciorapi de mătase roşii. Au 
coborât treptele, au traversat piaţa şi au 
intrat în Catedrala Adormirea Maicii 
Domnului. În centru, pe o platformă 
deasupra căreia se afla un baldachin de 
catifea cusut cu fir de aur, îi aşteptau două 
tronuri încrustate cu pietre preţioase. 
Cuplul a fost primit la uşa catedralei de 
demnitarii Bisericii Ortodoxe. Patriarhul le-a 
întins crucea să o sărute, apoi i-a condus 
spre tronuri. In momentul solemn, ţarul s-a 
ridicat, patriarhul i-a dat coroana imperială, 
apoi „întorcându-se spre cei de faţă, a spus: 
„O încoronăm pe soţia noastră preaiubită”. 
A pus chiar el coroana pe capul Ecaterinei 
şi i-a întins globul, în timp ce păstra în 
cealaltă mână sceptrul, simbolul puterii 
supreme. Coroana era încrustată cu două 
mii cinci sute şaizeci şi patru de diamante, 
perle şi alte pietre preţioase: în creştet, 
deasupra unei cruci din diamante, fusese 
aşezat un rubin mare cât un ou de 


porumbel. 

In acel moment, Ecaterina, cu ochii 
plini de lacrimi, a îngenuncheat în faţa lui şi 
a vrut să-i sărute mâna, dar el nu a lăsat-o, 
iar când a dat să-i sărute genunchii, ţarul a 
ridicat-o. Amestecate cu sunetele clopotelor 
şi cu bubuiturile tunurilor, cântecele au 
însoţit ieşirea din biserică a cuplului 
imperial. 

După ceremonie, Petru s-a întors la 
palat să se odihnească, întrucât era foarte 
slăbit după cură. Ecaterina a rămas singură 
în fruntea cortegiului ce a pornit spre 
Catedrala Sfântul Arhanghel Mihail, unde 
țarina urma să se reculeagă la mormântul 
țarilor, după cum era obiceiul. Mantia 
imperială, brodată cu sute de vulturi bicefali 
din fir de aur, era atât de grea, încât a fost 
nevoită să se oprească de câteva ori. 
Menşikov mergea în spatele țarinei, 
aruncând monede de aur şi de argint 
mulţimii. În Piaţa Roşie erau puşi la frigare 
doi boi enormi umpluţi cu vânat şi cu găini, 
în timp ce din două fântâni curgea vin alb şi 
vin roşu. 

Ca urmare a dorinţei soţului ei, 
Ecaterina era de acum înainte recunoscută 


regentă şi suverană, dacă Petru ar fi 
dispărut înaintea ei. 

Un triumf ascunde uneori o tragedie. 
De câteva săptămâni, un german tânăr, 
născut în Rusia, elegant, vesel, inteligent şi 
ambițios, devenise confidentul țarinei. La 
început secretar, el ajunsese la rangul de 
şambelan. Îl chema William Mons, fratele 
mai mic al Annei, care fusese amanta lui 
Petru în urmă cu douăzeci şi cinci de ani. 
Filiera Mons a căpătat o valoare 
inestimabilă, ceea ce a nemulţumit foarte 
mult anturajul suveranului. Ecaterina părea 
să subestimeze gelozia soţului ei. 

In seara de 8 noiembrie 1724, ţarul a 
luat cina în compania soţiei sale şi a celor 
două fiice şi a flecărit cu Mons. Declarând 
că era obosit, a întrebat-o pe Ecaterina cât 
era ceasul. Era nouă. „E timpul ca toată 
lumea să meargă la culcare”, a spus Petru. 
Bine dispus, Mons s-a întors acasă. Pe cer 
se conturau crengile negre ale copacilor, 
presărate cu stele scânteietoare. Imediat ce 
s-a dezbrăcat, generalul Uşakov a dat buzna 
în cameră şi l-a arestat pentru corupţie. A 
doua zi, în prezenţa lui Petru, a mărturisit 
faptele pentru care era acuzat: „Mită şi 


deturnare de fonduri în detrimentul 
țarinei”. Timp de două zile, un crainic a 
bătut străzile Moscovei, cerând ca toți cei 
care îi dăduseră mită lui Mons să se 
prezinte, dacă nu voiau să fie pedepsiţi. 

Ecaterina nu a obţinut clemenţă pentru 
protejatul ei. In ajunul execuţiei, Petru s-a 
dus în celula acuzatului pentru a-i spune că 
regreta că pierdea un om atât de talentat, 
dar că fapta lui trebuia pedepsită. 

În ziua de 16 noiembrie, William Mons 
a fost adus cu sania la locul execuţiei şi i s-a 
tăiat capul. După execuţie, ţarul şi-a obligat 
soţia să facă o plimbare cu sania în jurul 
eşafodului. Ecaterina, care negase 
întotdeauna că ar fi fost amanta tânărului, a 
manifestat o totală nepăsare, ştiind că, la 
cel mai mic semn de emoție, Petru ar fi fost 
în stare s-o sugrume pe loc. 

Totuşi, acest incident a otrăvit viaţa 
cuplului imperial. Petru şi Ecaterina abia 
dacă îşi mai vorbeau, nu mai luau masa 
împreună şi dormeau separat. Starea 
depresivă a ţarului s-a agravat. Rātācea ore 
întregi pe străzile oraşului, de unul singur. 
Uneori se refugia pe malurile Balticei ca să 
audă tânguirile pescăruşilor care anunțau 


furtuna. 

Domnia lui Petru se apropia de sfârşit. 
Miniştri săi făceau planuri dintre cele mai 
îndrăzneţe. „Deoarece Ecaterina îi va urma 
la tron lui Petru, va fi suficient să divorţez 
ca să mă căsătoresc cu ea şi să devin ţarul 
tuturor ruşilor...”, îşi zicea extrem de 
încrezător Menşikov. 

Pe la sfârşitul lui ianuarie, cronicile au 
scris: „Țarina s-a înclinat adânc în faţa 
ţarului. Convorbirea a durat mai bine de trei 
ore şi au şi luat cina împreună”. 

Degradarea stării generale a ţării se 
accentua odată cu şubrezirea sănătăţii 
ţarului. Ambasadorul Prusiei scrie despre 
acest lucru suveranului său Frederic 
Wilhelm: „Nicio expresie nu este destul de 
dură pentru ca Maiestatea Voastră să-şi 
poată face o idee despre neglijenţa şi 
confuzia intolerabile cu care sunt tratate 
aici problemele cele mai importante, astfel 
încât nici trimişii străini şi nici miniştrii ruşi 
nu ştiu ce să facă. De la miniştri nu putem 
obţine decât oftaturi, ei recunoscându-şi 
disperarea în faţa dificultăţilor pe care le 
întâmpină în legătură cu orice lucru”. 

Recoltele agricole proaste doi ani la 


rând, acuzaţiile de corupţie aduse celor mai 
înalţi demnitari ai ţării, cazul Mons... Părea 
că nimic nu mai mergea bine în Rusia. 
Sfârşitul domniei lui Petru a fost foarte trist. 
În palate, servitorii nici măcar nu mai 
aduceau lemnele pentru foc dacă ţarul nu le 
dădea ordin. 

Numai Ecaterina reuşea să-şi aline 
soţul, aşezându-i capul pe genunchii ei. În 
1724, Petru avea doar cincizeci şi doi de 
ani, dar rezistenţa trupului său fusese 
distrusă de atâtea excese. Mai avea, în plus, 
şi pietre la rinichi. 

În ziua de 25 ianuarie 1725, ţarul s-a 
simţit rău. Totuşi, a făcut un efort şi a luat 
pana pentru a-şi scrie testamentul, însă 
mâna lui tremurătoare n-a reuşit să 
mâzgălească decât: „Las totul...”. Numai 
Dumnezeu a ştiut cui, pentru că ţarul a 
intrat în comă şi a murit a doua zi. 

Decretul promulgat de Petru în anul 
1722, înainte de încoronarea soţiei sale, 
conferea monarhilor ruşi posibilitatea să-şi 
numească moştenitor pe cine doreau, 
indiferent de sex. Acest document esenţial 
avea să le permită femeilor să domnească în 
Rusia practic tot secolul al XVIII-lea. Timp 


de şaptezeci de ani, pe tronul Rusiei vor 
urca, succesiv, Ecaterina I, două împărătese 
Anna, Elisabeta şi Ecaterina a Il-a. 

SECOLUL. ÎMPĂRĂTESELOR 

strânse în jurul clădirilor. 

Prinţul Repnin era indignat. 

— Cine şi-a permis să le aducă? 

— Excelenţă, a răspuns cu răceală 
comandantul gărzii, acesta a fost ordinul 
expres al suveranei noastre împărăteasa 
Ecaterina, pe care şi dumneavoastră, şi ei, 
şi toţi supuşii fideli sunt obligaţi să-l 
îndeplinească pe dată şi fără condiţii. 

Soldaţii, dintre care mulţi plângeau, 
strigau:  „lătucu nostru a murit, dar 
Mămuca noastră trăieşte!” 

Astfel a fost Ecaterina proclamată 
„autocrată cu toate prerogativele 
răposatului ei soț”. 

Apăruseră zorii, şi ceţurile dimineţii se 
ridicaseră spre orizontul înzăpezit. Palidă, 
cu ochii adânciţi în orbite, țarina a spus, 
plângând, că era „văduvă şi orfană”. Gărzile 
cu tocă de astrahan, eghileţi de argint, 
pantaloni scurţi albaştri şi cizme negre au 
aclamat-o pe noua autocrată. [ărăncuţa, 
servitoarea pastorului livonian, amanta lui 


Menşikov şi văduva lui Petru cel Mare a 
mulţumit adunării cu un zâmbet. 

In tabăra suveranei se aflau, prin forţa 
împrejurărilor, persoane noi, cei pe care 
Puşkin avea să-i numească „puişorii din 
cuibul lui Petru”. Soarta acestor aventurieri 
sentimentali era legată de cea a noii 
capitale. Ar fi pierdut totul în urma unei 
schimbări a puterii. Sprijinindu-se mai mult 
pe vechile familii de boieri, cei aflaţi în 
tabăra adversă mizau pe Moscova împotriva 
Sankt-Petersburgului. Ca să se opună 
dominaţiei Ecaterinei şi a aliaţilor ei, 
aceştia au cerut ca înmormântarea ţarului 
Petru cel Mare să aibă loc în Catedrala 
Sfântului Arhanghel Mihail de la Moscova, 
unde se aflau şi strămoşii săi. Demersul lor 
nu va avea totuşi succes, trupul lui Petru 
fiind dus, cu mare fast, la catedrala 
Fortăreţei Sfinţii Petru şi Pavel din Sankt- 
Petersburg. 

Timp de mai bine de o lună, corpul 
îmbălsămat al ţarului a fost expus într-o 
încăpere având pereţii acoperiţi cu tapiserii 
franţuzeşti, oferite lui Petru cu ocazia 
ultimei călătorii la Paris. Poporul a primit 
încuviințarea să treacă prin faţa lui ca să 


aducă un ultim omagiu suveranului său. 


RAPĂITUL  TOBELOR ÎN CURTEA 
palatului i-a făcut pe toţi să alerge la 
ferestre. Masate sub cerul plin de stele, 
gărzile erau aliniate în rânduri 


Ecaterina a avut de înfruntat şi o altă 
durere. La câteva zile de la dispariţia 
ţarului, a murit şi fiica ei Natalia, în vârstă 
de şapte ani. În ziua de 8 martie 1725, cele 
două sicrie au fost duse în catedrală, printr- 
o furtună de zăpadă. Ecaterina mergea în 
primul rând al cortegiului, urmată de o sută 
cincizeci de doamne de la curte şi de un şir 
imens de curteni, demnitari, trimişi străini 
şi ofițeri, cu capetele descoperite. 
Mitropolitul Teofan Prokopovici a ţinut 
discursul funebru, comparându-l pe Petru 
cu Moise, Solomon, Samson, David şi 
Constantin, apoi a exprimat tristeţea care 
pusese stăpânire pe toţi: „Ce ni s-a 
întâmplat? Unde suntem noi, ruşii? Ce 
vedem? Ce facem? îl îngropăm pe Petru cel 
Mare!” 

Domnia Ecaterinei a durat aproape doi 
ani, suficient cât să patroneze expediţia 


ştiinţifică a lui Bering, care avea să 
descopere strâmtoarea ce desparte Asia de 
America şi care-i poartă numele, să 
inaugureze Academia de Ştiinţe de la Sankt- 
Petersburg şi să restrângă în mod serios 
puterile Senatului. Ea a continuat destul de 
fidel politica şi reformele lui Petru. 
Pragmatică şi lucidă, a plătit soldele fără 
întârziere, a distribuit uniforme noi şi a 
organizat numeroase parade militare. 

Totuşi, Menşikov era adevăratul stăpân 
al ţării. Astfel, în ziua de 8 februarie 1726, 
la un an de la urcarea pe tron a Ecaterinei, 
a fost înfiinţat un nou organ destinat să 
„uşureze  greaua povară a guvernării 
Maiestăţii Sale”. 

În 1727, Ecaterina s-a îndrăgostit de un 
ofiţer. Decisă să scape de burta care o 
împiedica să danseze, țarina a ţinut o cură 
de slăbire. Din acel moment, a început să 
aibă tulburări cardiace. 

În ziua de 21 ianuarie, împărăteasa a 
participat la binecuvântarea apelor 
îngheţate ale fluviului, apoi a trecut în 
revistă opt mii de oameni. Aceste ore 
petrecute în frig i-au provocat febră şi 
sângerări ale nasului, care au forţat-o să 


stea în pat timp de două luni. După ce s-a 
pus pe picioare, boala a recidivat, şi astfel 
Ecaterina s-a stins în somn, în ziua de 6 mai 
1727. 

Simţindu-şi sfârşitul aproape, țarina îl 
numise succesor pe marele-duce Petru, 
nepotul lui Petru cel Mare şi fiul ţareviciului 
Aleksei, şi înaltul Consiliu Secret ca regent. 
Fiicele sale Elisabeta şi Anna (ducesă de 
Holstein), în vârstă de şaisprezece şi, 
respectiv, şaptesprezece ani, aveau să facă 
şi ele parte din acest consiliu. 

A doua zi, „testamentul” țarinei a fost 
citit în mod solemn. 

Primul succesor: țareviciul Petru. 

Al doilea succesor: Anna, ducesă de 
Holstein, fiica lui Petru cel Mare. 

Al treilea succesor: Elisabeta, fiica lui 
Petru cel Mare. 

Al patrulea succesor: Natalia, sora lui 
Petru cel Mare. 

În acest context, Menşikov devenea 
omul forte al regimului. Unii dintre 
adversarii săi, precum ducesa de Holstein şi 
soţul ei, au preferat să părăsească ţara. 
Încântat că-i vede plecaţi, Menşikov le-a 
acordat o pensie generoasă luată din 


tezaurul rus. Un an mai târziu, în ziua de 28 
mai 1728, Anna murea la Kiel, la puţin timp 
după ce adusese pe lume un fiu, viitorul 
Petru al III-lea. Elisabeta era acum singura 
supraviețuitoare dintre cei doisprezece 
copii pe care Ecaterina I îi avusese cu Petru 
cel Mare. În ziua de 8 mai 1727, Petru al II- 
lea urca pe tronul Rusiei. 

Tânărul împărat era frumos, înalt şi cu 
un fizic robust. De ceva timp nutrea o mare 
tandreţe pentru mătuşa lui, Elisabeta, 
căreia îi plăcea să călărească, să vâneze şi 
să danseze în compania lui. Ivan Dolgoruki, 
favoritul lui Petru, un tânăr solid de 
douăzeci de ani, îi însoțea întotdeauna. 

Ţarul nu părea că se ocupă cu treburile 
statului, dar nu va trece mult până când va 
începe să se intereseze de ele. Fiind 
înconjurat de tineri de vârsta lui, ţarul voia 
să guverneze împreună cu prietenii săi. 
Petru îi aduna regulat şi nota deciziile lor în 
caietele de şcoală, pe care le înmâna apoi 
lui Menşikov şi înaltului Consiliu Secret. 
Incepând să devină conştient de forţa sa, 
ţarul a refuzat să-şi mai continue lecţiile cu 
preceptorul său Ostermann. 

Legenda spune că Menşikov, 


nemulţumit de noua atitudine a ţarului, a 
poruncit să fie adus în propriul palat. I-a dat 
pantalonii jos şi l-a bătut la fund. Palid la 
faţă, adolescentul ar fi spus: „Vom vedea 
cine e împărat, tu sau eu!” 

Ca să-şi întărească poziţia, Menşikov a 
încercat să aranjeze logodna ţarului cu fiica 
sa, Maria, atunci în vârstă de şaisprezece 
ani. Zadarnic. Reuşind să fugă la Peterhof, 
Petru a convocat imediat câţiva înalţi 
demnitari ai imperiului, în timpul acestei 
reuniuni, s-a luat decizia trimiterii lui 
Menşikov în Siberia. Exilat în septembrie 
1727 în orăşelul Berezov, deposedat de 
bunuri şi fără niciun titlu, Menşikov s-a 
stins lângă soţia lui, Daria, lăsând-o singură 
pe fiica sa Maria, logodnică efemeră a 
ţarului Petru al II-lea. 

Prinţul Aleksei Dolgoruki, tatăl lui Ivan, 
a devenit atunci omul de încredere al 
tânărului împărat. Ca să-şi întărească 
poziţia, el a introdus-o pe fiica sa Ecaterina, 
în vârstă de şaisprezece ani, în cercul 
prietenilor lui Petru. Dorinţa sa secretă era 
s-o căsătorească pe Ecaterina cu ţarul şi pe 
fiul său Ivan cu Elisabeta. În urma unui 
dineu somptuos, unde s-a băut din plin, 


Dolgoruki şi-a lăsat singură fata cu ţarul o 
noapte întreagă. A doua zi, Ivan a spus: 
„Onoarea impune ca împăratul să o ia de 
soţie pe Ecaterina...” 

După câteva zile, decizia ţarului era 
anunţată poporului: se va căsători cu 
prinţesa  Dolgorukaia, şi Moscova va 
redeveni capitala Rusiei. „Este timpul să-i 
împăcăm pe toţi supuşii imperiului pe care 
mi l-a lăsat bunicul. Eu şi Ecaterina vom 
face acest lucru”. 

Astfel, rămăşiţele pământeşti ale 
ţareviciului Aleksei au fost îngropate în 

a de la Schlüsselburg. Toată ţara 
era bucuroasă şi îl aproba pe acest ţar tânăr 
al cărui caracter ferm nu era şi plin de 
cruzime. La fel ca tatăl său, respecta 
tradiţiile vechii Rusii, fiind în acelaşi timp 
deschis lumii exterioare, ca bunicul său. 
Petru al II-lea a refuzat din acel moment să 
se mai întoarcă la Sankt-Petersburg. „Ce să 
fac într-un loc unde e numai apă sărată?” 
spunea el. Treptat, serviciile 
guvernamentale au revenit la fosta 
reşedinţă. 

Viaţă a lăsat în suspans urmarea 
acestui  vodevil, deoarece, la începutul 


anului 1730, Petru s-a îmbolnăvit; 
diagnosticul a fost variolă. Boala s-a agravat 
şi l-a răpus în ziua de 11 ianuarie, în ajunul 
nunţii. Abia împlinise 15 ani. 

A urmat o succesiunea agitată. Un 
testament fals, scris de părinţii logodnicei, 
prevedea transmiterea tronului Ecaterinei. 
In cele din urmă, înaltul Consiliu Secret a 
optat pentru Anna, fiica cea mică a lui Ivan 
al V-lea, fratele vitreg a lui Petru cel Mare. 

Anna trecea drept o femeie calmă, 
chibzuită şi econoamă, supusă regimului 
micului ei ducat al Curlandei. Condiţiile 
ascensiunii sale la tronul Rusiei au fost 
foarte severe: trebuia să promită că va 
guverna în acord cu înaltul Consiliu Secret, 
că nu va hotărî niciodată ceva singură şi că 
va supune toate actele contrasemnării lor 
de către această instituţie. I s-a mai cerut să 
nu-şi aducă în Rusia amantul, Biron, fost 
rândaş la curte. Deşi era puternic 
influenţată de favoritul ei, Anna a acceptat 
totuşi aceste condiţii. 

Imbrăcată în haine noi, țarina a părăsit 
plângând  Mittau, capitala  Curlandei, 
lăsându-i pe Biron şi pe câinii săi preferaţi, 
pechinezii, în  „cocioaba  curlandeză”. 


(Mittau era un târguşor foarte sărac.) Garda 
a escortat-o până la Moscova, în timpul 
călătoriei, ofiţerii au spus: „Noi, ruşii, 
suntem obişnuiţi de mult timp să servim un 
tiran. De ce ar trebui să fim sclavii mai 
multor tirani? Nu fiţi de acord cu condiţiile 
înaltului Consiliu Secret...” 

In marea sală boltită de la Kremlin, 
Anna a primit înaltul Consiliu Secret şi 
nobilimea moscovită. In timp ce urmărea 
sosirea şi plecarea demnitarilor, ea mângâia 
un talisman: un nasture de la costumul lui 
Biron. 

Deodată, sala a fost invadată de ofiţerii 
gărzii. Unul dintre ei a îngenuncheat în faţa 
Annei şi a implorat-o încă o dată: 

— Dorim o țarină autocrată, nu vrem să 
se amestece înaltul Consiliu Secret. 

Anna a întrebat: 

— Dar nu cunoaşteţi condiţiile cerute 
de înaltul Consiliu Secret? Nu v-a consultat? 

— Nu, Maiestate, a răspuns un maior. 
Sunt nişte trădători şi, dacă daţi ordin, 
capetele acestor mizerabili se vor rostogoli 
la picioarele voastre! 

Anna s-a întors spre prinţul Dolgoruki, 
cel mai influent membru al înaltului Consiliu 


Secret şi a întrebat: 

— Aşadar, m-ai înşelat? 

Ofițerii din gardă nu l-au lăsat pe prinţ 
să răspundă, împingându-l în fundul sălii. 
Ducesa de Curlanda a luat sulul care 
conţinea „condiţiile” la care subscrisese şi, 
în văzul tuturor, l-a rupt în aclamaţiile 
gărzii, spunând: „Şi dacă mi-am încălcat 
promisiunea şi nu mi-am respectat vreo 
vorbă, atunci să-mi fie luată coroana 
Rusiei”. Seara, pe cerul Moscovei a apărut o 
auroră boreală, fenomen foarte rar la 
această latitudine. Toţi au văzut în asta un 
semn rău. 

Domnia Annei a început în ziua de 25 
februarie 1730. Avea treizeci şi şapte de 
ani. Trăind aproape optsprezece ani în 
Curlanda, noua împărăteasă dobândise 
gusturi occidentale; de aceea, a încurajat 
mutarea  reşedinţei, din nou, la Sankt- 
Petersburg. 

Ca să-şi serbeze urcarea pe tron, Anna 
a dat un dineu somptuos urmat de bal. 
Alături de ea, se afla scumpul ei Biron. 
Poruncise, totodată, să i se aducă şi 
pechinezii, pe care îi instalase într-o 
încăpere vecină cu apartamentele sale. 


Mesenii s-au delectat cu ciorbă de 
peşte din Volga, cegă, caviar, jambon de 
Siberia şi Ural, vinuri franţuzeşti şi italiene, 
precum şi cu votcă. Marea şi impozanta 
Anna deschidea balul la braţul unui colonel 
din gardă, manifestându-şi astfel în mod 
deschis dorinţa de a se sprijini pe armată. 
S-a vorbit multă vreme în toată Europa 
despre această gală ce o glorifica pe noua 
țarină, care ştiuse să dejoace intrigile 
câtorva mari familii dornice să instaleze în 
Rusia un regim constituţional. 

Annei nu-i plăcea deloc Kremlinul, unde 
fiecare încăpere îi amintea de copilăria 
nefericită alături de tatăl ei, Ivan al V-lea, 
cel slab de minte. Ii plăcea doar palatul de 
lemn de la Izmailovo, lângă Moscova, şi nu 
se consacra treburilor statului decât după 
ce se ocupa de amantul şi de câinii ei. Biron 
şi pechinezii o urmau peste tot. 

Impărăteasa avea o povestitoare, o 
calmucă pitică. Această fată bătrână îi 
povestea ore în şir legendele care evocau 
superstiţiile locuitorilor stepelor parfumate 
din Astrahan. Sfârşitul tragic al 
povestitoarei avea să rămână în analele 
istoriei. Într-o zi, țarina a luat hotărârea s-o 


căsătorească pe fata bătrână, cunoscută 
pentru diformitatea ei, cu prinţul Goliţin, 
convertit la catolicism şi, din cauza asta, 
ajuns în postura de bufon. A poruncit să se 
construiască un mic palat pe malurile 
Nevei, palat în care toate zidurile şi 
mobilele erau din gheaţă. Corpul diplomatic 
a fost convocat pentru a o vedea pe 
împărăteasă conducând cuplul în locuinţa 
lui. Soţul era deghizat în Moş Crăciun, şi 
soţia sa - în fiica lui Moş Crăciun. A doua zi 
după nuntă, cei doi au fost găsiţi morţi. La 
ordinul Annei, cadavrele celor doi au fost 
lăsate în patul de gheaţă, care s-a topit în 
primăvară, ducând corpurile celor doi 
nefericiţi în Neva. 

Sătulă de festivități, țarina se izola cu 
Biron, pechinezii, piticii şi ghicitorii ei în 
cărţi, ca să uite de treburile statului. 
Vânătoarea era una dintre distracţiile ei 
favorite. Imediat după urcarea pe tron, a 
dat ordin să fie instalate puşti încărcate în 
toate încăperile palatului. Când îi venea 
cheful, deschidea o fereastră şi dobora o 
pasăre din zbor. Domnişoarele ei de onoare 
erau obligate deseori să se dedea şi ele 
acestui joc, altfel erau concediate. 


În timp ce tarina îşi petrecea timpul cu 
astfel de distracţii, ţara trecea printr-o 
gravă criză economică. Dintre observatori, 
ducele de Liria scria: „Rusia a ajuns la 
marginea posibilităţilor sale fiscale şi nu 
mai obţine nimic cu sistemul său de 
impozitare. Puterea nu mai recunoaşte 
dreptul de proprietate al supuşilor şi le 
confiscă bunurile sub orice pretext”. 


UN AMBASADOR FRANCEZ PE CALE 
SĂ DOMNEASCĂ ASUPRA RUSIEI 

A 

I 

N PRIMA JUMĂTATE A SECOLULUI al 
XVIII-lea, Franța nu era în relații foarte 
bune cu Rusia. Imperiul Otoman, Suedia şi 
Polonia găsiseră întotdeauna la Versailles 
un sprijin solid împotriva Moscovei. În 
Europa, situaţia era încordată şi fiecare 
căuta un aliat. Franța era considerată cea 
mai mare putere de pe continent, şi Anglia 
făcea tot ce putea ca s-o lipsească de 
această hegemonie. Anna nu încerca deloc 
să schimbe politica externă a consilierilor 
ei, favorabili Prusiei, spre marele necaz al 
marchizului de La Chetardie, ambasadorul 


Franţei în Rusia. 

Supravegheată şi suspectată, fiica lui 
Petru cel Mare, Elisabeta, cunoscută pentru 
francofilia ei, părăsise curtea pe timpul 
domniei Annei şi se instalase la Moscova, în 
micul palat de la Izmailovo. 

Neavând copii, țarina Anna Ivanovna 
voia să menţină la putere descendența 
tatălui ei. Aşadar, i-a chemat lângă ea pe 
nepoata sa Anna Leopoldovna şi pe soţul 
acesteia, Anton Ulrich, prinţ de Brunswick- 
Liinebourg, şi l-a proclamat pe fiul lor, Ivan, 
moştenitorul tronului. 

În ziua de 28 octombrie 1740, tarina 
Anna Ivanovna se stingea din viaţă lăsând 
regența amantului ei, Biron, „până la 
majoratul lui Ivan al VI-lea”. În secolul al 
XIX-lea, istoricul Kliucevski i-a rezumat 
astfel domnia: „O pagină dintre cele mai 
întunecate din istoria noastră; dar pata cea 
mai neagră pe această pagină întunecată a 
fost însăşi țarina 

Cu un ţar în vârstă de două luni şi un 
regent de origine germană, Rusia avea 
nevoie de o schimbare! Dar Biron nu a 
ocupat mult timp această poziţie, în 
dimineaţa zilei de 9 noiembrie 1740, el a 


fost dus laforţă reata de la Schlüsselburg, 


apoi condamnat la exil pe viaţă în Siberia. 
Anna Leopoldovna, nepoata țarinei 
defuncte, devenea regentă în locul lui. 

Răpăitul tobelor avea să răsune din nou 
la urcarea pe tron a unei femei. Atât 
oamenii simpli, cât şi majoritatea ofiţerilor 
din gardă aveau o mare nostalgie faţă de 
domnia lui Petru cel Mare. Nu o uitaseră pe 
fata lui cea mică... Elisabeta nu se 
căsătorise de la moartea logodnicului ei, 
Charles-August de Holstein. Câţiva băieţi 
frumoşi îi alungaseră singurătatea şi, în acel 
moment, o mare încredere o lega de 
ambasadorul Franţei, marchizul de La 
Chetardie. Acesta  înţelesese că toţi 
consilierii țarinei Anna, simpatizanți ai 
Austriei, aveau să împingă Rusia într-un 
război împotriva Franţei. Din acest motiv, 
diplomatul a pus la cale un adevărat 
complot menit s-o aducă pe tron pe fiica lui 
Petru cel Mare. 

Intrată în istoria diplomaţiei, această 
prietenie tandră părea ieşită dintr-un roman 
de capă şi spadă. 

Marchizul de La Chetardie avea treizeci 
şi patru de ani când a sosit în Rusia, în 


decembrie 1739, însoţit de doisprezece 
secretari, şase bucătari şi de cincizeci de 
paji şi lachei. Era un om frivol, când ofiţer, 
când diplomat, dar mai ales un bărbat 
monden, mare seducător. 

La Chetardie şi-a început cariera în 
Rusia printr-o viclenie gastronomică. Ca să-i 
impresioneze pe locuitorii din Sankt- 
Petersburg, a cerut curții de la Versailles să- 
i trimită o sută de mii de sticle din cele mai 
bune vinuri franțuzeşti. Această provizie 
uriaşă a detronat curând vinul unguresc (de 
Tokay) de la recepţiile oficiale de la 
Kremlin, şi astfel vinul franțuzesc a început 
să fie la fel de prețuit ca votca. 

În timp ce Anna Leopoldovna îşi 
începea regența, ducând o politică 
progermană, diplomatul avea să 
însufleţească o opoziţie profranceză. 

Între 1739 şi 1741, La Chetardie a 
întreţinut legături privilegiate cu Elisabeta. 
După cum precizează Michel Heller în 
lucrarea sa monumentală Histoire de la 
Russic et de son empire („Istoria Rusiei şi a 
imperiului său”), „ambasadorul nu a ezitat 
să ajungă în patul prinţesei”. 

Marchizul a rugat-o pe Elisabeta să 


iasă din izolarea moscovită şi să vină la 
Sankt-Petersburg. Principalul său aliat în 
acest caz a fost un anume Lestocg. Sosit în 
Rusia în timpul lui Petru cel Mare, acest 
hughenot din Le Havre, vindecâtor, 
magician şi spiritist, a câştigat repede 
încrederea Elisabetei. 

In acea perioadă, marea-ducesă era o 
femeie de douăzeci şi opt de ani, bine 
făcută. Avea o vitalitate demnă de cea a 
părinţilor ei, un păr şaten splendid, dinţi 
frumoşi, buze cărnoase şi ochi albaştri 
expresivi. Elisabetei îi plăceau festivitățile şi 
balurile  costumate, unde bărbaţii se 
travesteau în femei şi viceversa. Nimic nu o 
distra mai mult decât să-i vadă pe bătrânii 
demnitari, cu braţele şi cu picioarele 
păroase, deghizați în păstoriţe sau în zâne. 
Mai târziu, ambasadorul avea să aducă la 
palat un profesor de dans francez. 

In timp ce îi făcea curte marii-ducese, 
La Chetardie nu pierdea nicio clipă din 
vedere adevăratul său scop: să o ajute pe 
protejata lui să urce pe tronul Rusiei, 
asigurând astfel o alianţă durabilă între cele 
două ţări. 

În ziua de 22 noiembrie 1741, regenta 


a somat-o pe Elisabeta să-l alunge pe 
Lestocq şi să înceteze orice tip de relaţie cu 
ambasadorul francez. După o reacţie 
furtunoasă, marea-ducesă s-a decis să 
acţioneze. De la decesul lui Petru al II-lea, 
Lestocq încercase zadarnic s-o convingă pe 
Elisabeta să-şi revendice dreptul la tron. 

Dar, în 1741, situaţia se schimbase. 
Marea-ducesă se bucura nu numai de 
susţinerea Franţei, ci şi de cea a Suediei. Şi, 
de data asta, Lestocq a reuşit s-o atragă 
spre regimentele create de Petru cel Mare. 

Elisabeta le-a amintit grenadierilor a 
cui fiică era şi a obţinut totala lor adeziune 
la cauza ei. 

Perspicace, La Chetardie distribuise în 
prealabil grenadierilor o mare cantitate de 
vin franțuzesc. Viitoarea împărăteasă a 
promis graţierea tuturor condamnaților la 
moarte, apoi s-a dus în fruntea cortegiului şi 
s-a îndreptat, în plină noapte, spre palatul 
regentei. 

Când Elisabeta a intrat în camera Annei 
Leopoldovna, aceasta se afla în compania 
tandrei sale prietene Iulia Mengden. „E 
timpul să te scoli, surioară!” a fost tot ce i-a 
Zis. 


Anna s-a sculat şi s-a predat cu calm. A 
cerut doar să nu fie despărțită de prietena 
ei. Soţul său a fost arestat la sediul 
Ministerului de Război, unde avea obiceiul 
să doarmă. 

Elisabeta a trimis apoi după Ivan al VI- 
lea. Bietul băiat, aşezat pe tron la vârsta de 
două luni şi detronat la cincisprezece, a 
rămas în închisoare cei douăzeci şi doi de 
ani care i-au mai rămas de trăit. 

Limba şi manierele franţuzeşti aveau să 
strălucească de acum înainte în Rusia, 
punându-se astfel capăt afinităţii 
progermane a domniilor trecute. 

După reuşita loviturii de stat, 
instigatorii ei au fost recompensaţi regeşte. 
Lestocg a primit titlul de conte, iar La 
Chetardie, cordonul Ordinului „Sfântul 
Andrei” şi frumoasa sumă de un milion şi 
jumătate de livre. 

În ziua de 28 noiembrie, Elisabeta îi 
scria regelui Ludovic al XV-lea, exprimându- 
şi speranţa de a întări prietenia dintre cele 
două curţi, subliniind rolul jucat de La 
Chetardie în aceste evenimente. Dar 
vanitatea avea să-l ducă la pierzanie pe 
ambasadorul ajuns în culmea gloriei. În 


depeşele sale adresate regelui Franţei, 
volubilul marchiz nu ezita să povestească 
detaliile picante ale performanţelor sale. 
Recunoştea că Elisabeta era pe gustul lui, 
„deşi avea pulpele unei bucătărese poloneze 
şi nu-i plăcea să se spele prea des”, în plus, 
ambasadorul preciza că adevăratul scop al 
Franţei nu era o alianţă cu Sankt- 
Petersburgul, ci „dorinţa de a vedea Rusia 
rămânând în nulitatea ei”. Însufleţit de 
aceste sentimente, frumosul marchiz a 
intrat în conflict cu puternicul vicecancelar 
Bestujev-Riumin. Acesta a obţinut în cele 
din urmă plecarea ambasadorului, în cursul 
anului 1742. 

La Chetardie a revenit în Rusia doi ani 
mai târziu, dar nu a mai redobândit 
influenţa pe care o avusese altă dată pe 
lângă împărăteasă. Şi asta deoarece 
Christian Goldbach, înalt funcționar în 
serviciul vicecancelarului şi matematician 
de talent, descoperise cheia codului utilizat 
de ambasadorul francez în depeşele sale. 
Documentele descifrate au fost aduse la 
cunoştinţa Elisabetei, care nu i-a iertat 
„abaterile” de limbaj la adresa relațiilor 
dintre ei. Declarat persona nori grata, La 


Chetardie a fost dus la frontieră şi i s-a 
retras prestigioasă decorație a Ordinului 
„Sfântul Andrei”. A fost, de asemenea, 
obligat să înapoieze portretul împărătesei, o 
miniatură împodobită cu diamante, oferită 
la începutul prieteniei lor. 

Cel care ar fi putut să devină favorit 
sau poate chiar împărat al tuturor ruşilor a 
plecat iniţial pe frontul din Italia, pentru ca 
apoi să încerce o nouă carieră în diplomaţie, 
ca ambasador la Torino. Fidel lui însuşi, a 
vrut să obţină favorurile amantei regelui 
Sardiniei şi a fost încă o dată declarat 
persona nori grata. Copilul teribil de la 
Versailles a murit, uitat de toţi, în 1758. 

Impărăteasa a păstrat totdeauna o 
anumită apropiere faţă de Franţa, povestind 
cu plăcere despre faptul că bunicul ei, Petru 
cel Mare, dorise s-o căsătorească, la un 
moment dat, cu viitorul Ludovic al XV-lea. 

Totuşi, căderea în dizgrație a lui La 
Chetardie a înveninat relaţiile dintre Franţa 
şi Rusia.  Rămasă fără reprezentant 
diplomatic la Sankt-Petersburg, Franţa a 
fost nevoită să folosească agenţi secreti, 
printre care şi pe celebrul cavaler d'Eon. 
Legenda spune că el ar fi pătruns în 


anturajul împărătesei şi i-ar fi câştigat 
încrederea, travestit în femeie. Acest episod 
romanţat nu este însă conform cu realitatea 
istorică. Totuşi, d'Eon a fost într-adevăr 
reprezentantul secret al curţii de la 
Versailles la Sankt-Petersburg, sub 
identitatea secretarului scoţian Douglas. 
Incepând din luna august a anului 1756, 
cavalerul d'Eon a reuşit să întreţină 
contacte directe cu împărăteasa şi a 
contribuit la restabilirea relaţiilor dintre 
Franţa şi Rusia. 

Sub domnia Elisabetei, în Rusia s-a 
instaurat o conducere „bicefală”. Moscova, 
datorită apropierii de Lavra Sfintei Treimi a 
Sfântului Serghei, lăcaş foarte important al 
ortodoxiei, a devenit un „oraş sfânt”, 
administraţia imperială fiind lăsată la Sankt- 
Petersburg. Astfel, noua reşedinţă 
reprezenta oraşul imperial, dar şi simbolul 
splendorilor Rusiei. 

De acum înainte, comparabil cu 
Moscova prin numărul de locuitori, oraşul 
întemeiat de Petru cel Mare, supranumit 
„Veneţia Nordului”,  stârnea admirația 
tuturor curților Europei. Pe malul Nevei 
fuseseră construite palate luxoase. 


Frumuseţea monumentelor, a podurilor, a 
aleilor largi depăşea cu mult vechea 
capitală. „Barocul elisabetan” a fost legat în 
principal de numele arhitectului Bartolomeo 
Rastrelli, fiul unui sculptor italian venit la 
Sankt-Petersburg pe vremea lui Petru cel 
Mare. Rastrelli a construit multe palate, 
reşedinţe particulare şi biserici, precum şi 
ansamblul mănăstirii Smolnâi. La cererea 
Elisabetei, el a început construirea Palatului 
de larnă, dar împărăteasa nu s-a putut 
instala în el, deoarece lucrările s-au 
terminat abia la un an de la moartea ei. 

În sfârşit, sub domnia Elisabetei a fost 
ridicat primul teatru rus, în 1756, şi au fost 
înfiinţate Academia de Arte Frumoase, în 
1757, şi s-a încheiat construirea Academiei 
de Ştiinţe, începută sub domnia Ecaterinei 
I. 

Deoarece nu putea să aibă copii, 
Elisabeta l-a adoptat pe fiul surorii sale 
defuncte şi al lui Charles de Holstein, 
procurându-şi astfel un moştenitor. Orfanul, 
în vârstă de paisprezece ani, a dezamăgit-o 
pe mătuşa lui încă de la sosirea sa la Sankt- 
Petersburg, în 1742. Slab, cu o înfăţişare 
lipsită de armonie, neinstruit şi violent, 


adolescentul îl adora pe Frederic al II-lea al 
Prusiei, îi dispreţuia pe ruşi şi nu a acceptat 
să le înveţe limba decât constrâns. Elisabeta 
s-a consolat spunându-şi că tânărul va 
depăşi această perioadă şi, cu ajutorul 
educaţiei, lucrurile vor lua o cu totul altă 
turnură. Au trecut astfel doi ani, fără să se 
observe o ameliorare a caracterului sau a 
fizicului tânărului moştenitor al tronului. 
Împărăteasa s-a gândit atunci că o influenţă 
bună asupra lui ar putea-o avea căsătoria. 
Alegerea  logodnicei a fost influenţată, 
probabil, de amintirea lui Carol-August de 
Holstein, mort înainte de a se fi căsătorit cu 
Elisabeta. Această dragoste, curmată prea 
devreme, a favorizat dobândirea unei averi 
prodigioase de către Sofia d'Anhalt-Zerbst, 
nepoata defunctului. 

Când viitoarea împărăteasă Ecaterina a 
Il-a a călcat pentru prima dată în Sankt- 
Petersburg, ceața  învăluia palatul şi 
ascundea cheiurile. 

Probabil că, jucându-se în marea piaţă 
din Settin cu copiii din oraş, această 
prinţesă germană nu îşi imaginase nicio 
clipă că într-o zi avea să urce pe tronul celui 
mai mare imperiu din Europa. 


Din punct de vedere politic, partida era 
foarte tentantă, dar, din punct de vedere 
uman, era un adevărat dezastru. Cu faţa 
ciupită de vărsat şi total dizgraţios, Petru al 
II-lea era viclean şi josnic. Prinţesa 
Daşkova, celebră memorialistă, îl descria 
astfel pe moştenitorul Elisabetei: „Fericirea 
lui Petru al II-lea era să se prezinte 
dimineaţa la trecerea în revistă a gărzii 
îmbrăcat în caporal, să ia dejunul, să bea 
vin de Bourgogne, să-şi petreacă serile cu 
bufonii lui şi cu câteva femei şi să execute 
ordinele regelui Prusiei”. Biserica Ortodoxă 
a făcut ca Sofia să se numească Ecaterina 
Alekseievna. Viitoarea Ecaterina a Il-a s-a 
trezit cu un soţ care se îmbăta cu valeţii şi 
cu o cameră conjugală plină de o haită de 
câini. În plus, s-a constatat foarte repede că 
viitorul ţar era practic impotent. Această 
infirmitate a fost remediată - ca să cităm 
rapoartele diplomatice din epocă - printr-o 
„rapidă operaţie chirurgicală cu rezultat 
aleatoriu”. Atitudinea acestui soţ 
respingător a făcut-o până la urmă pe 
Ecaterina să-i întoarcă definitiv spatele. 
„Dacă aş fi avut un soţ care s-ar fi făcut 
iubit de mine, scrie ea, i-aş fi fost fidelă 


toată viaţa, pentru că nu am niciun fel de 
aplecare spre desfrâu. Dumnezeu să mă 
judece! Marea mea nefericire este că nu 
ştiu dacă această dispoziţie este un viciu 
sau o virtute”. 

A aşteptat opt ani lungi înainte de a-l 
înşela pe acel vlăstar nesănătos şi nu a 
făcut-o din proprie iniţiativă. Elisabeta, 
îngrijorată că marea-ducesă nu rămânea 
însărcinată, îi va împinge un amant în pat. 
Ecaterina vorbeşte ea însăşi de propunerile 
împărătesei: „<«îţi propun să alegi între 
Serghei Saltikov şi Leon Narişkin. Dacă nu 
mă înşel, l-ai ales deja pe al doilea.» La care 
eu am exclamat: «Nu, vă asigur că nu!» 
Atunci ea a zis: «Ei bine, dacă acesta nu e 
cel bun, atunci cu siguranţă că e celălalt»”. 

Mare maestru în materie de 
senzualitate, contele  Saltikov, pe care 
depeşele îl descriau ca „un bărbat 
înfumurat, un libertin, prea răsfăţat de 
femei, deşi nu-i păsa de sentimentele lor”, i- 
a dezvăluit marii-ducese plăcerile amorului. 
Majoritatea istoricilor îi atribuie 
paternitatea viitorului Pavel I, primul copil 
al Ecaterinei. [Imediat după naşterea 
copilului, Elisabeta l-a expediat pe 


în străinătate. Se spune că, ajuns pe tron, 
Pavel 11-a chemat pe amantul mamei sale 
ca să-l întrebe dacă era tatăl lui. Saltikov, 
jenat, ar fi răspuns: „Au fost mai mulţi lângă 
mama ta”. Este adevărat că, după plecarea 
lui, un alt bărbat i-a luat destul de repede 
locul. 

Ecaterina va schimba obiceiurile 
timpului,  transformându-şi favoriţii în 
sfătuitori politici. A doua etapă a educaţiei 
sale sentimentale a fost mai romantică. 
Stanislaw-August Poniatowski era un tânăr 
polonez de douăzeci şi trei de ani, bine 
educat şi rafinat. Sosit la Sankt-Petersburg 
în 1755, tânărul secretar al noului ministru 
plenipotenţiar britanic s-a îndrăgostit 
nebuneşte de marea-ducesă imediat ce a 
întâlnit-o. Era prima femeie din viața lui. 
După propriile mărturii ale Ecaterinei, 
Poniatowski a făcut-o să trăiască împreună 
dorinţe şi fantasme, învăluiţi în complicitate 
şi tandreţe; o prietenie reală i-a unit pe 
vecie (ea îl va face regele Poloniei). Evocând 
aceste zile fericite, el a fost singurul dintre 
amanţii acestei ţarine care i-a făcut un 
portret ce dovedeşte dragoste şi respect: 
„Avea douăzeci şi cinci de ani şi abia se 


întremase după prima naştere; se afla în 
acel moment în culmea frumuseţii. Părul ei 
negru îi făcea pielea de un alb orbitor, avea 
gene negre foarte lungi, un nas drept, o 
gură care părea a cere să fie sărutată, 
mâinile şi braţele perfecte, o talie zveltă, un 
mers extrem de uşor şi totuşi de o mare 
nobleţe, sunetul vocii era plăcut şi râsul la 
fel de vesel ca dispoziţia care o făcea să 
treacă pe dată de la jocurile cele mai 
nebunatice, cele mai copilăreşti, la munca 
serioasă”. 

Dragostea e oarbă, ar fi putut să spună 
Ecaterina la citirea acestui elogiu, ea care 
mărturisea că nu fusese niciodată frumoasă! 
Sigur, nu avea trăsături de o mare fineţe, 
dar emana un farmec şi o graţie 
indiscutabile. 

Poniatowski sosea la momentul potrivit. 
Devenită mamă, marea-ducesă trăia totuşi 
izolată de curte. Împărăteasa nu-i permitea 
nici măcar să vadă copilul, şi marele-duce, 
soţul ei, îşi manifesta tot timpul aversiunea 
faţă de ea. Totuşi, elegantul polonez a reuşit 
să-l încânte pe viitorul Petru al III-lea, care 
a îndrăznit să-i ceară să-i povestească 
aventurile amoroase cu nevasta lui. „Mă 


duceam deseori la Orianenbaum, scrie el, 
unde soseam seara; urcam pe o scară 
ascunsă în apartamentele marii-ducese, 
unde se aflau marele-duce şi Elisabeta 
Voronţova. Luam cina împreună, apoi 
marele-duce,  luându-şi amanta, zicea: 
«Copii, nu mai aveţi nevoie de mine!» Şi 
stăteam acolo cât voiam”. 

Întâlnirea cu Stanisław a făcut să se 
profileze lupta pentru putere. Datorită 
susţinerii britanicilor - pentru care lucra 
amantul ei -, Ecaterina a pus la cale un 
adevărat plan de acaparare a puterii cu 
ajutorul marelui cancelar Bestujev. Din 
nefericire, Ecaterina a acţionat înainte de 
vreme. Aflând de manevrele ei, Elisabeta a 
ordonat arestarea lui Bestujev (care nu a 
trădat-o pe viitoarea țarină) şi l-a alungat 
din ţară pe Poniatowski. 

Şi, pentru că o nenorocire nu vine 
niciodată singură, marele-duce a luat 
hotărârea s-o repudieze pe Ecaterina ca să- 
şi legitimeze legătura cu Elisabeta 
Voronţova. Ecaterina a avut atunci o 
discuţie furtunoasă cu împărăteasa. Viitorul 
împărat, ascuns în spatele tapiseriilor 
groase din salonul Elisabetei, a fost obligat 


să admită că soţia lui avea o mare 
cutezanţă. Calcule bine făcute, forţă de 
caracter, noroc? Marea-ducesă şi-a 
recâştigat poziţia. 

De acum înainte, dragostea şi puterea 
aveau să coexiste. Ecaterina a încercat să-şi 
alunge durerea provocată de plecarea 
amantului ei, în 1758, cu o scurtă aventură 
avută cu rusul Elaghin. Această legătură va 
lăsa în urma ei doar câteva scrisori, primele 
scrise în rusă de viitoarea țarină. 

În 1760, Elisabeta s-a stins din viaţă şi 
Petru al Ill-lea a urcat pe tron. Din acest 
moment, între soţi avea să înceapă o luptă 
fără milă. Ecaterina nu se străduia să ia 
puterea, ci ducea o adevărată luptă pentru 
supravieţuire, deoarece Petru, devenit ţar, a 
vrut imediat s-o trimită să-şi sfârşească 
zilele la o mănăstire. Cine putea să-i ofere o 
susţinere eficace? Curtea? Elaghin? Toți 
erau prea fricoşi şi prea absorbiți de plăceri 
pentru o acţiune atât de îndrăzneață ca a ei. 
De origine străină, Ecaterina era conştientă 
de pericolul de a cere sprijin din afara 
frontierelor, cu atât mai mult cu cât 
Războiul de Şapte Ani schimbase complet 
echilibrul de forţe între puterile europene, 


în detrimentul Rusiei. Încă o dată, singura 
soluţie era armata, nemulțumită de 
comportamentul țarului. 

De data asta, Ecaterina a mizat pe 
conspiratori necruțători, care aveau în 
comun viciul, îndrăzneala şi plăcerea 
riscului: frații Orlov. Aceştia au înțeles 
repede că singurul mijloc de a accede la 
putere era urcarea pe tron a Ecaterinei, dar, 
pentru asta, trebuia ucis țarul. 

Astfel, în 1762, răpăitul tobelor gărzii a 
însoțit, încă o dată, urcarea pe tron a unei 
noi ţarine. 

Toţi favoriţii Ecaterinei aveau să poarte 
de acum înainte uniforma şi epoleţii aurii ai 
gărzii imperiale. De altfel, se vor încadra cu 
toţii în acelaşi tipar: fizic impresionant, 
virilitate, curaj nelimitat şi avere 
nesemnificativă. 

După lovitura de stat, tânăra 
împărăteasă, care mai ieri visa la absolut în 
braţele delicate ale frumosului Poniatowski, 
îi scria amantului ei: „Adio, viaţa ne 
conduce deseori spre împrejurări ciudate”. 
Cel pe care îl va face regele Poloniei nu 
dorea decât un singur lucru: să revină la ea. 
În ziua de 27 noiembrie 1762, după patru 


ani de la plecarea lui Stanisław, Ecaterina i- 
a scris: „Ei bine, pentru că ai luat hotărârea 
să nu înţelegi ce-ţi spun de şase luni, 
trebuie să-ţi vorbesc clar: dacă vii aici, 
riscăm să fim amândoi ucişi...” 

După urcarea pe tron a Ecaterinei, au 
urmat zece ani de intrigi şi de umilinţe. 
Noul favorit, Grigori Orlov, era opusul 
predecesorului său: aspru, brutal, grosolan, 
infidel şi gelos. Împărăteasa îi dăduse 
acestui om toată puterea,  lăsânduii 
iniţiativa să se „ocupe” de soţul ei! Acum 
Orlov o avea la mână. 

Numeroasele escapade nocturne ale lui 
Grigori Orlov îi provocau Ecaterinei 
adevărate crize de depresie. În ciuda 
suferințelor avute ca femeie, împărăteasa 
conducea cu mână de fier ţara adoptivă. 
Prinţul Wiazemski a rezumat astfel calitatea 
extraordinară de adaptare a Ecaterinei: 
„Multe lucruri din istoria noastră se pot 
explica prin faptul că un rus, adică Petru cel 
Mare, s-a străduit să facă din noi nişte 
germani, în timp ce o germanea, adică 
Ecaterina cea Mare, a vrut să facă din noi 
ruşi”. 

Aşadar, care este secretul reuşitei 


acestei femei excepționale? încrederea 
oarbă în ea însăşi, curajul nezdruncinat? 
Caracterul? înzestrată cu o veselie 
legendară, ea beneficia şi de o mare vigoare 
şi avea un chef de viaţă fără margini. Era o 
fiinţă complexă. Pe de o parte, autocrata 
făcea şi desfăcea alianţe, ridica moralul 
generalilor, îi dojenea pe regi, pândind cu 
un ochi de vultur estul continentului, aduna 
opere de artă, preocupată să nu-i fie furată 
moştenirea. Pe de altă parte, era veşnic 
îndrăgostită, bună şi egoistă, uşuratică şi 
hotărâtă, iubindu-şi copiii şi povestind la 
bătrâneţe cuvintele hazlii ale nepoților. 
Trebuia să fii, cumva, toate astea la un loc 
pentru a putea purta pe umeri un asemenea 
destin. 

Oare ce trebuia să facă acum, ajunsă 
într-o situaţie critică din cauza lui Orlov? Să 
accepte inacceptabilul? Să-l îmblânzească 
pe amantul ei, care, în intimitate, avea 
accese violente de furie, o maltrata, o 
bătea? Ea, care sperase să găsească la el 
senzualitate şi  tandreţe, s-a străduit 
zadarnic să-l aducă la sentimente mai bune. 
Totul a fost inutil. Prea sigur de puterea lui 
şi de cea a familiei sale, desfrânatul Orlov 


domnea ca un stăpân incontestabil asupra 
Rusiei. 

Ecaterina a aşteptat cu răbdare ocazia 
de a se debarasa de acest om stingheritor. 
Şi această ocazie a fost o absenţă mai 
îndelungată a lui Orlov.  Vicleană, 
împărăteasa l-a îndepărtat pe Orlov în mod 
subtil, profitând de această plecare a lui ca 
să-l instaleze în apartament pe favoritul ei, 
frumosul Vasilcikov. 

Bărbatul pe care începuse să-l urască, 
deşi îl stima, fusese înlocuit de un altul pe 
care ea nu reuşea să-l iubească, 
considerându-l prost şi plictisitor. Acesta va 
mărturisi cu josnicie după căderea în 
dizgrație: „Eram doar o prostituată 
întreținută. Am fost tratat ca atare”. 

Şi, dintr-odată, a apărut un nou 
personaj care avea să intre în analele gloriei 
militare a Rusiei, dar şi în inima Ecaterinei - 
Grigori Potemkin. Acest general va deveni 
soţul ei morganatic şi va rămâne consilierul 
său cel mai apropiat, în ciuda favoriţilor pe 
care îi va avea mai târziu, cu acordul tacit al 
acestuia. 


ARTA DE A FI BUNICĂ 


E 

CATERINA A Il-a a LĂSAT întotdeauna 
să planeze o îndoială în legătură cu 
naşterea fiului ei Pavel. Împărăteasa l-a 
preferat dintotdeauna pe nepotul «i 
Alexandru. Copilul a fost crescut în 
atmosfera culturii franceze, înconjurat de 
emigranţi care participaseră la revoluţie. 
Preceptorul său, filosoful La Harpe, l-a 
educat în spiritul Secolului Luminilor şi a 
exercitat o mare influenţă asupra lui. 
Devenit împărat, Alexandru l-a chemat 
imediat alături de el pe La Harpe, concediat 
de tatăl său, Pavel I, care a rămas un timp 
în fruntea Confederaţiei Elvetice. Deşi 
republican convins, La Harpe a fost ales de 
Ecaterina a Il-a ca să facă din nepoţii ei 
nişte suverani luminaţi. Vasili Kliucevski, cel 
mai bun portretist al monarhilor ruşi, 
declara că, în planul calităţilor personale, 
Alexandru I nu putea să fie comparat decât 
cu ţarul Aleksei, fiul lui Mihail Romanov: a 
fost „o frumoasă floare de seră, care nu a 
avut nici timpul şi nici capacitatea să se 
aclimatizeze cu pământul Rusiei; a crescut 
şi s-a dezvoltat splendid atâta vreme cât 
timpul a fost frumos, dar, cum au început 


furtunile din Nord, s-a ofilit şi a apus”. 

Ecaterina a II-a a avut un rol decisiv şi 
în alegerea viitoarelor ţarine, aducându-şi la 
curte compatrioatele. De acum înainte, cu o 
singură excepţie (soţia lui Alexandru al III- 
lea, care va fi daneză), toate vor fi de 
origine germană. 

Prinţesele erau alese de foarte tinere, 
între paisprezece şi şaisprezece ani, încă 
timide şi maleabile. Toate ceremoniile se 
conformau unei etichete foarte stricte, de la 
sosirea solemnă a viitoarei mari-ducese 
până la căsătorie. Trăsurile curţii o aşteptau 
pe tânără la gară. De-a lungul drumului 
care ducea la Palatul de Iarnă, unde urma 
să-i fie prezentaţi înalții demnitari, putea să 
admire gărzile imperiale. Împăratul, călare, 
însoțea trăsura aurită - deasupra căreia se 
afla coroana imperială - trasă de opt cai 
suri. Marii-duci veneau în urmă călare, 
alături de marile-ducese - în alte trăsuri 
somptuoase. Etapa următoare era un fel de 
vizită a palatelor imperiale din Sankt- 
Petersburg şi din împrejurimi, ceea ce 
constituia pentru o tânără străină ocazia 
potrivită pentru a afla, pe scurt, istoria ţării. 
O altă etapă importantă era insuflarea 


culturii ţării sale adoptive, pentru a-i 
asigura o integrare completă. (Ceea ce 
reuşise perfect Ecaterina a II-a.) Viitoarele 
mari-ducese învățau limba rusă şi se 
converteau la ortodoxie. Era obligatoriu. In 
scurt timp, nu mai aveau niciun contact cu 
țara de origine.  Văduvite astfel de 
germanitatea lor, puteau să devină nişte 
slave autentice. 

Ceremonia căsătoriei va rămâne 
neschimbată până la domnia lui Nicolae al 
II-lea. 

După terminarea acestor festivități, 
tânăra soţie se trezea închisă în cadrul rigid 
al monarhiei ruse. Trebuia să renunţe la 
propriile gusturi şi să devină o persoană 
lipsită de personalitate. Ajungând, la rândul 
ei, păzitoarea tradiţiilor seculare, trebuia să 
se transforme în idolul naţiunii. 

Deocamdată, Ecaterina cea Mare era 
preocupată de nepotul ei Alexandru, care, 
de la paisprezece ani, manifesta puternice 
dorinţe fizice, de-a lungul frecventelor sale 
conversații cu femei frumoase. Împărăteasa 
i-a cerut atunci unei doamne de la curte să-i 
iniţieze nepotul în „misterele plăcerilor pe 
care le provoacă voluptatea”. Prudentă, 


Ecaterina s-a gândit să-l căsătorească şi a 
adus curând la curte două surori, prinţesele 
Luise şi Frederica de Baden. Astfel, Maria 
Feodorovna, soţia lui Pavel I, mărturisea 
Ecaterinei că inima lui Alexandru a început 
să bată pentru Luise: „Alexandru ne scrie că 
Luise îi place din zi în zi mai mult, că are o 
frumuseţe deosebită şi o modestie 
încântătoare...” 

Luise, la rândul ei, îi scria mamei sale: 
„Marele-duce Alexandru este foarte înalt şi 
destul de bine făcut, are gamba şi piciorul 
foarte bine formate, deşi laba piciorului e 
puţin cam mare, dar este proporţională cu 
înălţimea lui. Are părul brunet, ochi 
albaştri, nu prea mari, dar nici foarte mici, 
dinţi foarte frumoşi, un ten încântător, nasul 
drept, destul de drăguţ. La gură seamănă 
mult cu împărăteasa”. 

Viitorului învingător al lui Napoleon îi 
plăcea să se îmbrace în alb din cap până în 
picioare. Avea obiceiul să-şi umezească 
pantalonii trei sferturi din piele ca să 
sporească efectul sculptural al anatomiei 
sale. De altfel, după spusele doamnelor de 
la curte: „Toate părţile corpului său ar fi 
putut să servească drept model unui 


sculptor”. 


IUBIRILE SFINXULUI RUS 

A 

I 

N ZIUA DE 23 SEPTEMBRIE 1793, 
Luise de Baden, pe care Biserica Ortodoxă o 
botezase Elisabeta, se căsătorea cu 
Alexandru. Conform ritualului instaurat de 
bunica lui, marele-duce purta un caftan de 
brocart, cusut cu fir de argint, cu nasturi 
din diamante, şi avea peste piept cordonul 
Ordinului „Sfântul Andrei”. După slujba 
religioasă, Elisabeta a îmbrăcat rochia grea 
tesută cu fir de argint, presărată cu 
diamante şi cu perle. În jurul taliei a fost 
drapată o trenă brodată cu crini şi cu 
trandafiri de argint, iar pe cap a purtat un 
voal de dantelă şi o coroniţă din flori de 
portocal. Pe umeri i-a fost apoi aşezată o 
capă de catifea tivitā cu hermină. Din 
pricina greutăţii, fiecare pas făcut a fost un 
adevărat calvar pentru fată. 

Cu ocazia căsătoriei, marea-ducesă a 
primit diadema Ecaterinei - în vârful căreia 
se afla un diamant splendid de culoare roz o 
coroană mică de diamante, cercei, melc şi 


brățări. 

În seara nunții, un banchet urmat de un 
bal a celebrat intrarea marii-ducese în 
familia imperială. S-a dansat poloneza, 
adusă la modă de Ecaterina a Il-a. 
Alexandru a făcut de trei ori turul sălii de 
bal şi de fiecare dată a schimbat partenera. 
Despărţindu-se de partenerii lor, doamnele 
făceau o reverență în timp ce ei se înclinau 
în faţa lor. În sfârşit, Alexandru a ajuns la 
Elisabeta. În vârstă de şaisprezece şi, 
respectiv, cincisprezece ani, tinerii 
căsătoriţi formau un cuplu perfect. 

Marea împărăteasă îi scria prinţului de 
Ligne: „Parcă ar fi doi zei”. Martor 
privilegiat al idilei lor, contesa de Choiseul- 
Gouffier o descria astfel pe marea-ducesă: 
„Un profil de camee grecească, nişte ochi 
mari şi albaştri, un oval extrem de pur 
părul de un blond adorabil”. 

Diplomaţii nu erau deloc zgârciţi cu 
elogiile la adresa ei: „Foarte drăguță, cu o 
faţă blândă, interesantă, mai înaltă şi mai 
formată decât ar putea să fie în general 
altele la vârsta ei”. Sau: „Persoana ei emană 
eleganţă, iar maiestatea mersului ei este 
diafană”. 


La Ţarskoe Selo a fost construit un 
castel pentru tânărul cuplu. In Palatul de 
Iarnă au fost amenajate pentru ei 
apartamente somptuoase. Rozul, albul şi 
auriul predominau la  tapiseriile şi 
lambriurile dormitorului. Salonul, în 
albastru şi argintiu, avea ferestre mari care 
se deschideau spre Neva. 

Tinerii căsătoriţi s-au avântat cu 
înfrigurare în viaţa mondenă. Marele-duce, 
adulat de femei, aprecia în mod deosebit 
acest vârtej. Soţia lui, o fire delicată şi cu o 
constituţie fragilă, avea mai degrabă nevoie 
să fie protejată decât expusă; visa la o viaţă 
mai liniştită. 

„Tot timpul suntem ocupați cu a nu face 
nimic, îi scria ea mamei sale. Petrecem 
această săptămână în dansuri; de luni nu a 
trecut nici măcar o zi în care să nu fi 
dansat. Marţi a fost bal la noi, şi am dansat 
Chiar şi walsers. leri a fost bal mascat la 
una dintre primele-doamne ale împărătesei; 
în seara asta e spectacol de societate la 
Ermitaj. În lunile octombrie şi noiembrie, 
comportarea lui Alexandru Pavlovici nu a 
corespuns cu aşteptările mele. E preocupat 
de fleacuri copilăreşti şi mai ales militare şi, 


după exemplul fratelui său, se dedă în 
cabinetul lui la jocuri nepermise cu 
servitorii. Aceste jocuri, care sunt pentru 
vârsta lui, nu se potrivesc deloc cu situaţia 
sa”. Comportarea marelui-duce era la fel de 
copilărească şi faţă de soţia sa. Sigur, 
manifesta faţa de ea un mare ataşament, 
dar o anumită bruscheţe trăda un defect de 
educaţie amoroasă. Treptat, căsătoria citată 
atât de des ca exemplu a început să se 
clatine. 

Anturajul şi-a dat toată osteneala ca să 
ofere fiecăruia dintre cei doi soţi numeroase 
ocazii de infidelitate. Platon Zubov, ultimul 
favorit al împărătesei, i-a întins o cursă 
redutabilă marii-ducese. Convins că funcţia 
pe care o avea îi garanta imunitatea, a 
început să-i facă asiduu curte în văzul 
tuturor. Amorezatul era stingheritor şi o 
punea pe Elisabeta într-o situaţie delicată. 
De aceea, a făcut cum a ştiut mai bine ca 
să-l îndepărteze, în mod amabil, pe favorit. 
În ciuda neliniştii sale, Alexandru era în 
continuare politicos cu potenţialul său rival: 
„Contele Zubov este îndrăgostit de soţia 
mea din prima vară a căsniciei mele, adică 
de un an şi câteva luni. Imaginează-ţi în ce 


situaţie jenantă e pusă soţia mea, care, 
realmente, se comportă ca un înger. Totuşi, 
trebuie să recunoaştem că atitudinea pe 
care trebuie să o ai faţă de Zubov e 
enervant de stânjenitoare... Dacă te porţi 
bine cu el, e ca şi cum ai fi de acord cu 
dragostea lui, iar dacă te porţi faţă de el cu 
răceală ca să-l pui la punct, împărăteasa, 
care nu ştie despre ce-i vorba, ar putea să 
considere necuviincioasă această 
comportare faţă de un om cu care ea este 
atât de amabilă. O atitudine de mijloc este 
extrem de greu de păstrat, mai ales în faţa 
unui public ca al nostru, atât de răutăcios şi 
de dispus să facă răutăţi t°. 

Ecaterina era la curent cu manevrele 
amantului ei şi se distra chiar, dar, când 
acesta întrecea măsura, îl chema imediat la 
ordine. Atunci, Zubov se liniştea, de teamă 
să nu cadă în dizgrație. 

Principala preocupare a împărătesei 
era de a-l îndepărta de tron pe fiul ei în 
favoarea nepotului Alexandru, pentru că, 
odată coroana ajunsă pe fruntea lui Pavel, 
asta ar fi însemnat sfârşitul absolutismului 
10N ote: 


Scrisoare scrisă în franceză prietenului său, contele Victor Bociubei, 
ambasadorul Rusiei la Constantinopol (n.a.) 


luminat în Rusia. Totuşi, marele-duce nu 
părea deloc dornic să domnească. Nu se 
jena să critice politica bunicii sale, chiar 
dacă nu o făcea niciodată în faţa ei. Declara 
că ura despotismul şi pretindea că, în ciuda 
exceselor, Revoluţia Franceză îndeplinise o 
acţiune salutară. In plus, Alexandru se 
apropiase de tatăl său. 

Pavel şi soţia lui, Maria Feodorovna, 
trăiau nu departe de Sankt-Petersburg, în 
palatul Gatchina. Viitorul împărat, care îl 
alesese pe Frederic al II-lea al Prusiei drept 
model, făcuse din acea proprietate un 
adevărat fief germanic, unde, pentru cel mai 
mic pretext, bubuia tunul. Soldaţii purtau 
uniformă germană, cizme înalte, mănuşi 
până la cot, tricornuri foarte mari. 
Alexandru era în mod paradoxal atras de 
acea atmosferă şi se ducea de trei, patru ori 
pe săptămână la Gatchina. Imediat ce sosea 
acolo, îşi dezbrăca hainele franţuzeşti şi 
îmbrăca uniforma prusacă. 

De la [arskoe Selo, Ecaterina auzea 
ecourile înăbuşite ale exerciţiilor artileriei, 
care îl distrau atât de mult pe nepotul ei. 
Apropierea lui Alexandru de Pavel o enerva. 
Hotărâtă să acţioneze, ea a conceput un 


text solemn care stipula destituirea lui Pavel 
în favoarea fiului său Alexandru. 
Documentul trebuia făcut public în ziua de 
24 noiembrie 1796, ziua Sfintei Ecaterina în 
Rusia. Dar destinul a hotărât altfel. 

Cu douăzeci de zile înainte de data 
fatidică, familia asista la ultimele momente 
din viața împărătesei. Alexandru nu 
intenţiona să se prevaleze de drepturile sale 
la tron, dar tatăl său, ca măsură de 
precauţie, a ars totuşi testamentul. Acum 
nimic nu se mai opunea proclamării sale ca 
împărat, în ziua de 6 noiembrie 1796, Rusia 
o plângea pe Ecaterina cea Mare şi îl 
aclama pe noul suveran, Pavel I. 

„O, am fost scandalizat de durerea 
extrem de mică pe care a manifestat-o 
împăratul (Pavel), scria Elisabeta. Parcă i-ar 
fi murit tatăl, nu mama, căci numai de el 
vorbea, împodobind toate camerele cu 
portretul lui, şi nicio vorbă despre mama 
lui, cu excepţia ocaziilor în care blama şi 
dezaproba cu glas tare tot ce fusese făcut în 
timpul ei”. 

Imediat după urcarea pe tron a soţului 
ei, împărăteasa Maria Feodorovna a ieşit 
din umbra în care se retrăsese în timpul 


domniei Ecaterinei. Marea-ducesă Elisabeta 
avea să fie prima ţintă a sarcasmelor sale. 
În 1797, cu ocazia încoronării lui Pavel 
I, soţia lui Alexandru avea optsprezece ani. 
Devenise şi mai frumoasă: avea o talie 
suplă, iar părul blond cu nuanţe cenuşii îi 
cădea pe spate şi pe frunte. În ziua aceea îşi 
pusese câţiva trandafiri lângă diamantele 
prinse într-o parte a rochiei. După ce a 
privit-o cu severitate, Maria Feodorovna i-a 
smuls florile, le-a aruncat şi a bombănit: 
„Astea nu se potrivesc cu ţinuta solemnă!” 
Marea-ducesă a fost curând foarte 
indignată de modul de a guverna al socrului 
ei. „O, mamă! scrie ea. Mi-e greu, mi-e 
cumplit de greu să văd zilnic nedreptăţi, 
brutalităţi, nenorociri (câte nu are pe 
conştiinţă!) şi să mă prefac în continuare că 
stimez, că respect un asemenea om! De 
aceea sunt nora cea mai respectuoasă, dar, 
în realitate, total lipsită de afecţiune. Dar 
lui, nici nu-i pasă dacă e sau nu iubit, din 
moment ce e temut; a spus-o chiar el. Şi 
dorinţa îi este îndeplinită, e temut şi urât...” 
Singură în faţa  anturajului ostil, 
Elisabeta suferea şi din cauza atitudinii 
soţului ei. Când venea acasă, extenuat de 


sarcinile pe care i le impunea tatăl său, 
Alexandru nu acorda soţiei atenţia dorită de 
tânăra femeie. 

De aceea, aceasta a găsit alături de cel 
mai bun prieten al lui Alexandru, 
seducătorul prinţ polonez Adam 
Czartoryski, dragostea la care  visase 
zadarnic la începutul căsătoriei. Alexandru 
nu s-a considerat deloc ofensat şi chiar a 
favorizat apropierea celor doi. Dovedise 
deja - în perioada în care Platon Zubov îi 
făcuse curte soţiei sale - că nu era gelos. 
Era posibil ca faptul că o împărțea pe 
Elisabeta cu confidentul său să-i fi provocat 
o anumită plăcere? Realitatea e că a 
protejat cu atenţie această legătură, despre 
care curtenii vorbeau cu glas scăzut. 
Educaţia sa, cum îi plăcea să spună, nu 
fusese oare bazată „pe principiile naturii, 
ale raţiunii, ale libertăţii individului, ale 
unui mod de viaţă sănătos şi normal”? 

În ziua de 18 mai 1799, Elisabeta a 
născut o fetiţă cu părul şi cu ochii negri. 
Când mica Maria a fost prezentată 
împăratului, acesta a spus tăios: „Credeţi că 
un soţ blond şi o soţie blondă pot să aibă un 
copil brunet?” 


De data asta, cariera lui Adam 
Czartoryski în Rusia avea să fie 
compromisă. Pavel i-a ordonat prim- 
ministrului Rostopşin - care a notat în 
jurnalul său - să-l „expedieze cât mai 
repede posibil în misiune diplomatică în 
Sardinia”. 

La puţin timp după plecarea amantului, 
Elisabeta şi-a pierdut fetiţa. „Din această 
dimineaţă nu mai am copil, a murit!” îi scrie 
ea în franceză, în ziua de 27 iulie, mamei 
sale. „Mamă, să-ţi pierzi copilul e nespus de 
cumplit, azi nu-ţi pot spune nimic despre 
această nenorocire”. 

Alexandru era şi el afectat. De la 
plecarea lui Adam Czartoryski, micul grup 
al consilierilor săi se destrămase. Cuprins 
de nostalgie şi suferind de singurătate, 
marele-duce s-a apropiat de soţia lui. 

„Nu-mi place să  datorez ceva 
împăratului, scria ea mamei sale. 

al răzbunării unor oameni 
împotriva marelui-duce şi a prietenilor săi, 
aceştia se străduiesc să-mi facă o reputaţie 
îngrozitoare. Nu ştiu ce câştigă şi mi-e 
indiferent, ca atunci când n-aş avea nimic 
să-mi reproşez. Dacă vor să-mi strice 


relaţiile cu marele-duce, nu vor reuşi. El, 
care ştie tot ce fac şi tot ce gândesc, nu se 
poate certa cu mine”. Sau: „Cu câtva timp 
în urmă, îmi plăcea la nebunie, dar acum 
încep să-l cunosc, pot să remarc unele 
lucruri fără importanţă, nişte nimicuri... şi 
câteva dintre aceste nimicuri nu sunt pe 
placul meu şi au distrus modul excesiv în 
care îl iubeam. Il iubesc încă mult, dar în alt 
fel”. 

Orice formă de atracţie fizică dispăruse 
de mult timp dintre cei doi soţi. Prietenia şi 
încrederea reciprocă luaseră treptat locul 
pasiunii. Le plăcea să fie singuri, departe de 
urechile indiscrete, şi să vorbească despre 
viitor. 

Politica externă a lui Pavel părea şi mai 
incoerentă decât politica internă care îi 
priva pe ruşi de orice libertate. După ce 
pusese capăt campaniei pe care Ecaterina a 
Il-a o dusese împotriva Persiei, ţarul a fost 
indignat de ocuparea insulei Malta de către 
Bonaparte. De aceea a cerut să fie ales 
mare-maestru al Ordinului Cavalerilor de la 
Malta şi a declarat război Franţei. Ulterior, 
Bonaparte a devenit pentru el un al doilea 
Frederic al II-lea, un exemplu demn de 


urmat, un prieten pe care era bine să-l ai 
aproape. Pavel s-a apropiat atunci de Franţa 
şi s-a depărtat de Anglia care, contrar 
promisiunii, nu  restituise insula Malta 
cavalerilor. Prin urmare, împăratul şi-a 
trimis trupele să cucerească India. 

Ingrijorat de incoerenţa lui Pavel, 
anturajul începea să se gândească în mod 
serios la detronarea sa. Soarta i-a fost 
hotărâtă de o conjurație din sânul familiei 
imperiale, cu susţinerea gărzii. 

In noaptea de 22 spre 23 martie 1801, 
un grup de ofiţeri, condus de contele 
Pahlen, a năvălit în apartamentele lui Pavel 
I din palatul Mihailovski. Valerian Zubov, 
fratele lui Platon, l-a lovit pe împărat cu o 
tabacheră grea, şi un alt ofiţer a avut grijă 
să-l sugrume cu o eșarfă. 

Când Pahlen a ajuns în apartamentele 
lui Alexandru, l-a găsit pe acesta în 
uniformă de gală, plângând în braţele soţiei 
sale. „Ai făcut destul pe copilul, ar fi zis el. 
Vino să domneşti!” 

Unii conjuraţi au afirmat că Alexandru, 
ascuns în spatele unei tapiserii, asistase la 
asasinarea tatălui său. Marele-duce Nicolae, 
istoric avizat al familiei Romanov, scrie: 


„Mogştenitorul tronului cunoştea foarte bine 
toate detaliile complotului, dar nu a făcut 
nimic pentru a-l împiedica”. Totuşi, 
majoritatea istoricilor ruşi presupun că 
Alexandru se aştepta la o abdicare forţată, 
nu la un asasinat, şi că, după săvârşirea 
crimei, conjuraţii l-au pus în faţa faptului 
împlinit. 

Cuplul imperial va fi de acum înainte 
stăpânit de teamă: Elisabeta nu uitase că 
bunicul şi tatăl lui Alexandru muriseră 
asasinați de anturajul nemulţumit de 
politica lor. De aceea, manifestul care 
anunţa urcarea pe tron a viitorului împărat 
spunea că acesta va guverna „după legile şi 
inima Ecaterinei cea Mare”. 

Alexandru a început prin a lua măsuri 
populare. A chemat înapoi cazacii, cărora 
tatăl său le ordonase să cucerească India, i- 
a eliberat pe arestaţi, a chemat înapoi 
exilaţii şi a înlocuit uniformele prusace cu 
ţinuta naţională. Primii care s-au întors au 
fost vechiul său preceptor La Harpe şi 
prietenul său Czartoryski. Le-a permis 
ruşilor să călătorească din nou în 
străinătate şi străinilor să vină în mod liber 
în Rusia. 


Însă momentele fericite pot să ascundă 
întorsături neaşteptate ale destinului, în 
timp ce Elisabeta era fericită - şi exclamă: 
„Respir cu întreaga Rusie!” -, soţul ei avea 
să cadă în mrejele Mariei  Narîşkina. 
Această tânără de origine poloneză „de o 
frumuseţe supranaturală”, rudă îndepărtată 
cu Maria Walewska, purta un mare nume 
rus. Familia Narîşkin deţinea o avere 
considerabilă; numele ei figura de secole în 
analele curţii Rusiei. Nu tot o Narîşkina 
fusese şi mama lui Petru cel Mare? 

Maria nu a cerut nicio favoare 
materială de la amantul ei imperial. 
Alexandru le spunea deseori însoţitorilor 
săi: „Nu înţelegeţi farmecul conversaţiei cu 
femeile, vreți totdeauna să  împingeţi 
lucrurile prea departe”. Se pare că, de data 
asta, el însuşi exagerase. Maria Narişkina a 
trezit unele impulsuri care l-au surprins şi 
pe ţar. În braţele ei, Alexandru uita de fastul 
şi de rigorile curţii. 

Când favorita a adus-o pe lume pe 
micuța Sofia, Alexandru a fost în culmea 
fericirii. Elisabeta, suferind din cauza 
faptului că încă nu avea copii, i-a scris 
mamei sale: „A avut neruşinarea să-mi 


aducă prima la cunoştinţă faptul că e 
însărcinată...” 

Alexandru nu-şi neglija întru totul soţia, 
pur şi simplu părea să trăiască două vieţi în 
acelaşi timp. Luau mesele împreună şi era 
foarte atent cu ea în public. Ba chiar o vizita 
în dormitor. Era fericit că amanta lui îi 
dăruia copii, dar spera în continuare la un 
moştenitor legitim. 

Din insula Kamenâi, împăratul doar 
traversa un pod de lemn ca să ajungă în 
insula Krestovski, unde se afla locuinţa 
familiei  Narişkin.  Recepţiile date de 
aceasta, în reşedinţa ei mare cu cupolă 
verde şi cu portic roman împodobit cu 
coloane albe, au fost memorabile. Dineurile 
nu aveau niciodată mai puţin de trei 
meniuri: rusesc, franțuzesc, italian. 
Maiestatea Sa deschidea balurile la braţul 
Mariei, apoi se retrăgea cu ea într-un 
budoar, instalat sub acoperişul conjugal de 
tânăra femeie, pentru întâlnirile lor. 

La recepţiile de la curte, Maria apărea 
îmbrăcată invariabil într-o rochie albă, fără 
nicio bijuterie, la fel ca doamna Recamier. 
Poetul Derjavin, care celebrase cândva 
frumuseţea Elisabetei, o lăuda acum pe cea 


a favoritei. Maria Narîşkina le eclipsa pe 
toate femeile de la curte. Frumuseţea ei era 
desăvârşită, astfel încât „părea imposibilă”. 
Generalul Kutuzov, viitorul învingător al lui 
Napoleon, spunea: „Femeile merită să fie 
iubite, pentru că printre ele se află o 
creatură atât de atrăgătoare ca doamna 
Narîşkina”. Iar Joseph de Maistre, care îşi 
găsise refugiu printre zăpezile Rusiei, o 
definea astfel: „Nu e o Pompadour, nicio 
Montespan; ci mai curând o La Va 11 icre, 
numai că nu şchiopătă şi niciodată nu va 
deveni carmelită”. 

In afara iubirii trupeşti pentru amantă, 
a respectului pentru mama lui şi a tandrei 
prietenii pentru soţia sa, Alexandru avea 
faţă de sora lui, Ecaterina, o pasiune 
oarecum echivocă. Karamsin, istoric rus, o 
descria astfel pe tânăra fată: „Ochi de foc şi 
o talie de zeiţă”. După părerea generală, 
Ecaterina era foarte atrăgătoare, avea un 
spirit incisiv şi uneori un aplomb 
insuportabil. „Ce face năsucul acela drag pe 
care îmi place atât de mult să-l turtesc şi să- 
l sărut?” scria ţarul surorii sale. „Dacă eşti 
nebună, cel puţin eşti cea mai scumpă 
nebună care a existat vreodată. lar eu sunt 


nebun după tine...” „E indispensabil pentru 
fericirea mea să ştiu că sunt iubit de tine, 
căci eşti una dintre cele mai frumoase 
creaturi din lume...” „După ce am alergat ca 
un apucat, sper să mă odihnesc curând în 
braţele tale...” 

Alexandru simţea nevoia să aprindă 
inimile. Inimile celebrelor actriţe franceze 
domnişoara Georges, domnişoara Phillis şi 
domnişoara Chevalier au bătut cu putere 
pentru frumosul împărat al Rusiei. 
Alexandru s-a îndrăgostit şi de stelele 
aristocrației locale, doamnele Bacharcah, 
Kremmer, Severin, Schwartz. 

La naşterea primului copil al Mariei 
Narîşkina, Alexandru i-a scris surorii sale: 
„Îţi scriu de la mine, iar cea de lângă mine 
şi copilul meu sunt la picioarele tale şi îţi 
mulţumesc că îţi aminteşti de noi... 
Fericirea de care mă bucur şi afecțiunea pe 
care mi-o arăţi sunt singurele încântări ale 
existenţei mele”. 

Dar, mai mult decât jocurile de alcov, 
împăratul era pasionat de politică, şi fiecare 
dintre doamnele aproape de inima lui l-a 
influenţat în acest domeniu. Treptat, la 
îndemnul soţiei şi al amantei, i-a înlocuit pe 


vechii slujitori ai puterii cu tinerii săi 
prieteni şi a remaniat ministerele, în ciuda 
părerii total opuse a mamei sale, 
împărăteasa văduvă. De aceea l-a angajat 
din nou în serviciul său pe prietenul lui 
intim, Czartoryski, şi l-a făcut ministru de 
externe. 

În timp ce Alexandru tot traversa podul 
de lemn că să ajungă la Maria, în palatul 
vecin cu reşedinţa sa de vară, Elisabeta se 
îndrăgostise de un ofiţer din gardă cu un 
fizic plăcut, Aleksei Ohotnikov. Această idilă 
nu a durat deloc, căci frumosul ofiţer a 
murit subit, înjunghiat pe când ieşea de la 
teatru. Elisabeta a poruncit să i se 
construiască un mausoleu reprezentând o 
femeie plângând la picioarele unui stejar 
lovit de trăsnet. Era din nou singură. 

Împărăteasa văduvă era tare 
preocupată de influenţa „polonezilor şi a 
polonezelor” asupra fiului său. 

Prudent şi cinstit, Czartoryski avea un 
defect major în ochii ruşilor: dragostea 
neţărmurită faţă de propria ţară. Spera ca 
țarul să redea Poloniei frontierele sale 
istorice. Dar Alexandru ştia foarte bine că 
Rusia, Austria şi Prusia nu puteau să 


renunţe la provinciile poloneze. Fiu al unei 
prințese de Wurtemberg şi soţ al unei 
prințese de Baden, el nu putea să nu fie 
interesat de aceste două ținuturi 
amenințate de Franța. În timp ce 
Czartoryski fācea tot posibilul ca să 
împiedice o apropiere între Rusia şi puterile 
germane, Alexandru, sprijinit de Elisabeta, 
voia să ajungă la o înţelegere cu acestea. 
Maria Feodorovna, sensibilă la tot ce era 
german, exercita asupra fiului ei o presiune 
morală opusă celei exercitate de 
Czartoryski. Ba chiar i-a scris ţarului să-i 
ceară să fie demis din funcţie şi şi-a pus în 
gardă fiul împotriva Prusiei. 

Problema centrală a politicii externe în 
acea perioadă era Napoleon Bonaparte. 
Maria  Narişkina îl detesta, atât din 
convingere, cât şi dintr-o ciudată ostilitate 
faţă de verişoara sa Maria Walewska, 
înflăcărata amantă poloneză a împăratului 
francez. 

Elisabeta era şi ea antinapoleoniană 
convinsă. „Ah, această naţiune bravă, scria 
ea, arată extrem de bine ce este şi ceea ce 
ştiu de mult timp cei care o înţeleg, deşi a 
fost considerată cu încăpățânare barbară! 


Cu cât Napoleon va înainta mai mult, cu 
atât mai puţin ar trebui să creadă într-o 
pace posibilă. Acesta este sentimentul 
unanim al întregii naţiuni şi al tuturor 
claselor: în această privinţă este o armonie 
perfectă. Napoleon nu conta pe asta; s-a 
înşelat, ca în multe alte privinţe”. Astfel 
exprima ea sentimentele patriotice ale 
acelor ţarine, de origine germană, devenite 
cu sufletul adevărate rusoaice. Aversiunea 
ei faţă de „tiranul corsican” mai era 
provocată şi de faptul că acesta ordonase 
răpirea ducelui d'Enghien de pe teritoriul 
Badenului, proprietatea familiei sale. 

După înfrângerile de la Austerlitz şi 
Friedland, Alexandru se arăta indecis şi 
încăpățânat, energic şi ezitant. Dispoziţia sa 
nervoasă îl făcea să treacă de la entuziasm 
la descurajare, de la curaj la teamă, de la 
plăceri sofisticate la reflecţii profunde. 
Împăratul se îndoia acum de reala sa 
capacitate de a domni. Nu mai avea altă 
cale decât să negocieze. 

În iunie 1807, după ce a aprobat 
clauzele armistiţiului, suveranul rus s-a 
întâlnit cu Napoleon în apropiere de Tilsit. 
După ce tratatul de pace şi alianţă a fost 


semnat de Franţa, Rusia şi Prusia, Napoleon 
i-a cerut „marelui prieten” mâna surorii sale 
Ecaterina. Alexandru s-a prefăcut că nu 
aude. Anul următor, cei doi aliaţi s-au 
revăzut la Erfurt. De data asta, Alexandru a 
primit o cerere oficială de căsătorie pentru 
sora sa. A pretins că era favorabil acestei 
propuneri, dar s-a retras în spatele 
consimţământului indispensabil al mamei 
sale şi al celei vizate. [arina văduvă s-a 
pronunţat categoric împotriva acestei 
mezalianțe. Ecaterina însă, conştientă de 
tāria sa de caracter, a declarat că se simţea 
capabilă să-l  „îmblânzească” pe acel 
pretendent teribil. Cu toate astea, a 
renunţat în cele din urmă la coroana 
Franţei, la sfaturile amantului ei, generalul 
prinţ Bagration, care îl înfruntase de mai 
multe ori pe Napoleon pe câmpurile de 
bătălie. Generalul de patruzeci de ani de 
origine georgiană a reuşit s-o convingă că 
Napoleon era „o brută pe care nimeni nu 
putea s-o îmblânzească”. Ecaterina s-a 
hotărât atunci să accepte căsătoria cu 
prinţul unei mici ţări, George de Oldenburg. 

Caulaincourt, trimis de Napoleon, a 
insistat, cerând mâna unei alte surori a 


ţarului, Anna, în vârstă de numai 
cincisprezece ani. Alexandru a invocat din 
nou opoziţia mamei sale. De data asta, ideea 
alianţei matrimoniale între Franţa şi Rusia a 
fost definitiv îngropată. Cincisprezece zile 
mai târziu, zvonurile o numeau deja pe 
Maria-Luiza, fiica împăratului Austriei, ca 
viitoare împărăteasă a francezilor. Chiar 
dacă Alexandru şi Napoleon nu au devenit 
rude în mod oficial, erau înrudiţi într-un fel 
prin Maria Narîşkina şi Maria Walewska! O 
problemă şi mai gravă decât aceste 
căsătorii ratate îi făcea rivali pe aceşti doi 
oameni: problema poloneză - căci fiecare 
dintre cele două puteri voia să exercite 
asupra Poloniei o influenţă dominantă. 

Napoleon îl considera pe Alexandru 
„inteligent, simpatic, cultivat”, dar adăuga: 
„Nu poţi avea încredere în el; nu-i sincer: e 
un adevărat bizantin... fin, prefăcut, 
viclean”. Ambasadorul Suediei, Lagerbilke, 
spunea: „În politică, dar şi în dragoste, 
Alexandru e fin ca un vârf de ac, tranşant ca 
briciul, înşelător ca spuma mării”. 

În ziua de 24 iunie 1812, Napoleon şi 
armatele sale au trecut râul Niemen şi au 
călcat pe pământul rusesc. In Război şi 


pace, Tolstoi îl descrie pe Napoleon 
aşteptând ca boierii să-i aducă, aşa cum se 
întâmplase în cazul celorlalte oraşe pe care 
le cucerea, cheile capitalei. Dar aceştia nu 
au venit, şi Moscova a rămas pustie. A doua 
Zi, împăratul francezilor şi-a instalat 
cartierul general la Kremlin, „în sfârşit, sunt 
la Moscova, în sfârşit, la Kremlin!” a 
exclamat el. Dar fericirea avea să-i fie de 
scurtă durată. Abia ajuns la citadelă, cerul 
nopţii a fost luminat de o lumină gigantică 
de culoare roşie. Napoleon s-a uitat mult 
timp la flăcări. Aproape tot oraşul ardea. 
Neputând să-şi reţină admiraţia pentru 
poporul rus, Bonaparte a exclamat: „Ce 
spectacol îngrozitor! Ce revoluţie 
extraordinară! Ce oameni...” 

In acea perioadă, atât Elisabeta, cât şi 
Maria Narîşkina îşi pierdeau, fiecare, al 
doilea copil. Indurerate, au participat mai 
puţin la viaţa politică, chiar dacă, la fel ca 
mama şi ca sora ţarului, s-au unit în jurul 
lui. În absenţa fiului ei, împărăteasa văduvă 
a apărut din nou în prim-planul scenei 
politice şi a obţinut, în sfârşit, destituirea lui 
Czartoryski. Dar, în timpul acestui război, 
rolul principal a fost jucat de Ecaterina, 


sora împăratului. În luna septembrie a 
anului 1812, Alexandru nu ştia ce să facă. 
Cum părerile ofiţerilor statului-major erau 
contradictorii, hotărârea surorii sale avea 
să-i dicteze decizia. „Moscova e cucerită... 
Există lucruri inexplicabile, îi scria ea 
înainte de a veni alături de el. Nu uita ce-ai 
hotărât. Nu faci pace şi vei avea speranţa 
să-ţi redobândeşti onoarea. Dragul meu 
prieten, nu faci pace, chiar dacă ajungi la 
Kazan, nu faci pace”. Doi ani mai târziu, pe 
31 martie 1814, Alexandru intra în Paris. 

În pofida războiului purtat împotriva lui 
Napoleon, ţarul, având un spirit francofil, 
simţea nevoia de-a face pace cu poporul 
francez. De altfel, a fost primit la Paris cu 
aclamații. Dar, în plină glorie, contradicţiile 
caracterului său aveau să iasă la iveală 
deplin. În acea perioadă nicio bucurie nu 
părea să-i satisfacă sufletul chinuit. Atunci a 
apărut în viaţa lui altă femeie. Împăratul o 
întâlnise pe Iulia de Kriidener - baroană de 
origine baltică - cu ocazia popasului său la 
Heilbronn. Blondă, drăguță, cu o piele 
foarte fină, înaltă şi sculpturală, Iulia de 
Kriidener era convinsă că ţarul fusese ales 
de providenţă să fie apostolul ei. Baroana 


apărea în viaţa lui Alexandru la momentul 
potrivit. 

În 1815, în timpul celei de a doua 
şederi a ţarului la Paris, baroana a venit şi 
ea în capitala Franței, la invitația lui. 
Aproape în fiecare seară, după întâlnirile 
galante de la Elysee, Alexandru o vizita pe 
Iulia. Aceasta locuia la reşedinţa Charost, 
actuala Ambasadă a Angliei, pe strada 
Faubourg-Saint. Honore. Cele două palate 
erau la vremea aceea vecine, şi era de ajuns 
să traversezi parcurile. 

După ce şi-a mărturisit gândurile noii 
sale prietene, împăratul a întrebat-o ce 
trebuia să facă pentru a-şi linişti sufletul. 
Baroana i-a răspuns: „Ar trebui să luaţi 
conducerea unei noi Biserici, care să 
reunească sub tutela ei toate creaturile 
Domnului şi toate Bisericile. Alexandru cel 
Preaiubit de Dumnezeu, speranţa 
popoarelor, trebuie să contribuie la această 
operă imensă. Doresc clemenţa voastră 
creştinească faţă de Franţa”. 

Aşadar, sub influenţa doamnei de 
Kriidener, ţarul a redactat, în acea vară a 
anului 1815, „Tratatul Sfintei Alianțe” care, 
revăzut de Metternich, a fost semnat pe 26 


septembrie de Frederic Wilhelm al III-lea al 
Prusiei, Alexandru I şi Francisc al II-lea al 
Austriei. Ludovic al XVIII-lea a aderat 
câteva luni mai târziu la acest tratat, al 
cărui prim articol stipula: „Conform 
cuvintelor Sfintei Scripturi, care cere 
tuturor oamenilor să se considere fraţi, cei 
trei monarhi vor rămâne uniţi prin 
legăturile unei fraternităţi adevărate şi 
indisolubile... îşi vor acorda ajutor în orice 
ocazie... Considerându-se faţă de supuşi şi 
faţă de armatele lor asemenea unor taţi, ei 
le vor conduce în acelaşi spirit de 
fraternitate pentru a proteja religia, pacea 
şi dreptatea”. 

În acelaşi moment, la Sankt-Petersburg, 
văduva unui colonel mort pe câmpul de 
onoare, Ecaterina 'lătarinova, şi câţiva 
complici reuşeau să îşi sporească influenţa 
asupra cercurilor de la curte. Istoricul 
american James Billington a comparat 
influenţa acestui grup de „femei 
încântătoare” asupra „reacţionarilor” din 
anturajul ţarului cu cea exercitată de 
femeile boierilor conservatori, pe timpul 
ţarului Aleksei. 

Maria Feodorovna, îngrijorată de 


derivele mistice ale fiului ei, a insistat ca 
acesta să se distanţeze de baroană. Şi, în 
ziua de 27 septembrie 1815, Alexandru şi-a 
lua adio de la îndrumătoarea sa spirituală. 

Convinsă în continuare de misiunea sa 
religioasă, Iulia de Kriidener va dori să-l 
revadă pe ţar, dar va reuşi abia după şase 
ani. 

La întoarcerea în oraşul natal, s-a 
instalat într-o casă mare de la periferia 
Sankt-Petersburgului, departe de fastul de 
pe Nevski Prospekt!!, unde se succedau, pe 
partea bătută de soare, prăvăliile cele mai 
luxoase ale oraşului. Seara, iluminări 
sofisticate făceau să strălucească cu mii de 
lumini vitrinele magazinelor de bijuterii şi 
să sclipească în spatele sticlelor umplute cu 
lichide multicolore din vitrinele 
farmaciştilor. 

Contrar speranţelor sale, baroana nu a 
reuşit să refacă atmosfera din perioada 
pariziană. Frumosul Alexandru se afla 
atunci sub influenţa unui confident brutal, 
generalul Arakceev, care nu o lăsa deloc pe 
Iulia să se apropie de suveran. Umilinţa 
supremă a suferit-o când a fost exilată de 


11N ote: Bulevardul Neva (n.red.) 


ţar, în 1822, din cauza activismului ei, 
considerat exagerat, în favoarea revoltei din 
Grecia. Un an mai târziu, prinţesa Goliţin, 
una dintre prietenele ei intime, i-a pus la 
dispoziţie jumătate din avere (cealaltă 
jumătate fiind folosită într-un mod inedit: 
extravaganta prinţesă i-o oferea soţului ei, 
în schimbul asigurării că nu va veni în patul 
ei niciodată!). Iulia a folosit aceşti bani ca 
să înfiinţeze în Crimeea o comunitate 
stranie, jumătate ortodoxă şi jumătate 
ezoterică. Prinţesa Goliţin, îmbrăcată în 
bărbat, şi baroana de Kriidener, purtând o 
perucă blondă, formau un cuplu foarte 
ciudat, căruia i s-a alăturat o a treia femeie, 
venită puțin mai târziu. Aceasta, o 
franţuzoaică, cunoscută la Sankt-Petersburg 
sub numele de contesa Hachette, nu era 
alta decât Jeanne de La Motte, eroina 
afacerii colierului reginei. 

Ţarul se schimbase în aceşti ani, trăind 
un sentiment de vină faţă de soţia lui. Puțin 
câte puţin, s-a îndepărtat de amantă, şi 
relaţiile conjugale au redevenit fireşti. În 
iarna anului 1822, el a convins-o pe 
Elisabeta să locuiască în apartamentul lui, 
pretextând că acea parte a palatului era mai 


bine încălzită. S-au plimbat din nou 
împreună, reînnodând dialogul întrerupt. Ca 
atunci când erau tineri, Elisabeta se 
strecura din nou în dormitorul soţului ei. 

„S-ar crede că vreau să mă laud, îi scria 
ea mamei sale, faţă de ce prescriu legile 
divine şi umane, dar rivalităţile (din familia 
imperială) mă fac să mă consider uneori 
amanta lui Alexandru sau să mă simt ca şi 
cum ne-am fi căsătorit în secret”. 

În 1824, ţarul şi Maria Narişkina şi-au 
pierdut subit fiica, în vârstă de optsprezece 
ani, în ajunul căsătoriei cu contele şuvalov. 
În timpul acestor ore tragice, Elisabeta şi-a 
consolat nu numai soţul, ci şi rivala de altă 
dată. 

În 1825, împăratul şi-a însoţit soţia în 
sudul Rusiei, unde trebuia să urmeze o 
cură. O ocazie pentru Alexandru să 
chibzuiască în linişte, departe de capitală, la 
planul care îi încolţise în minte: abdicarea. 
În ziua de 20 octombrie, a achiziţionat 
proprietatea din Crimeea unde voia să se 
retragă în curând. Dar, pe 27 octombrie, a 
răcit. Întors la Taganrog, orăşel situat pe 
malul Mării Azov, unde îl aştepta Elisabeta, 
ţarul a intrat în comă şi a murit a doua zi. 


Moartea sa a dat naştere unui mare mit al 
istoriei ruse. Mulţi au crezut că Alexandru a 
trăit mai departe mulţi ani ca eremit în 
Siberia, sub numele de Feodor Kuzmici. 
Dispariţia lui Alexandru I a precipitat 
evenimentele. Deoarece împăratul nu avea 
moştenitor direct, tronul trebuia să revină 
unuia dintre fraţii săi. Primul în ordinea 
succesiunii dinastice era  marele-duce 
Constantin, viceregele constituțional al 
Poloniei. Indoiala a ţinut timp de două 
săptămâni. Căci acesta renunţase de mult 
timp în secret la tron, deoarece se simţea 
foarte bine în Polonia, în compania unei 
frumoase poloneze, care nu-i dorea să 
poarte povara coroanei. In timp ce 
Constantin întârzia transmiterea 
răspunsului, se punea la cale o lovitură de 
stat. Dar, în ziua de 14 decembrie 1825, 
complotul a fost înăbuşit cu vărsare de 
sânge. Conjuraţii, prost pregătiţi, au fost 
împrăştiaţi cu tunul de forţele conduse de 
noul ţar Nicolae I. Complotul 
„decembriştilor” voia să imprime Rusiei un 
mers nou, în pas cu progresul occidental. 
Noua țarină, Alexandra Feodorovna, 
născută prințesă Charlotte de Prusia, era 


fiica renumitei regine Luise. Idila lor 
începuse pe când Nicolae avea optsprezece 
ani, iar Charlotte -  şaptesprezece. 
Îndrăgostiţii s-au plimbat mână în mână la 
ţară, apoi s-au dus să asculte concerte de 
Mozart şi de Beethoven la Opera din Berlin. 
În ziua de 13 iulie 1817, romantica şi 
exaltata Charlotte, devenită Alexandra, se 
căsătorea cu viitorul ţar Nicolae I. Tinerei 
fete nici nu-i trecea prin minte că într-o zi 
avea să devină țarină. 

Împărăteasa văduvă ţinea mult la 
această noră pe care o compara cu „o 
dimineaţă de primăvară”. În schimb, 
Elisabeta nu părea deloc sensibilă la 
farmecul ei. 

Bănuitor şi nemilos, Nicolae I a fost un 
soţ exigent, ca să nu spunem despotic. 
Fragila soţie şi-a pierdut curând 
prospeţimea şi sănătatea. Ritmul de viaţă 
impus de împărat, precum şi cele şapte 
sarcini consecutive au dus la slăbirea 
sănătăţii Alexandrei. Cea mai bună 
descriere a relaţiilor dintre cei doi ne-a 
rămas de la marchizul de Custine: „O 
veghează, îi pregăteşte băuturile, i le dă să 
le bea ca o soră medicală. După ce se pune 


pe picioare, o ucide din nou cu agitaţie, 
serbări, călătorii, amor [...]. In Rusia, soţie, 
copii, servitori, rude, favoriţi, toţi trebuie să 
urmeze vârtejul imperial până la moarte 
zâmbind”. 

Nicolae nu a remarcat niciodată cât de 
slabă era Alexandra şi nici resemnarea din 
ochii ei obosiţi. „E foarte distractiv, îi scria 
ea fratelui său, să ai tot timpul un bebeluş 
în casă, dar tare mult aş vrea să mă 
odihnesc câţiva ani...” 

După douăzeci de ani de căsnicie, 
împăratul încă îi mai scria soţiei sale: 
„Domnul te-a înzestrat cu un caracter atât 
de vesel, încât nu e niciun merit în a te iubi. 
Exist pentru tine, tu eşti eu - n-aş putea să 
spun altfel... Dacă uneori sunt exigent, asta 
se datorează faptului că vreau să găsesc 
totul în tine: fericire, bucurie, odihnă... Aş fi 
vrut să te fac de o sută de ori mai fericită...” 

INSPIRATOAREA SECRETĂ A LUI 
ALEXANDRU AL II-LEA 

ussie („Călătorie în Rusia”), Théophile 
Gautier a făcut acestui monarh un portret 
admirativ. „Împăratul Alexandru al II-lea 
purta în acea seară un costum militar 
elegant, care îi punea în valoare statura 


înaltă, zveltă, degajată. Era un fel de haină 
sau de redingotă albă care cobora până la 
jumătatea pulpelor, cu brandenburguri de 
aur, tivită cu blană de vulpe albastră din 
Siberia la gât, la încheietura mâinilor şi în 
partea de jos, plină de stelele marilor 
ordine. Nişte pantaloni albaştri, mulaţi, se 
continuau în partea de jos cu ghete mici şi 
elegante. Părul împăratului era tuns scurt şi 
îi descoperea fruntea, plină şi pronunţată. 
Trăsăturile au o regularitate perfectă; 
albastrul ochilor devine mai intens datorită 
tonului brun al feţei, mai puţin alb decât 
fruntea, din cauza călătoriilor şi a 
exerciţiilor în aer liber. Conturul gurii are o 
formă grecească  sculpturală; expresia 
fizionomiei are o fermitate maiestuoasă şi 
blândă pe care o luminează, din când în 
când, un zâmbet plin de graţie”. 

Între Alexandru şi viitoarea țarină a 
fost dragoste la prima vedere, întâlnirea lor 
nefiind un aranjament diplomatic, ci pură 
întâmplare.  Marele-duce era timid şi 
sentimental. În timpul călătoriei în Europa, 
a fost imediat subjugat când a zărit-o pe 
Maria de Hesse la teatrul din Darmstadt. 
Aceasta avea cincisprezece ani, talia fină, 


un ten de culoarea crinului şi un aer plin de 
blândeţe. A doua zi a dansat cu ea la bal. 
Valsând uşor aplecată în spate, cu ochii în 
pământ, tânăra aluneca elegant pe vârfurile 
pantofilor de mătase. Braţul cu mănuşă albă 
până la cot forma cu umărul un unghi atât 
de grațios, încât părea gâtul unei lebede. 

„Nu avem nevoie să mergem mai 
departe, i-a spus marele-duce contelui 
Orlov. Am ales. Mă voi căsători cu prinţesa 
Maria de Hesse, dacă va dori să-mi facă 
onoarea de a-mi acorda mâna ei”. 


A: 

EXANDRA FEODOROVNA a dăruit 
Rusiei pe unul dintre cei mai îari țari, 
Alexandru al II-lea, zis Eliberatorul. În 
cartea sa Voyage en 

Reprezentanţii curților din Europa, 
care  aşteptaseră tare mult această 
călătorie, în cursul căreia moştenitorul 
tronului Rusiei era invitat să aleagă de soţie 
pe una dintre feţele celor mai ilustre familii 
princiare, stăteau cu sufletul la gură. Era de 
notorietate faptul că prinţesa Maria de 
Hesse era, în realitate, fiica naturală a 
baronului de Grancy, mare-mareşal şi amant 
al marii-ducese Wilhelmina... Aşadar, se 


aştepta din partea ţarului Nicolae I o 
reacţie brutală, potrivită cu caracterul său 
semeţ şi sever. Dar, spre stupefacţia 
generală, nu numai că i-a dat voie fiului său 
să-i facă Mariei curte, ci a şi declarat: 

„Numai să  îndrăznească să spună 
cineva în Europa că moştenitorul tronului 
Rusiei este logodit cu fiica naturală a lui de 
Grancy!” 

Logodna a avut loc în primăvara anului 
1840. În ziua de 8 septembrie, în acelaşi an, 
Maria a intrat cu solemnitate în Sankt- 
Petersburg, într-o trăsură aurită, alături de 
împărăteasă. Şase luni mai târziu, Maria, 
devenită Maria Alexandrovna, se căsătorea 
cu Alexandru. Avea şaptesprezece ani, era 
frumoasă, emoţionantă, încrezătoare şi 
cochetă. 

Marea-ducesă a devenit țarină la 
moartea lui Nicolae I, în 1855. La 
încoronarea ei, Maria Alexandrovna a 
îmbrăcat o rochie de brocart alb, peste care 
fusese pus cordonul roşu al Ordinului 
„Sfânta Ecaterina”. Era coafată după moda 
rusească, părul despărţit în două cozi 
împletite încadrându-i faţa. La gât avea un 
colier din trei rânduri de perle şi diamante. 


Emoţionată, tânăra femeie a făcut un gest 
stângaci, în momentul cel mai solemn al 
ceremoniei, şi i-a căzut coroana. În confuzia 
generală, ea a luat-o de jos, a pus-o din nou 
pe cap, apoi, disperată, i-a murmurat 
contelui Tolstoi, mare-mareşal al curţii: 
„Ăsta e semnul că nu o voi purta mult 
timp...” 

Maria a adus pe lume şapte copii. La 
naşterea ultimului, văzând paloarea şi 
slăbiciunea lăuzei, medicii au sfătuit-o să 
întrerupă relaţiile conjugale cu soţul ei. 
Alexandru s-a înclinat de voie, de nevoie în 
faţa recomandărilor medicilor. 

Din acel moment, țarina s-a retras din 
ce în ce mai mult în apartamentele sale, 
printre mobilele preferate, oferite cândva 
de Maria Antoaneta, şi tablourile lui 
Murillo, Ruisdael sau Rafael. Stătea ore de- 
a rândul cu ochii ţintă la icoanele pe care le 
tot aduna. Numai exaltarea religioasă o mai 
însufleţea în răstimpuri. leşea din toropeală 
doar de Paşte. Atunci respecta obiceiurile 
poporului rus, tradiţia ouălor vopsite, 
spunea rugăciunile ritualului ortodox şi se 
bucura alături de ceilalţi de învierea lui 
Hristos. 


Împărăteasa îşi petrecea cea mai mare 
parte a timpului în compania duhovnicului 
şi se ocupa de opere de binefacere, mai ales 
la Institutul Smolnâi. Dominând un braţ al 
fluviului Neva, institutul adăpostea 
pensionul tinerelor fete provenite din rândul 
nobilimii. Concepute de arhitectul italian 
Giacomo  Quarenghi, clădirile contrastau 
prin marea sobrietate a formelor cu 
Colegiul învierii, opera lui Rastrelli, a cărui 
faţadă policromă - albastră, albă şi aurie - 
constituia un exemplu de stil baroc rus. 

Printre elevele acestui pension, surorile 
Dolgoruki nu puteau să treacă neobservate. 

Părul blond al surorii mai mici era 
remarcabil, dar nu egala tenul de fildeş şi 
părul splendid al feţei mai mari, Ecaterina. 

Născută în ziua de 14 noiembrie 1847, 
într-o familie cu opt copii, cea care era 
numită în intimitate Katiş purta un nume 
mare. Străbunul ei, Iuri Dolgoruki, era 
întemeietorul Moscovei. Tatăl ei, Mihail, 
ruinat de speculaţii financiare, fusese nevoit 
sa-şi crească feţele pe cheltuiala 
împăratului. Un secol mai târziu, Danielle 
Darieux, apoi Romy Schneider aveau s-o 
întruchipeze pe ecran pe Ecaterina 


Dolgorukaia, tânăra studentă pe care 
Alexandru avea s-o numească ulterior Katia. 
Nimeni nu a uitat cum fetiţa de la Institutul 
Smolnâi l-a făcut pe ţar să zâmbească, cu 
sinceritatea şi cu veselia ei. 

Timpul trecuse, şi Ecaterina avea acum 
şaptesprezece ani. Părăsise institutul şi 
locuia la fratele ei. Într-o zi, în cursul unei 
plimbări în Grădina de Vară, l-a întâlnit pe 
împărat. Alexandru nu uitase mutrişoara 
drăguță a ştrengăriţei Katiş. A recunoscu i-o 
imediat şi au început să  converseze. 
Simţindu-se brusc legată de acel bărbat în 
puterea vârstei, ca printr-o vrajă, tânăra s-a 
întrebat dacă putea să fugă de destinul care 
se contura. 

Ecaterinei nu părea să-i pese că el era 
căsătorit, nici că avea cu treizeci de ani mai 
mult decât ea. Singurul inconvenient pentru 
ea era faptul că Alexandru era ţar. De aceea 
a rezistat asalturilor suveranului. Dar, într-o 
seară de iulie, pe aleile ascunse ale parcului 
de la Peterhof, tânăra fată a cedat iubirii 
împăratului ei. În ziua aceea, el a scris: 
„Azi, din păcate, nu sunt liber, dar cu prima 
ocazie mă voi căsători cu tine, căci te 
consider, acum şi pentru totdeauna, ca soţia 


mea în faţa lui Dumnezeu... Pe mâine, te 
binecuvântez!” 

Din acel moment, destinul amanţilor va 
fi pecetluit până la moartea lui Alexandru. 

Ţarul îi scria Ecaterinei zilnic pagini 
întregi: „Nu uita că toată viaţa mea e în 
fiinţa ta, îngerul sufletului meu, şi că 
singurul scop al acestei vieţi este să te văd 
fericită atât cât putem fi fericiţi în această 
lume. Cred că ţi-am dovedit, de la 13 iulie, 
că, atunci când iubesc cu adevărat pe 
cineva, nu ştiu să iubesc într-un mod 
egoist... Vei înţelege că nu mai trăiesc decât 
cu speranţa de a te revedea joia viitoare în 
cuibul nostru”. 

Acest cuib se afla la Palatul de Iarnă. 
Ecaterina intra acolo pe o uşă ascunsă a 
cărei cheie o avea, apoi se strecura într-o 
cameră legată de apartamentul lui 
Alexandru printr-o scară secretă. 

In curând, toată curtea cunoştea 
iubirea clandestină a ţarului. Când zvonurile 
au ajuns la urechile  marchizei de 
Cercemaggiore, cumnata Ecaterinei, 
aceasta a decis imediat s-o despartă pe 
tânăra fată de imperialul ei amant şi a 
trimis-o la Napoli. Dar ţarul nu era dintre 


aceia care pot fi puşi în faţa unui fapt 
împlinit. Şi, când s-a hotărât, după exemplul 
celorlalţi suverani, să viziteze Expoziţia 
Universală, Alexandru a ordonat familiei 
Dolgoruki să plece din Napoli şi să i se 
alăture la Paris. Acolo a scăpat-o pe 
Ecaterina de supravegherea la care era 
supusă şi a adus-o în fiecare seară în 
apartamentul său de la Elysee. Aceasta 
intra pe furiş în palat, şi acolo îl regăsea pe 
dragul ei amant, de care stătuse despărțită 
prea mult timp. La un moment dat, 
Alexandru i-a scris: „De când am început să 
te iubesc, nicio altă femeie nu a mai existat 
pentru mine... Tot anul în care m-ai respins 
cu atâta cruzime, dar şi tot timpul cât ai stat 
la Napoli, nu am dorit nicio altă femeie, nu 
m-am apropiat de niciuna”. 

În ziua de 6 iunie 1867, după o trecere 
în revistă a trupelor, Napoleon al II-lea, 
Alexandru şi cei doi fii mai mari ai săi se 
aflau în Bois de Boulogne, într-o trăsură. 
Deodată, un om ivit ca din senin a scos un 
pistol şi l-a ochit pe ţar. Glonţul, tras de un 
exilat polonez, doar l-a atins uşor pe 
împărat. Părând imperturbabil, fără să 
manifeste nici cea mai mică îngrijorare 


pentru starea lui, Alexandru s-a repezit 
imediat spre Elysee. În timp ce oficialii se 
înghesuiau în jurul lui cu solicitudine, grija 
lui cea mare era doar să scape de ei ca săo 
liniştească numaidecât pe Katia. Strângând- 
o în braţe pe femeia pe care o iubea, 
Alexandru, după propriile spuse, se bucura 
că rămăsese în viaţă. După întoarcerea la 
Sankt-Petersburg, Ecaterina s-a instalat 
într-o reşedinţă particulară pe  Cheiul 
Englezilor. Chiar dacă era unit în faţa 
Bisericii cu împărăteasa Maria, ţarul trăia 
„conjugal” cu Ecaterina. Lumea se amuza la 
Sankt-Petersburg pe seama legăturii 
suveranului. Aşa că Ecaterina evita să apară 
în public. 

Împărţind cu amantul ei toate 
preocupările faţă de viitorul Rusiei, ea îşi 
exprima deseori părerea despre unele 
subiecte politice. Alexandru era atent şi îi 
aprecia judecata dreaptă. Deseori, în cursul 
serii, împăratul lua un carnet şi o desena pe 
Katia goală, întinsă pe pat, iar ea se uita la 
el zâmbind. (Aceste schiţe imperiale s-au 
păstrat în arhivele ruseşti.) 

În ziua de 30 aprilie 1872, favorita a 
adus pe lume un băieţel pe nume George. In 


timpul naşterii dificile, Alexandru 
exclamase: „Dacă e nevoie, sacrificați 
copilul, dar pe ea salvaţi-o cu orice preţ!” 

Ca pe vremea legăturii lui Alexandru I 
cu Maria Narîşkina, familia imperială şi 
curtea au fost scandalizate de naşterea 
micului bastard. Cu atât mai mult cu cât, în 
anul următor, Katia o aducea pe lume pe 
micuța Olga. Împărăteasa Maria s-a retras 
într-un mutism total; numai rugăciunea 
părea să o mai întărească. 

Oferind acestor doi copii patronimul de 
lurievski, în amintirea lui Iuri Dolgoruki, 
ţarul avea să le confere un statut legal. In 
ziua de 11 iulie 1874, Alexandru a emis un 
ucaz: „Pentru minorii George Alexandrovici 
şi Olga Alexandrovna lurievski. Acordăm 
drepturile care aparţin nobilimii şi îi 
ridicăm la rangul de prinţ cu titlul de 
alteţe”. Oare nu era aceasta o recunoaştere 
oficială? 

În 1877, amanţii au fost despărțiți din 
cauza războiului împotriva Tlirciei. A doua 
zi după plecarea lui, Alexandru i-a scris 
Katiei: „Bună ziua, înger drag al inimii mele. 
Am dormit bine, dar mă simt ca într-un vis 
trist, după tot timpul fericit petrecut 


împreună. Biata mea inimă este frântă că 
te-am părăsit şi simt că ţi-am luat viaţa cu 
mine şi pe a mea am lăsat-o cu tine”. În 
timpul după-amiezii, suveranul a adăugat 
acest post-scriptum: „Am petrecut toată 
dimineaţa lucrând şi suspin din nou că la 
trezirea mea din somn nu v-am revăzut, nici 
pe tine şi nici pe dragii de copii... Al tău 
pentru totdeauna!” 

La întoarcerea sa, ţarul, fără să ţină 
seama de vreo prejudecată, a numit-o pe 
Katia domnişoară de onoare a împărătesei 
şi a instalat-o în Palatul de Iarnă. Tânăra 
femeie nu pretinsese niciodată toate aceste 
dovezi de recunoştinţă. Pentru ea, un singur 
lucru conta cu adevărat: să trăiască pentru 
Alexandru. De aceea s-a supus voinţei 
amantului ei, în ciuda lipsei de interes 
pentru intrigile de la curte. 

Deşi era cu gândul la iubirea lui, 
împăratul nu pierdea din vedere reformele 
care aveau să facă din el un mare ţar. In 
acea perioadă, Ecaterina a devenit 
sfătuitoarea sa în materie de politică. 

La urcarea pe tron a lui Alexandru al II- 
lea, în 1855, populaţia de iobagi a Rusiei 
număra douăzeci de milioane de suflete. 


Patru milioane şapte sute de mii lucrau pe 
pământurile coroanei, în mine, în uzine; 
douăzeci şi unu de milioane aparţineau 
marilor proprietari funciari, iar un milion 
cinci sute de mii erau oameni de serviciu. 

După încoronare, la îndemnul soţiei 
sale, împăratul acordase amnistie 
participanţilor la revolta din decembrie 
1825, exilați în îndepărtata Siberie. În 
fruntea preocupărilor sale fusese abolirea 
iobăgiei, după care veneau reformele 
teritoriale, juridice şi militare. 

Ţara era în fierbere: se formase o 
mişcare feministă, care se străduia să 
amelioreze condiţia femeii. Tânăra 
generaţie, influenţată de criticii societăţii 
ruse, susținuți de ziarele Contemporanul şi 
Cuvântul Rus, a respins în bloc morala 
convenţională. Adepții acestei noi morale au 
fost numiţi „nihilişti”, deoarece negau toate 
restricţiile şi toate convențiile. Lozinca lor 
era: „Jos hainele aristocratice, religia, 
bunele maniere şi orice autoritate, începând 
cu autoritatea parentală!” Metoda lor: 
teroarea politică. 

Fie că era vorba despre nobili, 
negustori sau ţărani, familia rusă funcţiona 


de secole după acelaşi model, întruchipat de 
patriarhatul autocratic, regat în miniatură 
al şefului de familie, replică fidelă a 
autocrației ţariste. După anul 1860, în toate 
familiile nobile, copiii doreau să dispună de 
viaţa lor după propriul plac. Feţele tinere au 
început să vină în număr mare în oraşele 
universitare. 

După abolirea iobăgiei, proclamată de 
Alexandru, femeile au considerat că venise 
şi rândul lor şi revendicau din ce în ce mai 
mult dreptul de a părăsi tiranul domestic. S- 
au lovit însă de soţii sau de taţii lor, 
deţinătorii paşapoartelor familiale. În Rusia, 
nimeni nu avea dreptul să părăsească locul 
de naştere sau de reşedinţă fără paşaport. 
Feţele figurau pe paşaportul tatălui lor cât 
timp erau minore. Dacă se măritau, puteau 
avea paşaport, dar atunci intrau sub 
autoritatea soţului. Din ce în ce mai multe 
tinere aveau acelaşi scop precis: să-şi 
părăsească părinţii ca să facă studii, să aibă 
o meserie care să le elibereze de dominaţia 
familială. 

Un val de teroare s-a manifestat la 
sfârşitul anului 1878. Un general, 
comandantul jandarmilor din Sankt- 


Petersburg, un prinţ, un guvernator şi 
directorul poliţiei de stat au fost ucişi; ţarul 
a scăpat totuşi cu viaţă din atentat. De ce 
atâta ură împotriva acestui ţar care 
îndrăznise să-i elibereze pe iobagi? 
Atacatorii considerau că era mai bine să-l 
suprime pe ţarul reformator decât să vadă 
revoluţia ucisă în faşă de reformele luate de 
acesta. 

Pe acest fundal agitat, țarina şi amanta 
lui Alexandru aveau păreri opuse. Maria 
Alexandrovna  combătea deschis ideile 
progresiste; Katia făcea eforturi în direcţia 
proclamării unei Carte constituționale. 
Legat de asta, un om al vremii a scris: 
„Recepție la împărăteasă. Gorciakov (prim- 
ministrul) povesteşte că aceasta i-a scris 
patru pagini ca să-i spună că, dacă se 
apropia de Austria în timpul absenței sale, 
îşi sacrifica reputaţia şi persoana. Mie mi-a 
spus că spera că n-aveam să-i fac vreo 
surpriză, ceea ce înseamnă, în accepțiunea 
ei, reforme constituţionale sau favoruri 
minorităţilor religioase Şi vechilor 
credincioşi... Nu ar fi prima dată când 
remarc influenţa nefastă, deşi puţin vizibilă, 
pe care o poate exercita asupra treburilor 


statului”. 

Imixtiunile țarinei vor înceta odată cu 
dispariţia sa, în iunie 1880. De data asta, 
nimic nu-l mai putea împiedica pe 
Alexandru să se căsătorească, în sfârşit, în 
faţa lui Dumnezeu, cu cea cu care îşi 
împărțea viaţa de mult timp. După trecerea 
lunii de doliu impuse de protocol, ţarul a 
fixat data căsătoriei pe 18 iulie. Anturajul 
suveranului a fost şocat de această 
hotărâre, cu atât mai mult cu cât prinţul 
moştenitor nu trebuia să fie informat. Când 
cineva a îndrăznit să-i spună ţarului că fiul 
său s-ar fi simţit extrem de ofensat, 
autocratul a răspuns: „Sunt stăpân la mine 
acasă şi singurul judecător al faptelor 
mele”. 

Căsătoria a avut loc aşa cum fusese 
prevăzut. „De prea mult timp aşteptam 
această zi, spune Alexandru. Paisprezece 
ani. Nu mai puteam, aveam tot timpul 
senzaţia unei greutăţi care îmi strivea 
inima. Sunt speriat de fericirea mea. Ah, fie 
ca Domnul să nu mi-o ia prea repede!” 

După ce a ordonat Senatului să-i acorde 
Ecaterinei numele de prinţesă lurievskaia 
cu titlul de alteţă serenisimă, pentru ea şi 


copiii ei, ţarul a vrut să-şi realizeze visul: 
încoronarea Katiei. Noul său prim-ministru, 
reformatorul Loris-Melikov, a văzut atunci 
oportunitatea instalării în Rusia a unui 
regim constituţional. Deoarece, după 
părerea lui, în acest mod poporul ar fi 
acceptat mai bine încoronarea tinerei femei. 
Acum nu rămânea decât să-şi convingă 
suveranul. Abilul ministru şi aliata lui, 
Katia, au reuşit să-l convingă pe Alexandru, 
aflat în vilegiatură pe malul Mării Negre. 

In ziua de 1 martie 1881, ţarul a 
semnat Carta, care prevedea principiul 
reprezentării naţionale şi care trebuia 
aprobată de Consiliul de Miniştri trei zile 
mai târziu. Apoi s-a dus la manejul Mihail ca 
să asiste la schimbarea gărzii. Prima bombă 
a explodat lângă trăsura imperială. 
Alexandru al II-lea a coborât din trăsură ca 
să adreseze câteva cuvinte de încurajare 
răniților. Atunci a fost lovit mortal de a doua 
bombă. 

Corpul i-a fost sfâşiat, piciorul drept 
smuls, faţa şi capul pline de răni, un ochi 
închis şi celălalt fără viaţă. 

Katia a rămas mult timp năucită în faţa 
cadavrului împăratului, sărutându-i mâinile 


intacte şi murmurând: „Saşa”... Ea îl 
implorase să nu iasă, dar Alexandru o 
asigurase că nu i se putea întâmpla nimic, 
deoarece o ţigancă îi prezisese moartea în 
al şaptelea atentat, şi nu avuseseră loc 
decât cinci... Katiei nu-i mai rămânea decât 
să părăsească Rusia pentru totdeauna. 

Cu ocazia funeraliilor, când ceremonia 
era aproape terminată şi după ce întreaga 
familie imperială a sărutat pentru ultima 
dată mâna defunctului, Ecaterina a apărut 
învăluită în voaluri lungi, sprijinită de 
contele Adlerberg. Un diplomat francez a 
relatat scena: „A urcat treptele catafalcului 
cu pas tremurător. Apoi, căzând în 
genunchi, s-a cufundat în rugăciune, cu 
capul sprijinit de sicriu. După câteva 
minute, s-a ridicat cu greutate, l-a luat din 
nou de braţ pe contele Adlerberg şi s-a 
îndreptat încet spre fundul bisericii... Din 
toate amintirile pe care la voi păstra din 
această călătorie, una dintre cele mai 
impresionante a fost apariţia fugară a 
prinţesei Iurievskaia în catedrala 

ei”. 

Patruzeci de ani mai târziu, la 15 
februarie 1922, o prinţesă rusă bătrână se 


stingea la Nisa. Dispariţia sa a fost 
remarcată doar de câţiva apropiaţi, în 
mijlocul unei indiferenţe generale. Totuşi, 
Ecaterina Dolgorukaia, prinţesă lurievskaia, 
va rămâne în istorie drept inspiratoarea 
unui mare reformator. Cel care, în ziua de 2 
martie 1861, proclamase că în Rusia nu mai 
existau iobagi, că toţi cetăţenii deveniseră 
egali. 

In spatele actualului Muzeu Puşkin, la 
Sankt-Petersburg, de-a lungul Canalului 
Ecaterina, se înalţă o biserică asemănătoare 
cu cea a Sfântului Preafericit Vasile. E 
construită din marmură şi din piatră fină, 
iar fațadele şi zidurile interioare sunt 
împodobite cu mozaicuri şi cu icoane. Prin 
formele lor diverse şi colorate cupolele 
acesteia rivalizează cu cele ale bisericii în 
stil baroc din Piaţa Roşie. Alexandru al III- 
lea a ordonat construirea ei exact în locul 
unde a murit tatăl său, în ziua de 1 martie 
1881. 

Alexandru al III-lea şi-a început domnia 
susţinând contrariul reformelor liberale ale 
tatălui său. Soţia lui nu a jucat niciun rol 
politic, rămânând în umbra soţului ei. 

Timp de treisprezece ani, împăratul a 


oferit ţării sale pace internă şi externă, a 
înzestrat-o cu sute de kilometri de cale 
ferată, a ordonat construirea 
Transiberianului, a determinat un salt 
spectaculos al productivităţii agricole şi 
industriale şi a umplut tezaurul de bani. A 
refăcut în toată Europa, şi în special în 
Franţa, prestigiul şi influența Rusiei, 
puternic zdruncinate după Războiul ruso- 
turc dus de tatăl său. 

Totuşi, politica sa bazată pe principiile 
slavofile nu era compatibilă cu situaţia în 
care se afla acest imperiu multinațional, 
frământat de contradicții interne. 


ALEXANDRA FEODOROVNA 

SAU ENIGMA ULTIMEI ŢARINE 

A 

I 

N ZIUA DE 17 IULIE 1998, la exact 
optzeci de ani de la asasinarea ultimei 
tarine, Alexandra, şi a soțului ei, Nicolae al 
Il-lea, rămăşiţele lor pământeşti au fost în 
mod solemn înmormântate în cripta 
Catedralei Sfinții Petru şi Pavel din Sankt- 
Petersburg, mausoleul dinastiei Romanov de 
la Petru cel Mare încoace. Copiii lor şi 


celelalte persoane, masacrate în acelaşi 
timp cu ei în subsolul Casei Ipatiev din 
Ekaterinburg, au fost înmormântați alături 
de ei: trei dintre fiicele lor, marile-ducese 
Tatiana, Olga şi Anastasia, medicul lor, 
doctorul Evgheni Botkin, bucătarul lor, Ivan 
Haritonov, camerista, Anna Demidova, şi 
valetul, Alois Trupp. Lipseau două victime: 
țareviciul Aleksei şi mareaducesă Maria. 
Rămăşiţele lor nu au fost găsite cu ocazia 
exhumaării oficiale din 1979. 

Această reînhumare a fost concepută ca 
o ceremonie de ispăşire şi de reconciliere 
colectivă: Pokoianie i soglasie, cum sună în 
ruseşte, în termeni împrumutaţi din teologia 
ortodoxă. 

Monarhiştii au văzut în asta o 
reabilitare completă a ultimului ţar şi a 
operei sale. Liberalii au vrut mai curând să 
onoreze, prin intermediul „martorilor de la 
Ekaterinburg”, toate victimele „lichidărilor” 
leniniste şi staliniste. Naţionaliştii, inclusiv 
naţionaliştii comunişti, au pus în faţă 
„restabilirea continuității istoriei ruse 
milenare”. 

Nostalgia imperială este puternică în 
toate mediile, dar, după cum se remarcă la 


Moscova, „o restauraţie, la sfârşitul 
secolului XX, ar fi avut nevoie de un Juan 
Carlos”. lar acest Juan Carlos nu exista. 
Nici Elțîn, numit Boris I să o presă din ce în 
ce mai impertinentă, nici fiica sa, Tatiana 
Diacenko, zisă „ţarina”, nici Gheorghi, cu 
ascendență caucaziană din partea mamei, 
nu puteau să pretindă acest rol. Nicolae şi 
Alexandra, chiar reabilitaţi, par hotărâți să 
rămână ultimul ţar şi ultima țarină. 
Alexandra a rămas, pentru ruşi, 
simbolul sfătuitoarei din umbră în afacerile 
legate de politică. A avut o viaţă personală 
împlinită. Îşi iubea soţul şi îi dădea sfaturi 
excelente pentru alegerea colaboratorilor: 
mai întâi contele Serghei Witte, apoi Piotr 
Stolîpin. Sub impulsul lor, Rusia a cunoscut 
o dezvoltare extrem de rapidă şi o viaţă 
culturală strălucită. A fost „epoca de argint” 
în literatură, cea a simboliştilor şi a primilor 
cubişti în pictură, epoca baletelor ruseşti, a 
muzicii şi a dansului. Reproşurile care i se 
fac se referă la cele două războaie, unul 
pierdut în 1904 cu Japonia, altul, prea 
costisitor în vieţi ruseşti, Primul Război 
Mondial, precum şi două revoluţii, în 1905 
şi 1917. Mulţi au crezut că ea a jucat un rol 


fatal în cadrul cuplului imperial şi că nu 
avea calităţile necesare pentru a ocupa 
aceste funcţii înalte. Fragilitatea sa fizică şi 
caracterul introvertit au făcut-o inaptă să 
joace un rol politic benefic pentru Rusia în 
timp de criză. Totuşi, în Rusia de azi, în 
spiritul oamenilor începe să se impună o 
imagine mai favorabilă, pe măsură ce 
ideologia comunistă îşi pierde din vigoare. 
În anii '70, ea a fost vehiculată de Samizdat 
- ediţie „paralelă” - şi chiar de unele 
mijloace de informare în masă oficiale. In 
1972, ziarul de mare tiraj Zviezda a publicat 
o relatare detaliată şi obiectivă a asasinării 
ţarului şi a familiei sale. În 1977, o elegie în 
memoria familiei imperiale a apărut în 
revista Avrora din Leningrad. Portretele 
țarinei şi ale familiei sale circulă astăzi în 
mod liber. Arhivele confirmă şi curajul 
excepţional al Alexandrei pe durata 
captivităţii. 

Totul a început ca într-un basm cu zâne. 
Moştenitorul Romanovilor, țareviciul Niki, a 
întâlnit-o pe adorabila Alix de Hesse- 
Darmstadt, nepoata preferată a reginei 
Victoria şi verişoara lui Wilhelm al II-lea, cu 
ocazia unei căsătorii princiare la Sankt- 


Petersburg. În jurul lor se desfăşura tot 
fastul Rusiei imperiale. Hainele doamnelor 
străluceau de dantele cusute cu fir de argint 
şi cu pietre preţioase. Costumele, pălăriile 
şi spadele curtenilor eleganţi erau presărate 
cu diamante şi cu alte giuvaiere. [areviciul 
avea şaisprezece ani - şi prinţesa lui - 
doisprezece. Între ei a fost dragoste la 
prima vedere. Tânărul a fost nevoit să 
aştepte cinci ani, până când a reuşit să 
învingă  reticenţa familiei sale în faţa 
perspectivei căsătoriei. Alexandru al III-lea 
şi soţia sa, Maria Feodorovna, ar fi preferat 
ca noră o tânără care să aibă un nume mai 
prestigios decât cel al familiei Hesse. Se 
gândeau la Helene de Orléans, fiica contelui 
de Paris, adică o rudă a lui Ludovic al XVI- 
lea, sau la Margareta de Prusia. Dar un 
complot familial l-a ajutat pe tânărul Niki, 
foarte îndrăgostit de Alix, să triumfe. 
Regina Victoria, soţia prinţului de Wells 
(sora împărătesei Maria Feodorovna), 
Wilhelm al II-lea, vărul  ţareviciului, 
împreună cu iubita lui şi, în sfârşit, Ella, 
sora mai mare a frumoasei Alix, soţia unuia 
dintre unchii ţarului, s-au înţeles ca să 
obţină consimţământul tinerei Alix, al lui 


Alexandru al III-lea şi al soţiei sale. Totuşi, 
în ultimul moment a apărut un impediment 
neaşteptat. Tânăra prinţesă a refuzat să se 
convertească la ortodoxie. A fost nevoie de 
trei zile de negocieri intense ca să i se 
obţină consimţământul. În cele din urmă, 
Alix şi-a asumat destinul, în ziua de 23 
aprilie 1894, s-a legat de ţarevici pe viaţă, 
„cu faţa luminată de o bucurie calmă”, după 
cum spunea ţarul. Deodată, timida Alix s-a 
schimbat. Se arăta din ce în ce mai 
îndrăgostită. Viitoarea țarină radia. A vizitat 
cu logodnicul ei Coburgul şi s-au plimbat 
împreună în locurile ei preferate. 

Prinţesa era foarte frumoasă. Cu părul 
ei splendid cu reflexe aurii, ea îşi deruta 
interlocutorii privind ţintă, cu ochii ei mari 
şi cenuşii, ceva ce numai ea putea să vadă. 
Se înroşea cu uşurinţă şi zâmbea rar. 
Nicolae aproape că nu se schimbase deloc 
de la prima lor întâlnire, faţa lui păstrând 
aceeaşi expresie visătoare. Nu era înalt, dar 
era bine făcut. lar ochii lui albaştri, care 
băteau în verde, încă o mai făceau pe fată 
să roşească. 

Sejururile frumoasei Alix la curtea 
Rusiei, înainte de căsătorie, nu au fost deloc 


reuşite. A fost o apariţie ştearsă. Unii au 
găsit-o stângace, neatrăgătoare, alţii au 
văzut-o semeaţă, orgolioasă şi 
dispreţuitoare. Deoarece nu vorbea limba 
rusă şi cunoştea prea puţin franceza, 
conversațiile se limitau la folosirea limbii 
engleze. În realitate, Alix era paralizată de 
timiditate. 

Căsătoria a fost fixată pentru vara 
următoare. Dar dispariţia ţarului Alexandru 
al III-lea a dat peste cap aceste planuri. În 
ziua de 1 noiembrie 1894, țareviciul Niki 
devenea împăratul Nicolae al II-lea. Tânărul 
suveran nota în jurnalul său: „Doamne! 
Doamne! Ce zi! Domnul l-a chemat la el pe 
tatăl nostru adorat, pe tăticul nostru drag, 
preaiubitul nostru. Sunt ameţit, nu pot să 
cred...” 

Prima apariţie în public a viitoarei 
ţarine a fost în urma sicriului lui Alexandru 
al III-lea. „Prevestire rea”, murmură lumea. 
Protocolul impunea cuplului respectarea 
unui doliu de doi ani înainte de a se gândi 
să se căsătorească. Dar îndrăgostiţii nu 
puteau să aştepte atâta timp. De aceea 
ceremonia a fost fixată pe 9 decembrie, ziua 
aniversării împărătesei Maria Feodorovna. 


La opt zile după urcarea sa pe tron, 
Nicolae se căsătorea cu Alix de Hesse, pe 
care Biserica Ortodoxă o  botezase 
Alexandra Feodorovna. În zori, văduva lui 
Alexandru al III-lea şi marile-ducese Xenia 
şi Olga, surorile lui Nicolae, au îmbrăcat-o 
pe Alexandra cu costumul nuptial 
tradiţional. Strânsă în acea rochie grea de 
brocart cusut cu fir de argint, pe jumătate 
acoperită de veşmântul cu trenă lungă din 
postav cusut cu fir de aur şi tivit cu 
hermină, țarina putea să simtă deja povara 
noii sale vieţi. 

Clopotele Catedralei Sfântul Vasile au 
anunţat căsătoria cuplului copleşit de 
fericire. „Niciodată nu am văzut două fiinţe 
mai îndrăgostite una de alta şi mai fericite”, 
spunea viitorul George al V-lea al Angliei, 
vărul lor. Alexandra a fost încurajată de 
aclamaţiile mulţimii bucuroase. Aproape că 
se simţea deja iubită. 

Domnia lui Nicolae al Il-lea şi a 
Alexandrei a început sub auspicii sinistre. 
Cu ocazia încoronării, împăratul a oferit 
poporului o mare petrecere lângă Moscova. 
Trei sute de mii de persoane au putut să 
profite de distracţii gratuite şi de darurile 


ţarului. Printr-o neglijenţă a autorităţilor 
publice, la Hodânka, un teren viran care 
servea ca loc de antrenament pentru 
garnizoana din Moscova, găurile, tranşeele, 
şanţurile fuseseră lăsate neacoperite. Şi 
când a început distribuirea darurilor, 
înghesuiala a fost atât de mare, încât mulţi 
au căzut în acele şanţuri. După cifrele 
oficiale, şi-au găsit moartea o mie trei sute 
optzeci şi nouă de persoane, iar o mie trei 
sute au fost rănite. Tânărul cuplu imperial a 
fost copleşit de durere. Nicolae a notat în 
jurnal: „Totul a mers până acum ca pe roate, 
dar azi a fost săvârşit un mare păcat... Vreo 
mie trei sute de persoane au fost călcate în 
picioare. Am aflat la nouă dimineaţa. 
Această veste mi-a provocat o tristeţe 
cumplită...” 

Mama ţarului i-a recomandat fiului ei 
pedepsirea exemplară a celor răspunzători 
de această dramă şi, în primul rând, a celor 
din administraţia 

Moscovei. Dar Alexandra a intervenit în 
favoarea acestora din urmă, conduşi de 
marele-duce Serghei, cumnatul ei, iar 
Nicolae a dat ascultare soţiei sale. 

Zâmbetul a dispărut de pe buzele 


ţarului. Nicolae moştenise de la mama sa, 
Maria Feodorovna, prinţesă Dagmar de 
Danemarca, ceva din sângele lui Hamlet. 
Supus capriciilor unei voințe lipsite de 
constanţă, ultimul ţar al tuturor ruşilor 
amintea prin caracter de umbra eroului 
shakespearian. 

Dar Alexandra avea să vegheze asupra 
soţului ei, exercitând asupra lui o influenţă 
unică. Imediat după moartea lui Alexandru 
al III-lea, îl sfătuise pe Nicolae: „De acum 
înainte, trebuie să ţi se spună totul, trebuie 
să fii consultat în toate privinţele. Nu lăsa 
să se uite cine eşti”. 

Tânăra şi radioasa împărăteasă nu şi-a 
pierdut totuşi timiditatea excesivă. Vorbea 
cu ezitare şi roşea deseori. Caracterul ei 
exagerat de rezervat îi respingea pe cei 
bine intenţionaţi, şi, în afara cercului 
familial intim, Alexandra nu era deloc 
apreciată. Soacra ei însă, întotdeauna 
amabilă, zâmbitoare şi frumos îmbrăcată, 
stârnea admiraţia curţii, care s-a grupat în 
jurul ei. Împărăteasa văduvă nu îşi agrease 
niciodată nora, pe care nu o considera 
destul de bună pentru fiul ei, şi noua țarină 
suferise întotdeauna din cauza răcelii cu 


care o trata soacra ei. Între cele două femei 
exista o rivalitate ce avea să se menţină şi 
în privinţa problemelor politice. În timp ce 
Maria Feodorovna dorea instaurarea unui 
sistem parlamentar, Alexandra era 
susţinăâtoarea autocrației absolute. 

Căsătoria lui Nicolae cu Alexandra 
fusese aranjată atât de rapid, încât nicio 
locuinţă nu fusese pregătită pentru ei. S-au 
instalat temporar în Palatul Anicikov, unde 
împărăteasa văduvă îşi dăduse pe vremuri 
frâu liber pasiunii sale pentru dans, palat 
unde puteau fi văzuţi deseori Puşkin şi 
încântătoarea sa soţie, Natalia. 

Cuplul imperial lua zilnic dejunul cu 
Maria Feodorovna, apoi Nicolae se întorcea 
în biroul său. Alexandra îşi petrecea zilele 
aşteptându-l să-şi facă apariţia. Tânăra scria 
în jurnalul ei: „Mă simt complet singură. 
Incă nu mă pot convinge că sunt căsătorită. 
E ca şi cum aş fi venită singură în vizită”. Se 
mai temea şi de un atentat împotriva 
ţarului. Să nu uităm că, de mai bine de 
douăzeci de ani, se dădea o adevărată luptă 
între autocraţie şi organizaţiile teroriste, 
soţul ei nefiind la adăpost de o agresiune. 

Nicolae şi Alexandra s-au instalat în 


cele din urmă în Palatul Alexandru, situat 
puţin mai retras de Palatul Ecaterina, la 
Ţarskoe Selo. 

În noiembrie 1895, țarina a adus pe 
lume, în chinuri teribile, o fetiţă care a 
primit numele de Olga. După obicei, pentru 
copil a fost aleasă o guvernantă, dar 
Alexandra a declarat că îşi va hrăni pruncul, 
îl va scălda şi îl va îmbrăca ea însăşi. 
Hotărârea ei a stârnit o adevărată revoluţie 
la curte. 

În 1896 a avut loc încoronarea ei. 
Poporul a fost uimit de frumuseţea noii sale 
suverane, care, cu această ocazie, 
îmbrăcase o rochie brodată cu fir de argint, 
împodobită cu zece mii de perle. In timpul 
verii, ţarul şi-a dus soţia şi fiica să-i viziteze 
pe membrii familiei care domneau în 
Europa. Astfel, s-au oprit la Viena, la 
împăratul Franz Joseph şi la împărăteasa 
Sissi, au poposit la Copenhaga la bunicii lui 
Nicolae, regele Christian al IX-lea şi regina 
Luise. Alexandra şi-a reîntâlnit cu mare 
bucurie bunica, regina Victoria, la Castelul 
Balmoral, în compania viitorului Eduard al 
VII-lea. 'Trecerea lor pe la Paris, în zilele de 
5 şi 6 octombrie, a coincis cu datele de 


comemorare a zilelor tragice pentru 
Ludovic al XVI-lea şi Maria Antoaneta. În 
timpul acestui sejur, Alexandra a crezut că 
soţul ei fusese otrăvit, căci se simţise rău 
după un dineu. În plus, era convinsă că se 
trăsese în ferestrele ei. Mai mult decât 
îngrijorări exagerate, împărăteasa părea să 
aibă o previziune a propriului destin. I-a 
dezvăluit acest sentiment soţului ei când au 
apărut, chiar în aceeaşi seară, la balconul 
Galeriei Bătăliilor de la Versailles, unde 
Maria Antoaneta stătuse cândva singură în 
faţa răsculaților (după cum a amintit 
Catherine Durând-Cheynet). Imaginile din 
trecut apăruseră în mintea ei ca într-un vis. 
Aceste nelinişti nu au fost deloc luate în 
serios la curtea Rusiei, care vedea în noua 
țarină un personaj maniaco-depresiv, aflat la 
un pas de psihoză. 

La întoarcerea la Ţarskoe Selo, tânăra 
femeie şi-a dat seama că era însărcinată, în 
luna mai a anului 1897, țarina a născut o 
fetiță care a fost botezată Tatiana. 
Alexandra avea din nou un pretext ca să 
stea departe de curte, cea mai mare parte a 
timpului  petrecându-şi-o cu îngrijirea 
copiilor. larna următoare, a apărut la câteva 


baluri şi recepții alături de soţul ei. 
Împărăteasa părea mai sigură pe ea, mai 
puţin rigidă, dar intransigenţa ei morală şi 
concepţia sa de „mic-burgheză” erau 
departe de ideile revoluționare ale 
feministelor în vogă la acea vreme în 
societatea rusă. Țarinele din secolul al XIX- 
lea apăreau întotdeauna ca un simbol al 
autocrației, rigidă şi  imuabilă, fiind 
condamnate la un rol pasiv. De la acestea se 
aşteptau unul sau mai mulți moştenitori şi o 
ținută demnă şi ireproşabilă, ele servind 
drept model unei curţi nu totdeauna 
puritane. Trebuia ca ele să fie soţii supuse, 
tandre şi  înţelegătoare, mame atente, 
păzitoare neabătute ale credinţei ortodoxe. 
Alexandra deplângea libertatea moravurilor: 
„Tinerele doamne de la Sankt-Petersburg nu 
au în cap decât ofiţeri frumoşi!” 

Deosebit de sinceră, îi venea greu să 
ascundă ce gândea despre acea curte 
frivolă, ipocrită şi avidă. Dedicată familiei 
sale şi religiei, nu suporta nici cancanurile 
şi nici lucrurile licenţioase. De acum 
înainte, împărăteasa va considera orice 
opinie diferită de a sa un act de ostilitate 
împotriva soţului ei şi a dinastiei Romanov. 


În 1898, însărcinată pentru a treia 
oară, împărăteasa a fost nevoită să stea în 
pat. Seara, Nicolae îi citea Război şi pace. 
Tolstoi era un critic redutabil al regimului 
imperial, dar ea avea, la fel ca el, aceeaşi 
viziune a Rusiei eterne şi aceeaşi filosofie a 
naturii. Fetiţa născută în iunie 1899 a fost 
numită Maria, ca exaltata şi mistica eroină 
din Război şi pace, de care Alexandra se 
simţea atât de aproape. 

Sigur, era fericită cu cele trei fiice ale 
ei, dar îi părea rău că nu-i dăruise un 
moştenitor lui Nicolae. Trăia mai retrasă ca 
niciodată la Ţarskoe Selo, în apartamentele 
sale private, în timp ce soacra şi curtea îi 
reproşau că astfel compromitea viitorul 
dinastiei. 

În faţa acestei ostilităţi, țarina a căutat 
sprijin în misticism. Vrând să găsească un 
ghid spiritual, a început să viziteze frecvent 
mănăstirile. În dezorientarea ei, țarina a 
recurs chiar la ghicit în cărţi, spiritism şi 
taămăduitori. Astfel, a sosit la [arskoe Selo 
un anume părinte Philippe, specializat în 
vindecarea fizică şi spirituală a bolnavilor 
prin „rugăciune şi aşezarea mâinilor 
deasupra bolnavului”. Întâlnirea cuplului 


imperial cu acest francez a avut loc în 
septembrie 1901 la Compiegne. Curtea 
Rusiei auzise deja laudele aduse 
extraordinarelor sale puteri de vindecător 
de către Papus, autor a numeroase tratate 
ezoterice, foarte populare la Sankt- 
Petersburg. Cu ocazia vizitei lor în Franţa, 
Nicolae şi Alexandra au petrecut o seară 
întreagă cu Philippe. Aflând despre 
necazurile sale cu justiția, Nicolae l-a rugat 
pe ministrul francez de externe, Declasse, 
să elibereze o diplomă „fācātorului de 
miracole”. Dar, cu sau fără diplomă, 
Alexandra dorea prezența acestuia la 
Ţarskoe Selo... 

În Rusia, vindecătorul a primit titlul de 
medic militar şi gradul de colonel. El a 
convins-o pe împărăteasă să nu mai recurgă 
niciodată la ocultism şi să se gândească 
numai la Dumnezeu, asigurând-o că în 
curând va aduce pe lume un fiu. 

În timpul iernii 1902 - 1903, Alexandra 
a rămas într-adevăr însărcinată, dar un 
avort spontan i-a spulberat speranţele. In 
faţa influenţei acestui „şarlatan” asupra 
ţarului şi asupra țarinei, ţara a fost cuprinsă 
de indignare. Clerul s-a simţit jignit de 


puterea pe care acest străin, catolic, o avea 
asupra lor. Cuplul imperial a fost nevoit 
atunci să se despartă de Philippe. Până la 
moartea sa, în 1905, francezul a întreţinut o 
corespondenţă asiduă cu împărăteasa, care 
nu s-a îndoit niciodată de puterile magice 
ale acestui drag prieten. 

În timpul acelei ierni, un val sângeros 
de atentate a dus la moartea ministrului de 
interne şi a guvernatorului Finlandei. Țarina 
a devenit îngrijorată de agitația 
muncitorilor din uzine, de dezordinile din 
țară şi de nemulțumirea din mediile 
liberale. 

Tot acum, flota rusă a fost atacată de 
japonezi. În ciuda rumorilor alarmiste, 
Alexandra nu voia să creadă în iminenţa 
unui conflict cu Japonia pentru ocuparea 
Coreei, singura regiune din Asia de Nord- 
Est care scăpase încă expansionismului rus 
spre Pacific. Țarina susţinea eforturile de 
pace ale soţului ei, deoarece considera 
războiul un rău absolut. 

Tânăra femeie s-a ocupat imediat de 
organizarea sanitară şi de trenurile care 
evacuau răniții. A transformat Palatul 
Ecaterina şi Palatul de Iarnă în spitale. Apoi 


s-a consacrat răniților repatriați de pe front 
şi a lucrat ore în şir, împreună cu doamnele 
de la curte, la tăiatul bandajelor de pânză 
pentru pansarea răniților. 

La începutul anului 1904, în plină 
furtună, s-a născut Aleksei, moştenitorul 
atât de dorit. Alexandra s-a simţit, în sfârşit, 
legitimată în faţa familiei imperiale şi a 
întregului imperiu. Dar fatalitatea a vrut ca, 
luând-o de soţie pe Alexandra, Nicolae al II- 
lea să unească ereditatea încărcată a 
Romanovilor cu cea a Casei de Hesse. 
Alexandra purta în sânge boala familiei de 
Hesse, hemofilia, maladie transmisă de 
femei şi care îi afectează numai pe bărbaţi. 

La vârsta de şase săptămâni, copilului i- 
a curs sânge din buric... Hemoragia 
ţareviciului a durat trei zile. Împărăteasa nu 
a părăsit nicio clipă leagănul, obsedată de 
amintiri funeste. Îi venea în minte sfârşitul 
tragic al fratelui ei Frederic, care murise în 
braţele mamei sale. Nepotul ei, Henric, fiul 
mai mare al surorii sale, încetase din viaţă 
la patru ani în condiţii identice; fratele ei 
suferea de aceeaşi boală, iar unchiul ei, 
Leopold, se prăpădise şi el de tânăr. 

De acum înainte, Alexandra nu-şi va 


mai putea permite niciun moment de 
odihnă. 

La venirea verii, împărăteasa a suferit 
de edeme la picioare şi de o slăbiciune 
cardiacă. Nicolae a plimbat-o atunci într-un 
fotoliu cu rotile, ca să nu obosească. Voia să 
cunoască tot timpul grijile soţului ei şi cerea 
să-i fie aduse la cunoştinţă intenţiile 
acestuia. Deseori îi spunea ce să facă. 

În ziua de 6 ianuarie 1905, oraşul 
Sankt-Petersburg a fost paralizat de grevă. 
La insistenţele unchiului său, marele-duce 
Vladimir, Nicolae a renunţat să primească o 
delegaţie a greviştilor şi s-a reîntors la 
Ţarskoe Selo împreună cu Alexandra. Trei 
zile mai târziu, mulţimea cerea prezenţa 
ţarului în faţa porţilor de fier închise ale 
Palatului de Iarnă! 

Împărăteasa a aflat doar seara târziu 
de tragedia din acea duminică sângeroasă. 
„Prin ce angoase trecem! scria ea surorii 
sale. E timpul încercărilor... Să nu crezi 
toate ororile pe care le scriu ziarele străine. 
Te fac să ţi se ridice părul în cap cu 
exagerările lor sordide. Da, trupa a fost 
nevoită să deschidă focul. Din păcate, e 
adevărat. Mulţimii i s-a spus de mai multe 


ori să se împrăştie, că Niki nu era la Sankt- 
Petersburg şi că soldaţii vor fi obligaţi să 
tragă dacă va încerca să înainteze. Dar 
nimeni nu a vrut să audă toate astea, şi a 
curs sânge. Au fost în total nouăzeci şi doi 
de morţi şi două, trei sute de răniţi. E 
cumplit, dar altfel mulţimea ar fi devenit 
mult mai mare şi ar fi fost strivite mii de 
persoane”. 

In ziua de 4 februarie, Alexandra a aflat 
de asasinarea  marelui-duce Serghei, 
cumnatul ei, chiar în interiorul Kremlinului. 
A fost indignată de vulnerabilitatea 
guvernului imperial, ajuns ținta unor mici 
grupuri teroriste ce nu puteau fi 
neutralizate, şi s-a alarmat de neputința 
poliției de a dejuca atentatele. 

In vara anului 1905, împăratul a 
semnat un manifest imperial care anunța 
înființarea unei Dume consultative. Această 
decizie a avut o mulţime de consecinţe şi a 
fost una dintre puţinele neinfluenţate de 
soţia lui.  Impărăteasă de zece ani, 
Alexandra simţea pentru autocraţie un 
ataşament visceral. Vedea în jurământul 
făcut cu ocazia încoronării o misiune divină, 
o moştenire sacră pe care Nicolae trebuia s- 


o dea mai departe. „Nu ai dreptul să 
abandonezi în faţa supuşilor tăi nici cea mai 
mică parte din autoritatea pe care 
providenţa ţi-a dāruit-o asupra lor. Nu eşti 
liber să renunţi la autocraţie aşa cum nu 
eşti liber să-ţi renegi credinţa ortodoxă”, a 
insistat ea înainte ca soţul ei să cedeze 
presiunilor  marelui-duce Nicolae şi să 
semneze manifestul. De acum înainte, era 
țarina unui imperiu constituţional. Vlăguit 
de războiul civil şi de tulburările 
revoluţionare, imperiul se clătina tot mai 
mult, şi Alexandra suferea din cauza 
neputinței sale. Considera atrocitățile 
revoluției la fel de îngrozitoare ca 
represiunea. 

Apoi, o altă decizie majoră avea să fie 
luată, de data asta sub directa ei influenţă. 
În câteva săptămâni, armata a înăbuşit 
insurecțiile şi a restabilit ordinea. 
Împărăteasa, îndurerată de zelul represiv al 
preşedintelui consiliului, Witte, i-a sugerat 
soțul ei să-l schimbe. Alexandra a propus 
numirea lui Stolîpin în postul de prim- 
ministru. Dorea să aibă de-a face cât mai 
urgent cu fețe noi, energice şi fidele. 

La sfârşitul acestui an cumplit, 


tulburările cardiace ale Alexandrei s-au 
agravat. Practic, nu mai ieşea nicăieri şi îşi 
petrecea cea mai mare parte a timpului 
supraveghind primii paşi ai lui Aleksei. 
Ţinut departe de viaţa tumultuoasă, 
țareviciul a crescut sub protecţia doicii şi a 
matelotului Derevenko. În ciuda 
supravegherii lor permanente, copilul cădea 
sau se rănea. Atunci nimic nu putea să 
oprească hemoragia. Micul Aleksei suferea 
cumplit, slăbea şi gemea uneori zile întregi. 
Alexandra era torturată de neputinţa de a-i 
alina durerile. Epuizată nervos şi fizic, nu 
mai acorda nicio importanţă propriei 
sănătăţi. Se limita să evite eforturile fizice şi 
stătea deseori întinsă în budoarul ei mov 
(culoare care îi plăcea în mod deosebit), 
străduindu-se să-şi îndeplinească totuşi 
obligaţiile de împărăteasă. 

Impărăteasa o luase pe lângă ea de 
câţiva ani pe Anna, fiica şambelanului 
Taneiev.  Ataşamentul Annei faţă de 
împărăteasă era legat de un vis ciudat. La 
şaisprezece ani, grav bolnavă, avusese o 
viziune cu Alexandra care îi întindea mâna 
şi fusese vindecată chiar în acel moment. 
Țarina, aflând toate acestea, a dorit s-o 


întâlnească pe fată. S-au împrietenit, şi 
Anna a câştigat încrederea suveranei. În 
mijlocul oceanului de intrigi şi de ipocrizie 
în care se afla cufundată, Alexandra 
descoperea în ea sentimente curate şi 
dezinteresate. Împărătesei îi plăcea să 
cânte din gură şi la pian cu prietena ei, dar 
boala îi tăia răsuflarea şi îi învineţea 
mâinile,  lipsind-o treptat de această 
bucurie. Seara, citea sau lucra la vreo 
tapiserie sau broda împreună cu Anna, în 
timp ce Nicolae juca biliard cu generalul 
Orlov. Această intimitate a stârnit gelozii, 
apoi cele mai urâte calomnii. Se pretindea 
că generalul era amantul împărătesei şi că 
Anna servea drept intermediară. Revărsarea 
de ură faţă de Orlov şi de Anna sublinia 
izolarea extremă a cuplului imperial. Curtea 
era indignată că era ignorată de împărat, 
care trăia retras la |arskoe Selo, şi se 
răzbuna  bârfindu-i josnic pe singurii 
prieteni ai suveranilor. 

La ora ceaiului, împărăteasa şi soţul ei 
se duceau din când în când cu Anna la 
marea-ducesă de Muntenegru, Miliţa. În 
noiembrie 1905, la puţin timp după 
dispariţia lui Philippe, marea-ducesă le 


prezentase un „om al lui Dumnezeu”, la 
recomandarea părintelui Teofan, rectorul 
institutului de teologie din Sankt- 
Petersburg: Grigori  Efimovici Rasputin. 
Instalat într-un apartament modest din 
capitală, împreună cu soţia şi cu cei trei 
copii ai lor, acest siberian ducea o existenţă 
discretă. Impărăteasa, ca toţi contemporanii 
ei, a fost imediat subjugată de privirea lui. 
O privire care te străpungea, pur şi simplu. 
Ambasadorul 

Franţei, Maurice Paleologue, spunea: 
„Avea o privire pătrunzătoare şi în acelaşi 
timp liniştitoare, naivă şi şireată, fixă şi 
îndepărtată. Dar, când începea să 
vorbească, din pupilele sale emana un 
magnetism incontestabil”. 

Imbrăcat cu o bluză lungă de ţăran şi o 
pereche de pantaloni bufanţi băgaţi în nişte 
cizme grosolane, Rasputin seducea prin 
rusticitatea sa. Le zicea ţarului Batiușka, 
„lătuc”, şi țarinei Matuşka, „Mămucă”. 
Jovial şi comunicativ, li s-a adresat de la 
început ca şi cum ar fi fost egalii lui. La 
început dezamăgit de această sinceritate 
abruptă, cuplul imperial a fost apoi, pur şi 
simplu, cucerit. Alexandra, ortodoxă 


convinsă şi preocupată să fie aproape de 
rădăcinile ţărăneşti, în care vedea sufletul 
rus, l-a recunoscut ca un adevărat stareţ. 
„Starețul, scria Dostoievski, este cel care 
pune stăpânire pe sufletul şi pe voinţa ta, 
însuşindu-şi-le. Alegând un stareţ, renunti la 
voinţa ta, i-o dăruieşti lui cu o supunere 
completă, cu o deplină abandonare...” 

În decembrie 1907, Aleksei a căzut pe 
când se juca în parc şi a fost adus fără 
cunoştinţă la palat. O umflătură mare 
violacee se putea vedea la piciorul copilului. 
Nici de această dată, medicii nu puteau să-i 
uşureze durerile teribile. Disperată, 
împărăteasa l-a rugat pe Rasputin să vină la 
căpătâiul ţareviciului. Numai Rasputin avea 
puterea de a-l alina pe copil, când prin 
rugăciune, când prin forţa magnetică 
prodigioasă care emana din el, asemenea 
şamanilor vindecători din Siberia. Aceste 
vizite la palat, rare la început, erau ţinute 
strict secrete, deoarece suveranii erau 
conştienţi că nu li s-ar ierta niciodată faptul 
că primeau la ei în palat un ţăran, fie el şi 
„omul Domnului”. În plus, nimeni nu ştia de 
boala ţareviciului. 

Alexandra avea treizeci şi şase de ani. 


Era încă foarte frumoasă, dar ajunsese la 
capătul puterilor. Medicul ei, doctorul 
Botkin, i-a prescris să stea în pat trei luni. 
Botkin spera într-o refacere totală, în pofida 
marii slăbiciuni a pacientei sale, a cărei 
privire fixă exprima o mare suferinţă. 

La începutul lunii octombrie a anului 
1908, o telegramă a anunţat moartea 
generalului Orlov. Alexandra l-a plâns tare 
mult pe acest singur prieten adevărat al 
soţului ei. Mai târziu, împărăteasa va duce 
deseori flori pe mormântul lui. Curtea a 
început imediat să bârfească. Au existat 
zvonuri care îl acuzau pe ţar că îl otrăvise 
pe amantul soţiei sale. Moartea, două luni 
mai târziu, a duhovnicului ei, loan din 
Kronstadt, a sporit durerea şi singurătatea 
împărătesei. 

De acum înainte, Rasputin avea să fie 
primit în mod regulat de cuplul imperial. Un 
timp, saloanele nu au asociat numele 
împărătesei eu cel al lui Rasputin, deşi 
comportarea lui extravagantă era deja 
criticată. 

De la o zi la alta, Rasputin devenea 
indispensabil. Chiar dacă nu reuşea să-l 
vindece pe ţarevici, putea totuşi să-i aline 


suferinţa. Într-o seară, copilul se plângea de 
o durere puternică de ureche. Împărăteasa 
i-a telefonat lui Rasputin, care i-a promis 
potolirea durerilor fiului ei. Când s-a întors 
în camera micuţului, Alexandra l-a găsit 
dormind liniştit. Se simţise mai bine imediat 
ce mama lui îl sunase pe siberian. 

Deoarece nimeni nu era la curent cu 
boala ţareviciului, anturajul suveranilor a 
început să-şi pună întrebări despre motivul 
admiraţiei exagerate a împărătesei faţă de 
acel „desfrânat”. Evident, se pretindea că 
erau amanți şi că Anna Vărubova îi ajuta să 
se întâlnească. O scrisoare, publicată într-o 
carte de lliodor, un ecleziast apropiat lui 
Rasputin, devenit adversarul său îndârjit, a 
fost folosită pentru terfelirea țarinei. 

„Preaiubitul şi stăpânul meu de neuitat, 
salvator şi îndrumător, cât de mult mă face 
să sufăr dorul de tine! Sunt întotdeauna 
înseninată când te afli lângă mine, o, 
stăpânul meu! îţi sărut mâinile şi îmi aşez 
capul pe umărul tău robust. Câtă uşurare 
simt în acele momente! Şi atunci am o 
singură dorinţă: să adorm, să adorm pe 
vecie în braţele tale. Unde ţi-ai luat zborul? 
Inima mea e chinuită de o mare durere, de o 


mare nelinişte... Preaiubita ta pe vecie”. 
Această mărturie este însă mai mult decât 
îndoielnică, deoarece originalul nu a fost 
niciodată găsit. 

Rasputin prefera să lase să planeze 
îndoiala asupra relaţiilor pe care le avea cu 
țarina. Pe când lua cina într-un restaurant 
din capitală, în compania a doua doamne şi 
doi directori ai unor ziare de scandal, ar fi 
declarat sus şi tare, ca să fie auzit: „Fac ce 
vreau din ea. E supusă!” Apoi, se spune, ar 
fi continuat să flecărească astfel cu 
dansatoarele ţigănci. Această atitudine 
provocatoare aminteşte într-o oarecare 
măsură de comportarea tradiţională a 
acelor iorudivâi, nişte fanatici întru Hristos, 
care rătăceau prin ţară, dispreţuind toate 
convențiile, fiind considerați conştiinţa 
personificată a poporului. 

— Conform instrucţiunilor prim- 
ministrului Stolîpin, agenții Ohranei, poliția 
secretă, raportau toate faptele şi spusele 
siberianului. Unul dintre aceste rapoarte a 
fost adus la cunoştinţa împărătesei. El 
menționa un scandal provocat la baia 
comunală, în tovărăşia unor prostituate. In 
realitate, Rasputin se afla în seara aceea la 


Palatul Alexandru. Țarina a dedus de aici că 
toate acele rapoarte erau mincinoase şi 
chiar a crezut că era vorba despre o acţiune 
pusă la cale de poliţia secretă. 

Enigma prezicerilor lui Rasputin face 
încă să curgă multă cerneală. Încă de la 
început, Rasputin îi spusese solemn lui 
Nicolae: „Atât timp cât voi fi în viaţă, tronul 
şi cei apropiaţi ţie n-au a se teme de 
nimic 

În septembrie 1911, Rasputin l-a 
implorat pe suveran să nu se ducă la Kiev, 
pentru că acolo îl aştepta o nenorocire. In 
cursul acestei vizite, a fost asasinat ; 
Datorită reformelor sale, marele ministru 
lāsa o Rusie puternică şi stabilā, a cărei 
economie era în plină dezvoltare. 

În acel an, Alexandra s-a dus în 
Crimeea, la Livadia, locuind în Palatul Nou. 
Construit în doi ani de un arhitect rus, 
acesta era conceput în stil italian, fiind în 
întregime alb. Camera cuplului imperial 
dădea spre mare, fiind înmiresmată de o 
mulţime de flori. Cura urmată de țarină cu o 
vară în urmă la apele de la Nauheim din 
Germania, recomandate ca fiind eficace 
împotriva bolilor de inimă, îi făcuse mult 


bine, şi ea reîncepuse să meargă. 

Deşi foarte întristată de evenimentele 
de la Kiev, țarina şi-a petrecut prima zi în 
Palatul Nou,  decorând apartamentele 
împreună cu Anna Vărubova. A pus peste 
tot fotografii, icoane, tablouri şi bibelouri, 
ca să se simtă ca acasă. 

Aerul marin şi montan a ameliorat 
sănătatea micului Aleksei. Împărăteasa se 
simţea bine, fiul ei creştea şi curtenii 
păreau să aibă o atitudine excelentă faţă de 
suverani. În sfârşit, putea să spere că va 
scăpa de bârfe şi se va consacra operelor de 
caritate la care ţinea în mod deosebit. 
Astfel, a pus să se construiască, din 
economiile personale, două  sanatorii. 
Pentru strângerea fondurilor necesare 
construirii unor noi stabilimente spitaliceşti, 
a organizat vânzări de caritate. Timp de ore 
în şir, lucra fără odihnă împreună cu feţele 
ei, cu doamnele de onoare şi cu suita ca să 
deseneze, să coasă şi să brodeze lenjerie 
marcată cu inițialele ei, care se vindea ca 
pâinea caldă. Aceasta era adevărata ei 
vocaţie: să fie devotată, să ajute, să aline, 
aşa cum făcea cu toţi cei pe care îi iubea. 

Feţele crescuseră. Olga, fiica mai mare, 


urma să împlinească şaisprezece ani. Era 
sensibilă şi  visătoare, inteligentă şi 
cultivată, cu înclinaţie spre muzică. Ca să-i 
serbeze majoratul, împărăteasa a organizat 
un bal mare la Livadia. 

Nori negri aveau să alunge însă în 
curând acest scurt moment de bucurie. 
Calomnia lovea din nou cuplul imperial. 
Catrene şi caricaturi, răspândite în capitală, 
îi înfăţişau pe Rasputin şi pe cele două 
amante ale lui, Alexandra şi Anna Varubova, 
împărăteasa fiind prezentată ca o 
isterică, supusă Antihristului, diavolului 
însuşi. Cazul era grav. Eforturile poliţiei nu 
au dus la niciun rezultat concret. Atacul 
împotriva lui Rasputin servea ca vârf de 
lance al acestei acţiuni de distrugere. 

Câteva luni mai târziu, Aleksei s-a rănit 
sărind de pe o barcă. Acest lucru a provocat 
cea mai gravă criză pe care o avusese 
vreodată. Medicii nu îndrăzneau să încerce 
o operaţie, iar Rasputin se afla în Siberia. În 
faţa invitaţilor ei, deoarece primea oaspeţi, 
conform obiceiului, pentru deschiderea 
vânătorii, Alexandra a trăit un adevărat 
calvar. Imediat ce putea, se strecura pe 
furiş la căpătâiul fiului ei, apoi revenea în 


saloane, ascunzându-şi cum pricepea mai 
bine angoasa sub zâmbetul plin de tristeţe. 

La sfârşitul lunii octombrie, ritmul 
cardiac al lui Aleksei a slăbit atât de mult, 
încât a fost împărtăşit. Nicolae, Alexandra şi 
fiicele lor s-au rugat la căpătâiul lui. 
Împotrivindu-se din răsputeri unui sfârşit 
fatal, Alexandra a trimis-o pe Anna să-i 
telegrafieze lui Rasputin. Răspunsul a fost 
prompt: „Ai încredere, boala nu-l va răpune. 
Medicii să nu-l facă să sufere”. 

După câteva ore, febra a dispărut şi 
edemul a scăzut în dimensiuni. Copilul era 
salvat. I-au trebuit însă luni de zile ca să-şi 
revină şi a fost nevoit să poarte la picior un 
aparat ortopedic. 

Familia imperială a plecat la Livadia în 
primăvara anului 1914. Florile copacilor, 
iasomia, glicinele  parfumau terasele 
Palatului Nou. Acolo, departe de bârfele din 
capitală, viaţa era extrem de plăcută. 
Aleksei reîncepuse să alerge şi să se joace. 

În luna iunie, la puţin timp după 
atentatul de la Sarajevo, Rasputin a fost 
înjunghiat de o femeie în Siberia. Pentru că 
probabil nu uitase profeția salvatorului 
fiului său, Alexandra s-a rugat ore în şir 


pentru însănătoşirea lui. 

În luna iulie, împărăteasa şi-a adunat 
puterile ca să-l primească pe preşedintele 
Franţei, Raymond Poincare. Şi asta pentru 
că Aleksei se rânise din nou la urcarea pe 
iahtul imperial Stindardul şi fusese nevoită 
să-l vegheze, în ciuda zvonurilor alarmiste, 
Alexandra spera şi de data asta ca războiul 
să nu izbucnească. După ultimatumul 
adresat Serbiei de către Austria, Nicolae îşi 
petrecea zilele şi nopţile în biroul său, în 
timp ce Rasputin, din Siberia, îi spunea că 
acest război avea să fie un adevărat 
dezastru pentru ţara şi familia lui! 

În seara de 1 iulie, ţarul, livid, a intrat 
în budoarul mov al soţiei sale: „S-a 
întâmplat totuşi. Germania ne declară 
război...” 

Împărăteasa era furioasă pe Wilhelm al 
II-lea şi îi acuza pe Hohenzollerni că au 
provocat războiul din cauza ambiţiei şi a 
orgoliului lor fără margini. „Ce-au făcut din 
Germania copilăriei mele?” spunea ea 
indignată. 

Totuşi, Alexandra devenise rusoaică. S- 
a implicat total în acest război alături de 
Nicolae, hotărât să lupte până la 


distrugerea Imperiului German. 

În fața  încăpăţânării  suveranilor, 
Rasputin, întors la Sankt-Petersburg, şi-a 
repetat profeţiile: acest război va arunca 
Rusia în haos, cufundând-o în întuneric 
decenii de-a rândul... 

Împărăteasa a instalat din nou un spital 
în Palatul Ecaterina şi a pus apartamente la 
dispoziţia rudelor răniților. Împreună cu 
Anna şi cu fiicele ei Olga şi Tatiana, a urmat 
un curs rapid de infirmiere. Împărăteasa s-a 
ocupat apoi de cei grav răniţi cu o 
solicitudine exemplară. Unii nu acceptau să 
fie îngrijiţi decât dacă era ea de faţă, atât de 
mult îi reconforta prezenţa ei. Îşi termina 
ziua cu rugăciunea comună. Când sănătatea 
lui Aleksei îi permitea, se întorcea după cină 
la căpătâiul celor care o chemau. 

Puțin câte puţin, fronturile au căzut sub 
asalturile inamicului. Țarina, aclamată de 
popor cu ocazia declaraţiei de război, a 
devenit Nemţoaica. 

Nicolae lipsea din ce în ce mai des, 
făcând deplasări în ţară. Atunci, Alexandra 
i-a scris: „Îngerul meu, comoara mea 
adorată, soarele meu... Eşti mereu şi pentru 
totdeauna în gândul meu”. Pentru ea, acest 


război era „înspăimântător”. Se gândea la 
cei din familia ei, care se aflau în ambele 
taberele, şi îşi făcea griji pentru ei. 

In absenţa soţului ei, Alexandra a fost 
obligată să-şi abandoneze temporar 
activitatea la spital, trebuind să-şi asume o 
parte din sarcinile imperiale. Amintea tot 
timpul miniştrilor necesitatea unei uniri 
sacre a ţării în jurul împăratului. Ea însăşi a 
bătut ţara în lung şi-n lat în cursul anului 
1914, supraveghind organizarea sanitară şi 
făcând nenumărate eforturi. Între două 
călătorii, îl reîntâlnea pe dragul ei Nicolae 
pentru câteva ore sau pentru o noapte. 

In ianuarie 1915, trenul care venea de 
la Petrograd a deraiat. Aflată printre 
victime, Anna Vărubova a fost considerată 
pierdută. Împărăteasa l-a rugat imediat pe 
Rasputin să vină la locul dramei. Siberianul 
s-a lăsat în genunchi lângă rănită şi şi-a 
trecut mâinile peste faţa ei. Tânăra femeie a 
simţit o căldură străbătându-i tot corpul şi a 
spus: „Aşadar, nu mi-a sosit ceasul...” A 
rămas totuşi infirmă până la sfârşitul zilelor. 

In pofida  devotamentului şi a 
generozităţii împărătesei, zvonurile 
continuau s-o calomnieze, fiind tot mai mulţi 


cei care cereau capul ei şi capul lui 
Rasputin. Pentru ea, Rasputin era trimis de 
Dumnezeu ca să salveze imperiul, şi acele 
atacuri nu puteau să ducă decât la 
nenorocire. 

XXX 

În august, Galiţia şi Polonia au căzut în 
mâinile germanilor. Era timpul ca împăratul 
să-şi impună voinţa în faţa miniştrilor, a 
generalilor şi a  marelui-duce Nicolae. 
„Arată-le că tu eşti stăpânul. Trebuie să 
înveţe să tremure în faţa ta. Aminteşte-ţi de 
domnul Philippe, Grigori zice acelaşi 
lucru...”, spunea Alexandra. Nu-l simpatiza 
deloc pe marele-duce Nicolae, mai întâi 
pentru că acesta îl ura pe Rasputin, apoi 
pentru că nu se supunea ordinelor ţarului. 
De aceea, l-a îndemnat pe soţul ei să preia 
comanda trupelor în locul lui. Mai mult ca 
sigur că această iniţiativă nu avea să-i fie 
iertată! 

In timp ce calomnia îşi continua opera 
de distrugere, cuplul rămânea perfect unit, 
după cum mărturiseşte marele-duce Pavel: 
„Au un curaj admirabil. Nu i-am auzit să se 
plângă sau să rostească vreun cuvânt de 
descurajare. Nu fac decât să se susţină unul 


pe celălalt”. 

Țarina l-a privit cu mândrie pe Nicolae 
anunțând cu fermitate, într-o hărmălaie 
generală, că pleca la Stavka. „Aminteşte-ţi 
cum ne-am iubit în ultima noapte. Cât de 
mult îţi voi aştepta mângăierile!” scria ea a 
doua zi după plecarea lui. 

Acum, puterea se afla în mâinile ei. 
Susţinută de Rasputin, Alexandra lupta 
pentru gloria viitoare a Rusiei. Siberianul - 
la fel ca Philippe odinioară - făcuse să se 
înrădăcineze în ea ataşamentul faţă de 
tradiţie şi faţă de ordine. De aceea, era gata 
să-şi asume dimensiunea  represivă a 
autocrației, susţinută de dragul ei prieten. 
Monarhist şi populist, Rasputin ţinea în felul 
lui la țarină, voia s-o salveze şi să scoată 
ţara din război. Dar a fost puţin cam târziu 
pentru această împărăteasă rusă de origine 
germană. Un martor a spus în acel moment: 
„Duşmanii cei mai josnici şi cei mai 
înverşunaţi ai puterii ţariste nu ar fi putut 
găsi un mijloc mai sigur de discreditare a 
familiei imperiale. Rusia a cunoscut favoriţi 
care, profitând de afecțiunea monarhului 
faţă de ei, au condus politic ţara. Rasputin e 
mai presus uneori decât miniştrii. Dar 


principala sa dorinţă este de a-i ajuta pe ţar 
şi pe țarină, pierduţi într-o lume 
înspăimântătoare...” 

Deocamdată, Alexandra aştepta de la 
guvern să pună capăt înfruntărilor interne 
ca să câştige războiul şi să se termine cu 
campaniile de defâimare. De aceea, a 
destituit câţiva miniştri ostili lui Rasputin, 
ceea ce a provocat o mare nemulţumire. 
Curtea considera că Rasputin era una dintre 
cauzele principale ale delirului politic al 
împărătesei, iar țarina văduvă se gândea să- 
şi închidă nora într-o mănăstire: „Cred că 
Domnul va avea milă de Rusia. Alexandra 
Feodorovna trebuie să fie îndepărtată. Nu 
ştiu cum trebuie să se facă asta. E posibil să 
înnebunească de-a binelea, să intre la 
mănăstire sau să dispară”. 

Din ce în ce mai convins că generalii 
erau nişte incapabili, Alexandra îi scria lui 
Nicolae: „... Timpul indulgenţei şi al 
bunătăţii a trecut. Trebuie să-i constrângi să 
se închine în faţa ta, să-ţi asculte ordinele şi 
să acţioneze după cum doreşti şi cu cine 
doreşti tu... De ce sunt detestată? Pentru că 
se ştie că am o voinţă fermă şi că, atunci 
când sunt convinsă că un lucru e drept (şi, 


în plus, binecuvântat de Grigori), nu-mi mai 
schimb hotărârea; şi ei nu pot să suporte 
asta”. În ziua de 14 decembrie 1916, țarina 
scria din nou: „Dragul nostru prieten ţi-a 
cerut să dizolvi Duma... Fii deci Petru cel 
Mare, Ivan cel Groaznic, striveşte-i pe toţi 
sub picioarele tale... Trebuie să mă asculţi, 
alungă Duma...” 

Dar, pe 31 decembrie, cadavrul lui 
Rasputin, asasinat de prinţul Felix lusupov, 
era pescuit din Neva. În timpul zilelor 
sumbre de la începutul anului 1917, țarina 
s-a dus zilnic la mormântul prietenului. 
Zdruncinată, nu mai putea să asculte 
muzică fără să plângă. Acum era acuzată că 
se afla în legătură cu spiritul lui Rasputin 
prin intermediul ministrului de interne 
Protopopov, despre care se spunea că era 
medium! 

Cu ceva timp înainte de moarte, 
Rasputin scrisese secretarului său 
Simanovici: „Scriu şi las în urma mea 
această scrisoare la Sankt-Petersburg. Simt 
că, înainte de 1 ianuarie, nu voi mai fi în 
această lume. Aş vrea să transmit poporului 
rus, copiilor, pământului Rusiei ceea ce 
trebuie să înţeleagă. Dacă voi fi ucis de 


asasini obişnuiţi, şi îndeosebi de fraţii mei, 
ţăranii, tu, țar al Rusiei, nu te teme de 
nimic, rămâi pe tron şi guvernează, iar tu, 
țarină a Rusiei, nu vei avea de ce te teme 
pentru copiii tăi, căci vor domni timp de 
secole peste Rusia. Dar dacă voi fi omorât 
de boieri sau de nobili, şi dacă ei îmi vor 
vărsa sângele, mâinile lor vor rămâne 
pătate pe vecie. Vor părăsi Rusia. Fraţii vor 
ucide fraţi, se vor urî unul pe celălalt şi, 
timp de douăzeci şi cinci de ani, nu vor mai 
fi nobili în această ţară. [ar al pământului 
Rusiei, dacă vei auzi dangătul clopotului 
care te va anunţa că Grigori a fost ucis, află 
că, dacă rudele tale au pus la cale moartea 
mea, atunci niciun membru al familiei tale, 
adică niciunul dintre copiii tăi sau rudele 
tale, nu va supravieţui mai mult de doi ani. 
Vor fi ucişi de poporul rus...” 

În pofida durerii, țarina a asistat la 
ceremoniile curţii şi i-a primit pe 
participanţii la conferinţa interaliată. La 
începutul anului 1917, situaţia politică se 
deteriorase şi mai mult. Grevele au devenit 
din ce în ce mai frecvente. În ziua de 7 
martie, Alexandra l-a însoţit pe Nicolae la 
gară. Se întorcea la cartierul general. A 


doua zi, la Petrograd au fost patruzeci şi trei 
de grade sub zero. O mie două sute de 
locomotive au devenit blocuri nemişcate de 
gheaţă. Cincizeci de mii de vagoane 
destinate aprovizionării capitalei au fost 
paralizate. Bărbaţi şi femei înfometați au 
ieşit în stradă şi au intrat în grevă. Soldaţii 
au fraternizat cu manifestanţii. 

În acest timp, Alexandra îşi îngrijea 
copiii şi pe Anna, care se îmbolnăviseră pe 
rând de rujeolă. Departe de tumultul 
cotidian, țarina nu a devenit conştientă de 
pericol decât atunci când gărzile palatului i- 
au povestit că regimentele se revoltau şi-şi 
masacrau ofiţerii. Totuşi, ea îşi repeta tot 
timpul: „Niciodată nu voi crede că revoluţia 
este posibilă! Sunt sigură că agitația se 
limitează la Petrograd...” l-a telegrafiat 
ţarului să se întoarcă de urgenţă. Nicolae, 
care avusese o criză cardiacă, şi-a anunţat 
sosirea. 

Somat în curând să abdice de către 
guvernul provizoriu creat de membrii 
Dumei, împăratul a renunţat la tron, pentru 
el şi fiul său. Nicolae Romanov a primit 
încuviințarea să-şi ia rămas-bun de la 
armată şi de la mama lui, după care a fost 


trimis la Kiev. 

În iulie 1917, guvernul provizoriu a luat 
hotărârea să trimită familia imperială la 
Tobolsk, în Siberia. Alexandra, care la 
început se revoltase, şi-a găsit acolo pacea 
interioară. l-a scris Annei, închisă în 

a Sfinţii Petru şi Pavel: „Dumnezeu 
este foarte aproape de noi, îi simţim 
sprijinul şi suntem surprinşi că putem 
îndura evenimente şi despărţiri care altă 
dată ne-ar fi ucis. Deşi suferim cumplit, 
pacea domneşte înăuntrul nostru. Sufăr mai 
ales pentru Rusia... Dar nu mai înţeleg 
nimic, parcă toată lumea a înnebunit...” 


SFĂTUITOAREA DIN UMBRĂ A LUI 
BREJNEV 

A 

I 

N 1917, MAI ÎNTÂI REVOLUȚIA din 
februarie, apoi lovitura de stat bolşevică din 
octombrie au dus la înlăturarea definitivă a 
monarhiei. De acum înainte, Rusia era 
sovietică. Sub acest regim m-am născut la 
Moscova, în 1950. Stalin conducea țara ca 
stăpân absolut. Tinerețea mi-am trăit-o sub 
Hruşciov, înainte de a deveni diplomat, în 


epoca lui Brejnev. Cariera mea s-a datorat 
cunoaşterii limbilor arabe şi a limbii 
franceze, motiv pentru care s-a întâmplat să 
fiu interpretul lui Brejnev cu ocazia 
negocierilor sale cu conducătorii străini. 
Mai târziu, am legat relaţii strânse cu 
echipa lui Gorbaciov, îndeosebi cu 
Aleksandr lakovlev, părintele perestroikăi. 
Dar, la începutul anului 1991, am renunţat 
la carieră ca să particip la crearea 
structurilor Mişcării Ruse pentru Reforme 
Democratice, al cărei purtător de cuvânt am 
fost în timpul rezistenţei  puciului 
„paleocomunist” din luna august. 

După Revoluţia din Octombrie, în ciuda 
declaraţiilor zgomotoase ale bolşevicilor 
despre egalitatea între sexe, influenţa reală 
a femeii asupra vieţii politice s-a diminuat. 
Sigur, Aleksandra  Kollontai a devenit 
comisar al poporului în primul guvern Lenin 
şi a dus o campanie furtunoasă pentru 
unirea liberă şi pentru dreptul femeii de a 
dispune de ea însăşi. Lenin, la fel ca Stalin, 
a vrut să dovedească însă că viaţa privată 
nu conta. Nici soțiile, nici amantele acestora 
nu au jucat un rol determinant în elaborarea 
strategiei lor politice. Scurtul intermezzo 


amoros al lui Lenin cu Ines Armând 
confirmă acest lucru, în societatea sovietică 
domnea o misoginie profundă. Femeile erau 
obligate să aibă grijă de familie şi să 
muncească: să se scoale dimineaţa ca să 
pregătească micul dejun, să ducă apoi copiii 
la şcoală înainte de a ajunge la serviciu, să 
meargă la cumpărături în timpul pauzei de 
la prânz, să ia copiii, să pregătească masa, 
să facă ordine în casă, să calce etc. Singura 
lor bucurie era 8 martie, ziua femeii, zi de 
sărbătoare. În Rusia, bărbaţii încă mai 
obişnuiesc să ofere în această zi mamei, 
soţiei sau fiicei lor un buchet de flori sau un 
cadou în semn de mulţumire. Totuşi, puţini 
sunt cei care se încumetă să le ajute la 
treburi. 

Primele semne de schimbare în acest 
domeniu au apărut abia după moartea lui 
Stalin, în 1953. 

În ziua de 14 februarie 1956, în cursul 
unei şedinţe cu uşile închise la Congresul al 
XX-lea al PCUS, Nikita Hruşciov a îndrăznit 
să proiecteze o lumină necruțătoare asupra 
crimelor lui Stalin. Această politică de 
destalinizare i-a permis să-şi păstreze de-a 
lungul istoriei imaginea unui om simpatizat 


de popor. La fel ca predecesorii săi, 
Hruşciov nu a fost influenţat în alegerile 
politice de nicio femeie. Soţia sa nu a ieşit 
deloc în evidenţă. Sigur, liderul rus şi-a 
introdus amanta, Ecaterina Furţeva, în 
cercul restrâns al conducătorilor de la 
Kremlin. Aceasta a fost prima femeie 
acceptată în Biroul Politic. Insă această 
amatoare de baie rusească şi de votcă nu a 
reuşit să se menţină la cel mai înalt nivel şi 
a fost repede retrogradată în postul 
subaltern de ministru al culturii. 

Programul încărcat al tinerilor sovietici 
nu le lăsa acestora deloc răgaz să participe 
la viaţa publică. Numai un sfert dintre 
membrii partidului erau femei. Dacă nu 
erau înscrise în PCUS nu puteau să ajungă 
în nicio funcţie influentă. De altfel, chiar 
dacă erau bine reprezentate în provincii, 
niciuna, cu excepţia Ecaterinei Furţeva, nu 
a ocupat o funcţie înaltă. 

Această ambianţă a fost specifică nu 
numai epocii lui Hruşciov, ci şi celei a 
succesorului său. 

În toamna anului 1964, Leonid Brejnev 
a fost proclamat „Țarul Roşu”, cu susţinerea 
boierilor din nomenclatură, care doreau să 


fie siguri pe posturile lor, amenințate de 
reformele lui Hruşciov. 

Acest maestru în materie de intrigi 
politice, jovial, amator de mâncare bună, de 
vânătoare şi de maşini sport, avea nişte 
trăsături de caracter deosebite. Născut în 
Ucraina, acest meridional s-a considerat 
până la sfârşitul vieţii întruchiparea însăşi a 
farmecului masculin. Când a ajuns la 
putere, era un om de vreo cincizeci de ani, 
energic şi combativ. 

Ales numărul unu al ţării, Brejnev şi-a 
lăsat narcisismul să se exprime în mod liber. 
Principala lui preocupare era să se menţină 
în formă. Pentru asta, înota zilnic două ore; 
frizerul venea la el de două ori pe zi ca să-i 
„îimblânzească” părul des. Vâna în fiecare 
săptămână. De aceea a fost nevoie să se 
mărească domeniul forestier de la Zavidovo, 
care aparţinea Ministerului Apărării, unde 
se bucura de un pavilion de vânătoare. 
Situat la vreo sută de kilometri nord-vest de 
Moscova, domeniul a devenit o adevărată 
„întreprindere” de creştere a cailor, a 
vacilor, a rațelor, a prepeliţelor şi a 
vizonilor. De toate astea se ocupau vreo 
cincizeci de persoane. Se spune că, atunci 


când a invitat-o pe mama lui să viziteze sala 
de banchete de la Zavidovo, împodobită cu 
un cămin monumental, secretarul-general a 
întrebat: „Ce zici, mamă?” După ce a 
străbătut încăperea imensă şi luxoasă, 
doamna Brejnev i-a răspuns fiului ei: „E 
splendid, Leonid, dar dacă se întorc 
bolşevicii?” 

Lui Leonid Brejnev i-au fost atribuite 
numeroase cuceriri feminine, chiar dacă se 
purta cu o anumită tandreţe faţă de soţia 
lui, Victoria. Câte mici funcţionare cu păr 
frumos n-au avut o ascensiune fulgerătoare! 
A fost întotdeauna mărinimos cu femeile. În 
1974, pe când se afla în vizită în Crimeea, a 
dorit s-o revadă pe Tatiana K., care fusese 
amanta lui în timpul celui de-Al Doilea 
Război Mondial. Bătrâna doamnă cu păr 
cărunt a fost foarte emoţionată să-l revadă 
pe frumosul ei general, iar când Brejnev i-a 
aruncat la picioare o haină splendidă de 
blană, femeia a  murmurat, plângând: 
„Leonid, eşti un adevărat ţar”. 

Victoria Petrovna se prefăcea că nu ştia 
nimic despre aventurile soţului ei. Nu ieşea 
niciodată în faţă şi stătea închisă în casă, 
cum făceau pe vremuri femeile din terem, 


însoţindu-l foarte rar în străinătate. Brejnev 
considera că familia nu avea de ce să fie 
implicată în deplasările politice. 

Cuplul a avut doi copii. Un băiat, Iuri, 
cunoscut pentru înclinația lui spre vin, care 
a devenit viceministru al comerțului 
exterior, şi o fatā, Galina, amatoare de 
mâncare bună, la fel ca tatăl ei, cu o 
reputație foarte proastă în ţară. Aventurile 
ei în compania actorilor de circ erau 
legendare şi rămân simbolul decăderii 
brejneviste. 

Viaţa zilnică a lui Brejnev era lipsită de 
fantezie. Locuia într-o vilă cu trei etaje, 
clădire fără suflet, tipic sovietică, situată la 
vreo zece kilometri de Moscova. Brejnev 
practica zilnic acelaşi ritual. Pe la nouă, 
pleca la birou, după ce-şi lua micul dejun în 
compania soţiei şi a gărzii sale de corp, şi se 
întorcea acasă la cină, când vorbea foarte 
puţin. Nu citea întotdeauna cu atenţie 
documentele oficiale supuse atenţiei sale şi 
semna, pur şi simplu, rezoluţiile pregătite 
dinainte de asistenții lui. 

In acest teatru al absurdului, 
secretarul-general avea micile lui satisfacţii. 
Venirea croitorului său îi provoca bună 


dispoziţie. lar pentru propriile costumele, 
croite pe măsură, alegea timp de ore întregi 
cele mai bune stofe de import, în general de 
fabricaţie engleză. Lupta împotriva greutăţii 
devenise la el o manie. În birourile de la 
Kremlin, dar şi în vilele proprii, adunase o 
cantitate impresionantă de cântare, pe care 
le folosea tot timpul. 

Când au apărut primele semne ale bolii 
sale cardiace, în 1973, Brejnev a cerut un 
elixir al tinereţii. Institute ştiinţifice 
ultrasecrete şi departamente universitare 
întregi au lucrat fără odihnă ca să-i dea 
satisfacţie secretarului-general. Un 
laborator al complexului militaro-industrial 
a reuşit curând să pună la punct un 
stimulator autonom ce putea să fie integrat 
sub formă de pilulă. Datorită unor impulsuri 
trimise creierului, acest stimulator regenera 
energia organismului şi îi asigura o nouă 
vitalitate. Aducând astfel valuri de energie, 
această pilulă i-a permis lui Brejnev să 
supravieţuiască mult timp. Ea este fabricată 
şi azi de o societate care lucrează sub egida 
Ministerului Apărării. 

Această invenţie nu a fost totuşi de 
ajuns ca să-l mulţumească pe Brejnev, iar 


medicina nu a reuşit să aducă ameliorarea 
dorită pentru probleme sale cardiace. Unii 
apropiaţi l-au sfătuit atunci să facă apel la 
vindecători, şi astfel a luat hotărârea să 
încerce talentele Evgheniei Davitaşvili, mai 
cunoscută sub numele de Djuna. Mulţi 
aparatcici de rang înalt şi artişti solicitau 
îngrijiri de la cea pe care toată lumea bună 
din Moscova o va considera „consiliera 
magnetică” a secretarului-general! 

Într-un sistem totalitar, sănătatea 
preşedintelui este în mai mare măsură 
problemă de stat decât în cazul naţiunilor 
democratice; serviciile secrete au misiunea 
să vegheze în mod special. În ciuda 
reputației  Djunei, serviciile secrete au 
început să-i studieze cazul. Aşa a fost dată 
pe mâna cercetătorilor de la Institutul de 
Radiotehnică şi Radioelectrică al Academiei 
de Ştiinţe a URSS. Totuşi, nu s-a putut găsi 
nicio explicaţie ştiinţifică a capacităţilor 
Djunei. Tot ceea ce cercetătorii au putut să 
stabilească în mod incontestabil a fost că 
„puterea de vindecare” era legată de 
energia mâinilor. Şi abia atunci a fost 
acceptată în preajma lui Leonid Brejnev. 

Metoda folosită de Djuna nu consta în 


masarea pacienţilor, ci în trecerea mâinilor 
lent, un anumit timp, pe deasupra corpului 
lor. În 1978, s-a putut constata o anumită 
ameliorare a stării de sănătate a 
secretarului-general. A apărut brusc într-o 
formă mai bună şi a dat dovadă de un tonus 
incredibil. Dar pentru asta mai exista un 
motiv. 

În acea lume ce se întorsese cu fundul 
în sus, utilizarea medicamentelor avea să 
devină unul dintre factorii de influenţă 
politică. Brejnev era convins că, pentru a-şi 
păstra sănătatea, trebuia să doarmă cel 
puţin nouă ore pe zi. Pentru aceasta, a 
folosit la început multe barbiturice. Unul 
dintre colaboratorii săi l-a sfătuit să le ia cu 
votcă... pretextând că astfel vor fi mai bine 
asimilate! Brejnev a început să ia 
medicamente din ce în ce mai puternice. 

KGB-ul a luat atunci hotărârea să 
instaleze un „post medical” pe lângă el, ca 
să frâneze aceste absorbţii abuzive. La 
început, sarcina le-a revenit unor infirmiere, 
două la număr, până când una din ele a 
eliminat-o pe cealaltă. Brunetă, frumoasă, 
de vreo patruzeci de ani, Nina Korovikova 
nu-l va mai părăsi de acum înainte pe 


secretarul-general al PCUS. Evident, 
această legătură a schimbat viaţa tinerei 
femei. Ea a constatat asta în zilele care au 
urmat primei lor întâlniri. Un croitor a venit 
să-i prezinte stofe din care să aleagă şi i-a 
luat măsurile. A doua zi, a revenit pentru o 
probă, şi, într-un timp foarte scurt, Nina s-a 
trezit înzestrată cu o nouă garderobă. 
Secretarului-general i-a fost adus un catalog 
de cadouri pentru ca noua infirmieră să 
poată alege chiar ea darurile cele mai 
luxoase. Bineînţeles, toate astea pe 
cheltuiala poporului... 

Brejnev o aştepta întotdeauna cu 
nerăbdare în salonul de odihnă, învecinat cu 
biroul său de la Comitetul Central. Dacă 
biroul, tapisat cu mătase de culoare 
deschisă şi împodobit cu portretele lui Marx 
şi Lenin, avea un aspect impersonal, salonul 
era, în schimb, mult mai primitor. Nina 
Korovikova intra încetişor în încăperea 
mare cu fotolii adânci şi cu perdele de 
catifea, puternic luminată de o lampă, şi îşi 
dădea jos haina şi pălăria, scuturându-şi 
părul des cu reflexe aurii. 

După cum i-a mărturisit doctorului 
personal al lui Brejnev, Mihail Kosârev, Nina 


nu a moderat consumul de medicamente al 
pacientului: „Când am început să mă ocup 
de el, spune Kosirev, Brejnev era deja 
supraîncărcat de antidepresive; în limbaj 
ştiinţific, asta se numeşte dependenţă 
medicamentoasă. În limbaj comun, se 
numeşte drogat!” 

Treptat, frumoasa Nina a devenit de 
neînlocuit, ocupându-se de toate: de agenda 
lui, de masaje, de injecții, dar şi de 
strategie. 

Aparițiile lui Brejnev erau din ce în ce 
mai rocamboleşti, şi KGB-ul se străduia din 
răsputeri să găsească un moment de 
luciditate ca să-l prezinte în public. 
(Protocolul de stat va avea aceleaşi necazuri 
şi cu Boris Elțîn) 

Anul 1975 a fost deosebit de dramatic. 
„În ziua de 19 iulie, în timpul vizitei la 
Varşovia, relata conducătorul polonez din 
acea perioadă, Gierek, Brejnev a apărut 
complet incoerent, dându-se drept şef de 
orchestră, dirijând şi cântând 
Internaționala. !?,, 

În 1977, la sosirea sa la Paris, Brejnev 
12N ote: 


Cel mai cunoscut cântec socialist, imnul mişcării revoluţionare 
socialiste internaţionale (n.red.) 


ia spus cu amabilitate preşedintelui 
Giscard d'Estaing: „Praga este cu adevărat 
un oraş admirabil!” Traducătorul a corectat, 
fără să se panicheze: „Parisul este cu 
adevărat un oraş admirabil”. 

Îmi aduc aminte cât de greu îi venea 
preşedintelui URSS să mormăie câteva 
cuvinte în public. Ministrul de externe, 
Gromâko, a fost de multe ori nevoit să 
conducă discuţiile în locul lui. I se strecurau 
texte dactilografiate cu litere mari, 
elaborate de Biroul Politic, încredințate şi 
interpretului cu o oră înainte de întâlnire. 

După vizita în Franţa, în 1977, 
preşedintele a crescut dozele cu ajutorul 
Ninei, care îşi procura drogurile cu 
complicitatea lui  [inev, al doilea ca 
importanţă din KGB şi prieten intim al lui 
Brejnev.! 

Viaţa de la Kremlin era ceva între operă 
bufă şi tragedie. Când Nina dorea să-şi vadă 
soţul, mărea dozele pacientului, care 
adormea cuminte. (Datorită influenţei soţiei 
sale, acest căpitan de grăniceri obscur a 
făcut o carieră fulgerătoare şi a devenit 
13N ote: 


Convorbire avută pe 20 august 1991 cu Aleksandr lakovlev, al doilea 
om ca putere din URSS în perioada Gorbaciov (n.a.) 


general în câţiva ani.) 

Ce n-a făcut KGB-ul ca s-o înlăture pe 
această Mata Hari a drogurilor! A încercat 
să stea de vorbă cu soţia preşedintelui. 
Inutil. Victoria nu voia să aibă complicaţii în 
căsnicie. Iuri Andropov, preşedintele KGB- 
ului, a tatonat terenul cu ocazia unei 
discuții între patru ochi cu Brejnev. 
Osteneală zadarnică. „Țarul Roşu” i-a 
retezat-o scurt: „Iuri, asta mă priveşte 
numai pe mine...” Andropov nu a insistat, 
ştiind că următoarea tentativă s-ar fi putut 
termina rău. Aşa cum s-a întâmplat cu 
Polianski, colegul său din Biroul Politic, 
care, după o seară de vânătoare în care se 
băuse bine, şi-a exprimat nemulţumirea că o 
vedea pe Nina  amestecându-se în 
problemele politice importante. A doua zi a 
fost trimis în exil, fiind numit ambasador la 
Tokio. 

KGB-ul a fost atunci nevoit să se încline 
în faţa inevitabilului şi s-o ia pe căi ocolite. 
Gărzile de corp ale lui Brejnev amestecau 
apă în votca, şi s-a dat comandă de placebo 
la marile societăţi farmaceutice comerciale. 
În cele din urmă, KGB-ul a elaborat o 
operaţiune destinată să-l despartă pe 


Brejnev de infirmiera lui preferată. Ninei i 
s-a propus o retragere onorabilă, după 
dispariţia soţului ei, într-un misterios 
accident de maşină. 

La începutul anului 1982, cu câteva 
luni înainte de decesul lui Brejnev, a avut 
loc o ultimă discuţie între tânăra femeie şi 
protectorul ei. 

Moscova, de obicei  cenuşie, se 
acoperise cu un covor alb imaculat, în ciuda 
frigului, străzile erau pline de oameni; chiar 
şi vânzătorii de îngheţată erau la posturile 
lor. Brejnev a coborât cu greu din maşină ca 
să se ducă la biroul său de la Comitetul 
Central. Nina îl aştepta la uşa clădirii. 
Andropov, anunţat de gărzile de corp ale 
preşedintelui, a sosit chiar în momentul în 
care se salutau şi s-a interpus între ei, ca să 
evite prelungirea conversaţiei. Totul s-a 
petrecut în câteva secunde. De data asta, 
Brejnev nu s-a putut opune voinţei şefului 
KGB-ului. 

Astfel s-a încheiat cariera femeii care a 
împărţit povara puterii supreme în URSS, în 
timpul ultimilor ani ai lui Brejnev. Nina va 
trăi încă mult timp în apartamentul său 
luxos din cartierul moscovit Krilaţkoie, 


evitând cu obstinaţie întrebările despre 
adevăratul ei rol politic. 


ÎMPĂRĂTEASA PERESTROIKĂI 


Comploturile sau tentativele de puci nu 
lipsiseră de la Revoluţia din Octombrie, însă 
până atunci femeile fuseseră ţinute la 
distanţă. Argumentul adus de membrii 
Biroului Politic soțiilor lor era: „Cu cât vei 
şti mai puţine, cu atât va fi mai bine...” 

Raisa  Gorbaciova a fost însă 
întotdeauna în strânsă legătură cu cariera 
soţului ei, în aşa măsură, încât a provocat o 
campanie de denigrare din partea 
ultraconservatorilor din Biroul Politic. 
Pretenția ei de a fi implicată în treburile 
statului i-a adus adversităţi îndârjite. 

Atribuindu-i soției sale un rol dominant, 
ultimul preşedinte sovietic a revenit, într-un 
fel, la tradiția din secolul al XVIII-lea. 
Această iniţiativă a fost chiar una dintre 
cauzele certei sale cu Boris Elțîn, care a 
denunțat acest activism feminist în fața 
Comitetului Central al PCUS, în 1987. 

In acea perioadă, populaţia suporta 
foarte greu acest „ocidentalism” al şefului 


statului, iar fenomenul de respingere venea 
atât din partea bărbaţilor, cât şi a femeilor. 

Cine era în realitate această „ţarină” a 
timpurilor moderne? Se spunea că era 
autoritară, exigentă, bucurându-se cu prea 
mare plăcere de deliciile puterii. Ea a fost 
adevărata sfătuitoare politică a soţului ei, 
consilierul lui omnipotent. Raisa şi Mihail 
Gorbaciov au vrut oare cu adevărat să 
distrugă sistemul totalitar sau au încercat 
să amelioreze ordinea existentă? 

In orice caz, rolul personal al 
împărătesei perestroikăi a fost determinant 
în transformarea mentalităților şi a deschis 
în Rusia poarta unei evoluţii pe care mulţi o 
consideră ireversibilă. 

Gorbaciov şi Raisa proclamau valori 
intrinsec feministe. Doreau să fie liderii 
unor consensuri, ai unor discuţii organizate 
şi ai unor discuţii arbitrate, vrând astfel să 
schimbe temperamentul violent al 
guvernului rus. Această atitudine ne duce 
cu gândul la vorbele lui Anatole Leroy- 
Beaulieu, care, în lucrarea sa LEmpire des 
Tsars et les Russe („Imperiul țarilor şi 
poporul rus”), spune: „Intre bărbatul slav şi 
femeia slavă se întâmplă de multe ori să 


existe un fel de schimb de calităţi şi de 
capacităţi. S-a reproşat uneori bărbaţilor 
ceva feminin, adică mobil, flexibil sau 
impresionabil până la exces; în schimb, 
femeile au în caracter şi în spirit ceva 
puternic, energic, viril care, departe de a le 
alunga graţia şi farmecul, le conferă deseori 
un ascendent deosebit şi irezistibil”. 
ICIODATĂ, ÎN URSS, SOŢIA unui 
conducător suprem nu a luat parte 


In asemenea măsură la viaţa politică şi 
la jocurile ei murdare. 

Raisa i-a insuflat soţului ei metode mai 
moderne şi mai puţin misogine decât cele 
care caracterizau spiritul rus de secole. În 
viaţa particulară, dar şi în public, cei doi nu 
se fereau să arate diferenţele dintre ei şi nu 
țineau seama de raportul dominant- 
dominat. 

Idila lor a debutat la începutul anilor 
'50. Gorbaciov studia dreptul, şi Raisa - 
filosofia la Universitatea din Moscova. 

E greu să-ţi imaginezi caractere mai 
opuse! Mihail, care zâmbea uşor şi avea 
gesturi spontane, era un adevarat 
meridional. Crescuse la ţară, într-o familie 


austeră de ţărani din Stavropol. Deşi visa la 
iubirea pasională, roşea auzind discuţiile 
libertine dintre colegii săi de la universitate. 

Mai rezervată, Raisa venea din Siberia, 
unde tatăl ei era ceferist. 

Mihail o remarcase deja de câteva ori, 
la clubul studenţilor, pe acea fată îmbrăcată 
foarte îngrijit. Nu reuşea să-şi mai ia ochii 
de la genele ei lungi. La bibliotecă, cu o 
carte pe genunchi, îşi înclina capul, 
dezvăluind privirilor admiratorului ei o 
ceafă fină până acolo unde începea curba 
umerilor. 

Frumoasă, inteligentă şi cultivată, 
Raisa era foarte populară printre studenți; 
Mihail fusese nevoit să-şi croiască drum 
printre cei îndrăgostiți de această fată, ca 
sã se poată apropia de ea. Dincolo de aerul 
ei de copil bosumflat, această cenuşăreasă 
moscovită nu era deloc o novice. Avea 
răspunsuri tranşante în toate privințele. 

Evident, a fost dragoste la prima 
vedere. Gorbaciov va spune mai târziu: 
„Cum am văzut-o pe această micuță, în 
sufletul meu a fost numai frământare şi 
fericire”. 

Prefăcându-se indiferentă curţii asidue 


făcute de Mihail, Raisa a condus jocul încă 
de la început. Se întâlneau deseori la clubul 
studenţilor sau la căminul de pe strada 
Strominka. Purta, ca o femeie trecută de 
prima tinereţe, o bluză colorată şi pantofi 
modeşti, dar, după forma genunchiului, era 
o fată tânără. El o privea pe furiş, când îşi 
dădea capul pe spate, însă din cauza răcelii 
aparente a Raisei, nu îndrăznea să-i pună 
mâna pe genunchi sau să-şi petreacă braţul 
pe după umerii ei, cu atât mai puţin s-o 
sărute. Nu e deloc de mirare că relaţia lor a 
trecut curând printr-o criză. 

Asta se întâmpla în plină iarnă. Căzuse 
o zăpadă fină, acoperind cu o pojghiţă 
noroiul îngheţat de pe trotuarele moscovite. 
Raisa şi Mihail se duceau la căminul 
universităţii. Fata era tăcută. Bosumflată, se 
limita să răspundă monosilabic, până când a 
izbucnit, pe un ton autoritar: 

— Nu trebuie să ne mai vedem. Am 
suferit mult din cauza despărțirii de un alt 
bărbat. E mai bine să rupem relaţiile înainte 
de a fi prea târziu. 

Mihail a crezut că avea să leşine. De 
când o întâlnise, nu-şi mai putea imaginea 
viaţa fără ea. A continuat să meargă fără să 


spună nimic. 

— Nu trebuie să ne mai vedem, a 
repetat ea tăios. 

— Voi aştepta, s-a mulţumit el să 
răspundă. 

Noaptea următoare nu a putut să 
doarmă, revăzând iar şi iar ultimele scene 
pe care le trăise alături de Raisa. A doua zi, 
asupra capitalei s-a abătut o adevărată 
furtună de zăpadă; casele ce puteau fi 
văzute pe fereastră deveniseră albăstrii. O 
forţă irezistibilă îl împingea pe Mihail să se 
ducă în locul unde se întâlneau de obicei, un 
parc din faţa universităţii. Paralizat de o 
mare durere, Mihail nu a văzut-o imediat pe 
Raisa, stând cu mâinile în buzunare şi 
uitându-se la el cu o privire hotărâtă. De 
atunci, nu s-au mai despărţit. 

Hoinărind pe bulevardele din Moscova, 
îndrăgostiţii şi-au încredinţat gândurile cele 
mai secrete. Vorbeau despre toate: copilăria 
lor, primele emoţii, ultima carte citită sau 
piesa pe care o văzuseră, dar niciodată 
despre politică. In acea perioadă Rusia era 
condusă de Stalin şi prudenţa impunea 
tacere asupra acestui subiect - un sovietic 
din cinci lucra pentru poliţia secretă. 


Într-o noapte caldă de iunie, sub un cer 
înnorat pe care se mai zărea totuşi, ici şi 
colo, câte o stea, îndrăgostiţii au stat strâns 
îmbrăţişaţi până în zori, în mica grădină de 
lângă căminul studenţilor. 

S-au căsătorit un an mai târziu. Cu 
ceva timp înainte, Mihail se angajase ca 
muncitor sezonier ca să-şi poată cumpăra 
primul costum, precum şi o rochie pentru 
logodnica lui. Raisa a fost totuşi nevoită să 
împrumute o pereche de pantofi albi pentru 
ceremonie. 

De acum înainte, cuplul va fi 
inseparabil. Primii lor ani de căsnicie au 
fost marcați de o situaţie jenantă. Nu aveau 
nici măcar o cameră a lor, iar dormitoarele 
comune ale studenţilor nu erau mixte. 

În acea perioadă, Raisa şi Mihail aveau 
dorinţa arzătoare de a-şi croi propriul drum 
în viaţă. Raisa dusese o viaţă grea în 
copilărie. O spune chiar ea: „La începutul 
anilor '30, membrii familiei mele erau 
consideraţi chiaburi. Li s-au luat pământul 
şi casa. Bunicul meu a fost acuzat de 
troţkism, a fost arestat şi a dispărut, i-am 
pierdut orice urmă. Bunica a murit de 
foame şi de durere, căci era soţia 


«duşmanului poporului». Mama era casnică. 
Toată familia îl urma pe tata, care lucra la 
căile ferate. Am avut tot felul de «case», de 
hangare, de cabane”. 

In 1955, după terminarea studiilor, soţii 
Gorbaciov au plecat în sudul Rusiei. Ca să 
reuşeşti în Rusia, aveai două drumuri 
sigure: KGB-ul şi partidul. Raisa era 
reticentă în privinţa primului, deoarece 
familia ei suferise de pe urma flagelului 
poliţiei politice. Atunci, şi-a îndemnat soţul 
să se întoarcă la Stavropol, oraşul său natal. 
Gorbaciov a devenit aici aparatcic în rândul 
tineretului comunist, apoi al partidului. 

Viaţa lor nu a fost însă mai uşoară, 
limitându-se la apartamentul comunitar, 
mediocritatea mediului format din 
funcţionari comunişti şi, uneori, vacanţa la 
familia lui Mihail. 

Raisa a fost greu acceptată de familia 
soţului ei: când a mers prima dată să-şi 
vadă soacra, primirea a fost foarte rece. 
Relaţiile lor nu s-au îmbunătăţit odată cu 
trecerea timpului; voluntarismul Raisei nu 
ajuta deloc la ameliorarea situaţiei. 

In provincie era cam peste tot la fel: un 
aer tare, case mici şi vechi cu acoperişuri 


ascuţite adunate grămadă în apropierea 
unui pod, clocotul unui râu cu ape verzi, iar 
în centrul fiecărui sat, inevitabila casă a 
preşedintelui colhozului, cu drapelul roşu 
decolorat  fâlfâind pe acoperiş şi cu 
portretele lui Stalin - înlocuite mai târziu cu 
cele ale lui Hruşciov - înşirate pe pereţi. 

Gorbaciov a urcat foarte repede 
treptele puterii. Dintr-un  comsomolist 
mediocru, el a devenit în zece ani secretar 
federal al regiunii agricole Stavropol, 
conducând cu o mână de fier această 
provincie. Raisa nu se mai îndoia acum de 
destin. „Voi face din Mişka un ţar”, ar fi 
spus ea. N 

Norocul i-a surâs în acea perioadă. In 
regiune se afla o stațiune balneară renumită 
pentru apele sale curative. Personaje de 
prim-plan de pe scena politică veneau acolo 
la cură, mai ales Iuri Andropov, 
omnipotentul preşedinte al KGB-ului. 

Primul contact cu acest „naş” foarte 
influent a avut loc în luna aprilie a anului 
1969. 

Raisa crease o ambianță propice 
acestui gen de întâlnire. Ea a introdus în 
acel sanatoriu de lux moda buchetelor de 


flori exuberante din Caucaz, a cerut să fie 
puse pe mese coşuri cu fructe şi vinuri 
parfumate din regiune, precum şi mici 
suvenire locale. A fost şi un ghid priceput 
pentru Andropov şi soţia lui. Având grijă să 
se documenteze asupra istoriei acelei 
regiuni, Raisa a citat ca 

O adevărată erudită marii autori ruşi 
îndrăgostiţi de Caucaz. 

Caucazul a fost o regiune prin care au 
trecut negreşit romanticii din secolul al XIX- 
lea. Raisa a amintit de călătoriile iniţiatice 
ale lui Puşkin, Tolstoi, Lermontov şi 
Alexandre Dumas. 

În timpul acestor seri, Gorbaciov şi 
Andropov evocau necesitatea de a face 
reforme pentru „ameliorarea” sistemului. 
Nu numai preşedintele KGB-ului reperase 
acest cuplu, ci şi alte mari personalităţi ale 
regimului, printre care Suslov, ideologul 
partidului. Nu-şi puneau întrebări legate de 
moralitate sau de legitimitatea 
bolşevismului fosilizat, ci de fragilitatea şi 
decadenţa sa, căutând mijloacele capabile 
să redea vigoare regimului. 

Soții Gorbaciov au avut, din acel 
moment, un protector influent. Au început 


să facă parte, din ce în ce mai des, din 
delegaţiile oficiale trimise în străinătate. 
Astfel, în ziua de 9 septembrie 1977, trenul 
de la Moscova i-a dus pe cei doi la Paris, la 
invitaţia Partidului Comunist Francez. 

Mihail şi Raisa au fost găzduiţi la 
Bazainville, la periferia Parisului, în fosta 
reşedinţă a defunctului lider al partidului 
comunist, Maurice Thorez. Delegației 

1 s-a oferit un program turistic clasic: 
Versailles, Luvru, Muzeul Rodin şi Centrul 
Pompidou, recent deschis. Apoi au petrecut 
două săptămâni la Cannes şi au vizitat 
regiunea mediteraneeană. 

Comuniştii francezi remarcaseră deja o 
fărâmă de originalitate în vorbele acestui 
aparatcic diferit de ceilalți. Admirând 
panorama capitalei de pe esplanada de la 
Trocadero, viitorului preşedinte al URSS- 
ului îi scăpase o vorbă în faţa lui Pierre 
Juquin, tânăr membru al Biroului Politic al 
PCE, care îi servea drept ghid: „Aveţi mare 
dreptate când nu vreţi să faceţi ca noi 

Această deplasare în Franţa a sporit 
interesul cuplului Gorbaciov faţă de 
Occident. 

În anul următor, puternicul lor 


protector, Andropov, şi-a propulsat tânărul 
protejat în postul de secretar al Comitetului 
Central al PCUS, însărcinat cu agricultura. 

Soții Gorbaciov făceau de acum înainte 
parte din cea mai înaltă nomenclatură 
sovietică. 

Cei doi s-au mutat la Moscova şi şi-au 
schimbat stilul de viaţă. Au profitat astfel de 
privilegiile multiple prevăzute de funcţie: 
„cantine” luxoase, raioane rezervate în 
marile magazine, „rațiile Kremlinului”, 
constând în alimente de cea mai bună 
calitate la jumătate de preţ, haine şi cadouri 
la comandă, locuinţă de serviciu, vilă, 
personal domestic, spitale speciale, locuri 
de vilegiatură etc. Fără a uita limuzina, 
dintre care cea mai vestită era marele ZIL 
negru, amintind de frumoasele automobile 
americane din anii '50. 

Raisa părea să fi ajuns foarte sus. În 
realitate, poziţia ei era subalternă, deoarece 
Mihail era cel mai tânăr dintre marii „boieri 
moscoviți”. Condiția de subordonată o 
ofensa pe această femeie cu caracter 
puternic. 

Gorbaciov recunoaşte în Memoriile 
sale: „In realitate, nu şi-a putut găsi 


niciodată locul în grupul «soțiilor de la 
Kremlin» şi nu s-a împrietenit strâns cu 
niciuna dintre acestea. Reuniunile lor o 
frapau în mod deosebit prin climatul 
impregnat de morgă, de suspiciune, de 
linguşeală şi de lipsă de jenă”. 

Cu unele nuanţe, această lume a 
„doamnelor” reflecta ierarhia soţilor. În ziua 
de 8 martie 1979, Raisa a participat la o 
recepţie oficială, în calitate de soţie a 
secretarului Comitetului Central recent 
ales. În mod obişnuit, soțiile conducătorilor 
se aşezau în şir la intrarea sălii ca să-i 
salute pe oaspeţii străini. Raisa s-a aşezat la 
întâmplare, fără să respecte tradiţia. În faţa 
acestei încălcări grosolane a protocolului de 
la Kremlin, doamna Kirilenko (soţia unui 
membru influent al conducerii sovietice, al 
treilea ca importanţă în perioada lui 
Brejnev) a îndreptat degetul spre ea în mod 
grosolan şi i-a zis: „Locul tău e acolo, la 
capătul şirului!” 

Ne putem imaginea ce i-a urat Raisa în 
gând acestei femei! 

Dar nu şi-a exprimat niciodată 
amărăciunea provocată de acest episod. Nu 
făcea parte dintre femeile care se plângeau. 


Soții Gorbaciov vor aştepta momentul 
prielnic pentru a-şi regla conturile, iar acest 
moment nu va întârzia, în timp ce Mihail 
urma să devină cel mai puternic om al ţării, 
soţii Kirilenko aveau să decadă din funcţii. 

Dar, deocamdată, cuplul era nevoit să 
se prefacă, într-o oarecare măsură, că 
respecta regulile jocului. 

Uneori, Raisa ducea dorul vieţii din 
Stavropol, unde era soţia omnipotentului 
om forte al regiunii. În ciuda avansării 
formale a soţului ei, influenţa sa la Moscova 
era, în mod paradoxal, redusă. Astfel, în toţi 
acei ani, nu au avut posibilitatea să-şi 
întâlnească protectorul, Andropov, într-un 
cadru privat. 

La sfârşitul anului 1980, numirea lui 
Gorbaciov în postul superior de membru al 
Biroului Politic a fost însoţită de atribuirea 
unei noi vile luxoase, vecină cu a lui 
Andropov. Venise vara, şi Gorbaciov i-a 
telefonat „naşului” să-l invite să ia dejunul 
în compania unor prieteni din Stavropol. 
„Ca în vremurile bune”, a zis el. 

— Ei, da, erau vremuri bune, a răspuns 
Andropov. Dar azi, Mihail, trebuie să refuz 
invitaţia. 


— Dar de ce? 

— Pentru că, altfel, chiar de mâine vor 
începe bârfele. În ce scop? Despre ce am 
vorbit? Nici n-am să plec bine spre tine, că 
deja i se va face un raport complet lui 
Brejnev. Îţi spun toate astea, Mihail, în 
interesul tău. 

Totuşi, Andropov a continuat să-l 
susţină pe Gorbaciov, mai ales după ce i-a 
succedat lui Brejnev, în 1982. Dar nu a avut 
timp să-l împingă în rândul din faţă pe 
protejatul său, cel mai tânăr membru al 
Biroului Politic. La cincisprezece luni de la 
moartea lui Brejnev, Uniunea Sovietică îşi 
ducea la groapă noul secretar-general. 

În cursul funeraliilor lui Andropov, 
numai soţii Gorbaciov, dintre toţi demnitarii, 
o consolaseră pe soţia defunctului. Acest 
gest plin de căldură dezvăluia apropierea 
cuplului de protectorul lor. De altfel, 
Andropov îi  transmisese  Raisei, prin 
intermediul soţiei sale, că dorea să-l vadă pe 
Mihail succedându-i în funcţie. 

Seniorii de la Kremlin au hotărât însă 
altfel. După patru zile de  deliberaări, 
secretar-general a fost ales Constantin 
Cernenko, în vârstă de şaizeci şi trei de ani, 


tovarăş de beţie şi mare linguşitor al lui 
Brejnev, poreclit Desfăcătorul de Sticle. 
Preşedintele american Ronald Reagan a 
constatat, înciudat, că toţi conducătorii 
sovietici „mureau pe capete”. Şi, într- 
adevăr, Cernenko a decedat şi el după 
treisprezece luni de la preluarea puterii. 
Acum nu mai exista alternativă. 

Cuplul Gorbaciov a intrat în scenă sub 
luminile rampei. 

Timpul splendorilor 

Noaptea de 10 martie 1985 a fost 
foarte lungă. Raisa nu s-a culcat până la 
întoarcerea soţului ei, pe la ora patru 
dimineaţa. A văzut oprindu-se în faţa casei 
un şir lung de maşini. Constatând că garda 
soţului ei fusese întărită, a înţeles că bătălia 
fusese câştigată. Într-adevăr, Gorbaciov 
fusese ales cel mai puternic om al Uniunii 
Sovietice, la propunerea ministrului de 
externe, Gromâko, care l-a prezentat ca „un 
om cu zâmbet afabil, dar cu dinţi de fier”. 

In noaptea aceea, Mihail şi Raisa au 
stat până târziu la discuţii, deşi erau 
amândoi obosiţi. Conversaţia lor avea să fie 
preludiul elaborării strategiei perestroikăi. 
Raisa şi Mihail au formulat-o într-o singură 


frază: „Nu se mai poate trăi aşa...” 

Mihail Gorbaciov a fost ales în mod 
oficial secretar-general al PCUS în ziua de 
11 martie 1985. Raisa era, în sfârşit, pe 
prima treaptă a puterii. 

La drept vorbind, niciodată nu se 
îndoise de steaua ei norocoasă. De mult 
timp se pregătea să fie prima-doamnă a 
ţării, informându-se despre organizarea 
forţelor de protecţie sau a gărzilor, despre 
personalul de serviciu, efective, bucătari, 
femei de menaj şi chiar despre grădinarii de 
la Kremlin. 

A început o perioadă ciudată, în care 
totul avea să fie nesigur. 

De acum înainte, Raisa va contribui în 
mod decisiv la alegerea principalilor 
colaboratori ai soţului ei, susţinând numirea 
ca ministru de externe a prietenului lor 
Şevardnadze, care conducea republica 
Georgia, vecină cu Stavropolul. Părerea 
Raisei va fi întotdeauna decisivă pentru 
Gorbaciov. Mărturiile sunt unanime: şeful 
statului avea obiceiul să se sfătuiască 
permanent cu soția lui. În contextul unui 
misoginism evident specific epocii, această 
atitudine era de-a dreptul cutezātoare! 


În anii 1985 - 1986, s-a instaurat o 
adevărată complicitate între Raisa şi 
principalul teoretician al  perestroikāi, 
Aleksandr Iakovlev, pe care Gorbaciov l-a 
adus din călătoria sa făcută în Canada în 
anul 1983. 

Iakovlev era un om aparte, exilat de 
zece ani ca ambasador la Ottawa, pentru că 
denunțase, pe când era responsabil cu 
propaganda, influența naţionaliştilor ruşi de 
extremă dreaptă. Raisa l-a încurajat să 
formeze o rețea de persoane puternice. La 
rândul său, Aleksandr Iakovlev i-a propus 
lui Gorbaciov să-i dea protectoarei sale 
postul oficial de preşedinte al Fondului de 
Cultură Sovietic. Raisa a respins oferta, dar 
a devenit animatoarea acestei fundații 
prestigioase. Gorbaciov va recunoaşte că, 
datorită rețelei sprijinite de soția lui, 
dispunea de informații prețioase legate de 
situația din străinătate, venite din afara 
circuitelor controlate de KGB. Ea i-a 
transmis astfel soțului ei informații 
obiective despre procesul inevitabil de 
reunificare a Germaniei în ajunul dărâmării 
Zidului Berlinului, în noiembrie 1989. 

Aleksandr Iakovlev mi-a povestit că i se 


întâmpla deseori să lucreze la textele 
discursurilor preşedintelui, împreună cu 
Mihail şi cu Raisa, şi a precizat că ea avea 
întotdeauna ultimul cuvânti?. Nu 
întâmplător, Gorbaciov, în Memoriile sale, o 
numeşte pe soţia lui „principalul consilier 
benevol”. 

Mihail nu suporta să se spună ceva rău 
despre Raisa. În 1987, cu ocazia unui 
interviu, un realizator de la canalul 
american NBS l-a întrebat pe Gorbaciov: 

— Când vă întoarceţi seara acasă, 
discutaţi despre politica internă sau despre 
problemele politice pe care le aveţi? 

—  Discutăm de toate, a răspuns 
Gorbaciov. 

Americanul a insistat: 

— Inclusiv cele mai  confidenţiale 
probleme sovietice? 

— Vorbim de toate, a repetat Gorbaciov. 

În URSS, numai prima întrebare şi 
răspunsul ei au fost date publicităţii. 

Această complicitate excepţională a 
provocat în ţară o adevărată controversă, 
iar ultraconservatorii din partid au denunţat 
participarea prea activă a Raisei la treburile 


14N ote: Convorbire cu autorul, la 20 august 1991 (n.a.) 


statului. Pentru a o discredita, a fost 
răspândit un zvon despre aventurile sale 
amoroase. Sfidând această campanie, Raisa 
a mers mai departe prin vânt şi furtună. 

Soții Gorbaciov erau căsătoriţi de 
treizeci de ani. Investitura supremă le-a 
schimbat, evident, viaţa de zi cu zi. Au 
beneficiat de câteva imobile şi, în plus, au 
fost aduse îmbunătăţiri semnificative la 
principala lor reşedinţă, vila de la Razdori. 
Acolo au fost construite o casă pentru 
gardă, o centrală de legătură strategică, un 
cliport şi un garaj pentru vehicule şi 
echipamente speciale. Clădirea principală a 
fost amenajată astfel încât să poată adăposti 
eventuale conferinţe sau reuniuni secrete. O 
încăpere a fost destinată personalului 
medical. 

Prima-doamnă avea un mod ciudat de 
a-şi alege servitorii, care făceau parte, 
evident, din Direcţia a 9-a a KGB-ului, 
însărcinată cu protecţia înaltei 
nomenclaturi. Raisa cerea fotografiile 
candidaţilor şi alegea ghidându-se după 
chipul lor. Nu-i plăceau oamenii graşi, şi 
bucătarii erau respinşi din oficiu (Raisa i-a 
acceptat totuşi în timpul călătoriilor în 


străinătate). Aşadar, cei trei bucătari, cele 
trei cameriste şi cele trei chelneriţe puse la 
dispoziţia ei erau toţi slabi. Sarcina lor era 
să se ocupe nu numai de Raisa, ci şi de fiica 
ei şi de cele două nepoate. Pentru cea mai 
mică greşeală, puteau fi concediaţi fără 
milă. Una dintre cameriste a avut într-o zi 
cutezanţa s-o bombăâne pe cea mai mare 
dintre nepoate şi a fost imediat dată afară. 
Cele mai mici detalii ale vieţii zilnice a 
secretarului-general erau puse la punct de 
soţia lui: decorul, ieşirile şi, fireşte, hainele 
pe care le purta. Venind din străinătate, 
costumele lui Mihail aveau deseori nevoie 
de retuşuri. Uneori era mai greu să le 
retuşezi decât să faci unul pe măsura lui. 
Totuşi, rezista acelor interminabile şedinţe 
de probă, sub privirea vigilentă a soţiei sale. 
Din primele zile ale domniei, țarina a 
avut ambiția să cucerească Occidentul. De 
aceea, pentru ea, călătoriile în străinătate 
aveau o mare însemnătate, în timpul acestor 
periple, reconstituia în felul ei ambianța 
saloanelor literare din secolul al XVIII-lea. 
Raisa alegea ea însăşi membrii suitei de 
onoare şi se înconjura de savanţi, scriitori, 
pictori şi actori. Cuplul era atras încă din 


studenţie de intelectualitate şi de boema 
moscovită. Deoarece nu mai avea timp să-i 
adune la ea acasă pe aceşti interlocutori, 
Raisa organiza întâlniri cu ocazia vizitelor în 
străinătate; atmosfera era mai puţin formală 
şi îi permitea lui Gorbaciov să aibă acces la 
informaţii obiective despre situaţia ţării 
sale. Raisa se pregătea în mod serios pentru 
aceste întâlniri şi cunoştea totul despre 
invitaţii ei. Cu ocazia pregătirilor primei 
sale călătorii oficiale în Franţa, în octombrie 
1985, a vizitat din nou sala impresioniştilor 
de la Muzeul Puşkin din Moscova şi a recitit 
autori francezi precum Francois Mauriac şi 
Herve Bazin. Când ambasada a înscris în 
programul vizitei manufactura de la Sevres, 
ea s-a opus, preferând Muzeul Picasso. 

Intotdeauna avidă de detalii, Raisa s-a 
interesat pe lângă jurnaliştii francofoni de 
noile tendinţe ale vieţii pariziene. A încercat 
chiar să afle cum urma să fie îmbrăcată 
Danielle Mitterrand. Spre marele ei necaz, 
interlocutorii sāi au fost evazivi! 

Niciodată diplomaţii ruşi nu fuseseră 
obligaţi să depună atâtea eforturi pentru o 
soţie de conducător. 

Imi amintesc de sosirea la Paris a 


noului stăpân de la Kremlin şi a soţiei sale. 
Delegaţia care îi însoțea era formată din 
nouăzeci şi şapte de persoane, fără a mai 
pune la socoteală jurnaliştii. Treizeci şi 
patru de oameni ai KGB-ului se ocupau 
numai de securitate. Printre ei, personalul 
special repartizat Raisei: două cameriste, 
doi bucătari şi doi chelneri, sub comanda 
unui general KGB. Inainte de sosire, 
Kremlinul a transmis ambasadei că prima- 
doamnă a Uniunii Sovietice nu dorea să fie 
însoţită de prea multă lume, ci „de un 
număr restrâns de femei”. 

Raisa a stârnit de la început panică în 
rândul gărzilor de corp ruse şi franceze, 
schimbând programul stabilit iniţial. Astfel, 
trecând prin faţa localului Closerie des Lilas 
din Montparnasse, unul dintre restaurantele 
predilecte ale emigrației ruse, a oprit 
maşina prezidenţială şi i-a propus soţiei 
preşedintelui Mitterrand să bea un păhărel 
cu ea. Când gărzile i-au spus că securitatea 
nu îi era asigurată în acel loc, Raisa a 
răspuns tăios: „Suntem mai în siguranţă 
acolo unde nu suntem aşteptate”. 

O altă inovaţie a primei-doamne a 
URSS-ului a fost vizitarea caselor de modă 


ca să asiste la prezentări. l-a onorat cu 
vizita ei pe Pierre Cardin, deja renumit în 
Uniunea Sovietică, şi pe Yves Saint Laurent, 
ale cărui ateliere se aflau chiar în faţa 
hotelului Marigny, reşedinţa cuplului 
Gorbaciov. Cu acea ocazie, Raisa a aranjat o 
expoziţie Yves Saint Laurent la Moscova şi a 
discutat în mod relaxat cu marele creator de 
modă. 

— Opium! este preferatul meu şi îmi 
place mult negrul, i-a mărturisit ea gazdei 
sale. Credeţi că se va purta în continuare? 

— Da, întotdeauna, a răspuns creatorul 
de modă. 

— Veţi susţine fustele scurte sezonul 
viitor? 

— Susţin şi modelele scurte şi pe cele 
lungi, după caz... 

— Vreţi să spuneţi că asta depinde de 
picioare, nu? 

— Dacă vreţi... 

— Dar câte kilograme trebuie să aibă o 
femeie ca să vă poarte modelele? 

— E bine să fie cât mai slabă cu 
putinţă. 

— Atunci mai bine plec! 


15N ote: Unul dintre parfumurile create de Yves Saint Laurent (n.red.) 


Raisa avea şi umor, căci măsurile ei 
corespundeau modelelor creatorului de 
modă (după cum precizează Bernard 
Lecomte): 86 - 70 - 89. 

Era clar că doamna Gorbaciov le arăta 
occidentalilor că trecuse epoca terem-ului, 
unde femeile trăiau cândva închise. Între 
cuplul Gorbaciov şi cuplul Mitterrand se 
înfiripase simpatia, deşi o întrebare stăruia 
în mintea celor din urmă: Cum putea oare 
sistemul comunist să producă nişte fiinţe 
atât de deschise şi de seducătoare? 

Cu trecerea anilor, relaţiile lor au 
căpătat un caracter tot mai amical. 

Prima-doamnă sovietică solicita uneori 
sfatul soţiei preşedintelui francez. „Sunt 
novice în materie”, amintea ea cu un 
zâmbet aparent naiv, în costumul ei elegant 
de mătase cu dungi bej şi negre. Poate că 
această complicitate instalată deja a împins- 
o pe Raisa la nişte capricii, care au fost la 
un pas de a genera un incident diplomatic. 
Imi amintesc de cea de a doua vizită a lor la 
Paris, cu ocazia bicentenarului Revoluţiei 
Franceze. Mitterrand a organizat pentru 
Gorbaciov un dineu privat la domiciliul său 
de pe strada Bievre. Obosită după o zi 


istovitoare, Raisa i-a cerut soţului ei - cât se 
poate de direct - să transmită în ultimul 
moment că nu mai puteau ajunge. Speriat 
de această încălcare a protocolului, Mihail a 
fost nevoit să poarte negocieri susţinute cu 
soţia lui până când a reuşit s-o convingă că 
era necesar să ia parte la dineu. 

Schimburile lor de replici păreau uşor 
suprarealiste, semănând cu o ceartă 
domestică între o nevastă rebelă şi un soţ 
docil. 

În octombrie 1991, soţii Gorbaciov au 
fost primiţi la Latche. Văzând că Raisei i-a 
plăcut mierea servită la micul dejun, 
Danielle Mitterrand a propus să-i ofere 
câţiva stupi pentru casa ei de la ţară. Raisa 
a ridicat mâinile la cer şi s-a întors spre 
soţul ei. „De câte ori nu ţi-am spus să 
renunţi la vilele de stat ca să avem şi noi 
măcar o mică bucată de pământ! Nu avem 
nimic al nostru, a adăugat ea adresându-se 
soţiei preşedintelui Mitterrand. Nici măcar 
un loc unde să punem un stup!” 

Este adevărat că în acea perioadă, după 
spusele lui Andrei Graciov, chiar şi pernele 
pe care Raisa obişnuia să le ia cu ea în 
călătorii aparţineau statului. 


Un episod a intrat în analele 
diplomatice. Cu ocazia unei primiri oficiale 
în Spania, în 1990, regele Juan Carlos şi 
regina Sofia se pregăteau să părăsească 
sala înaintea invitaţilor, după cum cerea 
protocolul. Raisa şi-a continuat conversaţia 
fără să ţină cont de protocol, în timp ce 
suveranii şi preşedintele se aflau pe trepte 
şi o aşteptau. După o tăcere prelungită, 
Mihail, exasperat, i-a cerut să vină la ei. Dar 
soţia lui şi-a continuat conversaţia fără să se 
sinchisească. După un minut, Gorbaciov a 
zis cu o voce puternică şi plină de răceală: 
„Raisa Maximova, te aşteptăm în 
continuare!” 

De data asta, prima-doamnă a 
catadicsit să se îndrepte spre ieşire. Raisa 
nu a ezitat să repete această gafă cu 
doamna Kohl şi, mai ales, cu Nancy Reagan. 

Diplomaţii sovietici cunoşteau bine 
aceste obiceiuri; totuşi, adevăratele lor griji 
au început în ţările conduse de femei. Din 
1984, între Gorbaciov şi doamna Thatcher s- 
au stabilit relaţii bazate pe o simpatie 
reciprocă. Doamnei de Fier îi plăcea să 
spună: „lată un om cu care vom putea să 
facem afaceri”. 


Când Gorbaciov a mers în vizită oficială 
în Anglia, la sfârşitul anului 1987, Margaret 
Thatcher a organizat, pentru fotografi, o 
apariţie a celui mai important om al Uniunii 
Sovietice în balconul reşedinţei sale. Nu 
mică i-a fost surpriza când a văzut-o pe 
Raisa apărând cu braţele pline de flori şi 
punându-i, fără să stea pe gânduri, buchetul 
enorm sub nas. Astfel, a doua zi, toate 
ziarele publicau fotografiile în care cuplul 
apărea alături de doamna Thatcher cu faţa 
ascunsă de buchetul enorm de flori al 
Raisei. 

O altă fotografie - de data asta apărută 
în presa mondenă - o arăta pe doamna 
Gorbaciova pe când cobora dintr-un Rolls- 
Royce cu steguleţ sovietic, purtând o rochie 
de satin alb şi pantofi aurii. Această poză 
(care îi arăta doar picioarele) a stat la 
originea căderii în dizgrație a 
ambasadorului URSS-ului la Londra. 
Furioasă, Raisa a intrat fără să bată la uşă 
în biroul ambasadorului, unde se afla soţul 
ei. „Diplomaţilor tăi, Mihail Sergheievici, nu 
le pasă de imaginea familiei tale!” a spus ea 
şi a ieşit imediat din încăpere. 

În 1989, Raisa şi-a însoţit soţul în Italia. 


De data asta, hainele ei aveau culori atât de 
închise, încât ziarele locale au numit-o 
„Raisa cea simplă”. Totuşi, nu a ezitat să 
apară la Vatican îmbrăcată cu un taior roşu, 
la întrevederea cu papa loan Paul al II-lea, 
în loc să poarte o ţinută de culoare neagră, 
aşa cum e obiceiul în cazul unei audienţe 
private. 

În ţara sa însă, Raisa nu se prea făcea 
remarcată. Nancy Reagan şi-a dat seama de 
asta în cursul primei întâlniri la nivel înalt 
Reagan-Gorbaciov. „Era îmbrăcată sobru - o 
fustă neagră, o bluză albă şi o cravată 
neagră. M-am întrebat de ce. Era contrar 
obiceiurilor sale, a tot ce purtase înainte şi 
nu se potrivea deloc cu stilul ei. Am aflat 
mai târziu că aşa arăta uniforma standard 
pentru profesorii sovietici, iar Raisa purta 
acea ţinută, care o făcea să semene cu o 
gardiană de închisoare, doar pentru că 
aceea era singura fotografie a ei, de la 
întâlnirea de la Geneva, care avea să apară 
la întoarcerea în ţară”. 

Conversaţiile dintre doamna Reagan şi 
doamna Gorbaciov se transformau deseori 
în încercări de forţă. Fiecare voia să se 
impună. Nancy Reagan voia să abordeze 


tema drogurilor, a criminalităţii sau a 
copiilor maltrataţi; Raisa nu pierdea ocazia 
s-o apostrofeze în legătură cu slăbiciunile 
sistemului politic american. Când i-a spus 
interlocutoarei sale că Statele Unite nu au 
avut niciodată un război pe propriul 
teritoriu, Nancy i-a amintit de Războiul de 
Secesiune. În acea perioadă, prima-doamnă 
a Statelor Unite se afla încă sub şocul unei 
operaţii chirurgicale şi al morţii recente a 
mamei sale. Nancy şi-a închipuit chiar că 
Raisa se folosea de slăbiciunea ei. 
„Sovieticii ştiu totul. Aşa cā nu pot să cred 
că ea nu ştia prin ce trecusem cu câteva 
săptămâni înainte, s-a plâns mai târziu 
Nancy. Eram atunci hiperemotivă? Nu 
cred”. Când Nancy i-a arătat Casa Albă, 
Raisa a  bombardat-o cu întrebări: 
„Candelabrul e din secolul al XVIII-lea? 
Jefferson a trăit aici? Apropo, în ce an a fost 
construită Casa Albă?” 

Raisa a fost întrebată dacă i-ar plăcea 
să trăiască la Casa Albă. Unii americani s-au 
simţit ofensaţi de răspunsul ei: „E o 
reşedinţă oficială. Vorbind din punct de 
vedere uman, cred că e mai plăcut să 
locuieşti într-o casă de mărime normală”. 


La care Nancy a ripostat în memoriile 
sale: „Nu era un răspuns foarte elegant, mai 
ales venind din partea cuiva care nu a 
vizitat niciodată cartierele private”. 

„Ce vreţi, a replicat Gorbaciov cu 
perfidie, ca să-şi disculpe soţia, Raisa e o 
filosoafă, doamna Reagan, o actriţă...” 

Raisa a zăbovit atât de mult în faţa 
mobilelor de la Casa Albă, încât abia dacă 
le-a mai rămas timp să bea cafeaua cu 
soțiile oficialilor americani. „Până la urmă, i- 
am făcut pe Ronnie şi pe Gorbaciov să ne 
aştepte un sfert de oră, scrie Nancy. Când 
am ajuns, soţii noştri, încruntaţi, se uitau la 
ceas. Din fericire ei doar se prefăceau 
supăraţi. Acest gest ironic de nerăbdare a 
fost ideea lui Ronnie”. 

Imediat ce se întorcea din călătorie, 
Raisa cerea să i se dea caseta video filmată 
cu această ocazie. Toată lumea remarcase 
faptul că, la ceremoniile oficiale, ea stătea 
liniştită lângă Gorbaciov, dar, cum zărea 
cameramanii, nu ezita să-şi pună în valoare 
dinamismul. De cele mai multe ori nu era 
mulţumită de reportajele care i se 
prezentau. Nu făcea niciodată remarci 
despre felul cum fusese ea filmată, ci critica 


modul în care era prezentat soţul ei. „Nu e 
filmat corect Mihail, este luat din spate şi 
dintr-un unghi prost. Chiar nu aveţi grijă să 
selectaţi  cameramanii? Uitaţi-vă cum 
filmează americanii! le spunea ea 
funcţionarilor KGB-ului care răspundeau de 
relaţia cu presa. Nu suntem în stare să 
facem şi noi la fel?” 

Între 1985 şi 1991, imaginea lui 
Gorbaciov a pierdut din strălucire. Raisa a 
fost acuzată că era eminenţa cenuşie a 
soţului ei, ducând ţara la ruină. Totuşi, la 
începutul lunii august a anului 1991, soţia 
preşedintelui credea în continuare în steaua 
ei norocoasă, insistând ca Mihail să plece în 
vacanţă în Crimeea. 

Am avut de mai multe ori ocazia să 
merg la vila de la Foros, noul loc de 
vilegiatură al soţilor Gorbaciov. De 
generaţii, conducătorii supremi ai Rusiei au 
ales Crimeea ca să-şi îngrijească sănătatea 
înainte de a-şi relua obligaţiile de la 
Kremlin. Soții Gorbaciov ar fi putut, pur şi 
simplu, să urmeze această tradiție, 
instalându-se în una dintre vilele iluştrilor 
lor predecesori. Dar Raisa a preferat să 
ceară să se construiască un nou palat - 


unde parchetul era din lemn preţios, pereţii 
din marmură albă, sălile de baie echipate 
luxos - cu o piscină care dădea spre mare. 

Locul însă nu era grozav: un vânt teribil 
bătea peste stâncile goale şi niciun fel de 
vegetaţie nu înveselea decorul. Doar marea 
părea să prezinte interes. S-a încercat 
îmblânzirea acelei naturi ostile. S-a săpat cu 
dinamită în stâncă, au fost aduse tone de 
pământ în jurul casei şi au fost plantați 
arbori din specii rare. A fost făcut un tunel 
şi s-au instalat scări rulante care să lege 
direct vila de mare. 

La al doilea etaj al clădirii, se aflau un 
birou, dormitoare şi o sufragerie în care 
puteau lua masa vreo douăsprezece 
persoane; o terasă, unde Mihail şi soţia lui 
beau deseori ceaiul, dădea spre mare. O 
alta se întindea deasupra stâncilor, în 
continuarea unui budoar unde trona o 
statuie splendidă de marmură ce reprezenta 
o femeie goală. (Raisa a cerut mai târziu să 
fie luată de acolo!) Pereţii erau acoperiţi cu 
lambriuri. O friză reprezentând, ţesute sau 
pictate, oraşele Crimeei  împodobea 
plafonul. La parter se găsea o grădină de 
vară, de unde porneau două alei: cea din 


dreapta ducea la sala de proiecţie, iar cea 
din stânga - la plajă. 

Raisa pierde puterea în ziua de 18 
august 1991, Mihail nu se simţea bine. 
Suferind de lumbago, preşedintele a chemat 
un medic specialist de la Moscova, doctorul 
Anatoli Liev, renumit pentru calităţile sale 
de vindecător. 

Cam la zece zile de la plecarea sa din 
capitală, preşedintele făcuse o criză în 
timpul unei plimbări pe coline. Pe drumul de 
întoarcere, avusese nevoie să fie susţinut. 

Miercuri, 15 august, un secretar al lui 
Gorbaciov i-a telefonat doctorului Anatoli 
Liev, cerându-i să vină imediat la Foros. 
Disciplinat, medicul a insistat să primească 
un ordin scris. Aşa era regula. ŞI KGB-ul nu 
glumea cu disciplina, mai ales când era 
vorba de sănătatea preşedintelui. Dar 
ordinul nu venea, şi cei de la Foros îşi 
pierdeau răbdarea. „Preşedintele are nevoie 
de dumneata!” Liev nu-şi explica de ce 
superiorii săi nu luau legătura cu el. Apoi, a 
primit un telefon foarte scurt: „Puteţi să vă 
ducetţi”. 

Liev a plecat cu avionul în Crimeea fără 
ordin scris. Cu ajutorul unor masaje şi 


exerciţii, medicul a reuşit să reducă durerile 
preşedintelui, care în curând a putut să stea 
jos şi să se ridice. Nimic grav, dar un nerv 
blocat provoacă întotdeauna dureri mari! 

Totuşi, specialistul venit de la Moscova 
era intrigat de măsurile de securitate 
deosebite din jurul vilei. Pe drum erau mai 
multe baraje şi vehicule blindate. „Am 
crezut că era aşa din cauza tensiunilor din 
Crimeea”, i-a explicat el unuia dintre 
pacienţii, care i-a reprodus mai târziu 
mărturia. 

Medicul a mai remarcat prezenţa 
neobişnuită a numeroşi agenţi de securitate 
şi a zărit în larg, împreună cu 
ambarcaţiunile obişnuite ale pazei de 
coastă, trei nave ale marinei de război. De 
altfel, el însuşi se simţea în tot acest timp 
ţinut sub strictă supraveghere. 

A doua zi, 18 august, a fost stabilită o 
altă şedinţă. De comun acord cu medicul 
personal al preşedintelui, Liev a cerut să se 
comande la Moscova unele medicamente 
imposibil de procurat la Foros. În acea 
duminică de 18 august, Gorbaciov s-a întins 
pe masa de masaj şi i-a spus „salvatorului” 
său: „Poţi să faci ce vrei, să-mi scoţi un 


nerv, o vertebră, să-mi tai un picior. Pentru 
că mâine trebuie să fiu neapărat la 
Moscova!” 

După câteva înţepături şi exerciţii, 
Mihail a adormit. 

În ultima vreme nu făcuse decât să 
reflecteze la bătăliile care îl aşteptau la 
Kremlin. Se gândea la zilele cruciale pe 
care le pregătise de mult timp şi care aveau 
să înceapă de pe 20 august, odată cu 
semnarea tratatului unional. 

Exact înainte de a părăsi capitala, în 
ziua de 5 august, Gorbaciov confirmase ţării 
faptul că toţi conducătorii republicilor 
urmau să semneze cu el un acord de 
principiu, care să permită acestei noi Uniuni 
să ia locul vechilor structuri depăşite, 
apărute în urma revoluţiei. 

Sigur, rămâneau multe incertitudini, 
dar Gorbaciov ajunsese la un compromis cu 
Boris Elțîn Din acel moment, ziua de 20 
august avea să fie o dată esenţială pe 
agenda preşedintelui. Devenit ostatic al 
conservatorilor, preşedintele spera, 
probabil, să se elibereze de constrângerile 
la care era supus acceptând, pentru prima 
dată, să ofere o marjă de manevră 


republicilor. 

Tratatul nu autoriza confederaţia dorită 
de reformatori, dar şefii de la Kremlin erau 
de acord să-şi reducă prerogativele. In acea 
duminică de 18 august, simţea că el era cel 
care deţinea controlul. Altfel, de ce s-ar fi 
încumetat să plece în vacanţă? 

Totuşi, Gorbaciov nu excludea 
ripostele. Împreună cu consilierul său 
Cerniaev, asistat de doi secretari, el redacta 
de zece zile un articol de treizeci şi două de 
pagini, în care prevedea cinci scenarii 
diferite. De altfel, unul dintre ele menţiona 
cu claritate ipoteza unui lovituri de stat, 
„varianta stării de urgenţă”, în care 
Gorbaciov folosea cuvântul, juntă”. Dar asta 
nu era pentru el decât o ipoteză de lucru. 
„Ar însemna un impas, un regres social, 
moartea ţării”, scria el. Cuplul emblematic 
al perestroikăi avea convingerea că era 
suficient de puternic ca să  dejoace 
comploturile şi să depăşească în continuare 
obstacolele, care se ridicau împotriva lor de 
şase ani de zile. Asta e versiunea oficială. 
Dar Gorbaciov nu se gândea oare şi el la 
măsuri excepţionale? Era, pur şi simplu, la 
mâna conservatorilor sau simţea, la rându-i, 


necesitatea să dea legi radicale, ca să 
încerce să restabilească ordinea în ţară şi să 
împiedice destrămarea imperiului? 

Gorbaciov şi Raisa nu se aşteptau la o 
lovitură de stat. „Ideea unui puci nici măcar 
nu ne-a trecut prin minte”. Prima-doamnă 
nu credea că oameni în care soţul ei îşi 
pusese toată încrederea ar fi fost în stare să 
se lanseze într-o „astfel de aventură”. 

Evenimentele aveau să demonstreze că 
preşedintele şi soţia sa trăiau într-o lume 
imaginară, rupţi de realitate, cum făcuseră 
odinioară Nicolae al Il-lea şi Alexandra 
Feodorovna. Sau poate că nu au vrut să 
accepte ce se petrecea, gândindu-se că vor 
reuşi până la urmă să întoarcă situaţia în 
favoarea lor... în orice caz, în acele 
momente, Raisa părea foarte senină. O 
seninătate uşor ciudată! 

La ora cinci fără zece minute, îngerul 
păzitor al lui Gorbaciov, generalul 
Medvedev, l-a anunțat pe şeful sãu că un 
mic grup sosit de la Moscova cerea să fie 
primit imediat pentru un motiv urgent. Un 
număr mare de vehicule cu girofar şi antenă 
radio, printre care câteva ZIL-uri negre, 
pătrunseseră pe teritoriul vilei, în afara 


şoferilor, mai erau şi numeroase gărzi de 
corp. Asistenţii lui Gorbaciov au fost şi mai 
uimiţi când i-au zărit pe şeful de cabinet al 
preşedintelui, Valeri Boldin, şi pe câţiva 
militari, printre care şi un general. 

Gorbaciov a fost şi el surprins. Chiar 
dacă îşi amintea probabil atât avertismentul 
dat de unul dintre consilierii săi înainte de 
plecare, care se temea de dispariţia Uniunii, 
cât şi acţiunea de răsunet a lui Elțîn pentru 
eliberarea Rusiei de Centru. 

— Nu aştept pe nimeni, a răspuns cu 
mirare şeful de la Kremlin. Despre ce-i 
vorba? 

Şeful gărzii prezidenţiale nu înţelegea 
nici el. 

— Vin de la Moscova şi vor să vă 
vorbească, a explicat el. 

— Dar de ce au fost lăsaţi să intre? 

— Pentru că sunt însoţiţi de şeful 
Direcţiei nr. 9 a KGB-ului, şi aşa spune 
regulamentul. 

Ceva nu era în regulă, şi preşedintele 
înţelesese despre ce era vorba. A ridicat pe 
rând receptoarele celor cinci telefoane din 
cabinetul său de lucru. Inutil. Niciunul nu 
funcţiona. Șefului celei mai mari puteri 


nucleare i se tăiase legătura cu lumea. 
Circuitul interior era şi el întrerupt. Nu se 
mai putea comunica nici în interiorul 
reşedinţei. „Acesta era sfârşitul, eram total 
izolat”, a mărturisit Gorbaciov. 

Dar încă nu ştia că faimosul telefon 
roşu - aşezat sub un clopot de sticlă, nefiind 
nevoie „nici măcar să fie şters de praf” -, 
cel prin care şeful de la Kremlin ţinea 
legătura cu capii armatei, nu mai funcţiona 
nici el. Americanii  descoperiseră că 
verificările sistematice făcute oră de oră 
fuseseră brusc întrerupte. Şi iată că puciştii 
se aflau deja la uşa vilei prezidenţiale! 

Cât ai clipi, oamenii lor înarmaţi cu 
pistoale-mitralieră au ocupat principalele 
posturi, poarta de la intrare, garajul şi 
cliportul, unde două camioane împiedicau 
orice decolare sau aterizare. Gorbaciov a 
înţeles că situaţia era serioasă. Atunci, a 
luat hotărârea să-i informeze pe cei 
apropiaţi şi s-a dus în camera Raisei. 

— Se întâmplă ceva grav, teribil, i-a 
spus el, aducându-i la cunoştinţă sosirea 
unui grup de persoane de la Moscova. N-am 
invitat pe nimeni. Şi, când am vrut să 
telefonez, am constatat că toate liniile sunt 


debranşate. 

Raisa a înţeles că întreruperea liniilor 
însemna, în cel mai bun caz, izolarea, în cel 
mai rău caz, arestarea şi, în orice caz, un 
complot. Deşi profund tulburată de această 
veste, ea şi-a păstrat totuşi sângele-rece şi i- 
a răspuns soţului ei: 

— Orice s-ar întâmpla, sunt alături de 
tine. 

Grupul de emisari ai puciştilor părăsise 
Moscova în acea după-amiază la bordul unui 
avion Hipolev 134. Aparatul lor aterizase la 
baza aeriană de la Belbek, lângă Sevastopol, 
după ce survolase fără probleme micile 
coline împădurite ale Crimeei. Generalul 
lazov, şeful Armatei Roşii, pusese un avion 
militar la dispoziţia delegaţiei, la baza 
militară de la Cekalovskaia, situată la vreo 
treizeci de kilometri de Kremlin. Decizia de 
a intra în contact cu Gorbaciov fusese luată 
chiar duminică dimineaţă. Cinci oameni 
aveau sarcina să-l facă pe preşedinte să 
cedeze. 

Cel de la care Mihail se aştepta cel mai 
puţin să participe la această acţiune perfidă 
era Valeri Boldin, şeful său de cabinet. Om 
de încredere al lui Gorbaciov din 1990 şi 


prieten apropiat al Raisei, el era una dintre 
cele două persoane care aveau voie să intre 
în biroul său de la Kremlin oricând, chiar şi 
fără să fi avut întâlnire. Fiabil ca o 
locomotivă, disciplinat, având o admiraţie 
fără margini faţă de vorbele care veneau de 
sus, Boldin era un aparatcic tipic al 
partidului, dar nu un monstru. Era doar un 
homo systemus, genul de om al sistemului 
în stare de orice, chiar şi de un puci. 

Al doilea personaj era Oleg Baklanov, al 
doilea om ca putere din Consiliul de 
Aparare şi secretar al partidului. Al treilea, 
Valentin Varennikov, comandantul-şef al 
forţelor terestre ale Armatei Roşii, făcuse să 
se vorbească despre el cu câteva luni în 
urmă consemnând un „apel către popor”. 
Era vorba despre un manifest în care 
conservatorii denunţau „haosul” şi „otrava” 
care se răspândeau în ţară din cauza 
agenţilor străinătăţii. 

Al patrulea om era probabil cel mai de 
temut. General al KGB-ului, şeful 
atotputernic? 1 Direcţiei nr. 9, însărcinat 
înainte de orice cu protecţia conducătorilor 
țarii, Iuri Plehanov avea reputaţia unui om 
fără milă. El devenise de ceva timp un fel de 


om bun la toate pentru Raisa. Soții 
Gorbaciov nu se duceau nicăieri în mod 
oficial fără ca silueta uşor adusă de spate a 
lui Plehanov să nu apară de undeva din 
umbră. Mai târziu, garda de corp a lui Elțîn, 
generalul Korjakov, a explicat trădarea lui 
Plehanov prin ura pe care acesta o simţea 
faţă de Raisa: îl punea pe acest bătrân să 
mute lampadarele enorme de bronz de la 
Kremlin. O aversiune personală poate 
uneori să influenţeze istoria! 

Aşadar, Gorbaciov se pregătea să stea 
de vorbă cu „vizitatorii sâi. Nu a fost 
necesar să-i poftească să urce, deoarece se 
aflau deja acolo, la câţiva metri de biroul 
preşedintelui. Raisa era în apropiere. 

Soții Gorbaciov ştiau că URSS-ul se afla 
pe marginea prăpastiei, dar amândoi erau 
convinşi că soluţiile propuse de pucişti 
aveau să arunce din nou ţara într-o baie de 
sânge. Preşedintele nu dorea în niciun caz 
aceste „soluţii“, care duseseră pe vremuri la 
moartea a sute de mii, poate chiar a 
milioane de oameni. „Ar fi o trădare şi 
garanţia unor noi masacre!” 

De-a lungul carierei lor, soţii Gorbaciov 
au vrut să reformeze ţara, dar fără mişcări 


bruşte, paşnic, dar iată că în acel moment i 
se cerea preşedintelui să ia conducerea unei 
lovituri de stat  antidemocratice şi 
anticonstituţionale. Totuşi, reprezentanţii 
Comitetului veniseră să obţină aprobarea lui 
Gorbaciov pentru trista lor acţiune. Mai 
aveau încă nevoie de el, măcar pentru a 
linişti Occidentul. Nu era vorba despre 
dispariţia lui Gorbaciov, ci a înseşi ideii de 
gorbaciovism. Probabil că din acest motiv 
preşedintele, spre marea mirare a 
puciştilor, a refuzat să facă acest ultim pas, 
care părea, de fapt, un pact cu demonul 
totalitar. 

Prin urmare, emisarii Comitetului s-au 
pomenit în faţa intransigenţei lui Gorbaciov. 
Cel puţin aşa a părut în acel moment 
atitudinea şefului de la Kremlin, fără să se 
poată exclude dezvăluiri asupra naturii 
profunde a relaţiilor sale cu acei aparatcici. 

Mihail ştia că esenţialul se decisese 
deja. Dar nu ştia dacă avionul în care se 
aflau faimoasele chei ale valizei negre, cele 
care comandau dezlânţuirea nucleară, era 
controlat sau nu de militarii juntei. 

Dacă dăm crezare preşedintelui, 
confruntarea a fost brutală. Mihail a 


reacţionat la început foarte violent, înainte 
de a lua hotărârea de a se calma şi a nu 
ceda. Probabil că delegaţia Comitetului nu 
se aştepta la o astfel de reacţie. Ciudată 
zvâcnire - e adevărat - din partea unui om 
care de mai bine de un an cedase aproape 
întotdeauna în faţa presiunii forțelor 
conservatoare. 

Raisa se afla în hol când emisarii 
Comitetului au părăsit biroul preşedintelui. 
Era aproape şase seara. Oleg Baklanov, 
omul complexului  militaro-industrial, i-a 
întins mâna. Soţia preşedintelui nu a făcut 
nicio mişcare, ci doar a întrebat: „Pentru ce 
vă aflaţi aici?” 

„A urmat un moment de ezitare, după 
care l-am auzit pe Baklanov răspunzând: 
«împrejurările au impus acest lucru»”, va 
povesti Raisa ulterior. 

Prima-doamnă s-a uitat cu răceală la 
şeful de cabinet al soţului ei, Boldin. Era 
uluită. Se aflau în legături strânse de 
cincisprezece ani. Boldin aproape că făcea 
parte din familie, şi soții Gorbaciov 
avuseseră încredere în el, discutând 
împreună chiar şi chestiuni intime. Totuşi, 
Raisa va spune mai târziu, ca să alunge 


orice bănuială asupra relaţiilor cu membrii 
Comitetului: „Nu existau printre pucişti 
oameni cărora aş fi putut să le împărtăşesc 
sentimentele mele cele mai intime. Ziarele 
care pretind contrariul spun minciuni”. 

Dar e sigur că soţii Gorbaciov şi Boldin 
erau foarte apropiaţi. Acesta din urmă 
fusese asistentul lui Mihail înainte ca 
Gorbaciov să devină secretar-general, pe 
vremea când era doar membru al Biroului 
Politic însărcinat cu agricultura. Când 
Gorbaciov plecase din Stavropol ca să se 
instaleze la Moscova, îl chemase pe Boldin 
alături de el. Era, oare, posibil ca Boldin să 
fi pregătit măsurile ce urmau a fi luate 
împreună cu Comitetul, fără să fi avut 
acceptul mentorului său? 

Duşmanii lui Gorbaciov nu credeau 
deloc asta. După părerea lor, Boldin era 
vocea şefului său. Totuşi, ambițiosul 
aparatcic, văzând că Gorbaciov nu accepta 
„înţelegerea care i se propunea”, nu voise 
oare să-şi încerce norocul, să rupă cordonul 
ombilical, să profite de asta ca să-şi 
recapete libertatea faţă de cel care îl 
consacrase? 

După ce emisarii au părăsit reşedinţa, 


Raisa a intrat în biroul soţului ei. Acesta 
ţinea în mână o foaie pe care scrisese cu pix 
albastru numele membrilor Comitetului. I-a 
chemat pe fiica şi pe ginerele lui, apoi le-a 
explicat soţiei sale şi copiilor situaţia. „Dacă 
se contestă esenţialul, adică politica mea, 
voi rămâne pe poziţie până la capăt. Nu voi 
ceda nici unui şantaj, nici unei presiuni. Nici 
vorbă să revin asupra deciziilor deja luate”, 
a zis el. 

Orice s-ar fi întâmplat, Mihail cerea 
familiei să-i urmeze instrucţiunile. 

Începea astfel sechestrarea 
preşedintelui şi a celor apropiaţi lui. 
Drumurile de acces spre reşedinţă erau 
barate şi unităţi KGB încercuiau Forosul. 
Norocul a făcut ca toţi cei treizeci şi doi de 
oameni din gardă să le rămână fideli. În 
timp ce preşedintele primea emisarii 
Comitetului, gărzile de corp sosite de la 
Moscova le transmiseseră mesajul, în mod 
brutal, omologilor lor fideli Kremlinului. 
„Grija noastră, va spune unul dintre ei, era 
să evităm provocările, ca să nu se spună 
apoi că preşedintele a murit în timpul unui 
schimb de focuri”. 

Familia Gorbaciov se adapta traiului 


sub permanentă supraveghere. Atmosfera 
din vila prezidenţială era de-a dreptul 
ciudată. Mihail, soţia şi copiii săi erau 
prizonieri, deşi se bucurau de privilegii 
deosebite. Gărzile lor de corp rămase fidele 
- puciştii nu aveau cum să nu ştie acest 
lucru - erau autorizate să le asigure 
protecţia. Zi şi noapte, cei treizeci şi doi de 
agenţi de securitate, înarmaţi cu Kalaşnikov 
şi cu pistoale şi dotați cu aparate de emisie- 
recepţie, ocupau punctele strategice ale 
vilei. Deşi soldații sosiți cu delegaţia 
puciştilor l-au deranjat pe consilierul fidel al 
lui Gorbaciov, Cerniaev, totuşi, oamenilor 
din gardă nu li s-au impus niciun fel de 
restricţii. Să fi fost vorba de o colaborare 
suprarealistă între forţele puciste şi cele ale 
preşedintelui? Sau şefii juntei de la Moscova 
dăduseră dispoziţii cu gândul la viitor, 
lăsându-i lui Gorbaciov o marjă de 
manevră? Dacă puciul ar fi reuşit, oare el s- 
ar fi raliat în cele din urmă Comitetului 
stării de urgenţă, cu riscul de a deveni o 
marionetă, după ce fusese ostaticul mediilor 
conservatoare timp de mai bine de un an? 
La Moscova, unii deputaţi nu excludeau 
această ipoteză, care nu se potrivea totuşi 


cu atitudinea Raisei, numită în această 
împrejurare şeful rezistenţei. 

Anii au trecut, şi încă ne mai punem 
întrebări. Ar fi putut Gorbaciov să acţioneze 
altfel? Ar fi putut, de exemplu, să încerce să 
ajungă la avionul lui cu pistolul-mitralieră în 
mână; adică să reziste cum făcuse Allende, 
ca să intre în legendă. Dar, pentru Raisa, 
această alternativă nu era acceptabilă. 

Prima-doamnă se temea mai mult decât 
orice pentru viaţa lui Mihail, pentru cea a 
copiilor şi pentru a ei. Ba chiar îi era frică 
să nu fie otrăvită. Convinsă că puciştii erau 
în stare de orice, ea refuza mâncarea 
pregătită de bucătarii vilei şi pe cea care li 
se aducea cu o maşină specială, începând 
din seara zilei de 18 august 1991. 

Raisa nu mai dormea. Este adevărat că 
desfăşurarea de forţe din jur era 
impresionantă. Apropiaţii ei au spus că 
Raisa reperase, în noaptea de 18 spre 19, 
aproape şaisprezece nave de război în radă, 
dintre care un submarin. 

Soții Gorbaciov au luat hotărârea să 
iasă din vilă. Deoarece legăturile lor cu 
lumea din afară fuseseră întrerupte, voiau 
să încerce să adreseze semnale celor veniţi 


în vilegiatură la sanatoriul Comitetului 
Central, care se învecina cu domeniul vilei 
prezidenţiale. Boris Elțîn trimisese el însuşi 
telegrame în câteva hoteluri de vacanţă ale 
nomenclaturii de pe malul Mării Negre, în 
care le cerea medicilor care se aflau acolo 
să intre în contact cu Gorbaciov, pentru a 
determina adevărata sa stare de sănătate. 

„leşeam din reşedinţă mergând spre 
mare, povesteşte Raisa, având un singur 
scop: să facem în aşa fel încât preşedintele 
să fie văzut de cât mai mulţi oameni, care să 
constate că era cât se putea de sănătos. Cu 
cât ne-ar fi văzut mai mulţi, cu atât mai 
greu de ascuns ar fi fost adevărul”. Mihail şi 
Raisa ieşeau deseori pe terasă. Tot ca să fie 
văzuţi, dar şi ca să vorbească. Gărzile de 
Corp, conştiente de faptul că era posibil ca 
în interior să fi fost instalat un sistem de 
ascultare, au dat chiar ele acest sfat 
cuplului prezidenţial. 

Raisa s-a gândit la câteva scenarii de 
fugă şi la posibilitatea intrării în contact cu 
exteriorul. Îngerul păzitor, în care avea 
încredere, a făcut-o să-şi schimbe gândul, 
informând-o că spre mare totul era blocat şi 
că pe uscat supravegherea era atât de 


strictă, încât ar fi fost imposibil de străpuns. 

Asta nu a împiedicat-o să încerce să 
găsească o hibă. 

Puțin mai târziu, de comun acord, soţii 
Gorbaciov au hotărât să nu facă nimic care 
să le pună viaţa în pericol. Nepoţii lor nu 
păreau să suporte prea greu noua situaţie. 
Dar Oksana, fiica lor cea mare, a început să 
se îngrijoreze în momentul în care gărzile 
de corp au sfătuit-o să nu mai lase fetiţele 
să meargă la plajă. Speriată de oamenii 
înarmaţi, ea a rămas în camera ei, unde 
fusese instalat un televizor, împreună cu 
sora ei mai mică, Anastasia. Câţiva oameni 
din gardă reuşiseră să meşterească nişte 
antene care permiteau  recepţionarea 
programelor. 

Soții Gorbaciov au luat hotărârea să 
ţină o întrunire de familie pe plajă. Astfel, în 
seara zilei de 19, pe la ora şase, 
preşedintele s-a deplasat pe malul mării 
împreună cu ceilalţi membri ai familiei şi cu 
apropiații lor. Ca să-i inducă în eroare pe 
agenţii  KGB-lui, care „îşi urmăreau 
prizonierii cu binoclul”, s-au scăldat, au 
jucat cărţi, s-au comportat ca şi cum ar fi 
fost în vacanţă. Raisa i-a cerut lui Cerniaev 


s-o urmeze, împreună cu soţul ei, într-o 
cabină. Acolo, la adăpost de privirile 
indiscrete, a smuls câteva foi dintr-un 
carneţel, a scos din geantă un creion şi i-a 
lăsat pe cei doi bărbaţi singuri. Gorbaciov i- 
a dictat apoi consilierului său - fratele său, 
cum va spune mai târziu - revendicările pe 
care voia să le formuleze. „1. Cer să fie 
imediat restabilită linia telefonică 
guvernamentală. 2. Cer să se aducă imediat 
avionul prezidenţial care să mă ducă la 
Moscova”. 

Mihail Gorbaciov voia să le dea astfel 
de furcă gardienilor lui. Ştia foarte bine că 
tot ce făcea sau spunea era imediat raportat 
Comitetului de Stat pentru starea de 
urgenţă care îşi avea sediul la Moscova. 
Revendicările preşedintelui erau transmise 
generalului Generalov. De aceea, în fiecare 
zi, dimineaţa şi seara, Gorbaciov cerea să i 
se restabilească legătura telefonică şi să fie 
lăsat să se întoarcă în capitală. Şi mai cerea 
să fie publicată o dezminţire oficială 
referitoare la starea sa de sănătate. 

În acest timp, medicul venit de la 
Moscova dispăruse. I se interzisese să se 
mai întoarcă la vila prezidenţială. 


În noaptea de 19 spre 20, pe la trei 
dimineaţa, soţii Gorbaciov au hotărât, în cel 
mai mare secret, să înregistreze o casetă 
video ca să alerteze întreaga lume. Ginerele 
lor, Anatoli  Verganski, a servit drept 
operator. Au fost înregistrate mai multe 
versiuni, pe casete mici. Preşedintele 
apărea în pulover şi cămaşă, descheiat la 
guler, cu braţele încrucişate, cu chipul 
marcat de oboseală şi încercănat. Privirea şi 
expresia lui purtau pecetea încercării prin 
care trecea: „Sunt sănătos. Tot ceea ce a 
fost anunţat de tovarăşul lanaev este 
complet mincinos. S-a comis o crimă 
împotriva statului. Hotărârea tovarăşului 
lanaev de a-şi asuma funcţia prezidenţială 
este anticonstituţională. Cer o reuniune a 
Congresului Deputaţilor”. Rezultatul a fost 
un material de calitate mediocră, întrerupt 
de paraziți.  Înregistrând acest apel 
clandestin în cea de a doua seară a detenţiei 
sale, Gorbaciov voia nu numai să arate că 
era sănătos şi să-i destabilizeze pe pucişti, 
ci şi - lucru important pentru viitor - să îşi 
procure astfel o dovadă clară a refuzului 
său de a „colabora” cu junta, indiferent ce 
ar fi susţinut puciştii în momentul în care 


aveau să fie judecaţi pentru crimă împotriva 
statului. 

Gorbaciov a folosit mai multe filiere ca 
să poată scoate din reşedinţă această 
declaraţie. Raisa a dat instrucţiuni foarte 
stricte. El i-a încredinţat o bandă video 
împăturită într-o hârtie lipită cu scotch lui 
Cerniaev, care a transmis-o Olgăi, asistenta 
preşedintelui. Părinţii ei erau bolnavi la 
Moscova, aşadar, avea un pretext credibil 
de a părăsi vila. Cerniaev a negociat un 
permis de liberă trecere cu noul şef al 
securităţii. Cu documentul ascuns în 
lenjeria intimă, secretara a trecut fără 
probleme de barajele gărzii. Ajunsă la 
Moscova, ea avea misiunea să înmâneze 
caseta soţiei unui editorialist apropiat lui 
Gorbaciov. 

Raisa şi-a revenit abia pe la sfârşitul 
după-amiezii şi şi-a dat seama că detenţia 
familiei sale avea să ia sfârşit. Sigur, puciştii 
se aflau acolo, dar în vilă îşi făcuseră acum 
intrarea îndeosebi prietenii lui Boris Elțîn 

Raisa era de nerecunoscut; cu braţul 
drept îndoit, cu mâna crispată, rigidă, ea 
părea total rătăcită. Nu putea să meargă 
fără ajutor. Dar şi-a recăpătat o mică parte 


din forţe în avionul care o ducea la 
Moscova. 

Presiunea fusese şi rămăsese teribilă 
pentru Raisa, cu atât mai mult cu cât jucase 
un rol considerabil alături de soţul ei. Asta 
ştia şi ea şi ştiau şi puciştii. De altfel, 
probabil că o considerau vinovată, cel puţin 
în parte, de comportamentul lui Gorbaciov. 

Din punct de vedere fizic, ea a fost 
principala victimă a puciului. A crezut 
probabil că oamenii KGB-ului erau capabili 
de ce era mai rău. Îşi imaginase, oare, că 
vor avea destinul soţilor Ceauşescu - o 
execuţie după un proces sumar -, aşa cum 
s-a scris? Probabil că nu. Era conştientă, 
încă de la început, că avea de-a face cu un 
puci al ultraconservatorilor, nu în numele 
unei revoluţii „democratice”, ci al unei 
acţiuni conservatoare neostaliniste. Sigur, 
evenimentele din România demonstraseră 
că rolul partidului şi al serviciilor secrete de 
la Bucureşti fusese mai mult decât ambiguu; 
totuşi,  comparaţia cu destinul soției 
dictatorului român nu se susţine. In 
realitate, junta aflată la putere - susţinea 
Raisa - ar fi putut să-l „suprime” pe soţul ei 
sau, ipoteză deloc mai liniştitoare, să-l lase 


în viaţă transformându-l în „zombi”, cu 
ajutorul câtorva injecții special dozate. 
Raisa ştia că existaseră astfel de precedente 
împotriva opozanților regimului, împotriva 
disidenţilor... 

În ziua aceea, Raisa a apărut mai 
curând ca un animal hăituit, confruntată cu 
un scenariu care o depăşea total. Un 
traumatism intelectual greu de suportat, 
după ce avusese, timp de şase ani, o 
influenţă semnificativă alături de 
conducătorul suprem al celei de a doua 
mari puteri de pe glob! 

Cuplul prezidenţial a rămas încă trei 
luni la putere. Gorbaciov şi-a pierdut postul 
în luna decembrie, odată cu dispariţia 
URSS-ului. Şi astfel a început o nouă viaţă. 

Raisa îşi însoțea soţul în călătoriile sale 
atunci când acesta pleca să ţină conferinţe, 
îndeosebi la universitățile americane. 
Pentru fiecare dintre acestea, fostul 
preşedinte al URSS-ului primea patru sute 
de mii de franci. Totuşi, cuplul nu a profitat 
deloc de aceste sume mari de bani, care 
servesc în special întreținerii Fundației 
Gorbaciov. Soții Gorbaciov s-au plâns apoi 
că şi-au pierdut toate economiile în timpul 


crizei financiare ruse: optzeci şi nouă de mii 
de dolari. 

Intotdeauna stimaţi în străinătate, soţii 
Gorbaciov ştiau că, deşi ocupau un loc de 
cinste în istorie, în Rusia, oamenii de rând 
le reproşau faptul că distruseseră falşii idoli 
şi visele de măreție. 

Fatalitatea a lovit acest cuplu unit în 
ziua de 20 septembrie 1999, când Raisa s-a 
stins încetişor în braţele soţului ei, din 
cauza leucemiei. 

După deces, atitudinea ruşilor faţă de 
ea s-a schimbat în mod radical. Din acel 
moment (după cum scrie ziarul Știrile 
Moscovei, „a devenit o mândrie a Rusiei”. 
Numele Raisei rămâne gravat în istorie. 

Inainte de moarte, Raisa a regăsit 
pentru ultima dată ambianța familiară a 
acelor încăperi boltite, pline de scene 
religioase. Uitându-se la baldachinul de 
lemn sculptat, împodobit cu stemele 
provinciilor, a murmurat: „Am ucis monstrul 
totalitar...” Apoi, cu ochii trişti, a privit cum 
se închidea în urma ei marea poartă 
acoperită cu aur cizelat, pe frontonul căreia 
sunt întruchipate animale fantastice. 

FIICA LUI BORIS ELŢÎN 


imperiului sovietic. Dar nu s-a 
întâmplat aşa. Tradițiile istorice nu dispar 
dintr-odată. 

Nu ieşim numai din optzeci de ani de 
comunism, ci şi din o mie de ani de istorie 
fără societate civilă, fără partide politice, 
fără parlament. Exercitarea puterii nu s-a 
sprijinit niciodată pe lege, ci pe un sistem 
de reguli bolşevice sau pe voinţa ţarului ori 
a țarinei. 

După ce a căzut Zidul Berlinului, ca în 
sfârşit de partidă de Samuel Beckett, a 
apărut un decor gol, dominat de fantome 
absurde şi vanitoase. Boris Elţin, mai mult 
ca niciodată, a continuat tradiţiile de altă 
dată, făcând să triumfe valorile masculine în 
detrimentul „feminismului” cuplului 
Gorbaciov. 

Dominator, o permanentă sursă de 
conflict, intransigent, Elțîn a privilegiat 
distracţiile ancestrale ruseşti ale bărbaţilor 
virili. Amator de mâncare bună şi de vin de 
calitate, îi plăcea să îndeplinească riturile 
străvechii barda. Până în 1995, când a 
început să aibă probleme cardiace, şeful 
Kremlinului îi respecta tradiţiile: flagelare 
reciprocă cu crengi de mesteacăn în aburi, 


urmată de o baie rece şi rostogoliri în 
zăpadă, totul încheindu-se cu o porţie 
zdravănă de votcă sau de bere rece. 

Totuşi, detractorii lui Boris Elțîn se 
înşelau crezând că aceste preocupări sau 
chiar gustul pronunţat pentru alcool aveau 
să întunece imaginea acestui personaj 
pitoresc. În acea perioadă, sondajele 
continuau să fie în favoarea sa: bea şi avea 
slăbiciuni ca toată lumea. 

După  investitură, Boris Elțîn a 
continuat, bineînţeles, să practice ritualurile 
impuse de bartia. 

Subalternii săi se lăudau că luau parte 
la aceste manifestări, ocazie cu care au fost 
luate foarte multe decizii politice majore, 
mai ales în legătură cu primul război cecen, 
la sfârşitul anului 1994. Apartenența la 
acest cerc de iniţiaţi aducea cu sine multe 
avantaje. Câte promovări fulgerătoare nu au 
fost astfel decise şi câte cariere nu au fost 
frânte! Dacă nu erai invitat însemna că erai 
căzut în dizgrație. 

DUPĂ PUCIUL DIN 1991, unii au 
crezut că istoria se va opri. Se spera 


că influenţa ocultă a „ţarinelor” avea să 


dispară odată cu sfârşitul în acest timp, 
Naina, soţia docilă a lui Boris Elțîn, se 
străduia să rămână în umbră. lar Elțîn 
ducea la extrem dorinţa de a-şi sublinia 
virilitatea, devenind adesea caraghios. Când 
se întorcea acasă, se lăsa dezbrăcat de soţie 
şi de fiică şi chiar le punea pe acestea să-i 
scoată pantofii (după cum mărturiseşte 
garda lui de corp). 


La sfârşitul anului 1991, când Elțîn a 
devenit stăpânul incontestabil de la 
Kremlin, Naina a preferat să rămână 
rezervată, în umbră, asemenea soțiilor 
şterse şi aproape invizibile din epoca 
sovietică, cum a fost, de exemplu, soţia lui 
Leonid Brejnev. Suspicioasă, ea a ţinut 
totuşi să facă un inventar detaliat al 
mobilelor reşedinţelor oficiale moştenite de 
la familia Gorbaciov. Generalul Korjakov a 
avut nevoie de ceva timp ca s-o convingă că 
predecesorii nu luaseră nimic cu ei. In 
schimb, potrivit aceleaşi surse, ea şi-a 
însuşit câteva mobile preţioase din lemn de 
Carelia, instalate în apartamentul de 
serviciu al lui Gorbaciov. Tot ea a dat ordin 
să fie smulse elemente încastrate din 


bucătărie, ca să le pună în vila ei. 

În timpul vizitelor oficiale, Naina era 
opusul Raisei. Ştearsă, nu părea niciodată 
sigură de ea. Era obsedată să nu facă vreo 
gafă. 

La graniţa dintre anii 1995 şi 1996, 
influenţa feminină a devenit determinantă 
în viaţa lui Boris Elțîn  Anturajului 
prezidenţial îi era greu să mascheze 
problemele de sănătate, care îl 
constrângeau pe Elțîn să dispară din viaţa 
publică perioade din ce în ce mai lungi. 
Practic, în fiecare lună era internat în 
sanatorii sau spitale. Cu toate acestea, 
familia sa, îngrijorată de viitor, l-a împins să 
se prezinte şi la alegerile prezidenţiale din 
1996. Tatiana, fiica sa cea mică, aflase, cu 
ocazia unei călătorii la Paris, că fata 
preşedintelui francez, Claude Chirac, avea o 
funcţie oficială la Elysee. Şi s-a hotărât să-i 
urmeze exemplul. Numai că influenţa ei 
avea să o depăşească pe cea a tinerei 
franţuzoaice. 

Tatiana a instaurat un fel de regență 
de/ado, ca să dea iluzia puterii în absenţa 
tatălui său. A tras sforile şi a obţinut 
aprobarea pentru deciziile pe care le lua. In 


această perioadă, rolul ei a fost de 
nenumărate ori determinant, în timpul 
bătăliei electorale decisive de la începutul 
anului 1996, ea a adus experţi americani 
pentru a-i sfătui în privinţa relaţiei cu 
publicul. Cine nu-şi aminteşte de Boris 
dansând twist în faţa camerelor de luat 
vederi ale reporterilor din lumea întreagă, 
ca să dovedească, la sfaturile fiicei sale, că 
era în formă în pofida bolii?! 

Tatiana nu s-a mulţumit să transforme 
imaginea mujicului prost şlefuit pe care o 
avea tatăl ei. Ca o adevărată țarină, ea a 
schimbat ierarhia boierilor şi şi-a pus 
oameni peste tot. În mai 1996, Tatiana a 
obţinut de la tatăl ei imposibilul: demiterea 
eminenţei cenuşii Aleksandr Korjakov şi a 
reţelei sale. În acest scop, Tatiana l-a pus în 
prima linie pe prietenul ei, Anatoli Ciubais, 
care a fost mai întâi şeful administraţiei 
prezidenţiale, ca apoi să devină omul forte 
al guvernului, în 1998, Tatiana a contribuit 
la schimbarea a doi  prim-miniştri. 
Cernomârdin a fost concediat şi înlocuit cu 
Kirienko, eliberat şi el din funcţie la 
începutul lunii august. 

În realitate, Tatiana menținea la 


Kremlin un sistem de organizare a puterii 
care se situa undeva între Bizanţ şi ultimele 
zile ale domniei ţarului Nicolae al II-lea. 
După cum a constatat generalul Lebed: 
„Elțîn are o încredere oarbă în judecata 
fiicei sale”. 

Toţi se aşteptau să vadă, dintr-un 
moment în altul, dispariţia preşedintelui; în 
acel teatru al absurdului, toată lumea îi 
anunţa căderea; comuniştii îl hărţuiau, în 
vreme ce medicii îi preziceau sfârşitul. Dar, 
datorită Tatianei, el era în continuare 
prezent. 

În noiembrie 1996, la cinci luni după 
alegerea sa la preşedinţia Federaţiei Ruse, 
Elțîn a suportat o intervenţie pe cord. 
Tatiana a insistat să se facă această 
operaţie, în pofida părerii „generale” a 
medicilor ruşi şi străini, care îl considerau 
pe Elțîn inoperabil. De aceea, chirurgii 
germani erau pregătiţi ca, în cazul unui 
eşec al operaţiei pe cord deschis, să 
efectueze un transplant cardiac. Tatiana s-a 
opus cu înverşunare difuzării de informaţii 
exacte despre starea sănătăţii tatălui ei. (De 
altfel, în Rusia, se aminteşte ca exemplu 
similar maladia lui Francois Mitterrand, 


ţinută secretă ani de-a rândul, în ciuda 
publicării a numeroase buletine medicale.) 

Afecţiuni ale inimii şi ale plămânilor, 
surditate la o ureche, ciroză, ulcer la 
stomac, toate acestea erau cam mult pentru 
un singur om: Elțîn a fost curând incapabil 
să rostească mai mult de câteva cuvinte. 
Totuşi, flancat de fiica sa şi de prim-miniştrii 
care s-au succedat, a ştiut să se menţină pe 
scena acelei Rusii aflate pe marginea 
prăpastiei. 

Născută în ziua de 17 ianuarie la 
Ekaterinburg, în Urali, Tatiana, la fel ca 
mama ei, a stat mult timp în umbră. La 
şcoală, era o fetiţă model, veselă şi 
pasionată de matematică. Mai târziu, va 
intra la Universitatea din Moscova ca să 
studieze această disciplină. Mama s-a 
împotrivit plecării sale, vrând ca fata să-şi 
facă studiile în oraşul natal din Urali, la fel 
ca sora cea mare. Este adevărat că tânăra s- 
a simțit repede singură în capitala 
moscovită. Îi era dor de curtea imobilului ei, 
unde răsunau tot timpul strigătele copiilor. 
In acea perioadă, oamenii nu ezitau să 
scoată mesele, sticlele şi zacusca, pentru a 
se bucura împreună de reuşita la un examen 


a unuia sau de promovarea altuia. Această 
nostalgie, accentuată de singurătatea în 
vâltoarea vieţii moscovite, a determinat-o 
să-şi aleagă rapid un partener de viaţă. În 
acea perioadă, îndrăgostiţii găseau cu greu 
un loc unde să poată fi împreună, pentru că 
la hoteluri nu erau primite cuplurile de 
necăsătoriți. Acest obstacol a fost 
îndepărtat, în marile oraşe, abia la câţiva 
ani după perestroika. De aceea, Tatiana s-a 
căsătorit la douăzeci de ani. După 
terminarea studiilor, a obţinut un post bun 
la centrul ştiinţific „Salut”, unde se ocupa 
de lansarea aparatelor spaţiale. Deşi tatăl ei 
făcea parte din înalta nomenclatură, tânăra 
căsătorită a trebuit să înfrunte tracasările 
cotidiene. La fel ca semenele ei, Tatiana 
trudea din greu: activitatea de la serviciu, 
apoi munca de acasă. Niciun fel de confort 
occidental nu era accesibil; pilulele 
anticoncepţionale erau un lux prescris în 
condiţii aberante, iar creşele şi şcolile nu au 
fost niciodată la înălţimea promisiunilor 
propagandei. 

Tatiana a remarcat repede că femeile 
erau aproape  absenţe din posturile 
importante din partid. Sigur, ele erau destul 


de numeroase la nivelurile intermediare, 
dar conservatorismul moştenit de la vechea 
Rusie nu permitea promovarea spre 
adevărate responsabilităţi. Dispariţia 
ideologiei comuniste nu a schimbat mare 
lucru în ceea ce priveşte condiţia femeii. 
Saltul înapoi era evident în procesul 
electoral: la alegerile legislative din 1993, 
Partidul Femeilor nu a câştigat nicio 
circumscripție, deşi, în 1991, el obținuse 
douăzeci şi şase de locuri în parlament. 
Tatiana a decis să dobândească o 
poziţie importantă, datorită influenţei pe 
care o avea asupra tatălui ei. Perestroika îi 
dăduse speranţe. Totuşi, în acea perioadă, 
încă nu se angajase în politică. In timpul 
zilelor fatidice ale puciului din august 1991, 
nici mama ei şi nici ea nu se aflau alături de 
Boris Elțîn, ca să organizeze rezistenţa, 
rămânând ascunse în apartamentul unuia 
dintre prietenii lor de la Moscova. Tatiana 
nu era o feministă înfocată, dar înţelegea că 
viaţa cotidiană trebuia să se schimbe. 
Fusese nevoită să înfrunte anturajul 
misogin al tatălui ei, din care făcea parte şi 
garda lui de corp, Korjakov, care nu se jena 
s-o apostrofeze când o vedea în pantaloni la 


Kremlin. 

În 1980, tânăra femeie i-a oferit tatălui 
ei un motiv de mare bucurie: moştenitorul 
atât de dorit. Micul Boris nu avea să poarte 
niciodată numele tatălui său, ci numele şi 
prenumele bunicului său dinspre mamă. 
Prima căsnicie a Tatianei a fost un eşec. 
Conform dorinţei tatălui ei, după divorţ, 
Tatiana a şters din memorie numele soţului 
ei fustangiu. De acum înainte, nici tatăl 
copilului, nici bunicii săi dinspre tată nu l-au 
mai putut vedea. Ranchiunos, Boris Elţin, 
mai întâi membru influent al conducerii 
PCUS, apoi preşedinte al Rusiei, a avut 
destulă influenţă ca să acţioneze după 
propria dorinţă...  Moştenitorul, devenit 
adolescent, a fost înscris la una dintre 
şcolile cele mai preţuite de la Cambridge, în 
Anglia. 

Pentru stăpânul de la Kremlin, tânărul 
Boris simboliza viitorul unei dinastii al cărei 
fondator dorea să fie. Elțîn va mai avea un 
moştenitor, Gleb, născut din a doua 
căsătorie a Tatianei. Preşedintele a ales 
nepotului său numele unui martir ortodox! 
Aleksei Diacenko, ultimul soţ al Tatianei, 
prefera să rămână în umbră. Totuşi, nu a 


ezitat să se folosească de legătura de 
rudenie cu preşedintele ca să-şi asigure 
afacerile în domeniul exporturilor de metale 
neferoase din Urali. 

Din 1992 şi până în 1999, stâlpul de 
susţinere al sistemului reprezentat de Elțîn 
a fost un prieten al familiei, Boris 
Abramovici Berezovski. După ce a scăpat în 
mod miraculos din câteva atentate, acest 
antreprenor a fost ajutat foarte mult de 
Tatiana. Averea sa actuală - dobândită în 
mai puţin de zece ani - este estimată de 
publicaţia americană Forbs la peste trei 
miliarde de dolari! 

Aşadar, ea a încurajat apariţia 
capitalismului  oligarhic, sistem în care 
aceiaşi oameni dispun de puterea politică, 
de presă şi de bani. Banii dau putere, 
puterea dă bani, iar când ai bani, ai şi mai 
multă putere. 

Complicitatea dintre Berezovski şi 
clanul Elțîn s-a realizat etapă cu etapă, în 
1993, acesta a avut ideea genială de a edita 
în Finlanda o carte de memorii având 
semnătura noului stăpân de la Kremlin. 
Afacerea a fost încheiată prin intermediul 
lui Valentin lumaşev, care a redactat 


această carte. După spusele generalului 
Korjakov, Berezovski i-a vărsat lunar lui 
Elțîn o sumă de cincisprezece mii de dolari 
drepturi de autor, fără a mai pune la 
socoteală micile cadouri oferite Tatianei: 
maşini Niva (de la uzina lui) sau Chevrolet. 
În curând. 

Berezovski a devenit proprietarul unor 
companii importante, precum Aeroflot 
(asociat cu Okulov, ginerele preşedintelui, 
soțul fiicei sale mai mari, Elena), Lada 
(automobile), ORI (primul canal de 
televiziune) sau Sibneft (companie 
petrolieră). Acest sistem era totuşi subtil. 
Ca întotdeauna în Rusia, țarul îşi lăsa 
anturajul să acționeze, ţinându-l însă în 
permanență sub supraveghere. Astfel, Elțîn 
a asigurat averea oligarhilor pentru ca ei să- 
l susțină, în special în alegerile din 1996. Cu 
alte cuvinte, s-au luat bani de la stat ca să 
fie oferiţi marilor baroni financiari. În zece 
ani, averea personală a fiecăruia, tot după 
Forbs, a depăşit miliardul de dolari. 

În mediile financiare internaţionale, 
toată lumea le cunoaşte procedeele. Sub 
forma unor facturi false, a unor contracte 
sau împrumuturi fictive, banii se îndreaptă 


spre Londra, Wall Street, Frankfurt sau 
Tokio. Preluaţi de societăţi financiare sau 
comerciale cât se poate de legale, banii sunt 
reinjectaţi în circuite economice obişnuite. 
Aceşti bancheri lipsiţi de scrupule investesc 
în afaceri imobiliare, în turismul din Franţa, 
Italia, Spania; de exemplu, creşterea 
prezenței ruşilor pe coasta Valenciei a dus 
la apariția unei linii aviatice directe 
săptămânale între Alicante şi Moscova. 

În Cipru, cea mai vorbită limbă străină 
nu mai este arabă, ci rusa. În ultimii ani, 
banca de la Nicosia a semnat peste trei mii 
cinci sute de autorizații de societăţi off- 
shore pentru oameni de afaceri din Europa 
de Est, dintre care mai bine de jumătate 
sosesc cu valizele burduşite cu milioane de 
dolari, bani proveniţi din traficul de droguri 
şi de arme. Într-un raport publicat după doi 
ani de investigaţii, Centrul pentru Studii 
Strategice şi Internaţionale estimează la un 
miliard de dolari pe lună transferurile de 
fonduri ilicite din Rusia spre Cipru. Ruşii şi- 
au făcut intrarea şi pe Coasta de Azur, 
investind sute de milioane în imobile, 
hoteluri, activităţi de import-export. Unii îşi 
etalează bijuteriile, ceasurile împodobite cu 


diamante, hainele elegante, avioanele 
private şi maşinile de lux. 

Berezovski neagă că ar fi contribuit la 
sporirea averii familiei Elțîn Trebuie spus că 
nici soţia preşedintelui, nici fiica sa Tatiana 
nu erau moarte după bijuterii sau blănuri 
scumpe. Hainele lor de astrahan cumpărate 
din Suedia (marca Saga Selected) costă 
doar cinci mii de dolari, o bagatelă în 
comparaţie cu luxul ţipător al „noilor ruşi”. 
În locul creatorilor de modă occidentali 
agreaţi de Raisa Gorbaciov, Tatiana îl 
preferă pe croitorul rus Valentin ludaşkin. 
Aproape că nu poartă bijuterii de aur şi nu 
foloseşte cosmetice. În schimb, ziarul 
moscovit Profil (nr. 33 din 1998) preciza că 
Tatiana deţine personal câteva proprietăţi: 
un castel în Bavaria, o vilă luxoasă în sudul 
Franţei, cu o valoare de unsprezece 
milioane de dolari, fără a mai pune la 
socoteală o vilă pe muntele Nikolina, care 
domină valea înverzită a râului Moscova 
(după ziarul Sobesednik, preţul ei s-ar 
ridica la un milion de dolari). Sursele 
franceze confirmă că două vile luxoase de 
pe Coasta de Azur aparţin prietenului 
Tatianei, Berezovski. Numele Tatianei apare 


şi în afacerea de spălare a unor sume 
colosale de bani ruseşti (între zece şi 
cincisprezece miliarde de dolari) prin Bank 
of New York. Conform conducerii acestei 
bănci, soţul Tatianei, Aleksei Diacenko, a 
depus două milioane şi jumătate de dolari la 
o filială a acestei bănci dintr-o zonă off- 
shore. 

Ancheta efectuată asupra societăţii 
elveţiene Mabetex le-ar fi implicat şi pe cele 
două fiice ale lui Elțîn După Corriere della 
Sera, Elțîn şi fiicele sale ar fi avut la 
dispoziţia lor, chiar la sediul Mabetex, cărţi 
de credit pe numele lor, folosite în magazine 
de lux. 

Ce a rămas din fetiţa model care visa la 
odiseele spațiului, făcând ecuații pe 
bulevardele însorite ale Moscovei? 

De la apariţia prim-ministrului 
Primakov, în septembrie 1998, Tatiana pare 
să-şi fi pierdut avantajele. Căci lupta 
împotriva corupţiei a constituit tema 
predilectă a acestui prim-ministru 
recunoscut pentru integritatea lui. De 
aceea, a pornit un asalt împotriva lui Boris 
Berezovski, a cărui avere (dar şi 
nenumăratele paşapoarte) provoca scandal 


în Rusia. Pentru Primakov, Berezovski 
constituia omul care trebuia doborât. Totuşi, 
în mai 1999, Primakov a fost sacrificat, şi 
Berezovski, cu susţinerea Tatianei, a ieşit 
triumfător din această înfruntare. Demisia 
tatălui ei, în decembrie 1999, a schimbat 
viaţa Tatianei. 

Lupta pentru supravieţuire şi trădarea, 
banii obţinuţi cu uşurinţă şi puterea, toate 
aceste ingrediente ale dramelor ruseşti sunt 
prezente şi în acest tablou. O ultimă 
încercare o mai aştepta pe Tatiana la 
plecarea ei de la Kremlin. Părăsind biroul 
nr. 262, pe care îl ocupa la preşedinţie, fără 
să arunce măcar o privire spre relicvele, 
icoanele şi potirele so e, tânăra 
femeie a urcat în Mercedesul ei negru, 
alături de gărzile sale de corp. I-a cerut 
şoferului să pornească radioul. Când a auzit 
vocea răguşită a lui Aleksandr Soljeniţin, 
faţa i s-a crispat: „Am refuzat să primesc, 
spunea scriitorul, Ordinul «Sfântul Andrei» 
(cu care fusese decorat cu ocazia împlinirii 
a optzeci de ani) din mâinile lui Boris Elțîn”. 
Şi continua ca un profet: „Cum ar putea 
caracterul naţional rus, sau ceea ce a mai 
rămas din el, ceea ce nu a fost în întregime 


jefuit, să reziste la această descompunere? 
Prin ce rest de mărinimie, de compasiune 
pentru nefericirea celor din jur (când tu 
însuţi te confrunţi cu ea)? Şi, mai ales, mai 
ales, cum să protejăm copiii de această 
perversiune  corupătoare,  insolentă şi 
triumfătoare?” 

Pe strada '[vesrskaia, maşina a trecut 
prin faţa firmei luminoase a unui local de 
noapte unde, într-o atmosferă electrizantă, 
defilau fete de vânzare venite din toate 
colţurile lumii. Cu ochii lor căprui sau 
albaştri, trăsături asiatice, pielea goală sub 
hainele de blană, ele reprezintă pentru 
străini simbolul domniei lui Elțîn După 
aceea, limuzina s-a oprit ca să lase cale 
liberă unei procesiuni precedate de 
iconostasul împodobit cu pietre scumpe de 
la Catedrala Adormirii Maicii Domnului. 

În cortegiu, un bărbat cu haină gri 
spune cu tristeţe: „Viaţa noastră seamănă 
din nou cu cea descrisă în acele filme 
sovietice lungi, plictisitoare şi penibile”. 
Astfel s-a încheiat rolul Tatianei în politica 
Rusiei. 

x x X 

Ce destin dificil să fii țarină în Rusia! 


Această ţară nu a rezistat atât de mult timp 
decât datorită femeilor. Ţarine sau simple 
rusoaice, destinele lor pasionate au fost 
făurite de însăşi istoria acestei ţări. De la 
Ivan cel Groaznic şi până în zilele noastre, 
ele i-au ajutat pe bărbaţi să supravieţuiască 
într-un mediu ostil. 

Această carte ne prilejuieşte nu numai 
o călătorie în timp şi spaţiu, de la palatele 
strălucitoare din Sankt-Petersburg, înainte 
de revoluţie, şi până la Kremlinul de azi. Ele 
ne îndeamnă şi să medităm la metafizica 
exercitării puterii politice. 

Dacă, după douăzeci şi cinci de ani de 
carieră diplomatică, am hotărât să public 
această carte, am făcut-o mai întâi de toate 
ca să le salut pe aceste femei care au fost 
mari inspiratoare. 

Influenţa lor asupra treburilor statului 
a fost uneori chiar mai uimitoare decât cea 
a autocraţilor. În această lume nemiloasă, 
construită în jurul puterii absolute, ele au 
ştiut să îmbărbăteze sufletele chinuite ale 
conducătorilor Rusiei. Această lucrare este 
şi un elogiu adus forţei de caracter a 
femeilor, care, mai bine decât bărbaţii, ştiu 
să înfrunte loviturile destinului, să 


reînceapă uneori de la zero şi să lupte ca să 
câştige fericirea celor pe care îi iubesc. 

Mai mult decât de toate secretele 
politice, sunt atras de enigma feminină. 
Dragostea moare aşa cum se naşte, ca să se 
păstreze în memorie. După cum a spus 
Gorbaciov la căpătâiul Raisei, aflată pe 
moarte: „Până la urmă, ce-a fost viaţa mea? 
Acea întâlnire cu ea primăvara şi un vis 
infinit...” 

În lumina celor istorisite, apare ca 
firească următoarea întrebare: care Rusie 
va triumfa, cea a Tatianei sau cea a lui 

? Oare e posibil să intervină o a 
treia? Mulţi nu acceptă această stare de 
lucruri şi vor să-i redea Rusiei mândria. E 
timpul - dacă vrem cu adevărat s-o ajutăm 
să iasă din comunism şi să contracarăm 
urmările acestuia - să acceptăm să analizăm 
Rusia aşa cum e ea. 

Unei probleme originale nu i se poate 
potrivi decât o soluţie originală. Şi această 
soluţie trebuie să ia în consideraţie toată 
greutatea acestei Rusii eterne, strivite de 
şaptezeci de ani de comunism. 

Forţa de caracter a ţarinelor îmi redă o 
fărâmă de optimism în privinţa viitorului. 


Povestind aceste întâmplări, uneori violente 
şi tragice, nu urmăresc să-mi înjosesc ţara. 
Dacă aş fi considerat iremediabilă această 
decădere agitată, aş fi tăcut. Vorbesc însă 
liber deoarece cred contrariul. Forţa de 
caracter arătată de aceste femei de excepţie 
de-a lungul secolelor este cea mai bună 
chezăşie a viitorului în Europa, de la 
Atlantic şi până la Urali. 
Nu pot încheia altfel decât spunând că, 
în aşteptarea zilei de 31 decembrie 1999*, 
„noul om forte de la Kremlin, 
s-a deplasat cu avionul, împreună cu tânăra 
şi discreta sa soţie Ludmila, pe frontul din 
Cecenia, ca să serbeze Revelionul cu 
trupele! 


Anexă 

CINE A GUVERNAT ÎN RUSIA? 

(Membri din anturajul Tatianei 
Diacenko, fiica mai mică a lui Boris Elțîn) 

Boris Berezovski, preşedintele grupului 
Logovaz, şi-a construit în mai puțin de zece 
ani o avere personală evaluată undeva între 
trei şi patru miliarde de dolari. Controlează 
constructorul de automobile Avtovaz, o 
parte din mass-media (canalele de 


televiziune ORI ŞI TV6, un grup de presă 
scrisă cuprinzând mai ales Nezavisimaia 
Gazeta, Novie  Izvestia, Kommersant şi 
Ogoniok), compania aeriană Aeroflot, 
numeroase afaceri imobiliare industriale şi 
din domeniul energiei. 

Poreclit Mefistofel al Rusiei sovietice, 
Berezovski a ştiut să se facă indispensabil 
lui Boris Elțîn şi familiei sale, sporindu-le 
averea personală, dar şi furnizându-le 
colaboratori - Roman Abramovici şi 
Alexandru Voloşin -, precum şi numeroase 
contacte în Occident. 

In ianuarie 1999, el a fost acuzat de 
spălare de bani prin intermediul filialei sale 
Andava, însărcinată cu plăţile internaţionale 
ale companiei Aeroflot. Fiind vorba despre o 
societate de drept elveţian, s-ar fi putut 
emite un mandat de arestare internaţional. 
Insă Berezovski a rezistat, a obţinut 
anularea urmăririi judiciare şi, în plus, a 
obţinut destituirea lui Primakov. 

Roman Abramovici, protejat de 
Berezovski, a fost pus la conducerea 
Sibneft, principalul component al societăţii 
petroliere Yuski. Gestionar excelent, el avea 
misiunea de a crea un „grup financiar 


paralel” grupului L.ogozav, ca să dezarmeze 
acuzaţiile de  monopolizare a bogățiilor 
naţionale. Presa consideră că el este cel 
care s-a ocupat de achitarea celor mai 
multe datorii curente ale familiei Elțîn 

Alexandru  Voloşin, inginer de căi 
ferate, şi-a făcut cariera în diferite 
întreprinderi ale grupului Logovaz. 
„Împrumutat” Kremlinului în 1997, el a 
condus din martie administraţia 
prezidenţială, care controla organele vitale 
ale Federaţiei Ruse. Voloşin e considerat cel 
care a pus la punct „strategia tânărului 
premier”: succesorul lui Elțîn trebuia să fie 
un bărbat tânăr şi seducător, dispunând de 
toate pârghiile de comandă economice. 
Rolul i-a fost încredinţat iniţial lui Serghei 
Kirienko, în 1998, apoi lui Puțin. 

a devenit prim-ministru 
în luna mai a anului 1999. Acest veteran al 
fostului KGB a avut misiunea de a organiza 
alegerile legislative din decembrie 1999 şi 
cele prezidenţiale din 2.000, pe care le-a şi 
câştigat. El a avut grijă să pună la adăpost 
interesele familiei Elțîn, după plecarea de la 
putere a primului preşedinte rus. 

Pavel Borodin a fost unul dintre 


oamenii cei mai puternici ai Rusiei. Din 
1993, el a fost secretarul-general de 
neclintit al preşedinţiei. În această calitate, 
el a administrat serviciile, întreprinderile şi 
domeniile care depindeau altă dată de 
conducerea Partidului Comunist, plus cele 
două sute de organisme sau societăţi şi vreo 
două sute de mii de angajaţi. A fost şi 
candidat la postul de primar al Moscovei 
împotriva lui luri Lujkov. A fost destituit de 
Puțin. 

Anatoli Ciubais a deținut, din 1991, 
câteva ministere şi chiar a fost prim- 
ministru adjunct. Liberal, stimat de 
occidentali, el a fost realizatorul 
privatizărilor ruseşti până în 1998. A fost 
numit la conducerea companiei naționale de 
electricitate. Pe plan politic a avut două 
contribuții majore: a organizat realegerea 
lui Elțîn în 1996 şi a asigurat ascensiunea 
lui 


Valentin Iumaşev, ziarist, a fost la 
început colaboratorul lui Elțîn, căruia i-a 
redactat memoriile şi numeroase discursuri. 
In 1993, el a organizat primele contacte 
între preşedinte şi Berezovski. Apoi a 
devenit consilierul cel mai apropiat al 


Tatianei şi, în 1997 şi 1998, director al 
administraţiei prezidenţiale. 

Elena Okulova, sora mai mare a 
Tatianei, a jucat un rol mai puţin însemnat. 
Dar soţul ei, Valeri Okulov, a ajuns 
preşedintele Aeroflot, compania aeriană 
naţională la care Berezovski este unul 
dintre principalii acţionari. 

Begghet Pokolli, albanez din Kosovo, 
conduce Mabetex, o societate cu sediul la 
Lugano, în Elveţia, însărcinată cu lucrări de 
renovare extrem de costisitoare la Moscova. 

Aceste contracte, cu o valoare totală de 
treizeci şi cinci de milioane de dolari, ar fi 
fost negociate în schimbul unor bacşişuri 
date anturajului lui Elțîn 

Cazul a fost dezvăluit de procurorul 
Skuratov în ianuarie 1999. In august, 
autorităţile elveţiene au confirmat o parte 
din suspiciuni. Trei cărţi de credit, pe 
numele lui Boris Elțîn şi al celor două fiice 
ale sale, au fost confiscate în cursul unei 
percheziţii-surpriză la sediul Mabetex. In 
realitate, cartea de credit emisă pe numele 
preşedintelui nu a fost niciodată folosită de 
Elțîn însuşi, ci de fiicele lui. 

Acest exemplu ilustrează foarte bine 


procedeele financiare în vogă în Rusia, în 
realitate, e vorba despre un fel de 
escrocherie a secolului, fără precedent în 
istoria economică mondială, căci anual ies 
ilegal din Rusia între cincisprezece şi 
douăzeci de miliarde de dolari. 

Mihail Romanov 1613 - 1645 


Theodor al III-lea 1676 - 1682 

Aleksei cel Bun 1645 - 1676 

Maria Miloslavskaia (1) soție soție (2) 
Natalia Narîşkina regentă 1689 - 1694 

Ivan al V-lea co-suveran 1682 - 1696 

Sofia regentă 

1682 - 1689 

Lopuhina cel Mare 1682 - 1725 

Eudoxia (1) soție Petru soție (2) Marta 
Skavronska împărăteasă sub numele de 
Ecaterina 1 1725 - 17270 


I 

Ecaterina soție Charles Leopold duce 
de Mecklembourg 

1 

Anna soție Frederic Aleksei 1730 - 
1740 e duce de 1718 Curlanda 

Anna soție Charles-Frederic Elisabetaie 


duce de Holstein-Gottorp 1741 - 1762 


Anna Leopoldovna soție Antoine-Ulrich 
I duce de Brunswick 

Bevern-Lunebourg 

loan al VI-lea O 1740 - 1741 

Petru al Il-leae Petru al IIl-leae soție 
Sofia e d'Anhalt-Zerbst 

1727 - 1730 1762 împărăteasă sub 
numele de Ecaterina a Il-a cea Mare 

Paulie 1762 - 1796 1796 - 1801 


Alexandru I soție Elisabeta de Baden 
1801 - 1825 (Elisabeta Alekseievna) 

Constantin Nicolae I soție Charlotte de 
Prusia 

1825 - 1855 (Alexandra Feodorovna) 

I 

Alexandru al II-lea soție Maria de 
Hesse 1855 - 1881 Darmstadt 

I (Maria Alexandrovna) 


Dinastia Romanov 1613 - 1917 

Olga + 1918 

Maria + 1918 

Tatiana + 1918 

Numerele încercuite indică ordinea în 


care au domnit succesorii lui Petru cel 
Mare. Numerele dintre paranteze 
reprezintă numărul de căsătorii. 

soție Dagmar de Danemarca (Maria 
Feodorovna) 

soție Alix de Hesse. Darmstadt 
(Alexandra Feodorovna) + 1918 

1 

Alexandru al II-lea 1881 - 1894 

Nicolae al II-lea 1894 - 1917 + 1918 

Aleksei + 1918 

Anastasia + 1918 


Află mai mult pe 

Vladimir Fedorovski 

Graţie unei uimitoare tradiţii istorice, 
în Rusia”, fijăp influenţa feminină asupra 
vieţii politice a devenit un P f adevărat 
fenomen al civilizaţiei. Importanţa celor pe 
care. Jgfe» ne-am obişnuit cu toţii să le 
numim „ţarine”, indiferent dacă făceau sau 
nu parte din familia imperială, a ajuns la 
apogeu în secolul al XVIII-lea, când, timp de 
70 de ani, pe tronul Rusiei au urcat, 
succesiv, cinci împărătese, printre care şi 
Ecaterina cea Mare. 

Perioada contemporană nu face nici ea 
excepţie! începând cu Nina Korovikova, 
sfătuitoarea lui Brejnev, rămasă aproape 
necunoscută în istorie, şi continuând cu 
Raisa Gorbaciova, femeile din umbra 


liderilor politici ruşi au avut o misiune 
grea, aceea de-a ajuta ia pe, îl; cârmuirea 
unei Rusii bântuite în permanenţă de 
propriile fantome. 

W vă* 

